
PREFAŢĂ 


Cartea de faţă este alcătuită din cuvântări pe care le-am 
ținut în două tabere studențești. Cuvântările au fost ținute in vara 
trecută, în luna iulie. Mai întâi, la mânăstirea Subpiatră, pentru 
studente, iar după aceea la mânăstirea Oaşa, pentru studenți. 
Cuvântările ţinute la mânăstirea Subpiatră, pentu studente şi 
pentru vieţuitoarele din mânăstire, le-am pus sub genericul 
"Bucuriile credinţei”, iar pe cele ţinute la mânăstirea Oaşa, pentru 
studenţi și pentru vieţuitorii din mânăstire, le-am pus sub genericul 
"Credinţă şi iubire”. Am luat ca titlu al cărţii de faţă genericul de la 
mânăstirea Subpiată, anume: "Bucuriile credinței”. Am fost 
mulțumit de cuvâniările pe care le-am ținut şi m-am gândit că ar fi 
bine ca ele să fie cuprinse într-o carte, spre folosul cititorilor. Cu 
ajutorul lui Dumnezeu, cartea de faţă s-a realizat din cuvântările 
ținute de mine şi înregistrate pe casete, care apoi au fost luate de pe 
casete și scrise şi după aceea tipărite. 

Credinţa noastră este o credință despovărătoare, deci o 
credință mântuitoare și este izvor de bucurie şi de nădejde. Cine are 
credință în Mântuitorul nostru lisus Hristos, cine crede în 
Evanghelie, acela are roadele credinţei, adică nădejde, iubire, 
bucurie, pace, linişte sufletească. merge pe calea fericirii. Credinţa 
este o valoare care aduce alte valori. Credinţa este izvor de 
mulțurnire sufletească. De aceea am pus-o în atenţia ascultătorilor 
şi de aceea, prin cartea de faţă, o pun în atenţia cititorilor. Precum 
ascultătorii s-au bucurat de ceea ce le-am oferit prin viu grai, aşa 
sper să se bucure şi cititorii prin ceea ce le ofer în cartea de faţă. 
Credinţa in Dumnezeu este o valoare inestimabilă. Nu se poate 
spune ce valoare are credința. Putem doar să ne folosim de cuvinte 
ale părinţilor duhovnicești. care au consemnat adevăruri precum: 
“credinţa neclintită este un tum întărit şi Hristos se face toate celui 
ce crede" (Sfântul Marcu Ascetul). sau "comorile credinţei sunt mai 
mari decât toate comorile cerului și ale pământului”, cum afirmă 
Sfântul Isaac Sirul. Aşadar, cine are credinţă, are mai mult decât îi 
poate oferi lumea aceasta, cu toate succesele ei. Dacă Hristos se 
face toate celui ce crede, înseamnă că Domnul nostru lisus Hristos, 
care se sălăşluiește în inimile credincioşilor prin credinţă, este totul 
în toate şi aceasta nu numai după viața aceasta pământească, ci 
chiar din această viaţă. ÎI ai pe Hristos, ai totul. Ai și bucurie, ai și 

nădejde, ai şi mulţumire şi tot ce îţi doreşti din ceea ce poate oferi 
Dumnezeu omului. 

Cu astfel de gânduri, ofer cartea aceasta tuturor celor ce îşi 
vor lua osteneala să o citească şi nu numai să o citească, ci chiar să 
o studieze şi să n aprofundeze. Recomand această carte și dau slavă 
lui Dumnezeu că s-a ajuns la realizarea ei. 

La realizarea acestei cărţi, în forma ei de carte. m-a ajutat 
Înalt Prea Sfinţitul Teofan, arhiepiscop al Craiovei și mitropolit al 
Olteniei, care a binevoit să cuprindă această carte în planul 
editorial. Ofer mulțumirile mele și recunoştinţa mea Înalt Prea 
Stinţiei Sal şi sper să fic accastă carte şi spre bucuria Înalt Prea 
Sfinţitului. M-a ajutat la cartea aceasta, tot în înțelesul de realizare 
a ci în farmă de carte, şi prietenul meu, consilierul economic al 
Arhiepiscopiei Craiovei. care a insistat ca această carte să fie 
realizată acolo unde işi desfăşoară el activitatea. li ofer și 
consilicrului Marcel Glăvan cuvenitele mulțumiri şi recunoştinţa 
mea cca după putere. 

"Când binevoiește Dumnezeu să se împlinească un lucru, 
scria Stântul Marcu Ascetul. toată făptura ajută să se împlinească”. 
Cred că bunul Dumnezeu a binecuvântat această carte. Cred că 
bunul Dumnezeu. cu darul şi cu iubirea lui de oameni. a rânduit 
cele de trebuinţă ca aceste cuvântări. pe care le-am ţinut eu într-un 
Cerc restrâns. să ajungă la cititorii acestci cărţi, care desigur că sunt 
mult mai mulţi decât cci care au ascultat cuvântările cuprinse în 
carle. 

Cartea de faţă oferă gândurile cuprinse în ea şi celor care le- 
au ascultat şi poate că în bună parte le-au şi uitat şi de ele se vor 
putea bucura deodată şi studentele care au ascultat cuvântările meie 
cu penericul "Bucuriile credinţei” şi studenţii care au ascultat doar 
cuvântările de sub genericul "Credinţă şi iubire”. In felul acesta. 
cartea sper så fie luminătoare pentru toți cei care caută lumina lui 
Hristos. care luminează tuturor. Doresc din toată inima ca cei ce 
vor citi cartea de față. cuvântările cuprinse în ea. să aibă bucurie și 
iubire, care sunt temeiuri de fericire. 

Harul Domnului nostru lisus Hristos şi dragostea lui 
Dumnezeu Tatăl şi împărtășirea Sfântului Duh să fic cu noi cu toți, 
de acum şi până în veac! 

Fie numele Domnului binecuvântat, de acum şi până in 
veac! 

Arhimandrit Teofil Părăian, 
Mânăstirea Brâncoveanu, 
Sâmbăta de Sus 


PARTEA ÎNTÂI 


BUCURIILE CREDINȚEI 


CUVÂNT INTRODUCTIV 


MAICA DOMNULUI — MAICA BUCURIEI 


Prea Cuvioasă maică stareță, cinstiţi părinţi, cinstite maici şi 
surori, iubiţi credincioşi, 

Cred că ştiţi cu toții de ce sunt eu aici. Cei de la mânăstire 
ştiu că nu am venit la mânăstire ca să rămân la mânăstire, ci am 
venit la mânăstire pentru că am avut altă treabă. Adică, am venit 
pentru că s-a organizat aici o tabără de studente, cu prezența mea. 
Am fost de mai multe ori şi am venit cu bucurie. De fapt, am venit 
la toți cei care sunt aici, în înțelesul că am venit la oameni 
cunoscuţi, am venit la oameni pe care îi port in mine. Şi aş putea 
zice că mânăstirea aceasta de la Sub Piatră nu este numai la Sub 
Piatră sau nu este numai sub piatră, ci este şi în inima mea. O 
păstrez cu bucurie, împreună cu vieţuitoarele care sunt aici, pe care 
le cunosc, aşa că mânăstirea este şi aici, și în mine. Când te duci 
într-un loc, ma: ales la o mânăstire, chiar şi după ce pleci rămâi şi 
duci mânăstirea cu tine. Așa că am venit undeva unde am mai fost, 
am venit undeva de unde nu am plecat de tot. Am venit cu ceea ce 
port în suflet, să vedem dacă se potriveşte cu ceea ce este în 
realitate. Deci, am venit intr-o tabără. Am înțeles că nu prea este 
reprezentată numeric tabăra. Poate vor mai veni între timp. Oricum, 
eu îmi fac datoria ca şi când ar fi mulţi şi mi-am propus ca pentru 
anul acesta să am ca generic "Bucuriile credinţei”. Aşadar, în zilele 
următoare va fi vorba. în general, de credinţă, va fi vorba de 
bucurie, va fi vorba de credinţa care aduce bucurie, de bucuriile 
care pomesc din credinţă. Deseară va fi vorba despre ceva în 
legătură cu credinţa şi cu bucuria şi apoi la fel va fi în toate zilele, 
până vineri dimineaţa, iar vincri dimineaţa, cu ajutorul lui 
Dumnezeu, voi pleca de unde am venit. De ce? Pentru că locul meu 
nu este aici. Şi chiar dacă aş vrea să stau aici, cei de aici ar trebui 
sămi spună clar: nu ţi-e locul aici! Du-te de unde ai venit! Du-te 
unde îţi este locul! Du-te unde te ştie Biserica! Du-te unde te-a 
aşezat Dumnezeu! Du-te la rosturile tale! Du-te unde ai stat 51 de 

ani! Du-te şi vezi-ţi de treabă acolo unde ştii că te-a așezat 
Dumnezeu, unde ştii că te-a aşezat Biserica, unde ştii că te caută 
oamenii, unde ştii că vin cei care vor să se întâlnească cu tine! Du- 
te acolo! Și bineînţeles că ar avea dreptate. Dar eu nu o să mă 
expun la acest lucru, ci mă duc eu singur, pentru că am venit cu 
program. Am dorit să sosesc aici aseară, am sosit. Am venit să stau 
zilele acestea, voi sta, cu ajutorul lui Dumnezeu. Vineri mi se 
împlineşte programul pentru care am venit şi mă duc la rosturile 
mele. Să ştiţi că pentru mine, personal, nu există nici o mânăstire 
de măsura mânăstirii unde trăiesc eu. Nu este o mânăstire 
deosebită, o mânăstire cu care să mă pot lăuda, o mânăstire cum n- 
ar mai fi alta mai bună în ţară şi în străinătate. Nu este aşa. Cum 
este mânăstirea unde mi-am petrecut SI de ani de viaţă? Este 
mânăstirea mea. Este mânăstirea unde m-a aşezat Dumnezeu, este 
mânăstirea unde mă știe Biserica, este mânăstirea unde am primit 
toate darunle pe care mi le-a dat călugăria. Eu i-am dat Bisericii şi 
lui Dumnezeu viaţa mea, fiinţa mea, de la început, cu tot ce am 
avut când m-am aşezat la mânăstire. Ce am avut? Nu am avut prea 
multe. Am mai adăugat multe de când m-am aşezat la mânăstire. 
Când m-am dus la mânăstire, aveam cunoştinţe teologice pentru că 
făcusem Teologia, aveam cunoştinţe laice pentru că făcusem liceul, 
aveam cunoştinţe de specialitate pentru că făcusem o şcoală 
specială și, cu toate acestea şi cu mine însumi, cu tot ce-am purtat 
în suflet, m-am dus la mânăstire. Eu zic că cineva care se aşează la 
o mânăstire, este ales de Dumnezeu. Și nu numai că este ales de 
Dumnezeu, ci și el L-a ales pe Dumnezeu, pentru că omul poate să 
ducă și o altfel de viaţă decât viaţa care se desfăşoară într-o 
mânăstire. Poate să ducă şi o viaţă obişnuită, viața comună. Dar 
dacă el işi alege viaţa de mânăstire, şi Dumnezeu îl alege pentru 
viața de mânăstire. Știţi că în Sfânta Evanghelie de la loan sunt 
cuprinse şi cuvintele Domnului Hristos: "Nu voi M-aţi ales pe 
Mine, ci Eu v-am ales pe voi" (loan 15, 16). Ne-a ales Dumnezeu 
să fim în viaţă de mânăstire și să wâim aici, pe pământ, pe cât 
putem ca în cer şi să anticipăm impărălia lui Dumnezeu aici pe 
pământ, să fim undeva între cer şi pământ, mai aproape de cer decât 
de pământ. Ne-a ales Dumnezeu şi noi L-am ales pe Dumnezeu şi 
suntem fiecare unde zicem noi că ne-a așezat Dumnezeu. Și de 
unde m-a așezat Dumnezeu, de la mânăstirea de la Sâmbăta — 

mânăstirea zidită de un sfânt, Sfântul Constantin Brâncoveanu —, 
iată, am venit aici. Am venit cu rostul meu, am venit pentru că am 
fost chemat, am venit pentru că am ştiut că sunt dorit, am venit 
pentru că am crezut că pot să fiu de folos şi aici. 

Mitropolitul care a restaurat mânăstirea de la Sâmbăta, 
mitropolitul Nicolae Bălan, a dorit ca mânăstirea de la Sâmbăta să 
fie o mânăstire misionară, adică a dorit ca cei care se încadrează în 
mânăstirea de la Sâmbăta să fie absolvenţi de Teologie şi din asta 
înțelegem că mitropolitul Nicolae Bălan a avut încredințarea că 
viaţa de mânăstire, că monahismul este ceva de excepție, nu este 
ceva obișnuit, așa incât toţi neisprăviţii, toți neputincioșii, toți care 
nu pot să se realizeze în altă parte, gata, hai la mânăstire, că acolo 
este de mine. Nu este așa! Mitropolitul a înțeles că mânăstirea 
trebuie să fie un loc mai presus de lume şi a dorit să aibă oameni cu 
pregătire teologică, care apoi să poată face faţă la nişte situaţii pe 
care le prezintă Biserica, să poată face misiune, să poată îndruma 
pe alţii. Şi eu am avut aceste calități pe care le cerea mitropolitul 
Nicolae Bălan. Să știți că aici, în Ardeal, nu prea se făceau oamenii 
călugări. Acum a început să fie o modă, aşa, că "hai să ne facem 
călugări!”. Bineînţeles că unii se fac călugări nu ca să rămână 
călugări, mai ales bărbaţii, ci să fie mai mult decât călugări, până la 
urmă: să ajungă episcopi, să ajungă mitropoliți. să ajungă ce or 
putea ajunge. Bineînțeles că, gândită în felul acesta, călugăria este 
ca o trambulină, așa, că “bai să sar de aici undeva unde îmi este mai 
bine". La mine nu așa s-a pus problema. Eu, când m-am dus la 
mânăstire — Dumnezeu să-i odihnească pe cei de atunci, că nu mai 
sunt — mi-am dorit două lucruri: să fiu călugăr şi numai călugăr, nu 
şi altceva, şi mi-am dorit să nu am salariu. Nu mi s-au îndeplinit 
dorinţele acestea. Am fost făcut călugăr în 1953, când m-am aşezat 
la mânăstire, în anul acela, şi am pornit așa. Eu, de fapt, în copilăria 
mea şi în linereţea mea. mi-am dorit foarte mult să ajung preot. Pe 
când eram elev de liceu, în clasa a zecea cum ar fi acum, m-am 
prezentat la mitropolitul Nicolae Bălan cu dorinţa de a ajunge 
preot. Bineînţeles că mitropolitul mi-a spus vorbă hotărâtă: "Preot 
nu le poți face!”. Gata, am luat aminte. Este adevărat că eu am 
gândit: "dar dacă, cumva, poate mă voi face?”. Şi, după aceea, m- 
am dus din nou la mitropolit și iarăși mi-a spus mitropolitul: "Preot 
nu te poţi face! Îţi dau aprobarea să faci Teologia, dar preot nu te 

poți face". Şi am acceptat să fac Teologia fără să mă pot face preot. 
Am terminat Teologia în 1952. Mitropolitul a fost bun cu mine. Se 
vede că l-a îndemnat Dumnezeu să fie bun cu mine, pentru că nu 
era bun chiar cu toți. Şi a acceptat situaţia aceasta, să fac Teologia. 
Când am terminat Teologia, a zis mitropolitul: "Cu ce scop ai făcut 
Teologia?”. Dar ar fi putut să mă întrebe de la inceput şi nu m-a 
întrebat. Ştia că mi-a spus că preot nu mă pot face şi atunci, la 
sfârşit, m-a întrebat: "Cu ce scop ai făcut Teologia?". Şi bineînţeles 
că nu am putut să răspund: "Ştiţi ceva, eu m-am gândit că poate că 
dacă fac Teologia. tot ajung eu cândva preot“. Nu am zis aşa, 
pentru că ar fi zis mitropolitul: "Să ştii că ai făcut-o degeaba". 
Atunci eu am zis: "Am făcut Teologia gândindu-mă să-mi câştig un 
Suport moral pentru vială, adică să mă temeinicesc curnva în 
gânduri bune şi convingeri religioase”. Şi m-a intrebat mitropolitul: 
"Bine, şi ai ajuns la asta?". Şi eu am zis: "Cred că da". Dar să ştiţi 
că nu era chiar aşa, căci după ce am făcut Teologia, am fost mai 
necredincios decât atunci când am început-o. Cum s-a putut ajunge 
la asta? Cred că şi cu alţii s-a întâmplat la fel şi se întâmplă la fel. 
Adică, eu niciodată nu m-am gândit la nişte probleme pe care le 
pune critica biblică, critica Vechiului Testament, critica Noului 
Testament: că Evanghelia de la loan n-ar fi scrisă de Sfântul 
Apostol loan, că epistolele pastorale n-ar fi scrise de Sfântul 
Apostol Pavel, că Epistola către Evrei sigur nu este scrisă de 
Sfântul Apostol Pavel. Când am auzit de acestea, m-a luat groaza. 
Dar am făcut, totuși, carte și până la urmă toatc acestea işi pun 
pecetea. pentru că aşa este viața făcută, tot ce intră în suflet 
lucrează în suflet şi nu ştii unde ajungi, până la urmă. Când am 
terminat Teologia, nu am mai crezut cum crezusem când am intrat. 
Bineînţeles că m-am reabilitat, cu vremea, dar, totuşi, am trecut 
printr-o criză sufletească. Bineînţeles că eu, ca unul care am trecut 
printr-o criză sufletească, le spun celor care vor să facă Teologia că 
Teologia nu duce întotdeauna unde ar trebui să ducă. 

In 1942 am vorbit la noi la mânăstire cu părintele Arsenie 
Boca şi părintele mi-a spus să zic „Boamne, lisuse Hristoase, Fiul 
lui Dumnezeu, miluieşte-mă pe mine, păcătosul!”; şi am zis. Asta 
este ceea ce am învăţat de la păriniele Arsenie şi eu cred că 
părintele Arsenie este, intr-un fel, ctitor al vieţii mele. Unna să 
merg la şcoală şi părintele Arsenie mi-a spus o vorbă pe care eu 

atunci nu am înţeles-o destul de bine şi poate că nu am înţeles-o 
nici după aceea. Mi-a zis: "Şcoala nu te duce la mântuire“. La mine 
nu s-a putut pune problema aceasta, că mă duce sau nu mă duce la 
mântuire, trebuia să fac şcoală. De ce? Pentru că nici eu nu eram de 
acord să nu fac şcoală şi nici părinţii mei nu ar fi fost de acord. 
Părinţii mei au fost ţărani plugari, oameni cu mâini bâătâtorite, 
muncitori, care ştiau de biserică, unde mergeau în fiecare duminică 
şi se rugau cât se rugau. Ei m-au trimis la şcoală fiindcă şi-au dat 
seama că, fără vedere fiind eu. ei nu mă pot ajuta cât mă poate ajuta 
o şcoală anume pentru copii fără vedere. Bineinţeles că a fost un 
sacrificiu pentru ei, o jertfă. pentru mama în special, care se gândea 
la mine, care ştia că sunt departe, care plângea că nu sunt cu ei, şi 
cu toate acestea, au făcut acest lucru bun, m-au dat la școală. In 
această situație, nu am putut zice că nu voi merge la școală, că eu 
mă ţin de ce îmi spune părintele Arsenie. De altfiel, să ştiţi că eu nu 
l-am ascultat pe părintele chiar în toate. Pe lângă rugăciunea de 
toată vremea, părintele mi-a mai pus în vedere un lucru pe care nu 
l-am ţinut. Şi anume, a zis părintele să fac in fiecare zi o sută de 
mătănii. La început. nu am făcut pentru că m-am dus la școală şi 
acolo nu aveam unde să fac mătăniile, cele o sută de mătănii pe 
care a zis părintele să le fac. De fapt, părintele, când mi-a spus de 
asta, să fac o sulă de mătănii, a zis că asta îmi foloseşte pentru 
sănătate, pentru plămâni. Fiind eu înir-o situaţie specială, 
bineînţeles câ nu m-am putut încadra în munca părinţilor mei. în 
munca fraţilor mei şi atunci părintele, ştiind lucrul acesta, a zis că 
ar fi hine să fac totuşi un fel de sport duhovnicesc, să fac în fiecare 
zi o sută de mătănii. Şi a pus mâna pe pieptul meu și a zis că este de 
folos pentru sănătate, pentru plămâni. Eu nu am făcut. Şi nu am 
făcut din comoditate. Nu am făcut şi din lipsa posibilităţii de a le 
face, fiindcă. dacă m-am dus la școală. nu aveam unde. Unde să fac 
eu mătăniile? In dormitor erau şi alţii. în altă încăpere nu aveam 
unde și, până la urmă, tot este mai bine să nu faci decât să faci. Şi 
am renunța! la ele, dar nu am renunțat la școală. Părintele a zis că 
şcoala nu mă duce la mântuire. Mă rog, eu am zis: "că mă duce. că 
nu mă duce la mântuire, eu. dragă, trebuie să fac şcoală”, Şi să ştiţi 
că îmi pare foarte, foarte bine că am făcut şcoală. Aşa cum a fost 
şcoala. cu devierile câte mi le-a adus în suflet, totuşi a fost o treabă 
bună. 

Și. după ce am făcut şcoala și am devenit absolvent de 
Teologie, mitropolitul aştepta så merg la Sâmbăta. Am fost de 
acord să merg la Sâmbăta. De fapt, nu mi-a propus el lucrul acesta. 
Dar de unde am ştiut că aşteaptă? Pentru că, atunci când i-am spus 
că m-am hotărât să merg la mânăstire, a zis: "Am aşteptat hotărârea 
aceasta". Dar m-a întrebat, atunci când am terminat Teologia, "De 
ce nu vrei să mergi la Sâmbâta?". Și eu am zis: "Pentru că nu sunt 
hotărât”. Vorbă hotărâtă. Nu sunt hotărât, nu mă duc! Şi a rânduit 
Dumnezeu, până la urmă. de m-am hotărât. Dar nu pentru că a vrut 
mitropolitul m-am hotărât. ci pentru că a fost o împrejurare care o 
favorizat lucrul acesta. Şi m-am dus la Sâmbăta. l-am spus 
mitropolitului: "Vreau să mtrg la mânăstire!” şi a zis: "Bine. Am 
aşteptat hotărârea aceasta". Am zis: "Trimiteţi-mă la o mânăstire 
oarecare" şi el a zis "Nu am unde te trimite, decât la Sâmbăta”. Mie 
mi-a părut bine că nu avea unde să mă trimită decât la Sâmbăta. Şi 
m-am dus la Sâmbăta. Şi a fost tare bine. Să știți că eu, acum, la 
sfârşitul vieții mele — peniru că acum sunt aproape de sfârşit, 
Dumnezeu ştie când va fi sfârșitul, dar când ai ajuns bătrân știi 
Sigur ce unncază — spun că, în loată lumea aceasta. cred eu că nu 
era o mânăstire mai potrivită pentru mine decât mânăstirea de la 
Sâmbăta. Acolo am învăţat foarte multe lucruri importante pe care 
nu le-am învăţat inainte de a merge la mânăstire. Am învăţat din 
Filocalie, din Pateric. Era de circulaţie pe atunci Filocalia şi mai 
ales la Sâmbăta, pentru că părintele Arscnie a contribuit la apariţia 
Filocaliei, scriind după dictarea părintelui Stâniloae. Era o 
atmosferă prielnică pentru Filocalie. A fost tare bine că m-am dus 
la Sâmbăta şi nu m-am dus în altă mânăstire. Oricare mânăstire din 
lumea aceasta, cred că nu era mai potrivită pentru mine decât a fost 
mânăstirea de la Sâmbâta. 

Şi, când m-am dus la mânăstire, m-am gândit aşa: "dacă aici, 
în mânăstirea asta, numai unul din câţi vieţuitori sunt în mânăstire 
şi câți vor mai fi, numai unul poate să fie călugăr bun. vreau să fiu 
eu călugărul acela bun”. Şi m-am silit pentru treaba aceasta aşa 
cum m-am priceput, cum a fost, cum m-am gândit eu că trebuie să 
fie un călugăr bun. Și mi-a ajutat Dumnezeu de am ieşit cumva la 
suprafaţă foarte bine. Îmi pare tare. tare bine că a fost aşa. Am 
văzut puterea lui Dumnezeu. De altfel. părintele, când mi-a spus să 
zic "Doamne. lisuse Hristoase, Fiul lui Dumnezeu, miluieşte-mă pe 

mine, păcătosul!", sigur s-a gândit că asta imi va fi de folos. Şi mi-a 
lost de folos. Mai întâi de toate, s-au răscolit toate relele din mine 
cu care am venit în lumea aceasta și cele pe care le-am mai adăugat 
şi, până la urmă, s-a ajuns şi la o limpezire şi mulţumim lui 
Dumnezeu de limpezimea la care s-a ajuns. Eu cred că tot ce s-a 
întâmplat cu mine spre bine îşi are lemelia în mila lui Dumnezeu, 
pe care am chemat-o când am zis "Doamne, Iisuse Hristoase, Fiul 
lui Dumnezeu, miluieşte-mă pe mine, păcătosul!”. După o vreme, a 
murit mitropolitul care a zis că nu mă pot face preot. A venit un alt 
mitropolit după el, care a stat puţin la Sibiu. A plecat şi el. Şi a 
venit mitropolit la Sibiu episcopul de la Cluj, Nicolae Colan, care, 
vreme de 21 de ani, din 1936 până în 1957, a fost episcop la Cluj. 
Când a venit la Sâmbăta, a dat de mine acolo. Mitropolitul a fost 
foarte binevoitor față de mine; părinţii îmi dădeau rând la predică, 
iar mitropolitului îi plăcea cum predicam și s-a gândit să mă facă 
diacon. Asta a fost în 1960. Erau și împotriviri. Era şi un părinte 
acolo. care era stareț atunci, şi nu era de acord cu acest lucru. Ar fi 
vrut să-l deruteze pe mitropolit de la gândul acesta, dar nu a putut. 
Mitropolitul a zis că mă face diacon şi că nu mă ţine mult diacon, ci 
o să mă facă preot, ca să fiu duhovnic. Am fost de acord. Şi, până 
la urmă, nu s-a putut decât să mă facă diacon, pentru că el. după 
aceea, la scurtă vreme, s-a îmbolnăvit şi nu s-a mai făcut bine. Până 
la moarte a stat în suferinţă, în boală. A murit în 1967 şi pe mine 
m-a lăsat diacon. Deja aveam 7 ani de diaconie. După el, a venit 
mitropolitul Nicolae Mladin. Mi-a propus hirotonia în preot. Nu am 
fost de acord. Dar, de fapt, nu că nu aş fi vrut eu så fiu preot, dar nu 
aş fi vtut să înceapă mitropolitul cu acte de autoritate, ca să nu zică 
cineva că nu a inceput bine mitropolitul, că nu trebuia să tacă 
treaba aceasta. l-am spus mitropolitului că mă simt bine diacon — şi 
am avut dreptate, nu am spus minciuni — şi că aş rămâne, încă, 
diacon. Și apoi, am rămas diacon 23 de ani. Şi abia în 1983, 
mitropolitul care este acum la Sibiu m-a hirotonit preot. În 1988 m- 
a hirotesit arhimandrit. Eu cred că aţi putut citi lucrurile acestea, pe 
care le-am expus într-o carte ce am realizat-o dintr-un interviu în 
care am răspuns întrebărilor puse de mitropolitul de acum. Cartea a 
apărut anul trecut şi se numeşte "Cine sunt eu, ce spun eu despre 


mine?"!. În sfărșit, aceasta este situaţia. Cu mătăniile a rămas așa, 
“că părintele Serafim, care mi-a fost duhovnic. a fost de acord să nu 
fac mătănii şi să zic "Doamne, lisusc Hristoase, Fiul lui Dumnezeu, 
miluieşte-mă pe mine, păcătosul!" fără mătănii, dacă nu mă pot 
concentra, fiindcă eu i-am zis că nu mă pol concentra. Acum, nu aş 
vrea să îi bag vină părintelui Serafim, dar înir-un fel cred că a şi 
avut o oarecare vină, pentru că el, după părerea mea, trebuia să 
zică: "Mă, ori îți place, ori nu-ţi place, tu trebuie să faci o sută de 
mătănii pe zi”. Şi, dacă zicea așa, le făceam şi era foarte bine. Dacă 
a zis că se poate și fără să le fac, nu am mai ţinut seama de 
indrumarea părintelui Arsenie şi am rămas fără mătănii; şi mă 
gândesc că poate le prinde bine celor care vin la minc la spovedit, 
că eu niciodată nu le spun să facă mătănii. Şi au trecut anii, am 
inceput să lucrez, să scriu articole la "Telepraful român” (sper să 
apară curând o carte cu articolele din "Telegraful român”, care va fi 
intitulată “Gânduri de altădată pentru atunci, pentru acum şi pentru 
totdeauna”). Am scris până acum şaptesprezece cărţi. Zice cineva 
că aş mai putea adăuga şi a optsprezecea, pentru că a apărut un 
extras despre fericiri, dar eu cred că este prea mică pentru ca s-o 
mai număr. Să apară una mai mare și atunci o să-i spun a 
optsprezecea. Vedem noi ce o să fic?. 

După schimbările din 1989, am început să merg prin ţară, am 
fost în mai mult de 80 de oraşe, pe la tabere, pe la conferințe. Toate 
acestea s-au adăugat la mine, aşa că acum sunt ceea ce am devenit 
de-a lungul anilor şi bătrâneţea este rezumatul vieţii. Toate cărţile 
mele sunt scrise la bătrâneţe și acest lucru este un mare avantaj. De 
ce? Pentru că, dacă ajungi la bătrâneţe, ți se conturează nişte 
concluzii și concluziile care se conturează sunt sigure, adică au o 
temelie, nu aşa, că scrii la tinereţe într-un fel şi la bătrâneţe scrii 
altfel, că îți dai tu seama că totuşi la tinereţe nu ai avut destulă 
experienţă, că nu ai avut destulă învăţătură, că nu ai avut nişte 
concluzii întemeiate. Și acum, iată-mă aici cu toate ale mele, cu tot 

ce am adăugat, cu tot ce am gândit, cu tot rezumatul vieții mele, ca 
să vă spun anumite lucruri pe care poate le-aţi putea găsi şi prin 
cărţile mele, le-aţi putea găsi şi în altă paste şi poate că nu se 
potrivesc de fiecare dată cu tot ce au spus alţii, pentu că fiecare om 
se reflectă pe sine însuşi cu concluziile lui, cu experienţa lui, cu 
constatările lui, cu acumulările lui pe care le prezintă în fața 
oamenilor, în faţa celor care citesc, dacă a scris ceva, şi este mare 
deosebire. Constat eu însumi că este mare deosebire. Eu am un fel 
de a fi, un fel de a gândi, un specific pecare nu l-am găsit la nimeni 
şi poate că este foarte bine aşa. De ce spun că e foarte bine aşa? 
Pentru că am învățat dintr-o carte de engleză — dintr-o prezentare — 
despre cineva care spunea că "Uite, în gara aceasta sunt patru 
ceasuri şi fiecare ceas arată altfel", diferenţă de minute, bineînţeles. 
Şi, spunându-i cuiva acest lucru, acela i-a răspuns: "Este foarte 
bine, că dacă ar fi la fel, ar ajunge un ceas, nu ar trebui să fic 
patru”. Cam aşa este şi cu pândirea noastră. Altfel gândeşte 
părintele Arsenie Papacioc, altfel gândeşte părintele Cleopa, altfel 
gândeşte altul şi altul, decât gândesc eu. Bineînţeles că eu nu mă 
pot desființa pe mine însumi, să zic că trebuie să pândesc ca 
părintele Cleopa, că trebuie să pândesc ca părintele Arsenie 
Papacioc, că numai aşa este bine. Nu este adevărat! Când era 
părintele Serafim la noi la mânăstire, Dumnezeu să-l odihncască, 
uneori nu ne potriveam într-o anumită chestiune şi eu zicem: 
"Părinte, dacă ne-am potrivi, ar fi aici doi Serafimi şi dacă nu ne 
potrivim, sunt doi, adică un Serafim şi un Teofil. Ce vreţi să fie, doi 
Serafimi, sau un Teofil şi un Serafim? Şi asta este realitatea, adică 
fiecare gândim cum gândim, bineînţeles că ne ținem totuşi de o 
rânduială, de o direcţie, dar sunt nişte lucruri pe care poate le 
vedem altfel. 

Şi acum, îmi vine în minte o situaţie care s-a întâmplat acum, 
de curând. A venit cineva la mine şi mi-a spus că a început viaţa 
mânăstirească într-o anumită mânăstire, cineva care a făcut pictură. 
Şi, dacă s-a dus la mânăstire, a pus-o la nişte lucruri pc care ea nu 
le-ar fi făcut acasă, fiind de la oraş. Şi dacă a pus-o la pictură, s-au 
împotrivit cele de la mânăstire: "Ce, la pictură? Asta trebuia să 
treacă prin ascultări şi apoi să ajunpă la pictură”. Este ca şi cum ar 
fi zis oamenii din vremea Sfântului Apostol Pavel că trebuie să 
treci prin legea lui Moise şi numai după accea ajungi la creştinism. 

Or, Sfântul Apostol Pavel zicea că nu este adevărat, cine vrea să 
ajungă la Hristos nu mai trebuie să treacă prin legea lui Moise, ci 
dintr-o dată la Hristos, pentru că în Hristos le avem pe toate. Ea 
face poezii extraordinar de frumoase. Este o fată talentată. A venit 
cu niște poezii la mine şi i-am dat casete să-mi înregistreze toate 
poeziile pe care le-a făcut ea, câte le are. De cc? Pentru că vreau să 
le studiez și vreau să le recomand, eventual, pentru a fi publicate. 
Şi duhovnicul i-a spus: "Ce poezii?! la să zici tu Tată! nostru. Asta 
este poezia ta”. Nu sunt de acord cu treaba asta! De ce nu sunt de 
acord? Pentru că dacă omul are un talant... la să-l pun eu acum pe 
duhovnicul acela care zice că poezia lui este Tatăl nostru, să facă 
nişte poezii. Poate să le facă? Nu poate să Ic facă! Și atunci, de ce 
să nu lase pe cine poale să le facă, să Ic facă, să încurajeze un talant 
pe care fata respectivă îl are, să scrie poezii pe care duhovnicul nu 
le poate scrie? Şi atunci, iată, doi oameni care sunt slujitori ai lui 
Dumnezeu, unul care zice "Nu, nici o poezie!" şi unul care zice 
“Cât mai multe poezii! Scrie cât poţi seric! Nu te lăsa! Dacă îţi vine 
inspiraţie să scrii, scrie!”. Uite-aşa este viaţa, fiecare cu specificul 
lui, fiecare cu stilul luj. Şi să știți că eu sunt foarte bucuros de 
aceasta, că mi-a dat [Dumnezeu lărgimea aceasta. Dacă venea la 
mine, îi spuneam de la început: "Dragă, cât mai mult, scric cât mai 
mult, că uite cc frumoase sunt și aşa ceva nu pot face nici eu, nu 
poate face nici altcineva. Fă tu ce nu putem face noi, dacă i-a dat 
ție Dumnezeu darul acesta... Zi şi 7a/âl nostru, că toţi trebuie să 
zicem, dar nu că, gata, de acum în acolo nu mai scrii nici o poezie. 
Îmi pare bine că nu i-a venit în cap să-i ia poeziile şi să i le bage în 
foc, ca să-i doboare mândria, cun s-ar zice. lată, iubiţi credincioşi, 
niște lucrun pe care este bine să la avem în vedere şi pe care e bine 
să le vedem așa cum sunt ele sau aşa cum ni se pare nouă că trebuie 
să fie. Pe mine m-au ajutat mai mulţi oamcni în viaţa aceasta, dar 
oameni echilibraţi, cu judecată. Eu am spus de atâtea ori că, atunci 
când m-am dus la mânăstire, dacă mă punea cineva să bat butucul 
cum l-a bătut părintele Cleopa, nu mă mai vedeau pe acolo. Nu, 
nici poveste! De ce să bat butucul? "Păi, ca să-ţi tai voia!” Nu am 
nevoie să-mi tai voia în acest fel. Înţeleg să-mi tai voia când am o 
voie care nu este bună şi care trebuie înfrântă ca să fic voia cea 
bună, dar nu aşa, numai că: "hai să ne jucăm, hai, bate butucul, hai, 
nu mânca, hai, trânteşte-te pe jos, hai, dă-te peste cap". Noi trebuie 

să fim mulţumiţi cu oameni echilibraţi — şi mai ales cu oameni 
echilibrap — şi să căutăm să îi ajutăm în specificul lor. Fără îndoială 
că trebuie să facă la mânăstire şi lucruri pe care, dacă nu le face el, 
trebuie să le facă altcineva. La noi la mânăstire era unul căruia nu îi 
prea plăcea să facă ce i se spune şi eu, de obicei, când mă 
nimeream pe acolo și auzeam împotrivirile lui, întotdeauna îi 
spuneam: "Măi frate, lucrul acesta tot trebuie făcut. Tu nu vrei să 
faci. Spune tu cine să facă în locul tău“. Fără îndoială că trebuie să 
fim cu grijă și cu luare aminte, dar să avem inimă de părinte, inimă 
de mamă, să creştem oameni, să creştem copii. Să creștem cum 
crește un părinte pe copiii lui, cu înţelegere, cu bunătate, mai lasă 
de la el, mai dă celălalt... Până la urmă, merge viaţa înainte. 

Acum, de exemplu, eu sunt aici ca să vă spun nişie concluzii, 
niște concluzii din viaţa mea, nişte constatări pe care le-am făcut, 
nişte gânduri care mi-au venit, nişte situaţii care mă preocupă. Ce 
putem face, ca în condiţiile sale, fiecare să fie un slujitor al lui 
Dumnezeu? Eu nu am de gând să vorbesc aici cu scopul de a se 
face cineva călupăr pentru că mă aude pe mine vorbind. De ce? Să 
ştiţi că eu, vreme de 51 de ani, de când sunt la mânăstire, nu am 
îndemnat pe nimeni, absolut pc nimeni, să se facă călugăr. De ce n- 
an îndemnat pe nimeni? Că sunt eu nemulțumit pentru câlugărie? 
Nu este adevărat! Sunt mulțumit! Nici nu-mi pot închipui că m-aș 
fi putut face altceva decât călugăr. Nu-mi pot inchipui așa ceva! Cu 
toate acestea, nu am îndemnat pe nimeni să se facă călugăr. De ce 
nu am îndemnat? Pentru că aceasta este o chestiune de opţiune 
personală. Cineva care vrea să se facă călupăr, să sc facă, dar nu 
pentru că nu ştie cc face şi după aceea nu merge, după aceea este 
un improvizat, după aceea nu dă dovadă că viaţa călugărească este 
cu rost. Sunt atâţia improvizaţi, atâţia deviaţi, atâţia zăpăciţi, pentru 
că nu Îi slujesc lui Dumnezeu şi pentru că nu l-au slujit lui 
Dumnezeu de la început şi pentru că le trebuie şi altceva, pe lângă 
Dumnezeu. 

Acum, haideţi să ne gândim puţin, pentru că este o zi a Maicii 
Domnului’, să ne gândim nu numai la o icoană care nu este făcută 
de mână omenească, o icoană care s-a făcut singură, o icoană a 
Maicii Domnului, să zicem așa, fizică, haideţi să ne gândim puţin la 

o icoană a Maicii Domnului în latura spirituală. Să ne gândim la 
exemplul Maicii Domnului. Să ne gândim că Maica Domnului s-a 
realizat pe ea însăşi prin rugăciune, prin smerenie, prin bunătate, 
prin tăcere, prin toate câte le ştim noi despre Maica Domnului, care 
şi-au pus pecetea pe Maica Domnului. Și Maica Domnului este 
ceea ce este şi a fost ceea ce a fost când s-a invrednicit — nici nu 
putem să ne dăm seama ce învrednicire a avut Maica Domnului — 
să-L aducă în lumea aceasta pe Fiul lui Dumnezeu în fiinţă 
omenească, în fire omenească, cu trup și suflet. Firea dumnezeiască 
a Domnului nostru lisus Hristos, persoana dumnezeiască a 
Domnului nostru lisus Hristos, s-a unit cu firea omenească în 
pântecele Prea Sfintei Fecioare Maria, care a fost păsită vrednică să 
fie mamă a Mântuitorului nostru, să-l. nască pe Mântuitorul nostru. 
Pentnu noi, dreptmăritorii creştini, nu este o chestiune pe care să nu 
o avem în vedere, pentru că slujbele noastre sunt în aşa fel alcătuite 
încât ne-o aduc pe Maica Domnului în faţa noastră, în gândurile 
noastre, prin afinnaţiile care se fac la sfintele slujbe şi care, am 
putea zice, sunt o icoană a Maicii Domnului. La sfintele slujbe 
auzim cuvintele “pe Prea Sfânta, Curata, Prea Binecuvântata, 
Mărita, Stăpâna noastră, de Dumnezeu Născătoarea şi pururea 
Fecioara Maria, cu toţi sfinţii să o pomenim”. Nu ştiu dacă v-aţi 
gândit vreodată, poate v-am mai spus și eu lucrul acesta, că în 
afirmaţia aceasta se pun în evidență șapte calităţi ale Maicii 
Domnului. Le putem număra şi noi. Și nu le numărăm. De ce nu le 
numărăm? Pentru că merge aşa, de la sine, le auzim şi Ic uităm, le 
auzim şi nu le băpăm în scamă, le auzim şi le trecem cu vederea... 
Or, în realitate, noi trebuie să învăţăm ceva despre Maica Domnului 
de la slujbele noastre. Ce învăţăm? Că este Prea Sfântă, că este 
Curată, că este Pree Binecuvântară, că este Mărifă, că este 
Stăpâna noastră, că este Näscätoare de Dumnezeu, că este pururea 
Fecioară şi că o cheamă Maria şi de aceea o pomenim cu toţi 
sfinţii. “Pe Prea Sfânta, Curata, Prea Binecuvântata, Măriia, 
Stăpâna noastră, de Dumnezeu Născătoarea şi pururea Fecioara 
Maria, cu toţi sfinţii să o pomenim." Şi noi zicem: "Prea Sfântă 
Născătoare de Dumnezeu, miluieşte-ne pe noi”. Şi în felul acesta, 
Maica Domnului apare în sufletul nostru conturată cu cele şapte 
calităţi pc care le cuprinde această zicere de la sfintele slujbe, la 
care noi, trebuie să recunoaştem, de multe ori nu luăm aminte şi 

lăsăm să se zică şi apoi, când se spune "cu toți sfinții să o 
pomenim", zicem "Prea Sfântă Născătoare de Dumnezeu, 
miluieşte-ne pe noi”. După aceea, auzim la sfintele slujbe cuvinte 
ca acestea: "Pe Dătătorul de viață născându-L., Fecioară, de păcat 
pe Adam l-ai mântuit şi bucurie Evei în locul întristării i-ai dăruit. 
pe cci căzuţi din viaţă iarăşi i-a îndreptat la aceeaşi, Cel cc S-a 
întrupat din tine, Dumnezeu şi om”. Cine este Cel ce s-a întrupat 
din ea? Domnul Hristos. Cc este Domnul Hristos? Dumnezeu. Şi ce 
mai este Domnul Hristos? Om. Nu este numai Dumnezeu, nu este 
numai om, ci este Dumnezeu şi om. L-a născut Maica Domnului pe 
Dătătorul de viaţă. "Pe Dătătorul de viaţă născându-L., Fecioară, de 
păcat pe Adam l-ai mântuit — prin Domnul Hristos, bineînţeles — şi 
bucurie Evei, în locul întristării i-ai dăruit, pe cei căzuţi din viaţă — 
nişte oameni, mulţi, carc au căzut din viața cca adevărată — iarăşi i- 
a îndreptat la aceeaşi - cine? — Cel ce S-a întrupat din tine, 
Dumnezeu şi om". "Bucură-te, Curată, ceea ce ai născut pe 
Dumnezeu cu trup spre mântuirea tuturor, că neamul omenesc a 
aflat mântuire prin tine. Și noi să aflăm raiul, Născătoare de 
Dumnezeu, Curată şi Binecuvântată”. Deci, cum este Maica 
Domnului? Curată şi Binecuvântată. Ce mijloceşte ea pentru noi? 
Să aflăm raiul. De ce? Pentru că este Născătoare de Dumnezeu. De 
aceea zicem noi: "Bucură-te, Curată, ceea cc ai născut pe 
Dumnezeu cu trup, spre mântuirea tuturor. — De ce? — Fiindcă 
neamul omenesc a aflat mântuire prin tine". lubiţi credincioşi, sunt 
nişte lucruri pe care noi nu le preţuim la măsurile lor, chiar dacă le 
ştim, chiar dacă le zicem. Când eram eu copil, am învăţat foarte 
multe lucruri de la slujbe. Nişte lucruri care nu au avut aderenţă la 
sufletul meu, nu că am avut o împotrivire, ci pentru că lucrurile 
acestea sunt mai presus de înțelegerea noastră şi de aceea nu avem 
o legătură cu ele. M-am trezit în lumea aceasta în biserică, în casa 
părintească şi în biserică; între oameni Și între credincioși, care erau 
cum erau. Şi m-au dus părinţii mei la biserică, de când eram mic. 
Mă luau de mână şi mă duceam cu ei. M-am mai zbătut eu pe 
acolo, am mai făcut şi gălăgie. Ştiu eu ce-am făcut? Nu știu! Când 
m-am dus ia şcoală, la Cluj, în 1935 - aveam şase ani şi jumătate —, 
m-a întrebat un copil: "Pe la voi, la biserică, se cântă «Ca pe 
Împăratul»?" şi am zis "nu". Am zis "nu" pentru că nu ştiam că se 
cântă. Când m-am dus în vacanţă acasă, la părinţii mei, şi am ajuns 

la biserică, am auzit la slujbă "Ca pe Împăratul tuturor să-L primim, 
pe Cel în chip nevăzut înconjurat de cetele îngerești. Aliluia, 
aliluia, aliluia”. Abia am aşteptat să mă duc la şcoală şi să îi spun 
copilului aceluia: "Măi, să ştii că și la noi se cântă «Ca pe 
Împăratul»”. Prin urmare, am ajuns la biserică într-o vreme în care 
nu ştiam că se spune ceva cu rost, cu noimă. Şi au trecut anii peste 
mine. Am învățat multe lucruri, de când am început să le înţeleg. 
Le-am învăţat, le-am studiat, dar abia la Teologic — fiţi atenţi! — 
abia la Teologic am aflat de comorile Ortodoxiei, de cuprinsul 
textelor liturgice. Părintele Şoima, Dumnezeu să-l odihnească, mi-a 
spus ce adânc de pândire se cuprinde în slujbele Bisericii. Şi a fost 
fain. De atunci încoace, eu, de câte ori am avut posibilitatea, am 
pus în atenţie comorile Eriodoxiei cuprinse în sfintele slujbe. În 
1917, când cu revoluţia rusească, mulți ruși au plecat din Rusia şi 
au ajuns în Occideni, în Franţa, în Gennania... şi au dus cu ei 
comorile Ortodoxiei. Şi unii dintre greco-catolicii din Ucraina au 
înființat o mânăstire în Belgia, mânăstirea Chevetogne, pe care au 
pus-o în atenție prin textele liturgice. S-au mirat occidentalii, toți 
occidentalii care au avut sensibilitate pentru comori religioase, s-au 
mirat ce'comori de gândire sunt în Biserica Răsăritului. Să ştiţi că 
greco-catolicii sunt tot cu slujbele noastre, cultul este acelaşi, 
slujbele sunt aceleaşi; şi ci au înfiinţat mânăstirea aceasta, care se 
menţine și acum în Belgia. Avem și noi legătură cu uni: dintre 
viețuitarii de acolo. Au venit pe la noi pe la mânăstire și sunt faini. 
Lucrurile acestea nu le poţi înţelege decât în măsura în care le ştii şi 
în măsura în care lc trăieşti. Să auzi la slujbă, de exemplu: "Taina 
cea din veac ascunsă și de îngeri neştiută, prin tine, Născătoare de 
Dumnezeu, celor de pc pământ s-a arătat, Dumnezeu întru unire 
neamestecată întrupându-Se şi Crucea de bună voie pentru noi 
luând, prin care înviind pe cel întâi zidit, a mântuit din moarte 
sufletele noastre”. Este ceva extraordinar! Este mult de tot! Este 
ceva cc nu poate fi — şi nu trebuie — trecut cu vederea. A existat o 
taină. O taină ascunsă din veşnicie, că Fiul lui Dumnezcu unna să 
se facă om. “Taina cea din veac ascunsă și de îngeri neştiută — nici 
îngerii nu au ştiut despre întruparea Fiului lui Dumnezeu — prin 
tine, Născătoare de Dumnezeu, celor de pe pământ s-a arătat”. 
Deci, Maică Preacurată, tu ești pricina că Fiul lui Dumnezeu S-a 
făcut om, prin tine Dumnezeu, întru unire neamestecată întrupându- 

Se — făcându-Se om şi rămânând totuși Dumnezeu, întru unire 
neamestecată — şi Crucea de bună voie pentru noi luând — 
Răstignirea Domnului Hristos —, prin care înviind, prin Cruce, pe 
cel întâi zidit (pe Adam), a mântuit din moarte sufleteie noastre". 
lată nişte gânduri pe care le auzi şi nu le poți primi în suflet pentru 
că nu eşti pregătit să le primeşti. Sau: "Pe tine, prea curatul palat al 
Împăratului ceresc, ceca ce eşti mult. lăudată, te rog, curăţește 
mintea mea cea întinată cu tot felul de păcate şi o fă locaş 
înfrumusețat al Treimii celei dumnezeieşti, ca să laud şi să măresc 
puterea ta şi mila ta cea nemăsurată, fiind mântuit, eu, netrebnicul 
robul tău”. Este extraordinar! Bineînţeles că nici eu, la tinereţe, nu 
eram așa entuziast, pentru că nu înţelepgeam şi, mai ales, nu aveam 
fondul aperceptiv ca să pot preţui lucruri de felul acesta. Deci, "Pe 
tine, prea curatul palat al Împăratului ceresc — Maica Domnului — 
ceea ce ești mult lăudată, te rog, — ce te rog? — curăţeşte mintea mea 
— care minte? — cea întinată cu tot felul de păcate — şi ce să faci mai 
departe? — şi o fă locaş înfrumusețat — al cui? — al Treimii celei 
dumnezeieşti — de ce? — ca să laud şi să măresc puterea ta şi mila ta 
cea nemăsurată, fiind mântuit — cine? — eu, netrebnicul robul tău”. 
De unde poniesc? De la conştiinţa că sunt un netrebni rob al 
Maicii Domnului. Ce vreau? Vreau ca Maica Domnului să mă ajute 
să mi se curăjcască mintea de tot felul de păcate, Și ce mai vreau? 
Să fiu locaş al Prea Sfintei Treimi. De ce am în vedere pe Maica 
Domnului ca să mă ajute să fiu locaș al Prea Sfintei Treimi? Pentru 
că Maica Domnului a fost locaş al Prea Sfintei Treimi și este locaș 
al Prea Sfintei Treimi. De unde ştim? Din Sfânta Evanghelie. Ce se 
spune? Se spune că Prea Sfânta Fecioară, când a aflat că unnează 
să nască pe Mântuitorul lumii, l-a întrebat pe îngerul binevestitor: 
"Cum va Îi aceasta, de vreme ce cu nu știu de bărbat?”. Nu ştiu cele 
care premerg, situaţiei de mamă. Nu ştiu, şi atunci cum să nasc pe 
Mântuitorul lumii? Şi atunci, îngerul binevestitor a zis: "Duhul 
Sfânt se va pogori peste tine şi puterea Celui Prea Înalt — Tatăl 
ceresc — te va umbri, de aceea Sfântul care se va naște din Tine, 
Fiul lui Dumnezeu se va chema". Cele trei persoane ale Sfintei 
Treimi. Ar pute zice cineva: "Bine, foarte bine, am înţeles, Maica 
Domnului a fost locaş al Prea Sfintei Treimi în vremea cât. L-a 
purtat în pântece pe Mântuitorul. Dar după aceea?”. Şi: după aceea! 
De unde ştim? Maica Domnului nu L-a purtat numai în pântecele ei 

pe Domnul Hristos — şi unde este Domnul Hristos este şi Tatăl şi 
Duhul, deci Sfânta Treime întreagă. Unde L-a mai purtat? L-a 
purtat în inima ei şi inima Maicii Domnului nu s-a despărțit 
niciodată de Domnul Hristos şi de Prea Sfânta Treime, așa că noi 
cerem de la Maica Domnului ca ea să ne ajute să avem inima locaş 
al Prea Sfintei Treimi. Şi asta de ce? Pentru că numai prin puterea 
lui Dumnezeu putem înțelege măreţiile Maicii Domnului. Ce 
anume? Să laud şi să măresc — ce? — puterea ta şi mila ta cea 
nemăsurată. Fără intervenţia lui Dumnezeu în prețuirea Maicii 
Domnului, să ştiţi că nu există o prețuire adevărată a Maicii 
Domnului. lar aceia care nu sunt cinstitori ai Maicii Domnului, 
pentru devierile lor de la gândirea cea bună, nu pot înţelege 
niciodată măreţiile Maicii Domnului. Deci, noi aducem cinstire 
Maicii Domnului şi ei, hai să zicem că nu o hulesc, dar în nici un 
caz nu o preţuiesc. Noi nu putem să o ocolim pe Maica Domnului, 
pe locașul Prea Sfintei 'Treimi, pe cea care ne ajută nouă să fim 
locaşuri ale Prea Sfintei Treimi. “Prea Binecuvântată ești, 
Născătoare de Dumnezeu, Fecioară, că prin Cel cc S-a întrupat din 
tine, iadul s-a robit, Adam s-a chemat, blestemul s-a nimicit, Eva s- 
a mântuit, moartea s-a omorât şi noi am înviat. Pentru accasta, 
cântând, strigăm: Bine eşti cuvântat, Hristoase, Dumnezeul nostru, 
Cel ce bine ai voit așa, mărire Ţie”. Deci avem deodată — și pentru 
totdeauna — în față pe Domnul Hristos şi pe Maica Domnului. Nu 
despăsțim pe Domnul Hristos de Maica Domnului şi nici pe Maica 
Domnului de Domnul Hristos. Pentru noi, lucrurile sunt lămurite: 
așa sunt, aşa rămân, așa trebuie să rămână. 

lată, iubiţi credincioşi, nişte gânduri care zic eu că sunt 
potrivite pentru ziua de astăzi, pent vremea când cinstim pe 
Maica Domnului, când ne gândim la Maria şi Maria. Auzim că s-a 
citit din Sfânta Evanghelie, la Sfânta Liturghie, despre Marta şi 
Maria. Nu despre Maica Domnului. Nu Maica Domnului este 
Maria, ci despre Marta şi Maria, care eram două surori, surorile lui 
Lazăr, cel de care se face pomenire în Sfânta Evanghelie de la loan, 
în legătură cu învierea Sfântului şi Dreptului Lazăr. Marta şi Maria, 
două surori foarte diferite prin structura lor, prin felul lor de 
activitate. Una era contemplativă — Maria —, stătea la picioarele 
Domnului Hristos şi se ruga şi ÎI asculta, şi alta activă, care voia să 
facă totul spre odihna musafirului pe care îl avea, a Domnului 

nostru lisus Hristos. Aţi auzit din Sfânta Evanghelie, nu mai repet 
lucrurile, dar vreau să vă aduc acum în faţă, în conştiinţă, o poezie 
despre Marta şi Maria, scrisă de un creştin. 


Marta şi Maria 


Marta și Maria sunt două surori, 
alese din lumea cca largă. 
Maria-i credința ce-nvaţă din zori, 
iar Marta-i credinţa cc-aleargă. 
Maria stătea ascultând şi simțea, 
cum ceru'-şi desferecă poarta. 
Să stau cu Maria într-una aș vrea, 
dar Domnul iubea şi pe Marta. 
Maria şi Marta sunt două surori, 
în rai îşi petrec veşnicia,. 
lar eu pe pământ aş vrea uneori 
când Marta să fiu, când Maria. 
lisus pe amândouă surori le iubea 
şi-n cer impreună li-i soarta. 
O, fă-mă, lisuse, în dragostea Ta 
să fiu şi Maria şi Marta. 


Și îmi sfârșesc cuvântarea mea, în care am adus atâtea şi 
atâtea gânduri, cu o poezie scrisă de Zorica Laţeu, intitulată 
"Filă din Acatist” şi adresată Maicii Domnului. 


Bucură-te, leapăn alb de iasomie, 

Către care-n roiuri fluturii coboară, 

Bucură-te, raza stelei din vecie, 

Şipot care curge lin cu apă vie, 

Bucură-te, Maică pururea Fecioară, 
Dulcea mea Marie. 


Bucură-te, floare fără de prihană, 
Albă ca argintul nopţilor de vară, 
Spicul cel de aur veşnic plin cu hrană, 
Mirul care vindeci orice fel de rană, 
Bucură-te, Maică pururea Fecioară, 


Ploaia cea de mană. 

Bucură-te, brazdă plină de rodire, 

Munte sfânt, în care s-a-ngropat comoară, 

Bucură-te, cântec tainic de iubire, 

Clopot de chemare, cântec de mărire, 

Bucură-te, Maică pururea Fecioară, 
Blândă fericire. 


Bucură-te, mărul vieţii care-nvie, 

Pomul greu de roadă-n plină primăvară. 

Bucură-te, iarăşi, țărtn de bucurie, 

Dintru care curge miere aurie, 

Bucură-te, Maică pururea Fecioară, 
Sfânta mea Marie. 


12 iulie 2004, dimineaţa, 
Mânăstirea Subpiatră 


EVANGHELIA, IZVOR DE NĂDEJDE 
ŞI DE BUCURIE 


Prea Cuvioasă Maică Stareţă, cinstiți părinţi, cinstite maici şi 
surori, inbiți credincioşi, 

Pentru seara aceasta, am hotărât să vă vorbesc ceva despre 
"Evanghelie ca izvor de nădejde şi de bucurie“. Când zicem 
Evanghelie, ne gândim la vestea cea bună a mântuirii, la 
propovăduirea creştină. La aceasta s-a gândit Sfântul Apostol Pavel 
când a zis: “vă binevestesc vouă Evanghelia pe care am primit-o" 
(Galateni 1, 11-12). Sfântul Apostol Pavel nu a scris o Evanghelie. 
Avem patru cărți în Noul Testament care în titlul lor cuprind 
cuvântul Evanghelie; Evanghelia de la Matei, Evanghelia de la 
Marcu, Evanghelia de la Luca şi Evanghelia de la loan. Şi totuşi, 
Sfântul Apostol Pavel zice că propovăduieşte Evanghelia. Deci, 
când Sfântul Apostol Pavel zice că propovăduieşte Evanghelia, s-a 
pândit la vestea cea bună a mântuirii, în care se cuprinde 
propovăduirea creştină despre Întruparea Fiului lui Dumnezeu, 
despre Naşterea Mântuitorului nostru lisus Hristos, despre 
învățătura Domnului Hristos, despre minunile pe care le-a făcut, 
despre Pătimirile Sale, despre Învierea din morți, despre Înălțarea 
la cer. Toate acestea fac parte din propovăduirea creştină, toate 
acestea sunt Evanghelia. Domnul Hristos, în împre:jurarea aceea 
când a fost cinstit de o femeie care a turnat peste El mir de bună 
mireasmă şi de bun preţ, când unii dintre cei care erau de faţă erau 
împotrivitori şi ar fi vrut să fie întrebuințat altfel mirul, Domnul 
Hristos a zis: "Nu faceţi supărare femeii, ea ceea ce a avut de gând 
să facă, a făcut" (Marcu 14, 6). Şi, mai departe, a zis Domnul 
Hristos: "Oriunde se va propovădui Evanghelia, se va spune şi ce a 
făcut ea, spre pomenirea ei" (Marcu 14, 9). Aceasta înseamnă că 
Domnul Hristos a rânduit ca oriunde va fi vorba despre întruparea 
Fiului lui Dumnezeu, despre naşterea din Prea Sfânta Fecioară, 
despre Sfintele Sale Pătimiri, despre Învierea din morți, despre 
Înălțarea la cer, să se spună şi fapta femeii, spre pomenirea femeii 
cinstitoare a Domnului Hristos. Când a zis Domnul Hristos 

"oriunde se va propovădui Evanghelia“, nu a avut în vedere vreuna 
din cărţile care au ajuns până la noi, care au străbătut veacurile. Nu 
a avut în vedere Evanghelia privită ca o carte, ci a avut în vedere 
învăţătura în general, învățătura Evangheliei. A fost o vreme, la 
începutul creştinismului, când nici cărţile cu titlul Evanghelie nu le 
aveau toţi şi nu le puteau avea toţi, dar propovăduirea ca atare a 
fost totdeauna, din început şi va fi până la sfârşit. Noi avem mare 
bucurie că putem citi astăzi, după 20 de veacuri, ceea ce a spus 
Domnul Hristos, ceea ce a făcut Domnul Hristos, ceea ce a realizat 
Domnul Hristos pentru noi şi pentru a noastră mântuire. Este o 
bucurie pentru noi că putem să ştim ce a scris fiecare dintre sfinţii 
evanghelişti, ce au propovăduit cei opt autori de la care ne-au 
rămas cărțile cuprinse în Noul Testament, care este învățătura 
creştină, căci, de fapt, Noul Testament este Biblia creştinilor, mult 
superioară Bibliei pe care a avut-o în vedere Sfântul Apostol Pavel 
când a spus "toată scriptura este inspirată de Dumnezeu" (2 Timotei 
3, 16). El s-a gândit la Vechiul Testament. Fără îndoială că găsim 
mult folos şi din citirea Vechiului Testament, însă Noul Testament 
este mult, mult superior învăţăturii din Vechiul Testament. Ştiţi că 
Domnul Hristos a spus: "Aţi auzit că s-a spus celor de demult..., iar 
Eu vă zic vouă" (Matei $). Ceea ce zice Domnul liristos este mult 
mai mult decât ceea ce s-a spus celor de demult. Evanghelia, deci, 
privită în cuprinsul e: ca propovăduire creştină şi Evanghelia 
privită ca scrieri ale unora dintre ucenicii Domnului Hristos și ale 
celor care s-au informat despre Domnul liristos, este izvor de 
nădejde şi de bucurie. 

Nu știu dacă v-aţi gândit vreodată, dacă ar fi vorba să punem, 
în faţa Evangheliei scrise şi în faţa Evanghelici citite, un moto, 
adică un cuvânt cuprinzător, care ar fi cel mai potrivit pentru a 
prezenta cunva Evanghelia. Eu m-am gândit la aceasta şi am găsit 
câteva. cuvinte din Evanghelie care ar putea fi puse în faţa 
Evangheliei în general, în faţa fiecărei scrieri cu titlul Evanghelie şi 
în faţa a ceea ce numim noi pericope ale Evangheliei, adică părţi 
care se citesc la sfintele slujbe din Evanghelie. Și m-am gândit că 
cel mai potrivit cuvânt, care este dâtător de nădejde și este şi 
dătător de bucurie, ar fi un cuvânt pe care nu l-a spus nici Domnul 
Hristos, nici yreun ucenic al Domnului Hristos, ci oameni din 
mulțime. În Sfânta Evanghelie de la Marcu, citim că odată, pe când 

Domnul Hristos mergea încon jurat de mulţime, un om fără vedere a 
aflat că murmurul acela de oameni, de mulțime de oameni, pe care 
l-a auzit, este pricinuit de faptul că Domnul Hristos trece încon jurat 
de mulțime. Și se vede că el a aflat că Domnul Hristos arc putere 
vindecătoare şi, gândindu-se că l-ar putea lua în seamă și pc el şi l- 
ar putea ajuta, a început să strige: "lisuse, Fiul lui David, iniluieşte- 
mă" (Mareu 10, 47). Domnul Hristos era din familia lui David, un 
descendent din familia lui David, iar titlul acesta "Fiul lui David” 
însemna “Alesul lui Dumnezeu". Şi a început să strige, iar oamenii 
din mulţime îl certau să tacă. Şi el striga tot mai tare şi, la un 
moment dat, Domnul liristos a spus să-l cheme şi oamenii s-au dus 
să-l cheme şi să-l ajute să ajungă în fața Domnului Hristos. Să ştiţi 
că istorisirea aceasta este numai in Sfânta Evanghelie de la Marcu. 
Şi aş vrea să vă spun şi m-aș bucura să rețineţi că din cele patru 
Evanghelii, cea mai scurtă este Evanghelia de la Marcu, are 16 
capitole. Chiar dacă este cea mai scurtă, Evanghelia de la Marcu 
conţine cele mai multe amănunte. Asta înseamnă că, dacă ne 
interesează ceva dintre cele scrise în Sfânta Evanghelic de la 
Marcu, comparativ cu cele scrise în alte Evanghelii, avem nişte 
amănunte care sunt surprinzătoare şi sunt ziditoare de suflet, sunt 
edificatoare. În cazul acesta, spre deosebire de celelalte referate din 
Evanghelie, în Sfânta Evanghelic de la Marcu citim că oameni din 
mulţime s-au dus la omul acela şi i-au spus aşa: “Ai încredere, 
scoală-te, te cheamă!”. Deci, "Ai încredere!”. Sunt, de fapt, trei 
afirmaţii în legătură cu aceasta, și anume: Ai încredere! sau 
“Îndrăzneşte!", Scoală-te!, “Ridică-te de aici, de unde stai!” şi să 
ştii că e cheamă! Cred că aceste cuvinte ale oamenilor din 
mulţime, ale unor oameni pe care noi nu-i ştim și Evangbelia nu ni- 
i prezintă, sunt cel mai potrivit moto pentru Evanghelie în 
ansamblu, pentm fiecare Evanghelie şi pentru fiecare parte din 
Evanghelie. "Ai încredere!”, acesta este cel dintâi lucru pe care 
trebuie să-l avem în vedere când este vorba de a ne raporta la 
Domnul Hristos. Al doilea este “Scoală-te!" Ridicăte! Hai, hai la 
Domnul Hristos! Și al treilea, ca temei, este "Te cheamă." Din 
aceasta, înțelegem că Domnul Hristos ne cheamă şi ne cheamă pe 
fiecarc dintre noi. Fiecare dintre noi trebuie să avem încredere şi 
fiecare dintre noi trebuie să ne ridicăm şi să activăm cumva pentru 
înaintarea noastră spirituală. Cuvintele acestea: "Ai încredere, 

scoală-te, te cheamă!" sunt cuvinte de îndenu pe care nu le mai 
găsim în altă parte în Evanghelie, dar care sunt conducătoare spre 
Evanghelie şi se întemeiază pe Evanghelie. "Ai încredere, te 
cheamă Domnul Hristos! Ridică-te!" Oricare parte din Evanghelie 
am citi-o, ar putea să aibă în față cuvintele acestea: "Ai încredere, 
scoală-te, te cheamă!". Sunt nişte cuvinte dătătoare de năde jde. 

Viaţa creştină se întemeiază pe credință, se realizează în 
nădejde şi se manifestă în iubire, în iubirea care este bucurie. Sunt 
cele trei virtuți teologice pe care le prezintă Sfântul Apostol Pavel 
în prima Epistolă către Corinteni. În prima Epistolă către Corinteni 
pe care ọ avem, pentru că se crede că Sfântul Apostol Pavel a mai 
Scris o epistolă către corintieni, care a fost înainte de Epistola întâi 
către Corinteni, aşa încât prima Epistolă către Corinteni pe care o 
avem noi astăzi ar fi a doua epistolă către corinteni. Noi ne 
orientăm după situaţia dată. Sfântul Apostol Pavel, în Epistola întâi 
către Corinteni, în capitolul 13, îşi expune gândurile lui despre 
dragoste, despre credință şi îşi încheie învățătura lu: despre 
credință, despre nădejde, despre dragoste cu cuvintele: "Acum 
rămân acestea trei: credință, nădejdea şi dragostea. lar cea mai 
mare dintre ele este dragostea”. 

Mi-aduc aminte ceva ce s-a întâmplat cam acum 62 de ani, în 
1942. În satul meu era atunci un preot, care cred că mai trăieşte şi 
acum la Blaj — ultima dată l-am întâlnit în decembrie —, un părinte 
pe nume loan Opriş, cu bună pregătire. A ţinut o predică la un 
parustas. Murise pe front un tânăr şi familia i-a făcut un parastas la 
care a luat parte toată lumea care a fost atunci în biserică şi 
părintele acesta a vorbit despre cele trei virtuţi teologice: credința, 
nădejdea şi dragostea. A luat în consideraţie cuvintele Sfântului 
Apostol Pavel: "Acum rămân acestea trei: credinţa, nădejdea şi 
dragostea, iar cca mai mare dintre ele este dragostea". Şi de atunci 
rețin explicarea pe care a dat-o părintele ioan Epriş: de credință 
avem trebuință până suntem în lumea aceasta, dar când vom trece 
la cele veşnice nu mai avem trebuinţă de credinţă, pentru că cele pe 
care le credem acum le vom vedea (dincolo de lumea aceasta). Nu 
vom mai avea trebuință nici de nădejde, pentru că cele pe care le 
nădăjduim acuin le vom avea ca împlinite. Şi atunci, rămâne numai 
dragostea, numai iubirea, care nu încetează niciodată. Deci, până 
Suntem în această viață avem trebuinţă de cele trei virtuţi teologice: 

credința — care este temelia —, nădejdea — care este revărsarea 
credinţei cu ţinta spre viitor — și iubirea — care este şi deodată cu 
credința şi deodată cu nădejdea şi care este, de fapt, prilej de 
bucurie. 

Un alt cuvânt pe care l-am putea lua în considerare ca moto 
în legătură cu prezentarea Evangheliei, ar putea fi cuvântul Martei, 
sora lui Lazăr, lui Lazăr ctl a patra zi înviat, adresat Mariei, care 
era şi ea soră cu Lazăr, când s-a dus Marta şi a zis către Maria: 
"Învățătorul este aici şi te cheamă“ (loan 1l, 28). Când ne 
gândim că Evanghelia este de fapt Hristos în mijlocul nostru, am 
putea să ne gândim că Învățătorul este în Evanghelie şi ne cheamă 
pe fiecare dintre noi. 

Înainte cu mai mulţi ani, poate vreo 30, la noi la mânăstire a 
venit un episcop din Armenia. A venit împreună cu mitropolitul de 
atunci, cu mitropolitul Nicolae Mladin, şi am stat de vorbă cu el. 
Era cunoscător de limbă franceză, ne-am înţeles prin franceză, pe 
care unii dintre noi o ştiam destul de bine. El ne-a spus o legendă, o 
legendă de acolo de la ei. Ne-a spus că întemeietorul creştinismului 
în Armnenia a fost Sfântul Grigorie Luminătorul. Ştiam despre 
acesta, dar în legătură cu Sfântul Grigorie L.uminătorul ne-a spus 
ceva ce nu ştiam. Că de la Sfântul Grigorie Luminătorul au rămas 
nişte scrieri şi că un copil citea din scrierile Sfântului Grigorie 
Luminătorul şi nu le înțelegea. Şi atunci, — fiţi atenţi la ce umnează, 
ce frumos urează! — zice că Sfântul Grigorie Luminătorul a 
ieșit din carte şi i-a explicat copilului ce trebuie să înţeleagă din 
scrierile lui. Tare mult mi-a plăcut mie legenda asta şi mai ales 
afirmaţia că sfântul Grigorie Luminătorul a ieşit din carte, din 
scrierea lui. Mi s-a întâmplat de multe ori că mi-au spus oamenii 
care m-au cunoscut şi care m-au cunoscut dinainte, că citind vreuna 
din scrierile mele, au avut totdeauna impresia că eu le vorbesc şi, 
de fapt, aşa este. Când scrii ceva, te cuprinzi în cuvintele pe care le 
Scrii şi ieşi cumva din scrierea ta şi vorbeşti cu oamenii care citesc 
ce ai scris. Este minunat! De aceea, o scrisoare are valoare şi în 
înţelesul acesta, că te cuprinzi în gânduri şi te ascunzi în rânduri şi 
ieşi de acolo şi stai de vorbă cu omul către care îţi este luarea 
aminte când scrii. Tot aşa trebuie să ne gândim noi la Sfânta 
Evanghelie. Sfânta Evanghelie este Hristos în mijlocul nostru. 
Când la Sfânta Liturghie slujesc mai mulţi preoţi, la un moment dat 

se îmbrățișează şi zic “Hristos în mijlocul nostru”. Este o 
mărturisire, este un adevăr, este o dorință că Hristos este în 
mijlocul nostru. Și este în inijlocul nostru prin Evanghelie, în 
special. Nu numai prin Evanghelie, ci şi prin binecuvântările pe 
care le dăm și prin bucuria izvorâtă din conștiința că Domnul 
Hristos este în mijlocul nostru. Deci, Domnul Hristos este în 
mijlocul nostru. Şi este în mijlocul nostru şi prin Evanghelie şi 
Evanghelia este Iilristos în mijlocul nostru. Şi de aceea Evanghelia 
este izvor de nădejde şi de bucurie. Îl aduce pe Domnul Hristos, 
Evanghelia Lui, între noi, în mijlocul nostru, înlăuntrul nostru și 
bineînţeles că Domnul Hristos vine cu bucurie, cu bucuria pe care o 
aduce. De fapt, prezenţa Mântuitorului nostru lisus Hristos prin 
Evanghelie este o realitate indiscutabilă şi de aceea la slujbele 
noastre, mai ales la slujba de dimineaţă din duminici, înainte de a 
se citi Sfânta Evanghelie se spun cuvintele: "Şi pentru ca să ne 
învrednicim noi să ascultăm Sfânta Evanghelie, pe Domnul 
Dumnezeul nostru să-l. rugăm". Să- rugăm să ne dea 
învrednicirea de a asculta Sfânta Evanghelie. De ce? Pentu că 
Domnul Hristos a spus: "Cerul şi pământul vor trece dar cuvintele 
Mele nu vor trece“ (Marcu 13, 31), a spus: "Cuvintele Mele sunt 
Duh şi sunt Viaţă” (loan 6, 63) şi a spus Domnul Hristos, în 
rugăciunea către Tatăl ceresc: "Cuvântul Tău este Adevărul" (loan 


17, 17). Aşa că, citind, ascultând, pândindu-ne la Sfânta: 


Evanghelie, noi avem prilejul să ne întâlnim cu Domnul Hristos în 
chip real. Acesta este un prilej de nădejde şi de bucurie, de bucurie 
în prezent şi în viitor şi de nădejde pentru viitor. Am învăţat la 
şcoală cu toţii că există trei timpuri ale verbului şi anume prezent, 
trecut și viitor. Adevăratul timp a! nostru este prezentul. Trecutul |- 
am trăit ca prezent, viitorul îl vom trăi ca prezent, mântuirea ne-o 
lucrăm în prezent, veşnicia ne-o câștigăm în prezent. Ne putem 
gândi la cele din trecut ca la cele din prezentul de altă dată. Ne 
putem gândi la viitor ca la ceva ce va fi cândva, însă toate acestea 
le trăim numai ca prezent. Așa că, citind Sfânta Evanghelie, noi ne 
întâlnim cu Domnul Hristos, care iese din Evanghelie şi ne 
vorbeşte. Îl avem pe Domnul Hristos în mijlocul nostru şi învăţăm 
de la Domnul Hristos ceca ce au învăţat cei eare L-au auzit vorbind 
în această viață pământească. Noi nu avem posibilitatea să ne 
vorbească Domnul Hristos fiecăruia dinwc noi şi chiar dacă ne-ar 


32 


vorbi, sigur nu ar avea de spus altceva decât ceea ce ne-a rămas în 
Evanghelie. Ne-ar spune că cea ma: mare poruncă este porunca 
iubirii şi noi nu L-am lua în seamă cum nu Îl luăm de fapt, pentru 
că facem noi multe altele, dar la iubire nu ne prea gândim. Ne-ar 
spune: "După aceasta vor cunoaște oamenii că sunteţi ucenicii Mei, 
dacă vcţi avea iubire unui către altul“ (loan 13, 35) şi noi, în 
realitate, nu L-am lua în seamă, pentru că nu prea se vede iubirea în 
relaţiile dintre oameni. Ne-ar spune Domnul Hristos că "întru 
răbdarea voastră vă veţi mântui sufletele voastre” (Luca 21, 16) şi 
noi nu L-am lua în seamă. De alticl, să ştiţi că eu am vorbit de mai 
multe ori, prin umblările mele prin ţară ca să ţin cuvânt de 
învățătură, l|c-am vorbit oamenilor şi despre "Cuvinte din 
Evanghelie prea puţin luate în seamă". Adică, despre anumite 
cuvinte la care noi nici nu ne gândim că ne-au fost şi ne sunt 
adresate și nouă. De pildă, cuvintele pe care le-a spus Domnul 
Hristos către cei care au mijlocit la Domnul Hristos ca să dea 
drumul mulțimilor care îl înconjurau, să se ducă să-şi cumpere de 
mâncare. Şi Domnul Ilristos a zis: "Nu au trebuinţă să se ducă. 
Daţi-le voi lor să mănânce” (Matei 14, 16). Când luăm aminte la 
cuvintele acestea, noi de fapt ne gândim că aceste cuvinte nu ne-au 
fost adresate nouă şi, într-un fel. într-adevăr nu ne-au fost adresate 
nouă, le-au fost adresate ucenicilor, dar, pentru că le ştim şi noi, 
putem zice că ne-au fost adresate și nouă şi că acele cuvinte de 
atunci au valoare oricând: "Cerul şi pământul vor trece, dar 
cuvintele Mele nu vor trece” (Marcu 13, 31). Ce înseamnă aceasta? 
Înseamnă: faceţi cumva şi vă interesaţi de binele omului de lângă 
voi. Adică, nu vă gândiţi ce ar putea face el fără voi, că, până la 
urmă, oamenii se descurcă şi fără noi. Ci trebuie să ne gândim ce 
putem face noi pentru ei. Deci, cel dintâi lucru este gândul acesta: 
"Ce putem face noi pentru omul de lângă noi?", nu "Ce poate, face 
el fără noi?”. M-am gândit la cuvântul acesta și m-am gândit şi la 
cuvântul pe care L-a spus Domnul Hristos, după ce a spălat 
picioarele ucenicilor Săi. Anume, este scris în Sfânta Evanghelie de 
la loan, în capitolul 13, că după ce Domnul Hristos a spălat 
picioarele ucenicilor, S-a aşezat la masă şi a zis așa: "Voi mă 
numiți pe mine Învățătorul şi Domuul şi bine ziccţi, căci sunt." Ce 
sunt? Domn şi Învățător. "Deci dacă eu — zice Domnul Hristos mai 
departe — Domul şi Învățătorul, v-am spălat vouă picioarele 

voastre şi voi sunteți datori să vă spălaţi picioarele unii altora“ 
(loan 13, 14). Este un cuvânt pe care nu îl băpâm în seamă. Sau, în 
orice caz, literar nu îl băpăm în seamă. De ce? Pentru că în părţile 
noastre nu este uzanţa aceasta de a spăla picioarele musafirului. Pe 
atunci era această uzanţă şi mai ales acolo unde a propovăduit 
Domnul Hristos. În Epistola întâi către Timotei, în capitolul 5, 
Sfântul Apostol Pavel dă nişte reguli în privința văduvelor care 
urmează să fie ajutate de Biserică, întreţinute de Biserică, ajungând 
în situația de a avea trebuinţă de ajutor. Şi, între altele, Sfântul 
Apostol Pavel zice să lie primită văduva aceea carc este cunoscută 
pentru faptele ei bune: dacă şi-a crescut copiii, dacă a fost. soția 
unui singur bărbat, dacă a spălat picioarele sfinților. Deci, dacă a 
fost cinstitoare de creştini. Creştinii erau numiți sfinți pentru viața 
lor sfântă. Să ştiţi că nu au fost ei chiar aşa de sfinți cum n6 gândim 
noi că au fost, pentru că au fost şi destui care nu au fost sfinți, dar, 
totuşi, pentru că majoritatea erau sfinți, se numeau sfinți. Pe 
vremea noastră, nu cred că s-ar mai potrivi cuvântul acesta "dacă a 
spălat picioarele sfinţilor". Ce vreau eu să spun cu asta? Vreau să 


spun că de fapt noi nu ne gândim la cuvintele acestea ale; 


Mântuitorului nostru lisus Hristos să le împlinim, nici măcar 
spiritual. Ce înseaamă asta, să le împlincști spiritual? A spăla 


picioarele cuiva înseamnă a-l curăți şi a te smeri în fața lui: 


Deci, aceste două lucruri nu le facem noi-nici măcar sufletește. 
Adică, nu avem tendinţa aceasta să curățim pe omul de lângă noi. 
Nu avem tendinţa aceasta, de a ne smeri în faţa lui. Nu o avem 
pentru că nu ținem seama de cuvintele Domnului Hristos. Ne-am 
putea întreba ce putem noi face peniru ca să împlinim cuvântul 
acesta. Bineînțeles că nu am putea să-l împlinim în faptă,âtşa cum a 
făcut Domnul Hristos, pentru că nu ştiu dacă cineva s-ar simţi bine 
să-i spălăm noi picioarele sau dacă ne-am simţi noi bine să ne spele 
cineva picioarele, dar dorinţa aceasta de a-l curăța pe om, de a-l 
ajuta pe om, de a-l promova pe om, de a-l consideza mai presus de 
tine, aceasta trebuie să rămână neapărat. 

Fiind preocupat de chestiunea aceasta, de cuvinte din Sfânta 
Evanghelie pe care nu le băpăm în seamă, ştiţi la ce concluzie am 
ajuns? Că nu băgăm în seamă aproape nici un cuvânt al 
Domnului Hristos. Și mai este ceva și aş vrea să luăm aminte la 
aceasta. Anume, cam uilăm noi că ascultarea se face nu de o regulă, 

ci de o persoană. Deci, dacă Domnul Hristos a dat o regulă, regula 
rămâne legată de El, nu cste o repulă pe care trebuic să o observăm 
pentru că este o regulă, ci trebuie să observăm regula aceasta pentru 
că Domnul Hristos a dat regula aceasta. Noi de multe ori trăim într- 
un sistem. Adică, ce înseamnă asta, că trăim într-un sistem? Facem 
anumite lucruri, de exemplu o pravilă, şi contează să faci o pravilă, 
numai că de multe ori rămâi numai la măsura pravilei şi nu este 
destul. Fiecarc lucru pe care îl facem trebuie să ne ducă la Domnul 
lIristos şi prezenţa Domnului Hristos să fie o realitate în viaţa 
noastră. De ce sunt atâtea nemulțumiri? De ce suni atâtea 
întrelăsări? De cc sunt atâtea neluări aminte? De ce? De ce? De ce 
este atâta nclinişte”? De ce este atâta tulburare? Pentru că nu avem o 
legătură rcală cu Domnul Hristos. Îl căutăm pe Domnul Hristos, Îl 
chemăm pe Domnul Hristos, dar nu am ajuns la conştiinţa că 
Domnul Hristos este în mijlocul nostru, că Domnul Hristos este 
înlăuntrul nostru, câ Împărăţia lui Dumnezeu este în mijlocul 
nostru, că Împărăţia lui Dumnezeu este înlăunirul nostru şi facem 
nişte lucruri care cumva privesc viitorul, dar care nu ne satisfac în 
prezent. 

La mine a venit odată un cetățean şi zis: “Părinte, cred că o 
să râdeţi de mine, de ce vă spun cu. Eu am dat mâna cu Domnul 
Hristos". Bineînţeles că l-am întrebat în ce împrejurare şi el mi-a 
spus că a visat că s-a întâlnit cu Domnul Hristos şi a dat mâna cu el. 
Bineînţeles că mi s-a părut curios şi mai ales mi s-a părut curios 
când mi-a spus că Domnul Hristos i-a dat două cărţi. Şi cărţile erau 
aşa cum este Biblia noastră, nişte cărți mari. Și cu l-am întrebat 
"Unde-s cărţile?” şi el a zis "Nu-s!". Deci, a avut numai părerea 
aceasta. Şi zic "Aşa cum nu sunt cărţile, lot așa nu ai dat mâna cu 
Domnul Hristos. A fost un vis, a fost o imagine. În vis se poate 
orice”, Noi nu avem nevoie să dăm mâna cu Domnul Hristos, ci noi 
vrem ca Domnul Hristos să lucreze în viaţa noastră şi să se vadă că 
ne-am întâlnit cu Domnul Hristos. Marta, sora lui Lazăr, a zis către 
Domnul Hristos: "Doamne, dacă ai fi fost aici, fratele meu nu ar fi 
murit” (loan 11. 21). Deci, Marta avea conştiinţa că prezenţa 
Domnului Hristos determină ceva, că se cunoaște când Domnul 
Hristos este de faţă. "Doamne, dacă ai fi fost aici, fratele meu nu ar 
fi murit." La asta trebuie să ne gândim şi noi, în condiţiile noastre. 
Prezenţa Domnului Hristos trebuie să se vadă din viaţa noastră, să 

se constate că nu suntcm Singuri, să se constate că nu avem nişte 
păreri, ci trăim în nişte realităţi ş: realităţile acestea ne conduc la 
conştiinţa pe care o cxprimăm de atâtea ori, la conştiinţa că 
Dumnezeu este cu noi: "Cu noi este Dumnezeu, cu al Său har și cu 
a Sa iubire de oameni”. Prin urmare, iubiţi credincioşi, Evanghelia 
este izvor de nădejde şi de bucuric pentru că tot ce se realizează 
prin împlinirea Evanghelici ne duce la Domnul Hristos şi face să ne 
întâlnim cu Domnul Hristos în conștiința noastră şi să nu rămânem 
numai la sistemul acesta dm afară, la împlinirea unor reguli care, de 
fapt, pentru noi sunt desprinse de Domnul Hristos, ci să ajungem la 
o conștiință a prezenţei Domnului Hristos în viaţa noastră, până la 
așa măsură încât să ştim că renunțând la împlinirea poruncilor și 
îndemnurilor pe care le-a dat Domnul Hristos, noi renunțăm la 
Domnul Hristos Însuși, nu ne interesează Domnul Hristos. Poate că 
nu am ajuns la conștiința că nu ne interesează, dar sigur nu ne 
interesează, pentru că dacă ne-ar interesa, am căuta să avem această 
legătură. Eu susţin din toate puterile mele ca oamenii să meargă la 
biserică. Și totuși, sunt atâția oameni care nu merg la biserică la 
slujbe şi totuşi au conştiinţa că sunt credincioşi. Nu sc poate! Nu se 
poate să ai conştiinţa că cești credincios, dacă nu faci fapte de 
credincios. Este o vorhă pe care aş vrea să o avem în vedere şi 
anume că "măsura credinţei este măsura vieţii” Atâta credință 
avem, câtă manifestăm în viaţă. Dacă ducem o viață de 
necredincioşi, nu suntem credincioşi, ci necredincioș! şi atunci îl 
putem auzi pe Domnul Hristos spunându-ne: "Nu fi necredincios, 
ci credincios!" (loan 20, 27). Şi dacă avem credinţa în Domnul 
Hristos, bineînţeles că ne folosim de mijlocele de îmbunătățire 
sufletească, cum este rugăciunea, cum este pravila. 

Când am venit încoace ieri, pe drum, a venit vorba de un 
îndemn dat de un părinte de la Sfântul Munte unui părinte din țara 
noastră, care pe atunci se pregătea să devină călugăr la Sâmbăta, 
părintele Serafim Popescu. A fost trimis de mitropolitul Nicolae 
Bălan la Sfântul Munte să cunoască realităţile de acolo şi apoi a 
venit să împlinească ce se poate împlini aici, în țara noastră, la 
mânăstirea de la Sâmbăta. Și părintele Serafim i-a spus părintelui 
Antipa Dinescu — despre care este scris foarte puțin în “Patericul 
românesc" —, care era conducătorul părintelui Serafim, că trebuie să 
meargă la Facultatea de Teologie din Atena, că aşa doreşte 


36 


mitropolitul Nicolae Bălan. Şi părintele Antipa a zis aşa: "Mă, să te 
ţii de pravilă că, dacă nu, te îndrăceşti!” Eu am zis că, dacă 
părintele Serafim s-ar fi întors de la Sfântul Munte doar cu cuvântul 
acesta, nu ar fi fost degeaba la Sfântul Munte. Fără îndoială, trebuie 
să foloseşti mijloacele de a te apropia de Domnul Hristos. Nu 
numai aşa, ca să fie împlinite, ci să fie lucrătoare pentru apropierea 
de Domnul Hristos. În felul acesta gândită Evanghelia, fără 
îndoială că este prilej de nădejde şi de bucurie. 

Va fi vorba, în continuare, mâine dimineală, despre 
îndemnurile la bucurie din Sfânta Evanghelie. 

Dumnezeu să ne ajute! 


12 iulie 2004, seara, 
Mânăstirea Subpiatră 

ÎNDEMNURI LA BUCURIE 


În numelc Tatălui și al Fiului şi al Sfântului Duh. Amin! 

Cuvioasc maici şi surori, cinstiţi părinţi, iubiţi credincioşi, 

Am spus ascară că în dimineața accasta va fi vorba despre 
indemnuri la bucuric. Îmi pornesc cuvântul cu vestea pe care i-a 
adus-o arhanghclul Gavriil Sfântului şi dreptului Zaharia, că va 
avea un copil. Fra o dorinţă a lui şi o dorinţă a soţici sale, o dorință 
“pentru împlinirea căreia s-au rugat şi dreptul Zaharia şi Sfânta 
Elisabeta şi li s-a primit rugăciunea şi Dumnezeu a hotărât să aibă 
un capii. Şi îngerul Gavriil i-a spus dreptului Zaharia că va avea un 
copil. Și, când l-a anunţat despre asta, a spus şi aceea că "bucuric şi 
veselie vei avea şi de naşterea lui se vor bucura mulți”. Şi 
bincînțeles că intre cei mulţi care se bucură de naşterea Sfântului 
Joan Botczătorul suntem şi noi, care sărbătorim în 24 iunie 
Naşterea Sfântului loan Botezătorul, suntem şi noi, care ne 
bucurăm dc tot cc ştim despre Sfântul loan Botezătorul şi de 
cuvintele lui. Noi suntem între cei mulţi care aveau să se bucure 
atunci şi care aveau să sc bucure după aceea până în zilele noastre 
şi până în veșnicie de Sfântul loan Botezătorul. 

Când S-a născut Mântuitorul nostru lisus Hristos, un înger 
bincvestitor le-a spus unor ciobani din apropierea staulului în care 
S-a născut Mântuitorul lumii: "lată. vă binevestesc vonă bucurie 
marc, carc va fi pentru tot poporul, că vi S-a născut vouă un 
Mântuitor, carc este Hristos Domnul" (Luca 2, 11). Deci. este 
vorba de Naşterea Mântuitorului şi de bucuria cea mare - "vā 
binevestesc vouă bucurie mare" — care s-a împlinit prin naşterea 
Mântuitorului lumii. Aşteptau oamenii un Mântuitor, aşteptau 
Oamenii un Eliberator şi li s-a împlinit dorinţa atunci când S-a 
născut Mântuitorul, care nu era un am de rând şi nu este un om de 
rând, ci este Dumnezeu adevărat din Dumnezcu adevărat şi om 
adevărat născut din Prea Sfânta Fecioară Maria. 

Şi acum, haideţi să ne mai gândim la o bucuric marc pc care 

o pomcneşte tot Sfântul Evanghelist Luca. Cc v-am spus până 
acum, v-am spus cu referire la Sfânta Evanghelie de la Luca. Cei 
care citiți Noul Testament — şi ştiţi că eu îi îndemn pe credincioşii 
carc vin la mine să citească in fiecare zi două capitole din Noul 
Testament — ştiţi că Sfânta lzvanghcelic de la Luca se sfârşeşte cu 
istorisirea Înălţării la cer a Domnului Hristos şi cu ceea ce s-a 
întâmplat îndată după aceea. Cc s-a întâmplat îndată după aceea? 
După ce Domnul Hristos Şi-a ridicat mâinile şi i-a binecuvântat pe 
cci care erau atunci de faţă la înălțarea Lui la cer, pe când îi 
binecuvânta, scrie Siântul Evanghelist Luca, S-a îndepărtat de ei şi 
S-a înălțat la cer. Ucemcii, sub binecuvântarea Domnului Hristos, 
s-au închinat Domnului Hristos, pentru că binecuvântarea 
Domnului aduce închinarea omului. M-aş bucura să reţineţi lucrul 
acesta, că binccuvântarea Don:nului aduce închinarca omului. 
Şi, după aceea, ucenicii s-au întors în Jerusalim cu bucurie mare, 
deci nu numai cu bucurie, ci cu bucurie mare. Și erau totdeauna în 
templu, lăudând şi binecuvântând pe Dumnezeu. Aşa scrie Sfântul 
Evanghelist Luca în Evanghelia sa (cap. 24). Deci, binecuvântarea 
Domnului aduce închinarea omului, închinarea omului aduce laudă 
şi binecuvântare. Este interesant de ştiut și de reținut că la Naşterea 
Domnului Hristos a fost bucurie mare. A fost vestită o bucurie 
mare şi la Înălțarca Domnului nostru fisus Hristos. Bucuric mare 
care s-a împlinit şi atunci şi din această bucurie mare a izvorât 
lauda şi binccuvântarea pe care au adus-o lui Dumnezeu ucenicii 
Mântuitorului, în templul din Ierusalim. 

"Acesta, să zicem, este cadrul în carc au avut toc îndemnurile 
la bucurie ale Demnului Hristos, pe care le citim în cuprinsul 
Sfintelor Evanghelii. Începutul îl avem în bucuria cea mare și în 
bucuria pe care au avut-o mulți de naşterea Sfântului loan 
Botezătorul, începutul îl avem în bucuria cea mare de la Naşterea 
Domnului Hristos şi încheierca este tot prin bucurie marc, la 
Înălțarea Domnului Hristos. lală, iubiți credincioşi, acesta este 
cadrul şi în cadrul acesta găsim ma: multe îndemnuri date de 
Domnul Hristos la bucurie. 

În Sfânta Evanghelic de la Matei, în capitolul 5, chiar la 
început, ni sc prezintă fcricirile pe care le-a rostit Domnul Hristos; 
şi după cc Domnul Hristos a zis de nouă ori "fericiți", a adăugat 
"bucuraţi-vă şi vă vcescliţi, că plata voastră multă este în ceruri”. 

"Bucuraţi-vă şi vă veseliţi”, deci să aveţi bucurie şi veselie, o 
bucurie prelungită. De ce? "Că plata voastră multă este în ceruri”. 
Cu pândul la plata cea din ceruri, să ne bucurăm aici pe pământ şi 
noi, deşi cuvântul nu ne-a fost adresat nouă, ci a fost adresat celor 
care L-au auzit pe Domnul Hristos spunând acest cuvânt, dar 
pentni că ştim şi noi cuvântul acesta, care este veşnic — cuvântul 
Domnului Hristos este veșnic -, înseamnă că şi nouă ni se 
adresează acest cuvâni "bucuraţi-vă şi vă veseliţi, că plata voastră 
multă este în ceruri”. Deci, temei pentru bucuria noastră este 
răsplata cea din ceruri. 

Le-a spus Domnul Hristos ucenicilor Săi şi că in împărăția lui 
Dumnezeu, care se aseamănă unui ospăț, va îi bucurie. De altfel, 
când zicem ospăț, ne gândim la un prilej de bucurie. Mi-aduc 
aminte că în satul meu, la nuntă, deci la ospăț, se cânta o cântare cu 
următoarele cuvinte "Cine nu-i de veselie la ospăț să nu mai vie. Că 
ospăţu-i veselos, nu-i de omul mânios". Deci, ospăţul este un prilej 
de bucurie și Domnul Hristos aseamănă împărăţia lui Dumnezeu cu 
un ospăț, cu o întâlnire în care oamenii stau la masă. 

Aţi auzit, intr-o duminică, la Sfânta Liturghic, citmdu-se din 
Sfânta Evanghelie cuvânt despre sutaşul din Capemaum. În 
lepătură cu sutaşul din Capemaum s-a spus că a zis Domnul 
Hristos, după ce s-a minunat de sutaşul din Capernaum, de credinţa 
lui, şi nu numai de credinţa lui, ci de tot ce avea sutașul: de 
credință, de nădejde, de iubire, de smerenie, că a zis Domnul 
Hristos: "Mulţi de la răsărit şi de la apus vor veni şi vor sta la masă 
în împărăţia lui Dumnezeu cu Avraam, cu Isaac şi cu lacov" (Matei 
8, 11). Deci este vorba de un ospăț. 

Ştim apoi că există o pildă cu cina cea mare sau cu nunta 
fiului de împărat, poate că au “fost două, poate că a fost una 
prezentată în două feluri, una o găsim în Sfânta Evanghelic de la 
Luca, în capitolul 14, cu cina cea mare, şi alta o găsim în Sfânta 
Evanghelie de la Matei, în capitolul 22, cu nunta fiului de împărat. 
Deci, este vorba tot de o bucurie, tot de un prilej de bucurie. 

Cunoaştem şi pilda cu talanjii, când doi dintre cei care 
primiseră talanţi au înmulţit talanpi primiţi. unul de la cinci talanţi 
ajungând la zece talanţi, celălalt de la doi talanţi ajungând la patru 
talanţi; şi Stăpânul a zis către fiecare: "Rine, slugă bună şi 
credincioasă, peste puţine ai fost credincios, peste multe te voi 

punc, intră în bucuria Domnului tău” (Matei 25, 21). Deci şi din 
această pildă înțelegem că împărăţia lui Dumnezeu este un prilej de 
bucurie, că ne așteaptă bucurie. 

În Sfânta Evanghelie de la Marcu, citim că a zis Domnul 
Hristos către ucenicii Săi şi către oamenii din mulţime, care erau 
atunci de faţă, că “sunt unii dintre cei cc stau aici — atunci, acolo = 
care nu vor gusta moartea până ce nu vor vedea împărăţia lui 
Dumnezeu venind întru putere” (Marcu 9, 1). Este vorba de oameni 
care s-au Învrednicit atunci, şi de atunci încoace alții şi alţii, de 
împărăția lui Dumnezeu, pe care au avut-o şi o au în sufletul lor. L- 
a întrebat cineva, cândva, pe Domnul Hristos, un fariseu de fapt L-a 
întrebat, "Când vine, oare, împărăţia lui Dumnezeu?"”; şi Domnul 
Hristos a răspuns că "împărăţia lui Dumnezeu nu vine pe văzute = 
aşa, că te uiţi undeva şi numai o vezi venind —, ci împărăţia lui 
Dumnezeu este înlăuntrul vostru". Sunt două variante de răspuns în 
aceeaşi Evanghelie, după traducerile care s-au făcut, şi anume una 
este cu “împărăţia lui Dumnezeu este înlăuntrul vostru”, deci în voi, 
în sufletul vostru, şi alta cu răspunsul "împărâţia lui Dumnezeu este 
în mijlocul vostru” (Luca 17, 21). De fapt, împărăţia lui Dumnezcu 
poate fi şi înlăuntrul nostru şi în mijlocul nostru; şi mai ales dacă 
simţim prezenţa lui Dumnezeu, atunci împărăţia lui Dumnezeu este 
o realitate de bucurie. De cc? Să ştiţi că în Noul Testament există o 
singură definiție a împărăției lui Dumnezeu, una singură. Se 
vorbeşte despre împărăţia lui Dumnezeu, se anunţă apropierea 
împărăției lui Dumnezeu, se insistă asupra pocăinţei ca o condiţie 
de a intra în împărăţia lui Dumnezeu. Se spune că în împărăția lui 
Dumnezeu vor intra aceia care sunt cum sunt copiii, adică 
nevinovați, neînrăiţi sau nestatomici în răutate. "De nu veţi di ca 
pruncii, nu veţi intra în împărăţia cerurilor”, a zis Domnul Hristos 
(Matei 18, 3). În împărăţia lui Dumnezeu intră cei care împlinesc 
condiţiile acestea. Dar există şi o definiție, adică un cuvânt de 
prezentare a împărăției lui Dumnezeu, unul singur. Ştiţi unde? În 
Epistola către Romani. Ştiţi în cc capitol? În capitolul 14? Ştiţi în 
ce verset? În versetul 17. Ar fi bine să ştiţi şi ar fi bine să ştim cu 
toţii lucrul acesta. De ce? Pentru că, fiind vorba de o singură 
definiţie a împărăției lui Dumnezeu pe care o găsim in Noul 
Testament, ar fi cazul să ştim. Şi poate că este mai greu să ştim 
unde este definiția împărăției lui Dumnezeu decât să ştim chiar 

delinijia, Și acun, cercetaţi-vă pe voi înşivă dacă ştiţi definiţia 
împărăției lui Dumnezeu, din Epistola către Romani, capitolul 14, 
versetul 17. Gândiţi-vă bine, ştiţi sau nu ştiţi? Cred că unii dintre 
voi deja v-aţi răspuns în gând: "nu ştiu”. S-ar putea întâmpla să fie 
cineva care ştie, şi acela care ştie cred că a şi zis în gândul lui că 
Sfântul Apostol Pavel, în epistola către Romani spune că 
“Împărăţia lui Dumnezeu nu este mâncare și băutură — dar ce? 
—, ci dreptate, pace, și bucurie în Duhul Sfânt" (Roman: 14, 17). 
În 1972, la noi la mânăstire au venit doi creştini din Germania. Au 
allat de mine, s-au interesat de la o bibliotecă sau de la mai multe 
biblioteci dacă există cineva din România care împrumută cărți de 
la bibliotecile respective şi acolo le-au dat adresa mea. Fi au dorit 
să ia legătură cu oameni lără vedere din România, pentru că unul 
dintre ei, soţul, era fără vedere; şi au venit la noi la mânăstire, să 
mă întâlnească pe mine şi, cu prile jul acela, ştiind eu nemţeşte, m- 
am putut înţelege cu ei. De fapt, mai erau în mânăstire încă doi 
părinți care ştiau nemţeşte, părintele Serafim, care a fost în 
Germania cândva şi a stat un an şi trei luni şi a învăţat nemţeşte 
destul de bine, şi părintele Veniamin — Dumnezeu să-i odihnească 
pe amândoi — care s-a străduit să înveţe nemţeşte şi a învăţat şi ştia 
destul de bine şi în felul acesta noi ne-am putut înțelege bme cu ei. 
Şi, la un moment dat, aflând ei că un părinte, părintele Serafim, a 
fost în Germania, într-o localitate numită Bielcfeld, unde se găsea 
şi se păseşte și acum o instituţie de ajutorare a epilepticilor (în 
instituția aceasta erau ocrotiți cei bolnavi de epilepsie pe care 
familiile lor i-au dat să fie îngrijiţi într-o instituție specializată, o 
instituţie bisericească evanghelică), aflând că părintele Serafim a 
fost acolo, la “Betel” — "Betel" înseamnă "casa lui Dumnezeu”, este 
un cuvânt evreiesc; "PBetleem” înseamnă "casa pâinii”, "Betel", 
"casa lui Dumnezeu” —, ne-au spus că acolo, la intrare, este scris 
aşa: 
"Pace celor ce vin, 
Bucurie celor ce rămân, 
Binecuvântare celor ce pleacă!"”. 

Tare ne-au plăcut nouă cuvintele acestea: "Pace celor ce 


vin, bucurie celor ce rămân, binecuvântare celor ce pleacă". Și 
atunci ei, având ocazia să scrie în cartea de onoare a mânăstiri, au 
scris aşa: "Pace celor ce vin, bucurie celor ce rămân, binecuvântare 

celor cc pleacă, doresc doi creştini evanghelici tuturor celor ce în 
urma lor vor vizita această mânăstire". Asta a fost în 1971. Noi, cât 
am putut, am pus în atenția vizitatorilor mânăstirii și cuvintele 
acestea: "Pace celor ce vin, bucurie celor ce rămân, binecuvântare 
celor ce pleacă”; şi am băgat de seamă că tuturor le plac. Unii 
repetau, alții însemnau ca să nu uite urarea aceasta: "Pace celor ce 
vin, bucurie celor cc rămân, binecuvântare celor ce pleacă"; şi 
atunci, noi ne-am gândit că ar bine să scriem la intrarea în 
mânăstire cuvintele acestea de urare. Şi acum, cineva care vine la 
mânăstire, poate să citcască la intrare: "Pace celor cc vin, bucurie 
celor ce rămân, binccuvânitare celor ce pleacă”. Deci, unde este 
bucurie şi pace şi unde mai este şi dreptate, acolo este împărăţia lui 
Dumnezeu. 

Să ştiţi, iubiţi credincioşi, că împărăţia lui Dumnezeu nu 
este ceva ce va [i cândva, undeva, ci este o realitate care trebuie 
să se împlinească în viața noastră, cu noi cu toți. Fiecare dintre 
noi trebuie să avem în suflet dreptate, adică nu dreptate în înţelesul 
că să ne dea cineva dreptate, ci în înţelesul de a fi drepţi. "Fericiţi 
sunt cei prigoniţi pentru dreptate, că a acelora este împărăția 
cerurilor“ — a zis Domnul Hristos; "Fericiţi cei ce flămânzesc şi 
însetoşează de dreptate, că aceia se vor sătura" (Matei S). În 
înțelesul acesta, că eşti om drept, că eşti numărat cu drepții şi că, 
având dreptate, ai şi pace şi ai şi bucurie, În ceea ce priveşte faptul 
de a avea dreptate, de a fi drept, aceasta se realizează prin 
împlinirea binelui, cât îl ştim și cât îl pulem noi împlini. În 
Evanghelia de la Matei, în istorisirea despre Botezul Domnului 
Hristos, citim că Sfântul loan Botczătonul a zis către Domnul 
Hristos: "Eu am trebuinţă să mă botez de Tine şi Tu vii la mine?”. 
Şi Domnul Hristos i-a răspuns aşa: "Lasă acum, că ni se cuvine 
nouă să împlinim toată dreptatea” (Matei 3, 15); adică, dacă de 
dreptate ține şi lucrul acesta, ca tu să mă botezi pe Mine, uite, 
botează-Mă, ca să împlinim toată dreptatea. Sunt cele dintâi cuvinte 
rostite de Domnul Hristos, pe care le găsim în Sfânta Fvanghelie de 
la Matei: “Lasă acum, că ni se cuvine nouă să împlinim toată 
dreptatea”. Tot în Sfânta Evanghelie de la Matei, în capitolul 5, în 
versetul 20, citim că a zis Domnul Hristos: "Dacă nu va prisosi 
dreptatea voastră mai mult decât a cărturarilor şi a fariseilor, nu veţi 
intra în împarăţia lui Dumnczcu”. Ca să intrăm în împărăţia lui 

Dumnezeu trebuie să fim drepți, trebuic să fim ca pruncii, trebuie 
iA părăsim păcatul, pentru că pocăinţa înseamnă părăsirea păcatului 
i, dacă se întâmplă aşa ceva în viața noastră, atunci avem condiţia 
e a intra în împărăţia lui Dumnezeu. Dreptatea cătturarilor şi a 
fariseilor era o dreptate din afară. Ei căutau să fie cunoscuţi ca nişte 
meni drepţi, dar nu se îngrijeau de cele dinlăuntru, ci se înprijcau 
umai de cele din afară. De aceea, Domnul Hristos i-a asemănat cu 
mormintele îngrijite pe dinafară, împodobite pe dinafară, dar care 
Ongin oase de morţi, cu peretele văruit, şi i-a numit fățarnici. Dar 
"totuşi, aveau o dreptate şi anume, erau străduitori pentru 
eplatea cea din afară, or Domnul Hristos vrea mai mult, dreptatea 
a dinăuntru. De accea a zis Domnul Hristos: "Dacă nu va prisosi 
eptatea voastră mai mult decât a cărturarilor şi a fariseilor, nu veţi 
intra în impărăţia lui Dumnezeu” (Matei 5, 20). Ca să ai dreptate, 
ca să fii drept, trebuie să împlineşti poruncile lui Dumnezeu. 
Sfântul Simeon Noul Tcolog zice că "cel care păzeşte poruncile 
lul Dumnezeu, nu numai cl păzeşte poruncile, ci şi poruncile îl 
păzesc pe el", scapă de multe necazuri pe care le au oamenii din 
“ neîmplinirea poruncilor lui Dumnezeu. Şi cine arc dreptate are și 
pace şi cinc are pace are şi bucurie şi cine are dreptate, pace şi 
bucurie, este sub binecuvântarea lui Dumnezeu și atunci se 
- împlineşte cu el urarea de la Betel: "Pace celor ce vin, bucurie celor 
"ce rămân, binecuvântare celor ce pleacă". 
i lubiți credincioşi. acestea spunându-le cu, acum să adăugăm 
şi nişte îndemnuri pc care le-a dat Domnul Hristos ascultătorilor 
Săi, ucenici, credincioşi sau necredincioşi, câţi i-au fost la 
îndemână. Şi anume, Domnul Hristos, care a zis că fericiţi sunt unii 
şi alții dintre cei pc care i-a pomenit Domnul Hristos, a adăugat 
"bucuraţi-vă şi vă vescliţi, că plata voastră multă este în ceruri”. În 
Siânta Evanghelic de la loan, citim că Domnul Hristos a zis așa: 
"Acestea vi le spun, ca bucuria mca să fie întru voi şi ca bucuria 
voastră să fic deplină” (loan 15, 11). Ce a dorit Domnul Hristos? 
Ce a afinnat Domnul Hristos? A afirmat: "Acestea vi le spun — de 
ce? — ca bucuria Mca să fie în voi şi ca bucuria voastră să fic 
deplină”. Să fie bucuria voastră din bucuria Mea. "Acestea vi le 
spun. ca bucuria mea să fie întru voi şi ca bucuria voastră să fic 
deplină." Domnul Hristos vrea ca ucenicii Săi, slujitorii Săi, 
credincioşii Lui, să aibă bucurie, bucurie din bucuria Domnului 

Hristos, şi bucuria să le fie deplină, fărâ ștrbirc, tără împuţinare, 
fără scădere. A mai zis Donmul Hristos: "larăşi Mă veţi vedea şi: se 
va bucura inima voastră şi bucuria voastră nimeni nu o va lua de la 
voi”. Deci, iarăşi vă voi vedea, iarăşi Mă veţi vedea, iarăși vom fi 
impreună şi din aceasta se va bucura inima voastră, iar bucuria 
voastră nimeni nu o vu lua de la voi. Este o bucurie statomică, o 
bucuric veşnică, pe care nu o poate lua nimeni de lu cel care arc 
accastă bucuric. Bucuria statornică este bucurie din bucuria 
Domnului Hristos, din întâlnirea cu Domnul Hristos. 

Ştim, de asemenea, că şi sfinţii apostol ai Domnului nostru 
lisus Hristos, fiind oameni ai bucuriei, i-au îndemnat pe oameni la 
bucurie. Să ne gândim, «le exemplu, la îndemnul Sfântului Apostol 
Pavel din Epistola către Romani, din capitolul 12: "Bucuraţi-vă cu 
bucuria nădejdi:”. Deci, dacă nu aveţ: acum un temei pentru 
bucurie şi nu puteţi să împliniţi îndemnul simplu “"Bucuraţi-vă!“, 
cel puţin bucuraţi-vă cu bucuria nădejdii, cu bucuria că în viitor 
veţi avea bucuria pe care nu o aveţi acum. Anticipaţi cumva cele 
din viitor, având nădejde, şi bucurați-vă cu bucuria nădejdii. În 
Epistola către Filipeni, citim cuvintele Sfântului Apostol Pavel: 
"Bucuraţi-vă pururea întru Domnul — deci, totdeauna — şi iarăşi zic, 
bucuraţi-vă” (Filipeni 4, 4). În Epistola către Tesaloniceni, citim 
cuvintele Sfântului Apostol Pavel: “Totdeauna să vă bucuraţi, 
neîncetat să vă rugaţi, pentru toate mulţumiţi”. Iarăşi, un îndemn la 
bucurie. Știind noi toate acestea, este firesc să căutăm să avem 
bucuria pc care ne-o dă Domnul Hristos, bucuria pe care o putem 
avea din împlinirea poruncilor Domnului Hristos, bucuria pe care o 
putem avea din iubirea față de Dumnezeu şi faţă de oameni, pentni 
că iubirea este fericire şi fericirea fără îndoială este bucurie. Iubirea 
este fericire. Nu se poate să aibă cineva iubire şi să nu aibă în 
acelaşi timp fericire. Calea către bucurie, calea către fericire, este 
calea care duce la iubire. Şi, când ajungi să iubeşti pe Dumnczcu 
din toată inima ta şi să iubeşti pe omul de lânpă tine ca pe tine 
însuţi, atunci intri în sfera bucuriei. Atunci se împlineşte cuvântul 
Domnului lHristos: "Bucuria mea să fie întru voi şi bucuria voastră 
să fie deplină”. Dacă avem în vedere acestea, avem prilejul şi să ne 
bucurăm noi înşine şi avem şi prilejul să fim lucrători de bucurie. 
Sfântul Apostol Pavel, în Epistola a [l-a către Corinteni, sc prezintă 
pe cl şi pc cei asemenea lui ca lucrători de bucuric şi zice: “noi 

suntem lucrători ai bucuriei voastre“. Așa a fost Sfântul Apostol 
Pavel, aşa au lost împreună-lucrătorii cu el, aşa trebuie să fim și 
noi, înmulțitori de bucurie. "În jurul tău să poți să-i fericeşti pe toţi“ 
~ sunt nişte versuri scrise de poetul Traian Dorz. Cred că le ştiţi. 
Sunt cuprinse în poezia "Dorinţă de ziua ta". Se şi cântă. Mai ales 
la zile de naştere sau la zile onomastice, cei care ştiu cântarea, cei 
care ştiu versurile spun: 


Un suflet bun să ai şi-un gând frumos 

În faptă și în grai, pentru Hristos. 

Cu dragoste și avânt spre tot ce-i drept şi sfânt. 
, Aşa-ţi dorim, aşa, de ziua ta. 


Să fii în tot ce spui cinstit şi blând. 

Să nu fii nimănui dator nicicând. $ 
Să mergi mereu curat, pe drumu-adevărat. 
Aşa-ţi dorim, așa, de ziua ta. 


Să fii un vas ales lui Dumnezeu. 

Să ai un rod cules din orice-i greu. 

În jurul tău să poți să-i fericeşti pc toți. 
Aşa-ţi dorim, aşa, de ziua ta. 


Mereu mai plin de-avânt, mai credincios, 

Mai bun, mai drept, mai sfânt, mai ca Hristos. 
Să-l poţi cu drag vedea în ceruri faţa Sa. 
Aşa-ţi dorim, aşa, de ziua ta. 


Să ştiţi că poetul Traian Dorz a avut dar de la Dumnezeu, a 
prezentat o mulţime de idei înalte şi înălțătoare în poeziile lui şi 
putem să le avem în vedere pentru o viaţă superioară, pentru o viaţă 
ieşită din obişnuitul vieții de toate zilele. De exemplu, chiar poezia 
aceasta, De ziua ta. "În jurul tău să poți să-i fericeşti pe toți.“ Un 
lucru minunat! 

lubiţi credincioși, pentru că suntem aici, în mânăstire, mi-a 
venit în minte o altă poezie de Traian Dorz, alcătuită pentru omul 
care trece din lumea aceasta, o poezie care să fie rostită pe pragul 
morţii, pe patul morţii. Bineînţeles că aşa ceva nu se poate 

întâmpla, pentru că atunci numai literatură nu faci. Dar, în orice l 


caz, poezia este foarte faină şi mai ales este faină pentru cineva 
care a părăsit un stil de viaţă şi a venit la mânăstire să trăiască un 
stil de viață superior. Poezia se numeşte "Am trecut”. Omul 
vorbeşte cu ţara din care a plecat şi zice: 

Am trecut de cel din unmă vârf ce ne desparte 

Şi de-abia te văd în vale, ţară, de departe, 

Unde-am stat şi-a plâns atâta, 

Ţară de departe. 


Am avut în tine doruri fără dc-mplinire, 
Suferinţe fără număr, plâns şi fericire, 
Poate atât cât nimeni altul, 
Plâns şi fericire. 
-= Deci şi plâns şi fericire, nu numai plâns sau numai fericire; plâns 


şi fericire. — 


Am avut duşmani în tine răul să-mi dorească 
Dar au fost şi-atâtea inimi drapi să mă iubească, 
Scumpe şi duioase inimi dragi, 

Să mă iubească. 


O, pământule pe care am trăit o viaţă 

Eu te las. Rămăi în urnă, tot mai mic, prin ceaţă, 
Mai în urmă, mai departe, 

Tot mai mic prin ceaţă. 


Eu mă duc în țara scumpă, sus, mai sus de stele, 
Unde-i Mirele şi alesul dorurilor mele, 

După care-au plâns o viaţă 

dorurile mele. 


Faţa ta îndurerată nu voi mai privi-o. 
Lume, suferinţă, lacrimi, plânsulc, adio. 
De azi suntem pe veșnicie despărțiți, 
Adio. 


a 7 i 


Și vă spun şi nişte versuri, alcătuite tot de Traian Dorz, 
alcătuite ca “mărţişor pentru Cristina”, A avut prilejul să boteze o 
iță, cu numele Cristina, şi a făcut un mărţişor, pentru că era luna 


martie, ''Mărţișor pentru Cristina”: 


Să fie Cristina bună ca lumina, 

Să-i fie fiinţa dreaptă ca credinţa, 
Un odor frumos Domnului Hristos, 
Ca să poată crește plină de nădejde, 
Şi să-i fie firea dulce ca iubirea, 

Un odor frumos Domnului Hristos. 


ŞI, pentru că atunci i-a făcut fetiţei cadou, la botez, o Biblic, 
Ch să o aibă toată viaţa, a scris pe Biblie o dedicație: 


 Fie-ţi cartea Domnului pază dulce somnului, 
Soarele destinului, liniştea căminului, 
Candelă vepherilor şi balsam durerilor. 
Fie-ţi graiul Sfântului, drumul legământului, 
Prietenul cărărilor, drapostea cântărilor, 
Focul rugăciunilor şi liman furtunilor. 

Fie-ţi sfânt cuvântul Lui, aurul pământului, 
Fericirea traiului şi răsplata raiului. 


Jlubiţi credincioşi, iată niște pânduri care cred că se potrivesc 
cu îndemnurile la bucurie și cu căutarea bucuriei pentru vremea în 
are ne găsim şi pentru cealaltă vreme a vicţii noastre. 

Atât pentru acum, și deseară va fi vorba despre “Urcușul 
“bucuriei”. 

Dumnezeu să ne ajute! 


i 

P. 13 iulie 2004, dimineața, 
È: Mânăstirea Subpiatră 
A 


URCUȘŞUL BUCURIEI 


În numele Tatălui şi al Fiului şi al Sfântului Duh. Amin! 

lubiţi credincioşi. nu știu dacă aţi băgat de seamă că azi 
dimineaţă. când v-am spus cuvinte de îndemn spre bucurie. nu am 
pomenit două cuvinte, cuvinte care parcă sunt de îndemn, şi anume 
cuvântul îngerului binevestitor care s-a prezentat la Prea Sfănta 
Fecioară Maria şi i-a zis: "Bucură-te, cea plină de har, Domnul este 
cu tine. Binecuvântată eşti tu între femei...”; și nu am spus 
cuvântul adresat de Domnul Hristos femeilor mironosiţe cu cart s-a 
întâlnit după ce a înviat din morți. când ele mergeau către 
mormântul Domnului cu miresme. ca să ungă trupul Lui, și cărora 
Domnul Hristos le-a spus “Bucuraţi-vă!”. Nu am amintit aceste 
cuvinte pentru că nu sunt cuvinte de indemn, ci sunt cuvinte de 
salut. Îngerul binevestitor nu a indemnat-o pe Prea Sfânta Fecioară 
Maria să se bucure, ci a salutat-o pe Prea Sfânta Fecioară Maria cu 
cuvântul "Bucură-te!". Domnul Hristos nu le-a îndemnat pe femeile 
mironosițe să se bucure, ci le-a salutat pe femeile mironosiţe cu 
cuvântul “Bucuraţi-vă!'. Evreii aveau ca salut cuvântul "pace": 
"Pace vouă!", "Pace |ie!", "Pace casei acesteia!" — sunt cuvinte de 
salut pe care le găsim în Sfânta Evanghelie, folosite atunci când 
cineva se intâlnea cu altcineva și vroia să spună un cuvânt fericitor, 
un cuvânt de atenţie. Aşa era la evrei, iar la greci salutul era 
"Bucură-te!" sau “Bucurați-vă!"; cum am zice noi acum "Fiţi 
fericiți!” sau “Salut!” sau mai demult, când eram eu tânăr, era 
obişnuit ca cei care se întâlneau şi vroiau să își arate cinstirea, să 
spună “Am onoarea să vă salut!“. Aşa încât cuvintele "Bucură-te!”, 
pe care le spunem şi noi, la acatist, adresate Maicii Domnului, 
adresate unor sfinți, nu sunt cuvinte de îndemn, ci sunt cuvinte de 
salut. Am putea zice "Am onoarea să vă salut!"; am putea zice "Fiţi 
salutat! sau "Fiţi salutaţi!“. În alte limbi, nici nu s-au tradus 
cuvintele de salut așa cum s-au transcris in Evanghelie şi cum s-au 
transcris apoi din Evanghelie în vorbirea noastră obișnuită, cu 

"Butură-te!", ci s-au tradus prin "Fiţi salutali!” sau "Te salut!”. 
Acel "Ave Maria”, este de fapt cuvânt de salut. Şi de aceea nu le 
am cuprins in indemnurile la bucuric. Pentru că sunt şi cuvinte de 
îndemn la bucurie, cuvinte care determină o angajare pentru 
hucurie. "Bucuraţi-vă pururea întru Domnul şi iarăşi zic, bucuraţi- 
vă!" — nu sunt cuvinte de salut, ci cuvinte de îndemn la bucurie. 
Cumva, nouă ne-ar conveni să fie cuvintele Domnului Hristos, 
udresate femeilor mironosiţe după Inviere. şi ca un îndemn ta 
sucurie. Cei care aţi citit cartea mea "Barurile Înwierii'”. aţi găsit 
acolo cinci daruri ale Învierii pu care eu le-am pus în evidență, și 
Mume: bucuria, netemerea, pacea, iertarea păcatelor şi 
binecuvântarea. Fără îndoială că Învierea Domnului nostru lisus 
Hristos a determinat, a prilejuit, a pricinuit bucurie, dar totuşi 
ămânem la gândul acesta, că "Bucur:aţi-vă!" este de fapt un cuvânt 
de salut şi noi, când zicem la acatist cuvântul "Bucură-te!", în fond 
nu-l îndennăm pe sfântul respectiv să se bucure — el oricum se 
bucură—. ci îl salutăm cu cuvântul "Bucură-te!"”. 

Şi acum. după ce am precizat lucrul acesta, haideţi se ne 
andim la urcuşul spre bucurie sau la urcușul în bucurie sau. 
eadată. la urcuşul spre bucurie şi în bucurie. 

Mai întâi de toate. e bine să ştim că inaintarea în viaja 
uhovnicească este prezentată de cele mai multe ori ca o cale 
sbiloare, ca o scară. Sfântul loan, cel ce a scris "Scara", a întățişat 
inuintarca în viața duhovnicească ca o scară, În Sfânta SPriptucăiși in 
Cartea Facerii, se pomeneşte de o scară, pe care noi o numim 
“Seara lu; lacob" şi pe care Biserica ne-o prezintă în general la 
sărbătorile Maicii Domnului. La sărbătorile Maicii Domnului. la 
ecemie, se citeşte din Cartea Facerii despre Scara lui Iacob. Cc se 


| pe vremea aceea nu erau mijloace de iluminat şi când ajungeau 
menii la înserare se pregăteau de culcare. nu stătea până la 
iezul nopții şi până către dimineaţă, nu făceau din noaptea zi şi 
zi noapte, ci urmau rânduiala lui Dumnezeu şi cu viaţa pe care 
luceau ei. Şi deci, patriarhu} lacob s-a aşezat să se culce. Şi-a pus 
iatra drept căpătâi şi s-a culcat. Şi a avut un vis. Se făcea că vede 


E ditată la Craiova. in anul 2002. de către ASCOR. 


o scară care lega cerul cu pământul şi pe scara aceea urcau şi 
coborau ingerii lui Dumnezeu. Și când s-a trezit din somn şi s-a 
gândit la visul pe care l-a avut. patriarhul Iacob a zis aşa: "Domnul 
era în locul acesta și eu nu am ştiut. Cu adevărat, nu este altceva 
aici decât casa lui Dumnezeu şi aceasta este poarta cerului” (Facere 
28, 15). Cuvintele acestea le-a tâlcuit un gânditor duhovnicesc. un 
sfânt. Mai întâi de toate, a observat că o scară se alcătuieşte din 
două părţi care sunt legate una cu alta prin treptele scării. Şi a zis că 
una din laturile scării o constituie Sfintele Taine, prin care 
Dumnezeu vine către om, şi cealaltă latură este rugăciunea, prin 
care omul merge câtre Dumnezeu, iar treptele scării sunt virtuțile; 
ingerii care coborau şi care urcau pe treptele scării, între cer şi 
pământ, sunt oameni cu inimi ingercşii sau îngeri cu trupuri 
pământeşti. tot una este. Aşadar, inaintarea duhovnicească este 
prezentată. în acest text pe care l-am amintit, ca un urcuş. Poate că 
şi ca o coborâre. pentru că este vorba şi de unii care se urcă şi de 
unii care coboară, pentru că este o virtute care nu este prezentată in 
peneral ca urcuş, ci ca o coborâre. Şi anume, Sfântul Isaac Sirul a 
fost întrebat "Ce esle desăvârşirea?". cum am zice noi "Ce este 
perlecţiunea?", Ştiţi că Domnul Hristos a spus “Fiţi. dar, voi 
desăvârşiţi. precum Tatăl vostru cel din ceruri este desăvârșit" 
(Matei 5. 48). Ce înscumnă desăvârşire? Înseamnă perfecţiunc. 
înseamnă deplinătate. adică să faci nişte lucruri la ultima 
posibilitate. Şi. în legătură cu aceasta, imi vine în minte o 
îndrumare pe care am primit-o noi, copiii, de la părinţii noștri, 
adică eu şi fraţii mei, şi anume Îndrumarea ca atunci când faci un 
lucru. să-l faci în aşa fel incât să nu mai lucreze cineva după line. 
Aşa zicea tata: "Mă, când faceti un lucru, lucraţi in aşa fel incât să 
nu mai lucreze cineva după voi!“. Deci să fie deplin. În creştinism 
se pune problema aceasta, a deplinătăţii. Când a zis Domnul 
Hristos: "Fiţi. dar. voi desăvârşiţi, precum Tatăl vostnu cel din 
ceruri este desăvârşit”. a avut în vedere ceva. şi anume a avul în 
vedere desăvârşirea Tatălui ceresc. deplinătatea Tatălui ceresc. Cei 
care au avut în vedere cuvântul acesta al Domnului liristos și alte 
cuvinte — de exemplu Stântul Apostol Pavel spune "Căutaji 
desăvârşirea”, deci căutaţi deplinătatea, căutaţi perfecțiunea, s-au 
întrebat “Bine, dar în cc constă desăvârşirea, in ce constă 
perlecțiunea?”. Şi s-a ajuns la concluzia că desăvârşirea stă mai 

ales în două lucruri: în iubire şi în smerenie. În iubire, pentru că la 
“iubire se referă Domnul Hristos, când afirmă: “Fiţi, dar, voi 
 desăvârşiţi, precum Tatăl vostru cel din ceruri este desăvârşit“; 
dând acest îndemn, S-a referit la iubire, despre iubire fiind vorba, 
pentru că a zis Donul Hristos: "Aţi auzit că s-a zis celor de 
demult să iubeşti pe aproapele tău și să urăşti pe vrăjmașul tău, iar 
"Eu vă zic vouă: iubiți pe vrăjmaşii voştri, faceţi bine celor ce vă 
urăsc, rupaţi-vă pentru cei ce vă vatămă şi vă prigonesc ca să fiţi 
fiii Tatălui vostru celui din ceruri, pentru câ El răsare soarele peste 
cei buni şi peste cei răi şi trimite ploaia peste cei drepți și peste cei 
nedrepți”; şi, peste puţin, zice: "Fiţi, dar, voi, desăvârşiţi, precum 
Tatăl vostru cel din ceruri este desăvârşit” (Matei 5, 48). Deci, 
căutați deplinătatea, căutaţi perfecțiunea, nu vă mulțumiți cu puţin, 
“faceţi mai mult, mereu mai mult. Şi Sfântul Isaac Sirul, la 
întrebarea "Ce este desăvârşirea?”, răspunde: "desăvârşirea este un 
adânc — sau o prăpastie — de smerenie“. De aici înțelegem că în 
smerenie se coboară ca să urci şi prin iubire te înalți. Şi, coborându- 
"te în smerenie. adâncindu-te în virtutea care nu sc arată, înaintezi şi 
te ridică Dumnezeu. Cu cât cobori mai mult în smerenie, cu atât te 
ridică Dumnezeu la înălțime. Sfântul Ioan, în scrierea lui, "Scara", 
închipuie urcuşul duhovnicesc ca având treizeci de trepte. De fapt, 
sunt treizeci de capitole, pe care el le socotește ca nişte trepte şi le 
pune înaintea doritorilor de înaintare ca prilej de a înainta spre 
desăvârşire, spre perfecţiune. spre cea mai înaltă dintre virtuți, care 
este iubirea. 

Acum, având în vedere toate lucrurile acestea, să ne pândim 
şi la urcușul spre bucurie. Când eram student la Teologie, demult, 
acum cincizeci de ani și mai bine, am învălat cum se tâlcuieşte un 
text din Scriplură. cum să tâlcuieşti un text, ce trebuie să ai în 
vedere ca să înţelegi bine un text. Şi am învăţat trei reguli în 

“lepătură cu textul pe care vrem să îl tâlcuim. Mai întâi de toate, să îl 
“încadrăm în context, adică să nu îl luăm de sine, ci să ne gândim 
întotdeauna în ce împrejurări s-a spus cuvântul pe care vrem să-l 
“tâlcuim. deci să-l incadrăm în contextul în care a fost rostit de către 
“Domnul Hristos. dacă era un cuvânt din Evanghelie. Am mai 
" învăjal să ţinem seama de locurile paralele. Adică, dacă în Scriptură 
unt mai multe locuri în care se vorbeşte despre acelaşi lucru, 
inci să căutăm să lămurim textul pe care îl avem în vedere prin 


textele asemănătoare. De pildă, o să auzim diferite Evanghelii citite 
la Sfânta Liturghie. cum a fost Evanghelia cu slăbănopul din 
Capernaum şi despre slăbănogul din Capemaum; nu este scris într- 
un singur loc, ci trei dintre evanghelişti au scris despre aceasta: 
Sfântul Evanghelist Matei, Sfântul Evanghelist Marcu şi Sfântul 
Evanghelist Luca. Şi dacă vrem să avem o privire de ansamblu, o 
privire completă, citim şi textul din Siânta Evanghelie de la Matei, 
capitolul 9 şi cel din Sfânta Evanphelie de la Marcu, capitolul 2, şi 
cel din Sfânta Evanghelie de la Luca, capitolul S. Şi aşa, avem o 
privire de ansamblu şi putem să scoatem nişte concluzii. Și al 
treilea lucru pe care trebuie să-l avem în vedere este învățătura 
Bisericii. Ce ştim noi că învaţă Biserica despre ceea ce vrem noi să 
tâlcuim? lubiţi credincioşi, când eram student la Teologie, la 
examenul de hermeneutică. fiindcă aşa se numeşte studiul în 
legătură cu tâlcuirea Scripturii, m-a întrebat mitropolitul, pe mine 
personal: "Ce folos ai avut? Ce folos ai din studiul acesta 
hermeneutic?" Am vrut eu să câmesc puţin, că nu ştiu ce... Şi 
mitropolitul mi-a pus problema clar: "Nu mă interesează ce ştii, ci 
mă interesează ce ai învățat, cu ce folos ai făcut studiul acesta". Și, 
într-adevăr, să știți că am avut folos. Până când să ajung să fac 
studiul acesta, până când să cunosc nişte lucruri de mare 
importanlă, mi se părea că dacă citeşti un text sau auzi un cuvânt 
din Evanghelie, gata, poţi să-l ai în vedere fără alte raportări la text. 

lubiļi credincioşi, acum ne stă în faţă un urcuș, unul dintre 
urcușuri, pentru că sunt multe urcuşuri pe care le putem avea în 
vedere. De exemplu, etapele înaintării în viața duhovnicească, pe 
care le găsim în Filocalie, sunt trei: 1) curățirea de patimi, 2) 
iluminarea - cunoștința de Dumnezeu privind făpturile lui 
Dumnezeu şi 3) unirea cu Dumnezeu sau desăvârşirea. Acestea 
sunt trei etape de înaintare în viața duhovnicească. Se începe cu 
despătimirea, pentru că noi toţi, toți oamenii din lumea aceasta 
venim cu încărcătură din străfunduri de existență şi părintele 
Arsenie insistă asupra acestvi fapt. Spunea părintele că un copil 
este oglinda părinților, că este prelungirea părinţilor, a bunicilor, a 
străbunicilor. Ne îndrumă părintele Arsenie, prin scrierile lui, să ne 
gândim la faptul că omul este o sinteză şi să avem în vedere un fel 
de spectru vital. Voi sunteţi studente, eleve şi cred că mă puteți 
înțelege. Aţi învățat la şcoală că lumina este compusă din şapte 

culori şi că acele culori pot fi văzute în curcubeu, în chip natural. 
După ploaie, poţi sâ vezi descompusă lumina prin apă, prin nori. în 


aşa fel încât îţi dui seama că lumina este compusă, dacă se poate 
b descompune. Tot aşa cum există un spectru al luminii. există şi un 

€ spectru vital. Există un spectru al vieţii. Fiecare dintre noi este 

alcătuit. cumva, prin înaintașii săi: De obicei, ne raportăm la 
părinții noştri. Şi cu. personal, am ştiut de asta din tinereţe şi m-am 
raportat la părinţii mei. m-am raportat la bunicii mei şi mi-am dat 
seama cc am sufletește de la înaintaşii mei. Spun aceasta pentru că 
există o asemănare fizică, semeni cu unul dintre părinţi, mai mult 
sau mai puțin cu unul sau cu altul. cu vreunul dintre bunici. Mi- 
aduc aminte că eram acasă şi cineva i-a spus bunicii mele despre un 
nepot al ei, nu știu despre care: "Seamănă cu dumneata”. Şi bunica 
mea a zis: "A, numai de-ar semăna cu mine, că-i bine“. Și avea 
dreptate. Deci, noi semănăm cu cineva, semănăm cu înaintaşii 
noştri şi suileteşte şi trupește. nu numai trupeşte, ci şi sufletește. ii 
aducem pe părinţii noştri în existența noastră. De aceea oamenii 
- sunt diferiţi. pentru că fiecare om este alcătuit cel puţin din doi. Doi 

părinţii îşi revarsă existenţa lor în copilul lor şi aşa se face că copilul 
are un spectru vital şi este sinteza înaintaşilor lui. La asta. 


s bineînțeles că se adaugă şi ceilalți factori de existență. Poate ştiţi. 


“iar dacă nu, învăjaţi acum. că sunt trei factori care determină 
~ existenţa omului şi anume: ereditatea — moștenirea de la părinţi — 
4 „mediul — adunăm în noi atâtea şi atâtea din jurul nostru — 4 
“destinul. În ceea ce priveşte ereditatea, aceasta nu poale îi 
schimbată. Este un dat cu care pornim şi cu care trăim toată viaţa. 
„Cei care aţi citit Cărarea Înpărăţiei”, scrisă de părintele Arsenie, 
ştiţi că există acolo un capitol — de fapt o scriere. Cărureu 
i Împirăției nefiind o carte, ci şapte cărți cuprinse într-un volum -, 
cu uitlul "Ereditate şi spirit”. A apărut, între cărţile mai de curând 


tipărite din scrierile părintelui Arsenie, din predicile părintelui 


Arsenic, a apărut o scriere cu titlul “Tinerii. căsătoria, familia şi 
copiii născuţi în lanțuri". Aceasta nu poate ti schimbată, copiii 
născuți în lanţuri rămân copii născuţi în lanţuri şi care trăiesc în 
lanţuri. Este o rânduială a lui Dumnezeu aceasta şi nu avem ce să 


n 


ki Ieromonah Arsenie Boca, Cărarea Împăârănei, Editura Sfintei Episcopii 
Ortodoxe Române a Aradului. 1995, 
+ Apiun la Editura Credința Strămoşească, în anul 2003. 

facem. Şi. cu știrbirea pe care o avem. cei care avem știrbiri. trăim 
o viaţă întreapă. Aşa este rânduiala lui Dumnezeu. Deci. cel dintâi 
lucru pe care trebuie să-l avem în vedere când este vorba de 
înaintarea în viaţa spirituală. este "să ne curăţim simţirile ca să 
vedem pe Hristos strălucind cu neapropiata lumină a Învierii” 
(canonul Invierii). Şi lucrarea aceasta o facem în fiecare an. vreme 
de zece sâptâmâni înainte de Paşti. iar la Paşti se spune: "să ne 
curățim simļirile ca să-l. vedem pe Hristos strălucind cu 
neapropiată lumină a Învierii şi «bucuraţi-vă» zicând. luminat să-L 
auzim, cântându-l cântare de biruinţă''. La măsura aceasta trebuie 
să ajungem, să-l cântăm cântare de biruință. Eu am avut cu 
părintele Arsenie două convorbiri, pe care le-am prezentat într-o 
carte: "Cine sunt eu? Ce spun eu despre mine?”. De fapt. nu este o 
carte scrisă, ci este o carte vorbită care după aceea s-a scris după 
Înregistrarea făcută pe casete. Am răspuns la intrebările 
mitropolitului de la Sibiu şi în câteva zile am realizat cartea prin 
înrepistrare pe casete. În cartea aceasta, am prezentat şi două 
convorbiri esenţiale pe care le-am avut cu părintele Arsenic şi 
anume una în 1942 şi una în 1965, după 23 de ani. În convorbirea 
din 1942, părintele mi-a pus în vedere mipăciunca cu care se 
mântuiesc călugării. Rugăciunea cu care se mântuiesc călugării este 
"Doamne, lisuse Hristoase, Fiul lui Dumnezeu. miluieşte-mă pe 
mine, păcătosul!". Mi-a spus cum să fac rugăciunea aceasta, adică 
s-o fac cu pândul, cu cuvântul gândit şi s-o lipesc de respiraţie. 
Între respiraţii să zic "Doamne", fără inspir şi fără să expir, trăgând 
aerul în piept să zic "lisuse Hristoase, Fiul lui Dumnezeu" și dând 
aerul afară din piept să zic "miluieşte-mă pc mine, păcătosul!". 
Asta însemna metoda de îmbunătăţire sufletească, să ajunpem ca, 
de la pătimire, de la deprinderile rele pe care le purtăm în noi, pe 
care le-am adus din străfunduri de existen[ă, să scoatem din sutlete 
tot ccea ce ştim că este rău şi mai ales cc se reflectă în pând. De ce? 
Ştiţi că din cât arc omul în el, numai 10% este în conştient; celelalte 
90% sunt în subconștient şi în inconștient, dar de acolo vin la 
suprafaţă. Deci. tot ce facem noi, tot ce gândim, tot ce auzim, tot ce 
vorbim, tot ce adunăm în suflet. intră în componenţa noastră şi 
devenim, pozitiv sau negativ, devenim ceea ce suntem. Poate ati 
băgat de seamă, sau dacă nu, o să vă gândiţi de acum încolo, că cei 
mai apropiaţi dintre oameni sunt copiii. Fericitul Augustin spune: 

"copilul este tatăl omului mare", în înţelesul acesta, că de copilărie 
nu poţi face niciodată abstracție, numai că în copilărie omul nu este 
ceea ce este la bătrâneţe, când moşteneşte şi copilăria şi tinereţea şi 
cealaltă vreme a vieţii şi la bătrâneţe este într-un fel de rezurnat. 
Copiii sunt cei mai apropiați, încep să se distanţeze în tinereţe, se 
adaugă multe în cealaltă vreme a vieţii şi la bătrânețe fiecare este 
rezumatul vieţii sale, rezumatul concepțiilor lui şi de aceea oamenii 
la bătrâneţe sunt cei mai distanţaţi şi nu se potrivesc unii cu alții, 
pentru că fiecare este altceva, fiecare este altfel conturat. De aceea 
nici nu ne putem înţelege. Nu ne putem înțelepe bătrânii cu tinerii, 
tinerii cu bătrânii, pentu că fiecare are concepția lui, tiecare a 
adunat ceva în suflet, tiecare s-a transformat prin ceea ce a făcut, 
prin ceea ce a adunat. 

Văd că mă cam depărtez de la subiect, dar nu este nimic, dacă 
învăţăm totuşi ceva. Când eram la şcoală, la Cluj, nu ştiu în ce clasă 
eram, a patra, a cincia, un om de la noi din sat, un intelectual cu 
pregătire de învăţător. a venit la Cluj şi mama i-a dat o cutie, parcă 
o am și acum în mână, cu nişte plăcintă cu mere, să mi-o aducă din 
partea părinţilor. Nu a vrut să-i dea un pachet mare, ca să nu-i facă 
greutate. Şi el m-a căutat seara, după ce ne-am adunat la dormitor, 
şi portarul i-a spus că nu poate să vorbească acum cu mine. El nu a 
mai putut veni şi a doua zi şi mi-a lăsat pachetul la portar. Portarul 
a venit la mine dimineaţa, la dejun. Pe mine mă cheamă ca nume de 
familie Părăian. El mi-a schimbat numele şi îmi zicea, în loc de 
Părăian, Părăoan, tot de la părău. El nu era român, era slovac, dar 
ştia româneşte, ca noi, însă ştia româneşte în dialect. Şi vine la 
mine şi îmi zice: "Măi, Părăoan, te-o căutat azi-noapte un domn şi 
ţi-a adus, ia, pocul aceasta." Şi eu zic: "Cine m-a căutat, bade 
Petre? Ce domn m-a câutat?”. Şi el zice: "Mi-o spus că îl cheamă 
domnul Ghicu. Cunoşti-l tu pe ala, domnu” Ghicu?” Zic: "Nu, bade 
Petre"; "Băi, domnu' Ghicu a zis că-l cheamă." Eu am scormonit 
prin minte şi m-am gândit la un lucru, că la noi, "vi" se face "ghi" şi 
că ţăranii, în general, in loc de "vi” zic "ghi”; sau "ghie” în loc de 
"vie", “phiţă” în loc de "viţă". Dar el m-a descurcat puţin, că a zis 
după aceea: "Dar nu ştiu, Ghicu. ori Ghică”. Şi când a zis Ghică, eu 
m-am dus cu gândul la Vică şi zic "Bade Petre, nu a zis că-l cheamă 
Vică?" şi a zis "Ba. Vică. Vică, Vicâ...”. lată cum s-a schimbat în 
mintea omului un nume, din Vică. Ghică, din Ghică. Ghicu: s-a 


56 


gândit: "Măi, parcă Ghică e nume feminin, Ghică?! ... Ghicu!”. 

Tot aşa se schimbă foarte multe lucruri în mintea noastră şi 
ajungem să nu înţelegem nişte lucruri pentru că le gândim altfel şi 
le pândim altfel pentru că avem niște antecedente, şi spirituale şi 
intelectuale. care sunt altfiel conturate. 

Acum, hai să venim la urcuşul care începe cu nepătimirea, 
înaintează cu cunoaşterea de Dumnezeu şi ajungem la deplinătate, 
cât poate ajunge omul, la perfecţiune, la desăvârșire. Am zis că 
desăvârșirea este iubire, pe care o prezintă Sfântul Apostol Pavel în 
Epistola către Coloseni, capitolul al 3-lea, şi o prăpastie de 
smerenie, cum o defineşte Sfântul Isaac Sirul. Cum se ajunge la 
bucurie? Pe calea bucuriei. Care este calea bucuriei? În Sfânta 
Evanghelie de la Matei, în capitolul 5. sunt cuprinse cuvintele 
"bucuraţi-vă şi vă veseliţi — care sunt cuvinte de îndemn —, că plata 
voastră multă este în ceruri”. Sunt cuvinte ale Domnului Hristos, 
rostite după ce Domnul Hristos a prezentat şirul fericirilor: “Fericiţi 
cei săraci cu duhul, că a acelora este împărăţia cerurilor. Fericiţi 
sunt cei ce plâng...” ş.a.m.d., fericirile pe care noi le spunem la 
Sfânta Liturghie şi care sunt nouă, dacă avem în vedere cuvântul 
"fericiți", rostit de Domnul Hristos. De nouă ori a zis Domnul 
Hristos “fericiţi” şi aceasta este scara, urcuşul bucuriei. 

Eu nu ştiu dacă voi citiţi din Noul Testament sau numai auzili 
de la mine sau de la altcineva care vă predă nişte lucruri de genul 
acesta. Pentru că dacă nu citiţi, înseamnă că vă spun degeaba 
lucrurile acestea, pentru că le uitaţi. Nu se poale să le ţineţi minte, 
dacă nu le legați de ceva. Eu am un program de viață care 
cuprinde şi să citeşti în fiecare zi două capitole din Noul 
Testament. 

În Epistola către Galateni. Sfântul Apostol Pavel spune: 
"Roada Duhului este dragostea. bucuria, pacea, îndelungă-răbdarea, 
bunătatea. facerea de bine, credinţa, blândeţea, înfrânarea poftelor. 
Împotriva unora ca acestea nu este lege”. Deci, pomeneşte Sfântul 
Apostol Pavel mai intâi dragostea, care este cea mai de vârf, şi de 
la vârf coboară până ajunge la întrânarea poftelor. Când ne gândim 
la urcuşul bucuriei, noi trebuie să luăm lucrurile de la sfârşit spre 
început. Deci Sfântul Apostol Pavel prezintă lucrurile după 
importanţa lor, coboară de la înalt la mai puţin înalt, iar noi trebuie 
să ne gândim de la sfârşit spre început şi anume: sfârșitul listei 

Sfântului Apostol Pavel este începutul realizărilor din partea 
noaslră. 

Începem cu înfrânarea poftelor. De aceea. băpaţi de seamă că 
Biserica noastră stăruie pentru post. De ce stăruie pentru post? 
Pentru că prin aceasta se ajunge la înfrânarea pofielor. Părintele 
Arsenie spune că "postul este poarta şi spovedania este uşa de 
intrare în împărăţia lui Dumnezeu”. Nu se poate înaintare în viața 
duhovnicească fără post, fără să ţii rânduiala postului, aşa cum ne-o 
prezintă Biserica, adică nu noi hotărâm care sunt zile de post şi care 
sunt zile de dulce, ci Biserica hotărăște şi noi trebuie să ne 
incadrăm în rânduiala Bisericii. Aşa că urcuşul spre bucurie începe 
cu înlrânarea, înirânarea poftelor, de orice fel ar fi. Cu punerea în 
rânduială, în fond, pentru că poftele au şi ele rostul lor, nurnai că 
webuie puse în rânduială. Infrânarea poftelor, blândeţea cu care se 
biruieşte mânia, credinţa, credința ca o realitate nu atât informativă, 
ci o realitate care ne angajează; credința trehuie să fie neapărat 
angajantă. pentru că dacă nu este angajantă. nu ceste credinţă. De 
exemplu. dacă tu stai acasă când trebuie să fii în Biserică duminica 
şi nu vrei să mergi la Biserică. nu ai credinţă. La mine vin atâţia 
oameni cărora le spun. dacă îmi zic că nu merg la biserică: "Știi de 
cc nu mergi la biserică? Pentru că nu ai credință, fiindcă, dacă ai 
avea credinţă, credinţa te-ar duce la biserică”. Noi trebuie să ştim 
lucrurile acestea. Apoi, urmează facerea de bine. Credinţa care 
angajează... În ce trebuie să angajeze credința? În iubire. De unde 
ştim? Tot de la Sfântul Apostol Pavel. care zice că "in lisus Hristos. 
nici tăierea împrejur nu foloseşte la nimic, nici netăierea împrejur, 
ci credinţa lucrătoare în iubire". Părintele Seraiim, duhovnicul meu 
de odinioară. mi-a pus odată în vedere o zicere care să mă 
folosească. Bineînțeles că pătintele a şi uitat-o, dar hine că nu am 
uitat-o eu. Şi mi-a spus aşa: "Să te depăşeşti şi să te dăruieşti!” Ce 
inseamnă asta? Să te depăşeşti în credinţă și să te dăruiești în 
iubire. Facerea de bine alcătuieşte hunătatea. Deci bunătatea este o 
realitate care este alcătuită din facerea de bine, este rezultatul 
faptelor bune şi apoi din bunătate izvorăsc celelalie, pe care le 
pomeneşte Sfântul Apostol Pavel: îndelungă-răbdarea, pacea, 
bucuria şi iubirea. Și iubirea este bucurie. Cine are iubire. are 
bucurie. Deci, iubiţi credincioşi, urcuşul bucuriei în cazul acesta 
este cuprins în ceea ce spune Sfântul Apostol Pavel că este roada 

Duhului şi începe cu infrânarea, care înscamnă într-un fel 
despătimirea. cu blândețca care înseamnă nemâniere. cu credinţa 
angajantă, cu binelacerea care duce la bunătate şi apoi bunătatea 
aduce cu sine îndelungă răbdare. pace, bucurie şi iubire. Fu vă pun 
în vedere lucrurile acestea, pentru că degeaba aşteptăm noi 
înaintare în bine, dacă nu ne angajăm. Eu de multe ori zic că 
invăl din cărțile melc, adică după ce am scris o carte şi o citesc, 
parcă invăţ din carte ceva ce am spus şi ceva ce într-un fel am şi 
uitat. Se spune că om cult este acela care a învăţat toate şi a uital 
toate, dar rămâne ceva în el. Poate că aţi băgat de seamă că totuşi 
un intelectual. oricât pretuim noi pe oamenii simpli — şi îi prețuim — 
este altceva decât un om simplu. decât un neintelectual. Un 
intelectual este şiciuit. cumva. Şi vocea lui parcă este altfel decât 
vocca unui țăran. este o voce cultivată. Aşadar, este vorba de 
înaintarea spre bucurie şi, de fapt, toate câte le facem noi spre bine 
sunt aducătoare de bucurie şi fiind aducătoare de bucurie înmulţesc 
bucuria şi am Zis că am putea vorbi despre urcuşul bucuriei sau 
despre urcuşul in bucurie. pentru că bucuria are şi ca intinderca ei. 
Adică, bucuria nu este ceva care stă pe loc, ci este ceva care 
înaintează. Te poţi bucura, de exemplu, de foarte multe lucruri, de 
o floare care este şi pentru tine făcută de Dumnezeu. de un răsărit 
de soare, de un apus de soare, de imaculatul zăpezii, de un om pe 
care, il întâlneşti, pe care crezi că ţi l-a adus Dumnezeu in laţâ. de 
familie, de succese, de atâtea şi atâtea lucruri care îţi vin în față şi 
care sunt toate nişte chemări la bucurie. Şi. mai presus de toate, 
bucuria ne-o dă Dumnezeu pe măsura înaintării în binc, ca un 
fel de răsplată pentru viata supcrioară pe care ne silim să o ducem 
şi atunci bucuria este un dar de la Dumnezeu. 

Să ne invrednicească bunul Dumnezeu să avem acest dar al 
bucuriei de acum şi până în veac! 

Mâine dimineaţă o să vorbim ceva despre “Trăitori ai 


bucuriei”. 
žák 


Întrebări şi răspunsuri 


— La ce v-ați referit când ați spus să-l curățim pe 
aproapele nostru spălându-i picioarele sufletește? 

Dragă, noi, de obicei. avem o tendinţă de a denigra, de a 
murdări, să scoatem mereu în evidenţă nişte lucruri negative, or 
spălarea picioarelor înseamnă a-l curăţi. Adică, chiar dacă ştim 
ceva rău, nu răspândim răul, îl facem curat. Curat în fala conştiinţei 
noastre şi curat îl prezentăm în faţa conştiinţei altora. 


— Sfinții Părinți ne îndeamnă ca, pentru a spori 
duhovniceşte, să avem gândul la moarte. Cum putem să ne 
gândim pozitiv la moarte, fără să cădem în gândul deznădejdii, 
gândul sinuciderii sau într-o nepăsare nihilistă? 


Dragă, moartea, în general, este o realitate de trecere. Adică, 
noi nu credem că o dată cu moartea se sfârşeşte totul. Vedeţi că în 
general noi nu afirmăm cuvântul mour/e ca moarte. De exemplu, 
spunem udormirea Maicii Domnului, nu spunem moartea Maicii 
Domnului. Deşi am putca foarte bine să zicem şi moarteu Maicii 
Domnului, dacă înţelegem prin moarte ceea ce trebuie să 
înțelegem, adică o schimbare de la viaţa aceasta pământească spre 
o viață în care Maica Domnului trăiește în continuu. "Pe 
Născătoarea de Dumnezeu, cea întru rugăciuni neadormită — deci 
adonnită totuşi, dar neadormită întru rugăciune —, mormântul şi 
moartea nu au ţinut-o, căci ca pe Maica Vieţii la viaţă a mutat-o - 
cine? — Cel ce S-a sălăşluit în pântecele ei cel pururea fecioresc. 
Deci, vorbim de adormirea Maicii Domnului. Adormirea după trup 
şi vieţuirca după suflet. De fapt, Maica Domnului este şi cu sufletul 
şi cu trupul în cer. Deci, noi nu zicem moartea Maicii Domnului, ci 
adormirea Maicii Domnului. Sau, în general, când vorbim despre 
morţii noştri, zicem că au adormit întru nădejdea învicrii şi a vieţii 
veşnice. Au adormit după trup, în înţelesul acesta că trupul este ca 
şi într-un somn, urmând să învieze la învierea cea de obşte, dar 
sufletul se menţine, pentru că omul nu poate muri cu sufletul şi 
atunci, după partea sufletească. rămânem totdeauna. Se întrebuința 
mai demult cuvântul repausat sau răpusul, care însemna, de fapt, 
"cel odihnit”, "cel care nu se mai străduieşte pentru lucrurile 
veacului acestuia”. Cuvântul acesta se vede că s-a demodat, pentru 
că nu se mai prea întrebuinţează şi în loc de acesta se întrebuințează 
"adonnit”. Cei adormiţi întru Domnul. de fapt înseamnă cei morți 
întru Domnul. Sau. de exemplu. la ieşirea cu Sfintele Daruri zicem 

"Să-i pomenească Dumnezeu pe cei care au adus aceste Daruri 
pentru cei vii sau pentru cei morţi”. Aşa este corect, "pentru cei vii 
sau pentru cei morţi”. Nu este corect “pentru cei vii şi pentru cei 
adormiţi”, pentru că adormitul este lot viu. Şi atunci, dacă zicem că 
sunt aduse pentru cei vii şi pentru cei morţi, este mai corect. Și. de 
fapt, aşa era când eram eu tânăr. S-au schimbat, de fapt, multe în 
textele liturgice. Deci, “pentru cei vii şi pentru cei morţi“. numai că 
trehuie să ştim că mortul nu este mort, că este mort-viu, cumva, că 
este mort după trup și viu după suflet. 


— Părinte, ați spus că în mânăstire trebuie să fie elita lumii 
acesteia. Cine poate să intre în mânăstire”? Prin elită înțelegem 
inteligența, adică să aibă respectivul om o facultate sau ceva de 
genul acesta? 


Nu! Nu şi nu! Ci elită în înțeles de viaţă duhovnicească în 
ansamblul ei, că poate să fie cu facultate și totuși să fie un prăpădit 
şi atunci degeaba intră cu facultate, pentru că facultate nu se cere la 
mânăstire. La mânăstire sc cere o viaţă după voia lui Dumnezeu, o 
viață curată. Însă e/ită în înțelesul că se poate lucra cu el, adică nu 
este unul care tot timpul se impotrivește, tot timpul ştie mai bine, 
pentru că cei care au inteligenţă. în gencral se şi ţin, se şi cred. Aşa 
că nu estec nevoie de facultate, dar este nevoie de o viaţă carce să-l 
recomande pe cel care vine la mânăstire. De ce? Pentru că 
mânăstirea totuși este ceva cu totul aparte şi viața călugărească este 
altceva decât viața obişnuită. Și atunci, dacă ești într-o viață 
obişnuită şi rămâi doar la viaţa obişnuită. nu eşti bun de mânăstire. 
Sunt unii care nu sunt buni nici de mânăstire, nici de lumea aceasta. 
Sunt aşa, undeva între ele. Pc noi ne interesează o elită în înţelesul 
acesta de oameni cu care se poate lucra. care pot fi modelaţi, care 
se lasă modelaţi., oameni care (in scama de Dumnezeu, oameni care 
nu-și uită de rosturile lor în legătură cu Dumnezeu. Cât priveşte 
facultatea, nu este necesară. Ce să faci cu calculatoarele la 
mânăstire? Sau cc să faci cu sportul pe care l-ai făcut în lume, la 
mânăstire? Doar nu o să-i fugăreşti pe ceilalţi. Dar. totuși, o şcoală 
făcută îşi pune cumva pecetea pe om, în sensul că îl șlefuiește. Cum 
ziceam, parcă și vocea intelectualului este altfiel decât vocea 
ţăranului. 


6! 


— Cum putem sau unde putem acum şi cu cine să ne 
îndreptăm mintea? 


Dragă, mintea o duci cu tine. Unde eşti, acolo ţi-o îndrepţi. 
Dacă ştii să ocoleşti pricinile care întunecă, pricinile care întinează. 
oriunde se găseşte omul, acolo este şi posibilitatea de a-şi îndrepta 
mintea. 


— Cât de mult ne ajută să scormonim în comportamentul 
înaintașilor noștri'? 


Nu ştiu dacă ne ajută. Când eram eu student la Teologie, 
chiar imi aduc aminte că la sfârșit atunci când am terminat, ne-au 
mai spus şi profesorii câte ceva, să ținem minte anumite lucruri, să 
avem prieteni, să avem deschidere ş.a.m.d. şi ştiu că mitropolitul 
Mladin. Dumnezeu să-l odihnească, a zis "Mă, când aflaţi ceva de 
bine despre unui, să nu mai scormonili şi la altele. că s-ar putea să 
găsiţi şi ce nu-i bine”. 


—  Povestiţi-ne sau  explicaţi şi câte ceva despre 
depersonalizarea elevilor. 


Adică. cum ajung elevii să nu mai fie ei. Drapă, există un 
fond care nu poate fi schimbat şi există nişte răutăți care se adaugă 
şi care stâlcesc cumva personalitatea sau persoana omului. Sunt 
nişte lucruri care acţionează cumva ca nişte droguri. De exemplu, 
cineva care foloseşte dropuri se desființează pe el însuşi. Deci şi 
cineva care face nişte lucruri pe care sigur nu le binecuvintează 
Dumnezeu, se desființează. se depersonalizează. 


— Cum ne influenţează destinul viața? Cum putem să-l 
influențăm prin rugăciune? 


Dragă, sunt nişte lucruri care trebuie schimbate şi altele care 
nu este nevoie să lie schimbate, adică noi trăim într-un cadru pe 
care ni l-a dat Dumnezeu. M-am pomenit in familia în care am 
apărut, am învăţat de la părinţii mei limba pe care o vorbesc. am 
invățat de la oamenii din jur nişte precepte morale. Toate acestea 


62 


țin cumva de destinul pe care îl am în viaţă şi care, într-un fel, este 
fix, în sensul că m-am născut în ziua cutare, în anul cutare, că o să 
mor in ziua cutare, în anul cutare. şi tot cadrul acesta trebuie 
umplut cu ceea ce poți tu să adaugi, ca să fii altceva decât ceea ce 
ai fost când nu aveai adaosurile. Şi adaosurile pot fi pozitive sau 
negative, după caz. Sunt unii oameni care se formează pozitiv şi 
sunt alții care se deformează, care nu ajung unde trebuie să ajungă, 
nu pentru că destinul cere aceasta, ci pentru că ei nu ţin seama de 
ceea ce le oferă Dumnezeu spre bine, nu spre rău. 


— Ce se întâmplă cu sufletul omului după moartea 
trupească? 


Ajunge la judecata lui Dumnezeu. De fapt, la judecata 
omului, pentru că sentința nu o dă Dumnezeu, ci o dă omul, atunci 
când îşi vede stările sale înaintea lui Dumnezeu. Când eram noi 
studenli la Teologie. aveam un profesor care ne întreba ce notă ne- 
am da la Pastorală. pentru că era profesor de Pastorală. De 
exemplu. ce notă mi-aş da eu. după cunoştinţele pe care ştiu că le 
am. Şi am zis că mi-aş da opt. după cât ştiu eu că ştiu şi prolesorul 
mi-a dat zece, până la urmă. Nici nu mai trebuia să mă întrebe. Dar, 
totuşi, este posibilitatea aceasta de a te aprecia tu pe tine însuţi şi 
aşa va fi şi în fața judecății lui Dumnezeu. Adică, Dumnezeu va fi, 
să zicem aşa, pretextul de a ne cunoaște pe noi înşine. Și atunci, 
mergem la judecată şi de la judecată se zice că merge sufletul prin 
diferite stări să vadă raiul şi iadul şi după aceea se stabileşte unde i 
s-a fixat locul. Sunt nişte lucruri care de fapt nu sunt relevante, ca 
să le ştim. Noi ştim doar atât, că după moarte umnează judecata 
particulară şi după aceea se hotărăşte locul de răsplată. pozitiv sau 
negativ, în rai sau în iad, şi că până la Judecata de Apoi există 
posibilitatea să se schimbe starea omului de la iad la rai, prin 
rugăciunile Bisericii şi prin milosteniile care se fac pentru el. 


— Copilul va duce mai departe părţile negative ale 
strămoșilor săi, chiar dacă părinții duc o viaţă creștină, se 
spovedesc, se împărtășesc în rânduială și îşi cresc copiii în frică 
de Dumnezeu? 

Dragă, lucrurile acestea depinde ce sunt. Dacă sunt niște 
ştirbiri fizice, să zicem... cum este nevederea. Eu sunt un om care a 
trebuit să trăiesc o viaţă pe care nu am determinat-o eu și pe care a 
lrebuit totuşi să o duc în cadrul acestei situaţii. Peste asta nu se 
poate trece, Chiar dacă vrei să treci, nu ai cum. 


— Vă rugăm se explicaţi afirmaţia "Eu sunt cel ce sunt” 
(leşire 3,14). 


Dumnezeu a spus despre Sine "Eu sunt cel ce sunt", în 
înţelesul acesta că "Eu sunt cel ce exist", existenţa Sa. 


— Cum putem lupta împotriva gândurilor de judecată a 
celorlalţi, de invidie, de gelozie? 


Păi, foarte simplu: iei în seamă pomirile negative pe care ştii 
că nu trebuie să le ai şi te rogi lui Dumnezeu să învieze El şi să se 
risipească vrăjmaşii Lui. Cu puterea noastră, putem doar să ne 
observăm şi să ne împolrivim. iar cu ajutorul lui Dumnezeu. să 
biruim. 


— Cum îi putem ajuta pe cei din jurul nostru, cum îi 
putem convinge să meargă la Biserică, să se spovedeascâ? 


Nu îi putem convinge. Putem să le sugerăm gândul acesta şi 
dorința aceasta şi să le spunem că este bine. Să ştiţi că eu nu trag de 
nimeni să se spovedească şi să se impărtăşească. De ce? Pentru că 
omul poate să se spovedească şi să se împărtășească şi lărâ destulă 
participare și atunci, ce rost are? Eu le spun oamenilor să se 
spovedească în toate posturile şi ei tot numai în Postul Paştilor se 
spovedesc. Bincînţeles că nu se spovedesc pentru că nu îi 
interesează, iar ceea ce fac, fac pentru că au mai făcut şi alții aşa şi 
aşa s-au pomenil. Chiar îmi spun câte unii: "Părinte, aşa ne-am 
pomenit şi de aceea ne spovedim în Postul Paştilor”. Eu le spun să 
se spovedească în toate posturile. Şi în anul următor vine omul iar 
la mine şi îl întreb când s-a spovedit ultima dată şi el îmi spune că 
anul trecut în Postul Paştilor. Eu îl întreb la cine şi el îmi spune că 
la mine; şi îl intreb dacă nu i-am spus să se spovedească în toate 

posturile, că eu ştiu sigur că le spun să se spovedească în toate 
posturile. Şi zice că da, dar acum ce să facă? Şi apoi zic şi eu: ce să 
fac cu el, dacă nu m-a ascultat pe mine? Bineînţeles că, după 
posibilitate, vreau să îl ajut, însă nu așa cum vrea el să fie ajutat. Şi 
mergem înainte cu ceea ce putem, cu ceea ce se întâmplă. 


— Cum putem avea o minte statornică, neschimbătoare? 


Păi, nu prea putem avea o minte statornică, dacă nu este viața 
statornică. O minte statornică de fapt nu înseamnă o minte care 
rămâne la un singur gând, ci o minte statomică înseamnă o minte 
care se mişcă între niște limite pozitive. O minte statomică nu 
înseamnă că nu mai gândeşti nimic sau că te gândeşti la un singur 
lucru şi atâta tot. Nu se poate, pentru că mintea este alcătuită în așa 
fel încât trece de la un gând la altul și aceasta este o calitate a 
minţii, să nu rămână ła un singur gând, dar pe noi ne interesează ca 
gândurile care se inlănţuie în mintea noastră să fie gânduri pe care 
le poate binecuvânta Dumnezeu. 


— Ce părere aveţi despre ecumenism? 


Să ştiţi că eu nu mă frământ atât cu ecumenismul, pentru că şi 
aşa nu realizeaz4 nimic. Nu ştiu de ce se face atâta caz de 
ecumenism. Ecumenismul este o sugestie, este un curent, este o 
organizaţie care nu a realizat nimic, până la urmă. Cum, nu a 
realizat nimic? Eu cred că lucrul cel mai de căpetenie pe care ar 
trebui să îl realizeze ecumenismul ar trebui să fie ca Paştile să le 
sărbătorim toţi la aceeaşi dată, in aceeaşi zi. chiar dacă nu este în 
aceeaşi dată. Or, lucrul acesta nu l-a realizat ecumenismul în 
jumătate de secol şi mai mult. Înseamnă că, de fapt, el nu are nici o 
importanţă şi atunci ne frământăm de geaba. 


— Cât de des ne putem împărtăși? Recomandaţi 
împârtăşania deasă? 


Da, recomand împărtășania deasă pentru oamenii care duc o 
viață care să-i recomande. Când m-am dus eu pentru prima dată la 
mânăstire la Sâmbăta, în 1942. părintele Arsenie a ţinut o predică 

cu trei idei pnncipale; despre haina de nuntă, despre 
responsabilitatea preotului şi în legătură cu Sfânta Împărtăşanie. Şi 
a adus în atenţie atunci un cuvânt pe care eu nu-l ştiam, până atunci 
nu-l aflasem şi anume cuvântul Sfântului Apostol Pavel din 
Epistola 1 către Corinteni, capitolul 11, la sfârşit, unde zice: “Să se 
cerceteze omul pe sine şi numai aşa să mănânce din accastă pâine şi 
să bea din acest pahar, că cine mănâncă şi bea cu nevrednicie, 
mănâncă şi bea sieşi osândă”. Nu aş vrea să se facă o modă din 
asta, că vine cineva şi zice că dacă nu se împârtăşeşte la Sfânta 
Liturghie, parcă nici nu ar fi fost la Liturghie, că simte trebuinţa să 
se împărtăşească. Nu ştiu dacă simte o trebuință. l-a băgat cineva 
așa în cap, că aşa trehuie, şi atunci, hai să mă împărtăşesc. că sunt 
vrednic, că nu sunt vrednic. că m-am certat, că nu m-am certat, că 
m-am bătut, că nu m-am bătut, că am băut, că nu an: băut. Asta o 
fac occidentalii in general. Şi ortodocşii din Occident. Şi in Grecia. 
mulţi se împărtăşesc, pentru că este o modă de împărtăşire. Nu sunt 
de acord cu treaba aceasta. Sunt de acord cu cel care vrea cu 
adevărat vrea să se unească cu Domnul Hristos şi vrea să primească 
dar din impânăşire. Da. poate să se împănâşească la toate 
Liturphiile, pentru că la toate Liturghiile se spune "Cu frică de 
Dumnezeu, cu credinţă şi cu dragoste, apropiaţi-vă!". Dar nu numai 
aşa, că vrea să facă un lucru pentru care de fapt nu este pregătit, de 
multe ori. Nu este împăcat cu cineva şi totuşi vrea sã se 
împărtășească, fiindcă aşa este fain, câ așa este bine, că aşa este 
recomandabil. Să ştiţi că atunci când eram eu tânăr, de când îmi 
aduc eu aminte, copiii nu se împărtășeau cum se împărtăşesc acum. 
La Teologie, profesorul. de Pastorală ne-a spus că un copil să fie 
împărtăşit numai dacă părinții cer lucrul acesta în caz de boală şi 
prin aceasta cred că se face sănătos. Or acum este o modă că îl aduc 
pe copil să se impărtăşească, “hai, că-ţi dă părintele păpica!”. Nu 
este corect! Este o scădere a Sfintei Împărtăşanii. Când eram eu 
tânăr. bineinţeles că ne-a împărtăşit la Botez, dar după aceea, până 
la vârstă şcolară nu ne-a mai împărtăşit nici o dată. La vârstă 
şcolară și in continuare chiar şi la Teologie. ne impărtăşea la zilele 
spirituale, de două ori în Postul Crăciunului, de două ori în Postul 
Paştilor şi atâta tot, nu era "hai, hai la impărtăşire!“. Sunt de acord 
că este un mare ajutor, dar nu aşa, că oricum, că să fie de ajutor. Și 
părintele ne-a spus atunci: "Să se cerceteze omul pe sine şi numai 

aşa să mănânce din această pâine şi să bea din acest pahar, că cine 
mănâncă şi bea cu nevrednicie, mănâncă şi bea sieşi osândă. De 
aceea, între voi sunt mulți slabi şi bolnavi şi bună parte mor" (1 
Corinteni 11, 28-30). Şi cuvintele acestea, părintele le-a tâlcuit cam 
şi în latura fizică, deşi cred că nu a avut dreptate. De ce zic eu că nu 
a avut dreptate? Pentru că oameni bolnavi sunt şi dintre cei care nu 
se împârtâşesc niciodată și nu au credinţa noastră şi nu din cauză că 
s-au împărtăşit cu nevrednicie sunt bolnavi, ci sunt bolnavi pentru 
că bolile vin în viaţa omului. Dar eu cred că sufletește se poate 
ajunge la o bătuceală. ia o nesimţire. La noi la mânăstire au fost 
două situaţii în care s-a văzut fiara din om, împărtăşită cu Sfintele 
Taine zi de 7i, o vreme. şi nu s-a văzut nici un rezultat pozitiv, să 
vezi o linişte, o blândeţe, o bunătate ş.a.m.d. S-au răzvrătit... Eu 
am scris în cartea aceasta, "Cine sunt eu, ce spun eu despre mine”, 
nişte lucruri care s-au întâmplat în 1954. Şi apoi. mai târziu, prin 
nouăzeci și ceva, iar a fost pe acolo un părinte, care îi chema pe 
faliții lui să se împărtășească nu la Liturghie, ci cu îimpârtăşania cu 
care se împărtăşesc cei bolnavi. Eu, să ştiţi că nu sunt de acord ca 
cineva să se împănășească în afară de Liturghie. De ce? Pentru că 
atunci nu are rost Liturghia. dacă se pot împărtăși. Numai cei care 
nu pot ajunge la Liturghie, cei care sunt bolnavi, care sunt în pat, 
trebuie impărtăşiți. deoarece aceea este Împărtășanie pentru cei 
care nu.pot să fie la Liturghie. Ei se împărtăşeau şi până la urmă au 
plecat de pe acolo şi unde s-au dus nu au fost cei mai 
reprezentativi, ceea ce înseamnă că se pol face nişte lucruri fără 
binecuvântarea lui Dumnezeu şi fără rezultatele dorite. 


— Cat de des ar trebui sau ar îi indicat să ne spovedim, o 
dată pe lună, săptămânal...? 


Dragă, depinde ce ai de spovedit. Poţi să te spovedeşti şi o 
dată la două luni, dacă duci o viață carc nu te inpreuiază cu păcate. 
De exemplu, dacă te uiţi la televizor şi vezi spurcăciuni, trebuie 
neapărat să te spovedeşti şi să nu te mai uiţi altă dată. Dacă vezi pe 
internet nişte necuviinţe şi stai la ele şi te îndulceşti de ele, 
bineiînleles că trebuie să te spovedeşti. Eu le spun de obicei 
oamenilor care vin la mine la spovedit şi îtni spun că s-au uitat la 
aşa ceva: "Să ştii. o singură dată dacă te mai uiţi, la mine să nu mai 

ajungi. Te privește unde te duci şi ce faci, pentru că înseamnă că tu 
insuţi îţi primejduieşti viaţa sufletească. Nu ai de ce să mai vii la 
mine. dacă eu îți spun să nu te uili şi tu totuşi te uiţi.“. Deci, nu se 
poate stabili o regulă. ci trebuie să ştii ce ai de făcut, după starea ta 
sutletească. dar nici aşa, că toată-ziua-bună-ziua, mă duc să mă 
spovedesc. Mai vin şi la mine unii care se spovedesc vineri la 
catedrală în Sibiu şi vin să se spovedească şi duminică şi Ic zic: 
"Mă, spovedania aceea nu a avut nici un rost?“. Şi ei zic: "Părinte, 
dacă am venit până aici, ne-am gândit să venim şi la 
dumneavoastră”. Nu este un motiv, în fond. 


= — Cum putem afla voia lui Dumnezeu pentru viața 
noastrâ? 


Dragă, poți să afli voia lui Dumnezeu pentru viaţa ta din 
vocaţia care o ai şi din preocupările pe care le ai. Nu înseamnă că 
toți oamenii trebuie să se călugărească şi că dacă nu se fac călugări, 
nu se mântuiesc. Părintele Arsenie mi-a spus mie. personal: "Nu 
toți cei din mânăstire se mântuiesc, nici toţi cei din lume se 
prăpădesc”. Aşa că ceea ce trebuie să facem noi esle să ne găsim 
locul şi să lucrăm de pe poziţia pe care ne-a rânduit-o Dumnezeu. 
Dacă am ajuns călugăr, înseamnă că aşa a vrut Dumnezeu. sâ ajung 
călugăr și atunci nu mă mai pot gândi la alt stil de viaţă. Dacă am o 
viaţă de familie. nu trebuie să mă gândesc că "numai de-aş ajunge 
la bătrâneţe. că apoi tot la mânăstire mă duc". Nu este corect! 
Trehuie să te mântuieşti în locul în care te găsești. 


— Cum se poate dobândi rugăciunea inimii? 
Prin angajare in rugăciune. 


— În încheiere, vă rugăm să ne recitaţi câteva versuri din 
Zorica Latcu. 


Spovedanie 

Doamne, dintr-a inimii prisacă, 
Dorurile-n roi spre Tine pleacă. 
Lungă-: calea foarte. pân' la Tine... 


Cum s-o afle bietele-mi albine? 
Fac popas în ierburi înflorite, 
Spomic sug dulceaţă din ispite 
Şi să bea din floare dacă-ncearcă 
Aripa de pulbere şi-o-ncarcă. 
Din măceș. din crini. din mătrâgună, 
Mirul florilor în stup l-adună. 
Mustul dulce-luminos le-mbată. 
Au uitat spre Tine drumul, Tată! 
Ca mărgăritairele-n şiraguri, 

Lin s-aşază faguri lângă faguri. 
Doamne, într-a inimii prisacă, 
Dorurile ceară or să-ți facă 

Şi din ceară Ţi-oi aprinde Ţie, 
Mâine. la vecemie, făclie. 


13 iulie 2004, seara, 
Mânăstirea Subpiatră 

TRĂITORI Al BUCURIEI 


În numele Tatălui și al Fiului şi al Sfântului Duh. Amin! 
lubiţi credincioși. am anunțat pentru dimineaţa aceasta un 
cuvânt despre trăitorii bucuriei. De ce? Pentru că îndemnurile la 
bucurie şi pentru că urcuşu! bucuriei duc la trăirea bucuriei. Şi 
atunci, am socotit că este bine să ne oprim gândul la cei care au 
trăit bucuria. 

Înainte de a destăşura cuvântul pe care vi l-am propus. vreau 
să facem o precizare. Și anume, că nu creştinismul a inventat 
bucuria. Bucuria există în lumea aceasta de când există oameni care 
se bucură sau care se pot bucura Bucuria este legată de structura 
omului. Ceea ce ne interesează pe noi în moi deosebit este să avem 
temeiuri de bucurie, să ne angajăm la bucurie, să ţinem scama de 
indemnurile la bucurie, să avem nişte pricini care duc la bucurie. 
Şi, pentru că bucuria nu a inventat-o creştinismul, ci a lăsat-o 
Dumnezeu când l-a alcătuit pe om, înseamnă că bucurie nu au 
numai cei din sfera creştină, ci bucurie pol avea toți oamenii, 
oricare le-ar fi credinţa, oricare care le-ar {i cunoștința, învăţătura. 
Şi chiar și creştinii. nu au numai bucurii izvorâte din credinţă. ci au 
Şi bucurii care sunt în legătură cu viaţa obișnuită. cu viața 
oamenilor, fie că sunt credincioşi, fie că nu sunt credincioşi. Chiar 
Domnul Hristos a făcut deosebirea între bucuria duhovnicească şi 
bucuria firească. Cred că ştiţi cuvintele Domnului nostru lisus 
Hristos, consemnate de Sfântul Evanghelist loan, că "femeia când e 
să nască se întristează”. Se intristează că a venit ceasul ei. că a venit 
ceasul durerilor. Deci se întristează, dar după ce a născut pruncul, 
se bucură. Se bucură pentru că s-a născut om pe lume (loan 16,21). 
Deci, este vorba de o bucurie firească, o bucurie pe care o au cei 
care merg pe calea firii. În legătură cu aceste cuvinte ale Domnului 
Hristos, deci în legătură cu bucuria firească de pe unna naşterii de 
copii, am să vă spun acum o poezie scrisă de George Coşbuc, 
intitulată “Mamă vitregă”. Înainte însă de a vă spune poezia. vreau 


să fac o alirmaţie, și anume că mie niciodată nu mi-a plăcut 
cuvântul acesta, mamă vitregă, sau cum se zice prin părţile de unde 
sunt eu. mamă mașteră. Ar fi vorba de o mamă care nu are copiii ei 
sau care primeşte să fie mamă şi crescătoare a unor copii care nu 
sunt ai ei. Şi, pentru că, în general, mama este mamă numai pentru 
ai ci şi nu şi pentru alţii, se socotește că o mamă care nu are copiii 
ei sau care nu se raportează numai la copiii ei. ci şi la copiii soțului, 
de pildă. este o mamă care nu este binevoitoare. Când eram eu 
copil. ştiu că era la noi o floare căreia ii zicea "mamă maşteră”, Şi 
floarea aceasta numită "mamă maşteră” prezenta prin petale şi prin 
sepale câte două una în faţa celeilalte şi două în faţa uneia singure 
şi de aceea s-a ajuns la gândul că este mamă maşteră, întrucât copiii 
ci erau aşezaţi fiecare pe un scaun și copiii soțului ei erau așezați 
amândoi pe un scaun şi se zice că aceasta este mamă maşteră. Să 
ştiţi, însă, că nu toate mamele care primesc să crească alți copiii 
sunt mame rele, sunt mame maştere. sunt mame vitrege. Nu, eu am 
cunoscut copii care mi-au spus că au avut mamă adoptivă pe care 
au lăudat-o ca şi cum ar fi fost propria mamă. Ziceau că nici mama 
lor proprie poate că nu i-ar fi îngrijit aşa de bine cum i-a îngrijit 
mama, bai să zicem cea de-a doua, decât să-i zicem maşieră sau 
mamă vitregă. Poezia aceasta de Coşbuc prezintă o situaţie 
deosebită, adevărată de fapt, care însă nu înlătură nimic din ceea ce 
este frumos. Şi parcă mi se pare titlul acesta, "Mamă vitregă”, prea 
aspru, prea asupritor. O să vede îndată. Eu vă spun poezia şi o så 
tragem noi, împreună, nişte concluzii: 

Mamă vitregă 

Ce-am zis eu: "Mi-e drag copilul, 

Drag de parc-ar fi al meu!" 

Ah, am zis, dar mai-nainte 

De-a fi mamă insămi eu. 


Pân-a nu avea pe braţe 
Ingerelul care-l am 

Da, atunci! 

Zi şi noapte-l dezmierdam. 


Începu să-mi zică mamă 
Şi muream de dragul lui, 

De mi-ai da tot bunul lumii 
Niciodată n-am să-i spui 


Că-i orfan, şi niciodată 
N-o să ştie că-i străin, 
Că e moartă mă-sa biată, 
Și că eu de milă-l ţin. 


Da. am zis, dar mai-nainte! 
Astăzi când sunt mamă eu, 
Îmi iubesc pe-al meu, drăpuţul. 
Mult mai tare, că-i al meu. 


Eu acum ştiu ce-i iubirca. 

Şi credeam c-o ştiu de-atunci! 
Doamne. ce de fericire 

Poţi Tu-n suflet să ne-arunci. 


Vai de ea, sărmana-i mamă, 
Milă mi-e de ea acu, 

Că aşa de scurtă vreme 
Parte de copil avu! 


Nu! Mi-e drag şi-acum ca ochii. 
Tot de-al meu eu mi-l socot. 

Să se facă numai mare, 

Am să-i spui de mă-sa tot! 


Ei, sănnanei mame moarte, 
l-ar fi cerul prea pustiu 
Dacă i-aş fura iubirea 
Bietului ei singur fiu. 


Când o va chema pe nume, 
Voi gândi lajalea ei, 

Şi-o să-mi fie drag ca ochii 
Fiul alteia femei! 


Să ştiţi că mă mir că un bărbat și un poet, George Coşbuc, a avut 
atâta sensibilitate şi atâta pătrundere ca să ințelcagă nişte situaţii pe 
care, în general. bărbatul nu le simte, le simte femeia. Deci George 
Coşbuc a avut în vedere fericirea pe care o aduce un copil în inima 
mamei lui. Eu credeam, atunci când iubeam copilul soțului meu, că 
ştiu ce este iubirea şi de fapt nu o ştiam, ştiam o parte din iubire. o 
anumită nuanţă de iubire. "Eu acum ştiu ce-i iubirea/ şi credeam c- 
o ştiu şi atunci!/ Doamne, ce de fericire/ poţi în Tu-n suflet să ne- 
arunci”. Extraordinar! Și asta este o bucurie firească. O bucurie pe 
care o dă Dumnezeu celor care aduc, cu ajutorul Dumnezeu, cu 
puterea lui Dumnezeu, copii pe lume. "Vai de ea. sărmana-i mamă,/ 
Milă mi-e de ea acu',/ Căci aşa de scurtă vreme/ Parte de copil 
avu!/ Nu! Mi-e drag şi-acum ca ochii/ Tot de-al meu eu mi-l socot." 
Numai că este alta iubirea pe care o revarsă către fiul soțului şi alta 
este iubirea pe care o revarsă către fiul ci. Și, de unde la început se 
gândea că niciodată nu o să-i spună că este străin, că este orfan, că 
are altă mamă: "Niciodată n-am să-i spui/ Că-i orfian. şi niciodată/ 
N-o să ştie că-i străin,/ Că e moartă mă-sa biată / Şi că eu de milă-l 
tîn", acum, după ce spune că: “Mi-e drag şi-acum ca ochii/ Tot de- 
al meu eu mi-l socot”, s-a schimbat ceva şi zice: “Să se facă numai 
mare./Am să-i spun de mă-sa tot!”. Și motivarea: "Ei, sărmanei 
mame moarte/ l-ar fi cerul prea pustiw' Dacă i-aș fura iubirea’ 
Bietului ei singur fiu./ Când o va chema pe nume,/ Voi gândi la 
jalea ei/ Şi-o să-mi fie drag ca ochii/ Fiul alteia femei!". În 
continuare, se întelege. "drag ca ochii/ Fiul alteia femei!” 

Este ceva minunat! Este ceva ce nu se poate spune cât este de 
minunat! Câtă pătrundere a avut poetul Georpe Coşbuc când a făcut 
această poezie, care este cunoscută de puţini! Eu, a rânduit 
Dumnezeu să ajung la ea şi am scris-o şi am învățat-o, pentru că nu 
am putut să trec cu vederea o poezie atât de minunată. 

Prin urmare, ținem seama de faptul că există bucurii fireşti, 
bucurii pe care le dă Dumnezeu celor care îşi împlinesc datoria 
după fire. Nu neapărat bucurii izvorâte din credinţă, or noi ne 
ocupăm în special acum de bucurii izvorâte din credinţă sau pe care 
le asimilăm prin credinţă, pentru că nu se poate să ai credinţă în 
Dumnezeu şi să nu orientezi toate spre credinţă sau să nu le învălui 
în credinţă. 

Haidcji să ne gândim impreună acum la o slujbă. care se face 

pentru cei care unnează să aibă copii, la slujba Cununiei. Cred că 
aţi auzit, nu ştiu dacă aţi băgat de seamă că la slujba Cununiei se 
spune, între altele, dă-le lor bucuria naşterii de fii buni: "Ca să li se 
dăruiască lor bucuria naşterii de fii buni, Domnului să ne rugăm!”, 
"Şi pentru ca să se veselească ci la vederea fiilor şi a fiicelor lor. 
Domnului să ne rugăm". Prin urmare, este vorba de bucurii fireşti 
pe care dorim să le umbrească Dumnezeu cu darul Său. 

Şi acum, iubiţi credincioşi, haideţi să ne gândim ła trâitori ai 
bucuriei. Deocamdată, ştim că bucuriile fireşti le trăiesc cei care îşi 
implinesc datoria după fire. Bucuriile de familie le au oamenii care 
au familie. Bucuriile de succes în familie le au cei care au copii. 
Cineva m-a întrebat pe mine odată, demult: “Părinte, dar 
dumneavoastră la ce vă gândiţi toată ziua? Că nu aveţi copii, nu 
aveți la ce să vă gândiţi! Noi ne gândim mereu la copiii noştri: ne 
gândim să aibă succes. ne întrebăm dacă vor avea succes la un 
examen, ne frământăm cu atâtea şi atâtea. Dumneavoastră la ce vă 
gândiţi ?”. Ca şi cum totul ar fi bucuriile de familie. bucuriile de 
succes. Ne gândim şi noi la ce ne gândim noi. cei care nu avem 
copii. Nc gândim şi la copiii lor şi la copiii altora. ne gândim la 
succesele lor, ne gândim la bucuriile lor, dar mai mult şi mai presus 
de toate, ne gândim la bucuriile care izvorăsc din Dumnezeu. Ne 
gândim la Dumnezeu, care işi revarsă darul Său peste lume, care îşi 
revarsă darul Său peste oameni. Noi nu putem zice, ca femeia 
aceea; "Eu acum ştiu ce-i iubirea/ şi credeam c-o ştiu şi atunci!/ 
Doamne, ce de fericire/ poţi Tu-n suflet să ne-arunci”. Nu ne 
gândim la asta, dar ne gândim la alte bucuni, care sunt mai presus 
de orice, pentru că ştiţi că Sfântul Apostol Petru L-a întrebat odată 
pe Domnul Hristos, zicând: "lată, noi am lăsat toate şi am urmat 
Ţie. Ce, oare, va fi nouâ? Ce răsplată putem avea noi, care am lăsat 
toate pentru Tine?”. Şi Sfântul Apostol Petru, între altele a lăsat şi o 
familie, pentru că el avea soacră, pe care a vindecat-o Domnul 
Hristos. "Ce, oare, va fi nouă?" Şi Domnul Hristos a spus, în 
legătură cu aceasta, şi cuvintele: "Nu este nimeni care a lăsat tată 
sau mamă sau fraţi sau surori sau fii sau țarine. care să nu ia însutit, 
chiar din veacul de acum. iar în cel ca va să fie, viaţă veşnică” 
(Matei 19. 29). Deci, în cuvintele acestea. Domnul Hristos a avut în 
vedere bucuriile cele veşnice. bucuriile duhovniceşti, bucuriile mai 
presus de fire. 

Aşadar, ştim că sunt bucurii după fire şi bucurii mai presus de 
fire. Cine le wăieşte? Bucunile după fire le wăiesc aceia care îşi fac 
datoria în marginile firii. Au copii, cresc copii, sau bucură sau nu se 
bucură de ei, pentru că nu întotdeauna părinţii se bucură de copii. 
Şi lucrul acesta îl ştim din viața pe care o trăim. Când am fost eu 
prima dată la mânăstire la Sâmbăta, în 1942. am râmas de dununică 
pentru luni. Am rămas ca să mă spovedesc la părintele Arsenie şi 
cu ocazia aceasta am ascultat o cuvântare a părintelui, în care 
părintele a pus în atenţia credincioşilor care au rămas şi pe luni, 
necazurile pe care le au părinţii prin copii. A avut în vedere 
necazurile de infimnitate, necazurile de boală, necazurile de cernuri, 
necazurile de neascultare a copiilor față de părinți şi a tras o 
concluzie şi a spus că copiii cei răi sunt o pedeapsă a lui Dumnezeu 
pentru părinții cei răi, pentru viața pe care au trâit-o înainte de 
căsătorie fără binecuvântarea lui Dumnezeu, pentru păcate care i-au 
adus în situaţia să nu poată avea copii sănătoşi. Şi toate acestea le-a 
avut părintele în vedere atunci pentru că aceasta t-a preocupat pe el 
atunci, însă în realitate sunt foarte multe bucurii pe care le au 
părinlii care se angajează, cu ajutorul lui Dumnezeu şi cu puterea 
lui Dumnezeu, peniru naşterea de prunci buni, adică, aşa cum 
zicem noi la Cununie, să aibă cei care se cunună posibilitatea să se 
bucure de vederea fiilor şi a fiicelor lor. Deci, Domnul Hristos 
spune — şi cuvântul îl găsim în Evanghelia de la loan — că femeia 
când trebuie să nască se întristează. Şi este firesc să se întristeze, 
pentru că vin asupra ei niște chinuri. nişte chinuri mari și prin 
chinurile acestea aduc la existență pe copiii lor. Deci, once copil 
care se naşte în lumea aceasta este, într-un fel, şi rodul chinurilor 
mamei care l-a născut. Şi să se veselească. Şi sc veselesc, de fapt, 
mamele, după ce încetează chinurile, după ce a venit om pe lume. 
Deci, în acest înţeles privite lucrurile, mamele sunt trăitoare ale 
bucuriei fireşti. Bineînţeles câ nu se bucură numai mamele, ci te 
bucură toată familia de venirea unui copil pe lume. Este o bucurie 
firească pe care o primeşte omul. cu binecuvântarea lui Dumnezeu. 
Şi apoi, se leagă în continuare alte şi alte bucurii: când îl vezi că 
este mare, că este mărişor, că creşte. că este cuminte, că vorbește 
frumos. că este ascultător. că este iubitor, că adună ceva în sufletul 
lui, că adună ceva în fiinţa lui. adună ceva în creşterea lui şi că nu 
mai este cel mic de odinioară şi de acum nu îl mai poate ține mama 

în braţe. dar poate să-l îmbrăţişcze și arc bucurie din toale acestea. 
De ce? Pentru că şi-a făcut o datorie, datoria de a aduce copii pe 
lume, femeia fiind fântână de viată. 

Şi a mai pomenit Domnul Hristos o hucurie care este mai 
presus de fire. o bucurie din credinţă. când a zis: "iarăși vă voi 
vedea și se va bucura inima voastră şi bucuria voastră nimeni nu o 
va lua de la voi". "Acum sunteţi trişti — a zis Domnul Hristos — 
pentru că v-am spus că Mă duc, dar iarăşi vă voi vedea şi se va 
bucura inima voastră şi bucuria voastră nimeni nu o va lua de la 
voi” (loan 16. 22). Beci o bucurie veşnică. bucuria din întâlnirea cu 
Domnul Hristos. Şi astfel de bucurii au avut Sfinţii Apostoli, în 
primul rând; ştiţi că tot în Slânta Evanghelie de la loan este scris că 
“s-au bucurat ucenicii, văzând pe Domnul“ după Învicrea din morti 
(loan 20, 20). Deci. Domnul Hristos a înviat din morţi, S-a arâtat 
ucenicilor şi ucenicii s-au bucurat văz:ind pe Domnul înviat din 
morţi. E o trăire a bucuriei izvorâlă din întâlnirea cu Domnul 
Hristos. după cc Domnul Hristos a înviat din morţi. Ne putem 
gândi şi la bucuria Sfântului Apostol Toma, care, după ce a fost 
informat că ucenicii ceilalţi. colegii lui de ucenicie, L-au văzul pe 
Domnul Hristos, nu a crezut în Învierea Domnului Hristos şi chiar a 
zis: "nu voi crede, dacă nu mă voi convinge punând degetul meu în 
semnul cuielor şi mâna mea în coasta lui", acolo unde a fost 
pătruns cu sulița, împuns cu sulița. Şi a rânduit Mântuitorul nostru 
[isus Hristos să aibă şi Sfântul Apostol Toma parte de încredințare: 
S-a arătat ucenicilor Săi, fiind împreună şi Sfântul Apostol Toma, 
şi atunci Slântul Apostol Toma a rostit: "Domnul meu şi 
Dumnezeul meu!". Şi Domnul Hristos a zis: "Pentru că M-ai văzut, 
Tomo, ai crezut. Fericiţi sunt cei ce n-au văzut şi au crezut” (loan 
20, 29). Şi la aceasta liindu-i luare aminte sfintei noastre Biserici, a 
alcătuit un cuvânt pe care este bine să-l avem în vedere şi noi, este 
vorba de icosul de la slujba duminicii Tomii şi care se zice în 
continuare și în celelalte zile, în zilele urmăloare până sâmbăta de 
după duminica Tomii. Anume: “Cine a păzit mâna ucenicului 
nearsă cind s-a apropiat de coasta Domnului cea dc foc? Cine i-a 
dat «i putere de a putut pipăit osul cel de văpaie? Cu adevărat, ceea 
ce s-a pipăit. Că de n-ar fi dat coasta putere dreptei celei de lut. 
cum ar fi putut pipăi Patimile care au zguduit cele de sus şi cele de 
jos? Cu adevărat, acest dar lui Toma i s-a dat. a o pipăi pt aceasta 

şi a striga lui Hristos: «Domnul eşti şi Dumnezeul mcw»". Fără 
îndoială, a lost o bucurie pentru Sfâniul Apostol Toma că s-a 
încredințat de Învierea Domnului Hristos. A fost o părtăşie la 
bucuria pe care au avut-o ceilalți ucenici când L-au văzut pe 
Domnul şi e scris în Sfânta Evanghelie că s-au bucurat ucenicii 
văzând pe Domnul. 

Mai departe, ne putem gândi la bucuria pe care au avut-o 
ucenicii Domnului Hristos pe multele Taborului., pe muntele 
Schimbării la Faţă. Nu se menţionează bucuria, dar sigur este vorba 
de o bucurie, pentru că Sfântul Apostol Petru, care a fost pe 
muntele Taborului impreună cu lacov şi cu loan, fiii lui Zevedci. şi 
cu doi reprezentanţi ai Vechiului Testament. Moise şi Ilie, a zis: 
"Doamne, este bine să fim noi aici. Dacă vrei, eu voi face trei 
colibe: una Ţie. una lui Moise şi una lui Ilie. Neștiind ce să 
vorbească”. Aşa a fost de copleşit de bucuria Schimbării la Faţă. 
Este adevărat, iubiți credincioşi, că dintre doisprezece ucenici ai 
Mântuitorului, numai trei au fost pe Muntele Taborului şi, intr-un 
fel, credinţa noastră este că toţi credincioşii ar trebui să ajungă pe 
muntele Tabhorului, pe muntele Schimbării la Faţă şi să vadă lumina 
de pe Tabor, lumina Schimbării la Faţă. Şi că așa ar trebui să fie, 
ştim dintr-o alcătuire de la Schimbarea la Față, în care se spune aşa: 
“Schimbatu-Te-ai la faţă în munte, Hristoase, Dumnezeule, arătând 
ucenicilor Tăi mărirea Ta, pe cât li sc putea. Strălucească şi nouă, 
păcătoşilor. lumina Ta cea pururea fiitoare (cea pururea existentă), 
pentru rugăciunile Născătoarei de Dumnezeu. Dătâtorule de 
lumină, mărire ie“. Deci, dorim şi noi să ajungem să vedem 
lumina Mântuitorului. care S-a arătat la Schimharea la Faţă. Dorim 
accasta, ne rugăm pentru aceasta şi ccrem mijlocirile Maicii 
Preacurale ca să ajungem să cunoaştem lumina aceasta, a 
Schimbării la Faţă. Dar, ca să putem ajunge şi noi la Schimbarea la 
Faţă, ar trebui să împlinim condiţia de a oferi noi Domnului Hristos 
muntele în care să Se schimbe la față pentru noi. Ştiţi că se duc unii 
prin Tara Sfântă şi ajung şi pe Muntele Taborului şi nu văd nimic 
acolo, decât o biserică, biserica Schimbării la Faţă, iar în ceea ce 
priveşte simţirea. mulţi dintre cei ce merg acolo nu simi nimic. De 
ce? Pentru că nu sunt mai aproape de Schimbarea la Faţă pe 
Muntele Taborului decât oriunde-ar fi. Și atunci, vine sfânta 
noastră Biserică şi ne spune așa: "Munte prea înalt având noi inima 

curățită de patimi — deci, care este muntele cel prea înalt al nostru? 
Inima curăţilă de patimi! —. să vedem Schimbarea la Faţă a lui 
Hristos, care luminează mintea noastră”. Ce condiţie trebuie să 
implinim noi pentru ca să avem bucuria Schimbării la Faţă? Să 
avem inima curățită de patimi, care ar fi pentru noi muntele 
Schimbării la Faţă, în care să vină Domnul Hristos împreună cu 
Tatăl şi cu Duhul Sfânt. cum a fost pe muntele Schimbării la Faţă. 
De unde ştim? Din istorisirea sfinților evanghelişti despre 
Schimbarea la Faţă ştim că la Schimbarea la Faţă, Domnul Hristos 
a luat pe trei dintre ucenicii Săi. pe Petru, lacov şi loan şi s-au suit 
pe un munte. Evanghelia nu numeşte muntele, noi îi zicem muntele 
Tahorului, aşa l-a fixat Tradiţia, ca fiind muntele Taborului. Şi 
acolo, în faţa lor. Și-a arătat lumina pe fața Lui. Zice că strălucea 
faţa Lui ca soarele şi hainele Lui erau albe ca zăpada. ca lumina. 
cum inălbitor nu poate înălbi pe lume. Aceasta a fost Schimbarea la 
Fală. pe care au văzut-o cei trei ucenici şi Moise şi Ilie. Dar nu s-a 
sfârşit totul aici, pentru că. după ce Sfântul Apostol Petru a zis: 
"Doamne, este bine să tim noi aici. Dacă vrei, eu voi face trei 
colibe. una ie, una lui Moise şi una lui Ilie“, nu a fost nevoie de 
cele trei colibe, pentru că un nor luminos i-a învăluit pe toți şi din 
nor s-a auzit glasul Tatălui, care a zis: “Acesta este Fiul Meu cel 
iubit întru care bine am voit. Pe Acesta să-L ascultați” (Matei 17, 
5). Cred că aţi putea să ştiţi că aceste cuvinte: “Acesta este Fiul 
meu cel iubit întru care bine am voit” le-a mai spus Tatăl ceresc 
cândva şi anume la Botezul Domnului Hristos: "Acesta este Fiul 
meu cel iubit intru care bine am voit" (Matei 3, 17). La Schimbarea 
la Faţă, se mai spune în plus: "Pe Acesta să-L ascultați”. Nu ştiu 
dacă ați făcut vreodată legătura între Botezul Domnului Hristos şi 
Schimbarea la Faţă, pentru că la Botezul Domnului Hristos, de 
asemenea s-a auzit glasul Tatălui, a fost Tatăl ceresc de faţă, 
recomandând pe Fiul, pe Mântuitorul nostru lisus Hristos şi Duhul 
Sfănt S-a pogorât peste Domnul Hristos în înfăţişare de porumbel. 
La Botezul Domnului Hristos, de asemenea a fost Tatăl, Fiul şi 
Duhul Sfânt: Fiul care S-a schimbat la față. Tatăl care a zis "Acesta 
este Fiul cel iubit intru care bine am voit, pe Acesta să-L ascultați" 
şi Duhul Sfânt care a fost nu în chip de porumbel. ci în chip de nor 
luminos. Şi mai este ceva. iubiţi credincioşi, ceva la care cred că nu 
v-aţi gândit niciodată, anume că Schimbarea la Faţă este într-o zi de 

şase, 6 august şi Botezul Domnului Hristos este într-o zi de şase, 6 
ianuarie. Distanţa este de opl luni. Important este să avem în vedere 
toate lucrurile acestea, pentru că toate lucrurile acestea sunt şi un 
prilej de bucurie şi au fost un prilej de bucurie pentru trăitorii 
bucuriei. 

Știm, apoi, că la Înălțarea la cer a Domnului Hristos, ucenicii 
s-au întors de la Muntele Măslinilor, de unde S-a înălțat Domnul 
Hristos la cer, s-au intors la lerusalim cu bucurie mare. Deci, au 
fost trăitori de bucurie. la Înălțarea Domnului Hristos, la 
sărbătoarea Înălţării, zicem aşa: "Înălțatu-Te-ai întru slavă, 
Hristoase, Dumnezeul nostru. bucurie făcând ucenicilor cu 
făgăduinţa Sfântului Duh, încredințându-se ei, prin binecuvântare, 
că Tu eşti Fiul lui Dumnezeu, Mântuitorul lumii”. Deci, iarăşi un 
prilej de bucurie. Au fost trăitori de bucurie ucenicii Domnului 
Hristos. Credem că şi Maica Domnului a lost trăitoarc de bucurie şi 
la Inălțarea Domnului Hristos. pentru că învățătura Bisericii noastre 
este că Maica Domnului a fost de față la Înălțarea Domnului 
Hristos ş: o ştim noi pe Maica Domnului ca ceea ce s-a bucurat de 
Fiul său, chiar dacă au fost şi prilejuri de întristare, anume la 
Răstignirea Mântuitorului. Şi apoi, trăitori ai bucuriei din credință 
au fost toţi aceta care au avut credinţă şi care au simţit suflul 
bucuriei creştine venit peste ei. din puterea Mântuitorului nostru 
lisus Hristos. Să ne gândim la toate acestea şi să căutăm să ne 
implinim datoriile, şi cele fireşti şi cele duhovniceşti, ca să putem 
avea şi noi parte de bucuria pe care o dă Dumnezeu celor ce Îl 
caută pe El şi celor ce au nişte temeiuri pentru o bucurie sfăntă. Mă 
opresc aici şi deseară, cu ajutorul lui Dumnezeu, doresc să vă spun 
ceva despre temeiurile bucuriei din credinţă. 

Dumnezeu să ne ajute! 


14 iulie 2004, dimineaţa, 
Mânăstirea Suhpiatră 


79 


ba —— 


TEMEIURILE BUCURIEI DIN CREDINȚĂ 


În numele Tatălui şi al Fiului şi al Sfântului Duh. Amin! 

lubiţi credincioşi. pentru seara aceasta am anunlat că va fi 
vorba despre temeiurile bucuriei din credinţă. Astfiel, ne gândim că 
bucuria se întemeiază pe ceva. Chiar dacă o purtăm în suflet şi dacă 
se manifestă, ca trebuie să aibă nişte temeiuri și felul cum am 
formulat aceste întâlniri şi aceste cuvântări. “bucuriile credinţei”. 
înseamnă că bucuriile izvorăsc din credință. Aşadar, cel dintâi 
temei al bucuriilor duhovniceşti este credința în Dumnezeu. 
Credinţa care are ca rost să ne ducă la Dumnezeu, să-l. aducă pe 
Dumnezeu în sufletul nostru, în ființa noastră. credinţa care ne 
apropie de Mântuitorul nostru lisus Hristos. credința care ne 
deschide calea către Dumnezeu. Dacă e vorba de lucrarea credinţei. 
care este lucrarea de angajare într-o viață care să ne apropie de 
Dumnezeu. cea mai insemnată lucrare a credinței este aceea că Îl 
aduce pe Domnul Hristos Însuși în inimile noastre. Sfântul Apostol 
Pavel, in Epistola către Efeseni, scrie: "Hristos să se sălăşluiască 
prin credință în inmilc voastre” (Efeseni 3, 17). Cred că lucrarea 
aceasta este cea mai însemnată din câte lucrări are credinţa. Deci, îl 
aduce pe Domnul Hristos în inimile noastre. iar prezența Domnului 
Hristos, fără îndoială că este o prezenţă de bucurie, o prezenţă care 
este izvor de bucurie. Domnul nostru lisus Hristos, de fiecare dată 
când S-a întâlnit cu oamenii care au stat în preajma Lui, le-a dat 
prilej de bucurie. Cei doi călători care mergeau spre Emaus, despre 
care istoriseşte Sf. Evanghelist Luca, când s-au întâlnit cu Domnul 
Hristos au simţit prezența Domnului Hristos şi, chiar fără să Il 
cunoască, au avut în sufletele lor o hucurie, de care au mărturisit ei 
înşişi când au zis: "Oare, nu era inima noastră in noi arzând, când 
ne vorbea pe calc şi ne tâlcuia Scripturile?" (Luca 24, 32). 

Prin urmare, prezența Domnului Hristos aduce ceva nou in 
viața credincioşilor, în viaţa oamenilor, până la aşa măsură încât 
ul nu poate să nu-şi reverse bucuria din sufletul său şi să nu 


înmulțească bucuria, să nu se facă lucrător de bucurie. Sfântul 
Apostol Pavel spune despre el şi despre ceilalţi uccnici şi apostoli 
ai Domnului Hristos: "Noi suntem lucrători ai bucuriei voastre" (2 
Corinteni 1, 24). 

Întâlnirea cu Domnul nostru lisus Hristos, realizată prin 
credinţă. are drept urmare despovărarea sufletului omenesc. Îmi 
place să spun şi am spus adeseori şi spun şi acum: “credința 
noastră este o credință despovărâătoare”. Ştim cuvintele 
Domnului nostru lisus Hristos cuprinse în Sfânta Evanghelie de la 
Matei, în capitolul | |: "Veniţi la Mine toți cei osteniţi şi împovăraţi 
şi Eu vă voi odihni pe voi. Invăţaţi-vă de la Mine că sunt blând şi 
smerit cu inima şi veţi avea odihnă sutletelor voastre” (Matei 11, 
28-29). Deci, Domnul Hristos ne dă prilejul acesta de a ne simţi 
eliberaţi şi eliberarea de poverile pe care le aduc în suflet păcatele 
este cunoscută ca mântuire. Ce este mântuirea? Mântuirea este 
eliberare de ceea ce ne îimpovâreazâ. de ceca ce ne asupreşte. Când 
zicem mântuire, in general ne gândim la mântuirea de păcate: 
"Îndrăznceşte, fiică. credința la te-a mântuit" (Luca 8, 48); sau: 
"lartă-se ei păcatele ei cele multe, pentru că mult a iubit" (Luca 7, 
47); sau: "Credinţa ta te-a mântuit, mergi în pace" (Luca 7, 50). 
Toate acestea inseamnă de fapt eliberare, de păcat, de boală, de 
moarte, de neştiință. Şi acestea se realizează prin credința în 
Evanghelic: "S-a împlinit vremea şi s-a apropiat împărăţia lui 
Dumnezeu. pocăiţi-vă şi credeţi în Evanghelie" (Marcu 1, 15). 
Credeţi în Evanghelie! "De nu veţi crede cine sunt, în păcatele 
voastre veţi muri” (loan 8. 24); "Credeţi în Dumnezeu, credeţi şi în 
Mine" (loan 14, 1); "Cel ce va crede şi se va boteza se va mântui şi 
cel ce nu va crede se va osândi" (Marcu 16, 16). Sfântul Apostol 
Pavel zice că mântuirea este prin credinţă şi mântuirea este prin 
Hristos și precizează că mântuirea nu se realizează prin faptele 
omului, ci se realizează prin harul Domnului (Romani |, 16 şi 
Efeseni 2, 8). Fără îndoială că și faptele omului au o lucrare 
mântuitoare, dar fără legătura cu Domnul Hristos, faptele cele bune 
ale omului nu sunt îndestulătoare ca omul să se mântuiască. Dacă 
ar fi îndestulătoare taptele omului ca omul să se mântuiască, atunci 
nu ar fi trebuit să vină în lumea aceasta Fiul lui Dumnezeu şi să se 
facă om, nu ar fi trebuit să se jertfească pe cruce Mântuitorul nostru 
lisus Hristos; or, tocmai pentru că faptele nu ajung, oricât de multe 

ar fi și oricât de bune ar fi, de aceea mântuirea se realizează prin 
Domnul liristos. Asta nu inseamnă că omul nu mai trebuie să mai 
facă nimic, ci înseamnă că omul trebuie să se angajeze, cu darul lui 
Dumnezeu. într-o lucrare de îmbunătăţire sufletească. Şi lucrul 
acesta il afirmă Sfântul Apostol lacob, in Epistola sa, unde scrie că 
"după cum trupul fără suflet este mort, tot aşa şi credința fără fapte 
este moartă" (Iacob 2, 26). Credinţa numai atunci este o credinţă 
adevărată. când angajează pe om, iar dacă nu este o credință 
angajantă. nu este o credință adevărată. "lerusalime, lerusalime, 
care omori pe prooroci şi cu pietre ucizi pe cei trimişi la tine, de 
multe ori voit-am să adun pe fiii tăi cum adună găina puii săi sub 
aripi, dar nu ați vrut. De aceea, iată, vi se lasă casa voastră pustie, 
iar pe Mine nu mă veţi mai vedea până când veţi zice «binecuvântat 
este Cel ce vine întru numele Domnului»” (Matei 23, 39). Ce 
înseamnă aceasta? Înseamnă că este nevoie şi de credință şi mai 
ales de o credinţă angajantă, o credință lucrătoare, o credinţă care 
schimbă ceva in viața omului, la care se adaugă darul Domnului şi 
mântuirea pe care o dă Domnul Hristos. Are şi omul partea lui in 
mântuire. Noi zicem că mântuirea este o lucrare în care se 
intâlneşte Dumnezeu cu omul, o lucrare teandrică. Acesta este 
„tennenul teologic: Theos-andros. Theos înseamnă Dumnezeu şi 
andros înseamnă bărbat. Deci, o lucrare în care intră și lucrarea lui 
Dumnezeu şi lucrarea omului. Dacă rămâne cineva numai la ceea 
poate el, nu se poate mântui din faptele credinţei, iar daeă cineva 
are legătură cu Domnul nostru lisus Hristos prin credinţă și credința 
aceasta il angajează spre bine, atunci faptele primesc şi ele valoarca 
lor şi puterea lor şi îl conduc pe omul implinitor al binelui la 
mântuire. it duc la impărăţia lui Dumnezeu, îl duc în împărăţia lui 
Dumnezeu, îl fac părtaş de împărăția lui Dumnezeu şi acestea toate 
sunt temei de bucurie. De câte ori implinim un bine, binele acela ne 
deschide calea spre bucurie, întemeiază bucuria în sufletul 
credinciosului. Spuneam de dimineaţă că sunt și fapte ale bucuriei 
fireşti, că există o bucurie firească, pc carc o are acela ce se 
angajează la cele bune care aduc bucurie: bucuria naşterii de prunci 
buni, veselia de fii şi de fiice. acestea sunt bucurii ale firii și pe 
lângă acestea sunt şi alte bucurii: bucurii duhovniceşti, bucurii 
veşnice, bucurii care niciodată nu se sfârșesc. Toate acestea se 
întemeiază pe credința in Mântuitorul nostru lisus Hristos care, pe 


de o parte, îl aduce pe Domnul Hristos în sufletul nostru şi pe de 
altă parte transformă sufletul nostru la măsura aceea de a purta în el 
chipul Domnului Hristos. În Epistola câtre Galateni. Sfântul 
Apostol Pavel face afirmaţia că el simte "dureri ca de mamă, până 
ce Hristos va prinde chip în voi" (Galateni 4, 19), în voi. creştinii 
din Galatia, dar fără îndoială că nu numai în creştinii din Galatia, ci 
in toţi creştinii. Adică. noi trebuie să fim purtători ai chipului 
Mântuitorului nostru lisus Hristos. Fiecare dintre noi este alcătuit 
de Dumnezeu după chipul Său și de la chip trebuie să ajungem la 
asemănarca cu Dumnezeu. Într-una din alcătuirile de la slujba 
pentru cei răposaţi (pentru cei adomiiţi, pentru cei morţi), spunem 
aşa. vorbind cu Dumnezeu: "Chipul măririi Tale celei negrăite sunt, 
măcar că port ranele păcatelor. Miluieşte zidirea Ta. Stăpânc, şi o 
curățește cu îndurarea Ta şi moștenirea cea dorită dăruiește-mi, 
făcându-mă pe mine iarăşi cetățean raiului". Deci, "chipul măririi 
Tale celei negrăite sunt"; Dumnezeu are o mărire. Ce știm noi 
despre mărirea lui Duinnezeu? Ştim că este nemărginită. Așa cum 
Dumnezeu este nemărginit, aşa-i şi mărirea Lui, nemărginită. Toate 
ale lui Dumnezeu sunt nemărginite. Ştim despre Dumnezeu că este 
lumină. lumină nemărpinită. Șiim că Dumnezeu este iubire, iubire 
nemărginită. Deci, mărirea lui Dumnezeu este nemărginilă şi noi 
purtăm în noi chipul măririi lui Dumnezeu. Adică şi omul are o 
mărire; aşa cum Dumnezeu are o mărire nemărginită, și omul are 
mărire. dar o mărire mărginită. lar mărirea omului este din mărirea 
lui Dumnezeu. Poctu? Nichifor Crainic, într-una din poeziile sale 
spune: 

"Sunt duh învelit in nâlucă de humă 

Sunt om odrăslit dintr-un tată şi-o mumă, 

Dar sunt nerăspunsă-ntrebare. 

(...) 

Nici maica nu ştie ce tainică normă 

Îmi dete din carnea-i vremelnică formă, 

Neant inflorit în minune." 

Deci. omul este o minune. o minune a lui Dumnezeu, numai 
că noi suntem obișnuiți cu starea noastră, cu ceea ce suntem noi, 
incât nu ne mai gândim la noi inşine ca la o minune. Or. omul este. 
după inspiraţia pe care a avut-o Nichifor Crainic. neant, adică un 
nimic, dar care infloreşte în minune, deci omul este minune. Nu 

numai omul este minune. Toate lucrurile făcute de Dumnezeu sunt 

minuni. Am zis, Chiar în seara aceasta. la vecernie: “Cât de 
i minunate-s lucrurile Tale, Doamne, toate cu înțelepciune le-ai 
făcut”. Deci omul este minune, natura înconjurătoare este minune, 
orice lucru pe care l-a făcut Dumnezeu este o minune, în intelesul 
că Dumnezeu se reflectă în ceea ce face, îşi arată înțelepciunea Lui, 
işi arată bunătatea Lui, îşi arată iubirea Lui, vorbeşte natura ceva 
despre Dumnezeu. "Neant înflorit în minune”. adică omul este o 
minune şi minunea aceasta, care este omul, vorbeşte despre 
Dumnezeu. Psa!mistul, gândindu-se la alcătuirea lui ca om, zice 
către Dumnezeu: "Te măresc, Doamne, că sunt minunat întocmit" 
(Ps. 138). Conştiința aceasta aduce în suflet bucuric. Bucuria 
cunoștinței de Dumnezeu. Mântuirea este un prilej de bucurie. 
Eliberarea aceasta de ceea ce este împovârător in viața omului 
aduce în sufletul omului bucurie şi noi spunem de multe ori, de 
fiecare dată când rostim psalmul 50, "dă-mi iarăşi bucuria mântuirii 
Tale şi cu duh stăpânitor mă întăreşte". Deci. dă-mi ce? Bucuria 
| mântuirii Tale. Dă-mi bucuria care vine de pe urma mântuirii, 

despovărării de păcat: "dă-mi iarăşi bucuria mântuirii Tale“. 

"Doamne, Dumnezeul nostru, cât de minunat este numele Tău in 

tot pământul" (Psalmi 8,1) a zis psalmistul şi zicem şi noi cu el şi 
| ne pândim la ceea ce a creat Dumnezeu aici, pe pământ. "Dă-mi 
iarăşi bucuria mântuirii Tale şi cu duh stăpânitor mă întăreşte" (Ps. 
50). "Doamne, Dumnezeul nostru, cât de minunat este numele Tău 
în tot pământul”, "Te măresc. Doamne. că sunt minunat întocmit” 
(Ps. 138). În ceea ce priveşte lucrurile împovărătoare care vin în 
viața noastră, păcatele, răutăţile, acestea care întunccă chipul 
măririi celei ncprăite în noi, cu ajutorul lui Dumnezeu, pot fi 
înlăturate, pentru că zicem noi: "Chipul măririi Tale celei neprăite 
sunt, măcar că port ranelc păcatelor. Miluieşte zidirea Ta, Stăpâne, 
şi o curățeşte cu îndurarea Ta și moștenirea cea dorită dăruieşte-mi, 
făcându-mă pe mine iarăşi cetățean a! raiului”. Toate acestea se 
întâmplă prin puterea lui Dumnezeu, nu numai prin puterea omului. 
e întâmplă şi prin puterea omului, dar omul nu are putere să se 
ântuiască el pe el însuşi, ci are doar puterea să se facă vrednic de 
Crarea lui Dumnezeu în el. "Cela ce cu mâna. dintru neființă m-ai 
lit şi cu chipul Tău cel dumnezeiesc m-ai cinstit. dar pentru 
area poruncii iarăşi m-ai întors în pământ. din care am fost luat. 


la cel după asemănare mă ridică, cu frumuseţea cea dintâi iarăşi 
impodobindu-mă". Este o altă alcătuire, în care recunoaştem că 
suntem creaţi prin puterea lui Dumnezcu. "Nici maica nu ştie ce 
tainică normă/ Îmi dete din carnea-i vremelnică formă/ Neant 
înflorit în minune“. Și bineînțeles că toate acestea realizându-se, 
sunt o pricină de bucurie, sunt inmulțitoare de bucurie. 

Omul însă nu este creat de Dumnezeu numai ca să înlăture 
din sufletul său răul, ceea ce este nedorit de Dumnezeu in om, ci 
omul este creat de Dumnezeu ca să facă binele: “fereşte-te de râu şi 
fă binele" (Ps. 33, 13). "nu te lăsa biruit de râu. ci biruieşte răul cu 
binele" (Romani 12, 21). Sunt cuvinte pe care le găsim în Sfânta 
Scriptură şi care arată ce trebuie sâ facă omul ca să scoată din fiinţa 
lui tot ceea cc nu poate binecuvânta Dumnezeu şi. cu ajutorul lui 
Dumnezeu. să depăşească toate râutățile şi să împlinească tot 
binele. "Mlădiţa care nu aduce roadă o taie şi se aruncă în foc, iar 
mlădița care aduce roadă (şi roada sunt virtuțile), pe aceea o 
lucrează Tatăl ceresc, ca şi mai multă roadă să aducă” (cf. loan 15, 
2). "După roadele lor îi vcţi cunoaşte” (Matei 7, 20), a zis Domnul 
Hristos şi de la Domnul Hristos ştim că “nu se poate pom bun să 
facă roade rele. nici pom rău să facă roade bune" (Matei 7. 18) și că 
"pomul care nu aduce roadă bună se taie şi se amncă în foc" (Matei 
7, 19). Aceasta înseamnă că fiecare dintre noi, având credinţă in 
Evanghelie. având credinţă in Mântuitorul nostru lisus Hristos, 
trebuie să se angajeze într-o viață pozitivă. În lepătură cu nişte 
practici din vremea Sfântului Apostol Pavel, în legătură cu tăierea 
imprejur, de pildă, Sfântul Apostol Pavel afinnă că în Hristos lisus 
nici tăierea împrejur nu foloseşte la nimic, nici netăierea împrejur, 
deci este un lucru fără valoare, ci ceea ce se cere este credința 
lucrătoare în iubire. credinţa care aduce iubire (Galateni 5, 5}. lar în 
Epistola 1 către Corinteni. Sfântul Apostol Pavel afirmă: "De aş 
avea credinţă atât de multă încât să mut şi munţii. dacă nu am 
dragoste nimic nu sunt” (| Corinteni 13, 2), deci nu am nici o 
valoare. Valoare am atunci când, pe lângă credință, am şi iubire. Şi 
dacă am numai credinţă. o credinţă neanpajantă. atunci înseamnă că 
nu am destul, pentru că credinţa trebuie să fic lucriitoare de fapte 
bune şi faptele bune. înmulţindu-se. întăresc iubirea din sufletul 
credinciosului. Şi unde este iubire. este fericire. Cine merge pe 
calea fericirii, trebuie să meargă de fapt pe calea iubirii. S-ar putea 

să ştiţi că în una din cărţile mele, şi anume în cartea "Lumini de 
gând" „ este şi o scară pe care am prezentat-o eu ca ducătoare către 
ericire. Şi anume, scara aceasta începe cu credinţa în Dumnezeu, 
pentru că temeiul unei vieţi noi este credinţa în Dumnezeu. "Fără 
credință nu este cu putinţă să fim plăcuţi lui Dumnezeu" citim în 
BEE toi către Evrei (Evrei 11, 6). Cineva care este credincios lui 
* Duinnezeu, credincios în Dumnezeu, acela este pe prima treaptă 
care duce la fericire şi treapta aceasta înseamnă de fapt anpajare 
„pentru mai mult şi pentru mai bine. Ştiţi că în limba greacă este 
chiar nume, Teopist. care înseamnă "credincios lui Dumnezeu”. 
Credinţa este temelia vieţii celei noi şi cineva care este credincios 
în Dumnezeu nu rămâne în nelucrare, ci lucrează, înainteazâ. În 
reştinism nu există stagnare. ci există numai înaintare, înaintare în 
bine. Aş vrea să vă spun şi că în limba greacă, de pildă, numele au 
un sens, inseamnă ceva, adică nu sunt numai nume, cum este în 
“româneşte. În româneşte. chiar dacă nu ştii ce înseamnă numele, 
zici că este un nume, or în limba greacă şi în limba latină numele 
au o însemnătate, aşa cum au o însemnătate şi unele nume 
„româneşti. De exemplu, [Doina este un nume dar este şi o realitate. 
adică este vorba de o cântare. Sau Floare. Cineva care se cheamă 
Floare ne aduce aminte de o floare oarecare. Aşa este în limba 
greacă. De exemplu. există numele acesta, Teopist. care înseamnă 
"credincios lui Dumnezcu'. Cineva care este credincios lui 
Dumnezeu, credincios în Dumnezeu, acela face ceva pentru 
Dumnezeu, îi slujeşte lui Dumnezeu, anume împlineşte poruncile 
lui Dumnezeu și acela este un rob al lui Dumnezeu. Un rob nu în 
înţelesul de asuprit de Dumnezeu, ci în înțelesul de slujitor, de om 
care îi slujește lui Dumnezeu. Acesta în limba greacă se zice 
Teodul, ca nume. "Doulos" înseamnă rob. Această stare este de fapt 
starea pe care o prezintă Sfântul Apostol Pavel, când zice "Pavel, 
rob al lui Dumnezeu“; sau Maica Domnului, Prea Sfânta Fecioară 
Maria, când a zis “lată roaba Domnului, fie mie după cuvântul 
Tău”. Deci, "Doamne, sunt la dispoziţia Ta”, asta înseamnă. Şi cel 
care împlineşte poruncile lui Dumnezeu ca slujitor al lui 
Dumnezcu, ca reodul, înaintează la cunoștința de Dumnezeu şi 


4 Ediţia | a apărut la Editura Antim, Cluj-Napoca, în 1997. iar ediţia a Il-a la 
Editura Teognost, Cluj-Napoca, 2003. 


devine teognost. Poate că ştiţi că există o editură la care mi-au 
apărut şi mie nişte cărji, Teognost. Teugnust înseamnă "cunoscător 
de Dumnezeu”. Şi cel care îl cunoaşte pe Dumnezeu. acela Îl și 
iubeşte pe Dumnezeu şi devine feofii. Deci feopist, teodul, 
teognost, teofil. Şi cel care devine /eofil, adică iubitor de 
Dumnezeu, acela poate fi fericit şi este de fapt fericit şi poate purta 
numele de Macarie care înseamnă "fericit". În limba latină, "fericit" 
se spune felix şi există numele acesta și este corespondent în latină 
al numelui Macarie, care tot fericit înseamnă. lar pentru femei, este 
numele Felicia. Felicia înseamnă "fericită”. Eu aveam un prieten la 
Sibiu. care acum este trecut la cele veşnice, în lumea cealaltă, un 
părinte. care, când venea pe la noi pe la mânăstire, zicea către 
mine: "Ce mai faci, iubitorule de Dumnezeu?"”. Adică traducea 
numele meu de Teofil pe româneşte și zicea "Ce mai faci, 
iubitorule de Dumnezeu?" sau "Bine te-am păsit. iubitorule de 
Dumnezeu!". Aşadar. calea fericirii şi de fapt calea bucuriei — 
pentru că unde este fericire acolo este bucurie, unde este bucurie 
este fericire — ar fi aceasta: credinţa, slujirea, cunoașterea lui 
Dumnezeu, iubirea fată de Dumnezeu și faţă de oameni și 
aceasta duce la fericire. Deci, temeiul bucuriei ar fi credința în 
Dumnezeu, ar fi slujirea lui Dumnezeu, după care urmează 
cunoaşterea de Dumnezeu, după care vine iubirea faţă de 
Dumnezeu și aceasta se sfârşeşte cu fericirea, care este veșnică, 
Teopist, Teodul, Teognost, Teafil, Macarie. Aceasta este calea 
care duce la bucurie, calea care duce la fericire și fiecare din 
treptele acestea este o treaptă de bucurie. Credinţa aduce bucurie, 
slujirea lui Dumnezeu aduce bucurie. cunoştinţa de Dumnezeu 
aduce bucurie, iubirea față de Dumnezeu aduce bucurie și fericirea 
cuprinde bucuria. lată nişte temeiuri pentru bucurie. Bineînţeles că 
lucrurile acestea nu merg aşa, analizându-le. cum am zice noi că, 
gata, ca să fiu bucuros trebuie să analizez nişte lucruri şi aşa pot să 
fiu bucuros. Există şi o deschidere spre bucurie. Există o temelie de 
bucurie pe care o dă Dumnezeu, care este împreunată cu firea 
omenească. Totuși, se vede că este puţină bucurie în lumea aceasta, 
de vreme ce mama. Dumnezeu să o odihnească, spunea un text care 
zicea că se cântă, eu nu l-am auzit niciodată cântat, anume 
"bucurie, bucurie, vorbă frumoasă-n pustie”. Adică, ceva ce nu se 
realizează. sau se realizează foarte puţin. Adevărul este că, în 

creştinism, bucuria este o realitate. Nu trebuie niciodată să se mai 
întrebe cineva cum trebuie să fie un om credincios, trist sau vesel, 
trist sau bucuros. De ce? Pentru că este clar. Există şi o tristețe care 
poate avea valoare într-o anumită perioadă a înaintării în viaţa 
duhovnicească şi care înseamnă, într-un fel, şi părăsirea păcatului, 
insă, în general, noi avem temeiuri de bucurie. Credinţa noastră ne 
pune în legătură cu Dumnezeu, care este izvorul a tot binele. Este 
scris în Filocalie că Dumnezeu este începutul. mijlocul şi sfărşitul 
oricărui bine. Noi ştim că Dumnezeu este Tatăl nostru şi ştiind că 
Dumnezeu este Tatăl nostru, avem încredințarea că nu suntem 
singuri, ci suntem în legătură cu Dumnezeu. care nu este numai 
Creatorul nostru care ne-a adus din neființă la ființă, ci Dumnezeu 
este chiar Tată! nostru. Veghează asupra binelui nostru. Şi este 
mare lucru să ştii că Dumnezeu face şi a făcut ceva pentru binele 
nostru. Deci, Tatăl cel din ceruri este Tatăl nostru şi ne dă din 
darurile Sale, nouă, celor de pe pământ, pentru că Dumnezeu este 
Tată! nostru. Şi Dumnezeu, pentru că ne iubeşte, face ceva pentru 
noi. Dumnezeu este iubire şi vrea să înmulțească iubirea şi apoi, 
unde este iubirea acolo este fericirea. Dumnezeu este iubire şi este 
izvor de fericire. Cred că aţi fi putut să vă opriţi asupra psalmului 
22 din Psaltire. Psalmul acesta este de fapt un psalm al plinătății 
bucuriei, ne dă încredere şi încrederea aceasta este izvor de 
bucurie: 

|. Domnul este păstorul meu și nimic nu-mi lipseşte. 

2. La păşuni bune mă sălăşluieşte şi mă povăţuieşte la ape line. 

3. Sufletul mi-l întăreşte, pentru numele Său, şi pe cărările 

dreptăţii mă povăluieşte. 

4. De-aş umbla pe valea umbrei morţii. de rele nu m-aş teme, căci 

Tu cu mine eşti. 

5. Toiagul Tău şi varga Ta, acestea-s mângâierea mea. 

6. Tu-mi găteşti masă înaintea vrăşmaşilor mei, cu untdelemn 

ungi capul meu şi cupa mi-i plină rasă. 

7. Mila Ta, Doamne, să mă însoţească în toate zilele vieţii mele şi 

fă să locuiesc zile multe în casa Domnului Dumnezeului meu! 

lată nişte cuvinte în care se exprimă bucuria şi care sunt de 

fapt temei de bucurie: când ştii că eşti ocrotit de Dumnezeu, când 
Ştii că ești așteptat de Dumnezeu, când ştii că Dumnezeu vine către 
tine, când ştii că Dumnezeu a dat pe Fiul Său pentru mântuirea 

noastră. Sfântul Apostol Pavel afirmă acestea în Epistola către 
Romani, unde scrie: "Dacă Dumnezeu L-a dat pe Fiul Său pentru 
noi. oare nu ne va da toate împreună cu El?” (Romani 8, 32); el are 
această încredere că Dumnezeu, care este binevoitor. Dumnezeu 
care este milostiv, Dumnezeu care este bun, ne dă din bunătatea 
Lui, ne dă din dragostea Lui, ne dă bucuria încrederii că nu suntem 
singuri. În psalmul 102 avem iarăși niște temeiuri de bucurie, 
pentru că afirmăm: "Pe cât e de departe răsântul de apus, atât a 
depărtat El (Dumnezeu. se înţelege) de la noi fărădelegile noastre”. 
"Pe cât e de departe răsăritul de apus”. Psalmistul îşi închipuie pe 
om undeva între răsărit şi apus, în aşa fel încât de la el până la 
răsărit este o cale şi de la el până la apus este altă cale şi nu zice 
"Pe cât e de departe răsăritul de mine sau pe cât e de departe apusul 
de mine, atât a depărtat Dumnezeu de la mine fărădelegile mele”, ci 
zice "pe cât este de departe răsăritul de apus”. Aceasta înseamnă că, 


dacă ai vrea să te întâlneşti cumva cu fărădelegile tale, ar trebui să 
„ faci o cale cât calea pe care o face soarele de la răsănt până la apus. 


Bineînțeles că este un fel de a vorbi. ca să se arate că nu mai avem 
nici o legătură cu fărădelegile noastre, pentru că Dumnezeu ne-a 
iertat fărădelegile noastre. “Pe cât de departe e râsântul de apus, 
atât a depărtat El de la noi fărădelegile noastre./Cât e de sus cerul 
deasupra pământului, atât de mare e bunătatea Lui spre cei ce se 
tem de Dânsul."” Cine ştie care este distanţa între cer şi pământ? 
Mai întâi de toate, noi nici nu ştim ce este cerul, dacă este vorba. Și 
atunci. nu putem să spunem cât este de mare bunătatea Lui 
Dumnezeu, dacă hunătatea Lui Dumnezeu este între cer şi pământ, 
umple pământul şi ajunge cerul. “Precum miluieşte un tată pe copiii 
săi, aşa miluieşte Domnul pe cei ce se tem de Dânsul.” 

Toate acestea sunt temciuri de bucurie. Noi avem prilejul să 
credem în ele, pentru că le citim din psalmi, le auzim la slujbă; 
şi-apoi, adeseori la slujbele noastre spunem despre Dumnezeu, 
vorbind cu Dumnezeu: "Că bun şi iubitor de oameni Dumnezeu 
eşti”. Cum este Dumnezeu? Bun şi iubilor de oameni. "Că milostiv 
şi iubitor de oameni Dumnezeu eşti şi Ţie mărire înălțăin”; "Că al 
tāu este a ne milui și a ne mântui pe noi şi fie mărire inălțăm”, 
pentru că lucrarea Ta este să ne miluieşti şi să ne mântuieșşti pe noi. 
"Că tu ești Dumnezeu milei şi al îndurărilor şi al iubirii de oameni 
şi — de aceea — Ție mărire înălțăm." Or, acestea nu sunt nusnai 

formule de ritual, ci sunt nişte realităţi, sunt nişte lucruri pe care noi 
trebuie să le avem în vedere şi le avem in vedere, de fapt. dar 
numai in măsura in care ne încredințăm de ele, nu in măsura in care 
le auzim sau în măsura in care lc rostim. Noi trebuie să gândim 
lucrurile acestea. Părintele Arsenie Boca are un cuvânt uimitor şi 
“anume, că “iubirea lui Dumnezeu față de cel mai mare păcătos este 
mai mare decât iubirea celui mai marc sfânt faţă de Dumnezeu”. 
Deci. Dumnezeu este interesat de binele nostru. Dumnezeu, care 
ne-a adus din neființă la ființă, Dumnezeu, care ne iubeşte, este 
interesat de binele nostru şi rânduiește lucrurile în aşa fel încât noi 
să putem avea parte de binele pe care ni-l vrea Dumnezeu. Pentru 
aceasta, trebuie să facem şi noi ceva. Şi anume, ce trebuie să 
facem? Să inlăturăm din viaţa noastră tot ce nu vrea Dumnezeu şi 
să întărim binele cât îl putem intări, ca să vină iubirca lui 
Dumnezeu şi să se reverse către noi şi din partea noastră să se 
reverse iubirea noastră către Dumnezeu şi atunci suntem în sfera 
bucuriei şi atunci suntem părtași la bucuria care izvorăște din 
credință. Sfârşesc aceste consideraţii acum şi, cu ajutorul lui 
Dumnezeu. mâine dimineaţă va fi vorba despre bucuriile care 
izvorăsc din sărbătoriri şi din sfintele slujbe. 
Dumnezeu să ne ajute! 


k*k 


Întrebări şi răspunsuri 


— Ați atras atenția asupra celor două zile de 6 în care 
sărbătorim Epifania şi Botezul Domnului. Este doar o 
constatare sau are şi o altă semnificație anume? 


Nu ştiu dacă are vreo semnificaţie, dar faptul! că se potrivesc 
Schimbarea la Faţă cu Botezul Domnului este indiscutabil şi am 
spus care era potrivirea. Sfânta Treime la Botez, Sfânta Treime la 
Schimbarea la Faţă. Nu ştiu cum s-a ajuns la aceasta, dar este un 
tapt indiscutabil: 6 ianuarie. 6 august. 


- În Sfânta Scriptură sunt mai multe cifre cărora unii le 
dau anumite interpretări, cum ar fi 153 de peşti. 

Da. De exemplu, |53 de peşti, numărul acesta este explicat de 
Evagric Ponticul in Filocalie, în cuvântul despre rugăciune. Nu pot 
să vă spun explicația. După cum 38 de ani de suferinţă ai 
slăbănogului de la Vitezda este cxplicat de sfântul Maxim 
Mărturisitorul. Nu cred că au mare importanţă. 


— Cum poate fi atinsă bucuria în suferinţă și în necaz când 
acestea te copleşesc? 


Dragă, "toate le pot în Hristos care mă întăreşte” (Filipeni 4, 
13). Nu ştiu cum, dar în orice caz. noi trebuie să fim înclinați spre 
bucurie. 


— Se spune în psalmul 2 "'Slujiţi Domnului cu frică şi vă 
bucurațţi Lui cu cutremur”. Cum tâlcuiţi? 


"Slujiţi Domnului cu frică”, deci nu cu nepăsare. nici ca şi 
când ai fi terorizat. ci este vorba de a-l sluji Domnului cu stială, cu 
încredințarea că Dumnezeu este mai presus de noi. "Și vă bucuraţi 
Lui cu Cutremur". Bineinţeles că numai psalmistul ne-ar putea 
spune exact cum stau lucrurile in sensul acesta. Eu cred că trebuie 
să avem în vedere mai ales taptul acesta, că la Dumnezeu trebuie să 
nc pândim ca la Dumnezeu, nu ca la om, cum zice un cuvânt de la 
Stântul Munte. La Dumnezeu să te gândeşti ca la Dumnezeu, adică 
să îl ai pe Dumnezeu în evlavia ta şi să nu te pândeşti ca la un om, 
care oricum este mai prejos de Duninezcu. 


— Se poate, într-un fel, în această bucurie cu Dumnezeu să 
uiţi de bunăcuviință faţă de Dumnezeu’? 
Nu se poate, dacă eşti un om echilibrat. 


— Sfinţii apostoli au zis: "Doamne, dă-ne mai multă 
credință!” (Luca 17, 5). Cum se poate mări credinta şi cum se 
poate mări dragostea? 


Sfinţii apostoli au spus "Doamne, dâ-ne mai multă credinţă!” 
intr-o împrejurare anume. În Sfânta Evanghelie de la Luca, în 
capitolul 17, citim că Domnul Hristos a zis: "Dacă îți va greşi 


ŞI 


fratele tău, ceartă-l, şi dacă se va intoarce, iartă-l. Şi chiar dacă de 
şapte ori într-o zi iți va preşi şi de şapte ori se va intoarce zicând 
«rău imi pare», tu să-l ierţi” (Luca 17, 3-4). Şi atunci sc vede că 
slinţii apostoli şi-au dat seama că lucrul acesta nu este ușor de 
împlinit şi că oricum lor le-ar trebui mai multă credință ca să-l 
poată împlini şi au zis către Domnul Hristos: "Doamne, dă-ne mai 
multă credinţă!”. Sporeşte Tu credința noastră, pentru că noi, cu 
câtă credință avem, nu putem să implinim ceea ce ne-ai propus 
acum. 


— Se poate întări credinţa prin rugăciune? 


Dragă, credinţa se poate intări prin faptele credinţei. Aşa cum 
cultura sc întăreşte ocupându-te de cultură, aşa și credinţa se 
intăreşte prin faptele credinței. De exemplu, un om care crede 
merge la biserică - te duci şi tu la biserică; un om care crede se 
roagă - te rogi şi tu; un om care crede posteşte - posteşti şi tu, deci 
faci faptele credinlei şi faptele credinţei înmulţesc credinţa. 


- Zice Sfântul Apostol Pavel: “Este un singur Domn, o 
credință şi un botez" (Efeseni 4, 5). Ce se întâmplă cu cei ce s- 
au lepădat de acesta? 


Nu ştiu. Nu ştim. pentru că Sfântul Apostol Pavel a avut în 
vedere, atunci, credința nefărâmițată, adică erau şi oameni care 
aveau şi alte direcţii şi Sfântul Apostol Pavel le atrăgea atenţia că 
de fapt există un sinpur botez, există o singură credinţă, credinţa 
care era pe vremea aceea, cât se ştia pe vreme aceea despre 
credinţă, pentru că după aceca. credinţa în conţinut s-a lărpit cu 
vremca, dar atunci cra credința pe care o propovăduia Sfântul 
Apostol Pavel şi care a şi zis: "Chiar de un inger din cer de ar veni 
şi v-ar propovâdui o altă Evanghelie decât cea pe care v-am 
propovăduit-o eu. să fie anatema” (Galateni 1,8). Deci, să nu 
căutaţi alte credințe sau devieri de la credinţe. Ce se întâmplă cu 
ceilalţi. nu avem de unde să ştim, pentru că Sfântul Apostol Pavel 
nu a spus. 


— Părinte, care este diferenţa dintre veselie şi bucurie? 

Asta căutaţi în dicţionar. Dragă, bucuria este ceva spontan, 
ceva ce apare dintr-o dată, iar veselia cste o prelungire a bucuriei. 


— Părinte, Mântuitorul a spus: "Dacă vine cineva la Mine 
şi nu urăște pe tatăl său și pe mamă și pe femeie şi pc copii și pe 
fraţi şi pe surori, chiar şi sufletul sâu însuși, nu poate să fie 
ucenicul Meu" (Luca 14, 26). Ce vrea să spună prin cuvintele 


“nu urăște'!? 


Domnul Hristos vrea ca El să fie în prim-planul vieții. Nu ştiu 
cum se explică lucrul acesta, dat fiind faptul că Domnul Hristos a 
fost intotdeauna pentru iubire și a spus să iubim pe toţi oamenii. 
Dacă urăşti pe cineva şi mai ales pe ai tăi, accasta s-ar putea 
întâmpla numai in cazul în care ai tăi te-ar deruta de la credinţă. dar 
altfel, măcar la măsura la care sunt taţi aamenii pe care trebuie să-i 
iubeşti, trebuie să-i iubeşti şi pc ei. 


— Părinte, este corect să spunen "Prea Sfântă Născătoare 
de Dumnezeu, miluieşte-ne și ne mântuieşte pe noi"? 


Cuvântul “a mântui” se referă la eliberare de ceea ce este 
asupritor: păcat, moarte, boală. neștiință, iar "a milui" inseamnă 
mai mult decât "a mântui” şi anume inseamnă a primi ajutor de la 
Dumnezeu în toate laturile vieţii. În ceea ce priveşte pe Maica 
Domnului, Maica Domnului nu este mântuitoare, nu este impreună 
mântuitoare cu Domnul Hristos, ci este mijlocitoare de mântuire, 
Când eram eu copil, in biserică se spunea: “Prea Sfântă Născătoare 
de Dumnezeu, mântuieşte-ne pe noi“. Aşa m-am pomenit. aşa am 
zis; şi când eram student la Teologie, s-a dat o dispoziţie de la 
Sfântul Sinod, să se zică: "Prea Sfântă Născătoare de Dumnezeu, 
miluieşte-ne pe noi”, deși in cărţile vechi de slujbă. peste tot este 
"mântuieşte-ne pr noi". Cum s-a ajuns la asta? Cei care au dat 
dispoziţia aceasta au vrul să pună în evidenţă faptul că Maica 
Domnului nu ne mântuieşte singură. ci Domnul Hristos este 
Mântuitorul; Maica Domnului nu este mântuitoare, dar este totuși 
miluitoare, mijlocitoare pentru miluire. Şi noi, de atunci, ne ținem 
de dispoziţiile Sfântului Sinod care nu s-au schimbat, nu au revenit 
la o altă fonnulă. 

— Cum putem face să avem mai multă răbdare cu cei de 
lângă noi? 


Dacă avem smerenie, avem şi răbdare. Dacă nu avem 
răbdare, înseamnă că nu avem nici smerenie. 


— La judecata sufletului, după moarte, ce importanţă au 
păcatele din viaţă care au fost mărturisite? 


Se crede că nu se mai iau în seamă păcatele care au fost 
mărturisite şi părăsite. 


— Se poate să ai râvnă în cele duhovniceşti și să nu ai 
intenţii bune? 


Cred că nu. 


— Se pare că astăzi, prigoana nu mai este pe faţă, ea 
făcându-se mult mai subtil, prin îmbuibarea omului cu 
cunoştinţe, astfel încât să aibă la cunoştinţă cât mai muite şi să 
nu-l intereseze mai nimic. Cum se poate lupta cu o astfel de 
prigoană şi cum se poate recunoaște mai bine aceasta? 


Mai întâi de toate, nu cred că este o prigoană, ci este o modă. 
Omul de astăzi caută cunoștință pentru că are cunoştinţa ca un idol. 
Or, pe noi ne interesează nu atât cunoştinţa, ci o cunoştinţă 
practică. Dacă ai o cunoştinţă care nu te angajează practic, 
cunoştinţa de Dumnezeu — pentru că totuşi se cere şi o cunoștință 
de Dumnezeu, dat fiind faptul că este scris în Slânta Evanghelie 
"viața veşnică este så te cunoască pe Tine, singurul. adevăratul 
Dumnezeu” (loan 17,3) — cunoştinţa îţi devine idol. Deci, există o 
cunoştinţă necesară și există cunoştinţe care nu sunt necesare şi pe 
acelea putem să le înlăturăm sau putem să nu ne interesăm de ele, 
dat fiind faptul că noi nu căutăm cunoştinţa pentru conştiinţă, ci 
căutăm cunoștința pentru a o pune în practică. 


— Părinte, în ce măsură credeți că mai sunt astăzi 
mânăstirile considerate ca refugii din lumea aceasta? 

Dragă, oamenii la mânăstire pot să meargă şi ca să se 
refugieze din lumea aceasta. S-au săturat de lumea aceasta şi 
încearcă să meargă la mânăstire. După aceea, poate că se satură şi 
de mânăstire. 


— Cum să înțelegem corect expresia “a se sminti''? Cum 
se sminteşte omul şi cât de uşor îi poate sminti pe cei din jur? 


"A se sminti” înseamnă a-şi pierde încrederea în cineva în 
care a avut încredere sau a devia de la credință. Domnul Hristos 
spune că mai bine ar fi de cel care sminteşte să i se lege o piatră de 
moară de pât şi să fie înecat în mare. De ce? Pentru că sminteala 
are putere şi după moartea omului. Or. dacă trăieşte şi se înmulţesc 
smintelile, atunci acestea aduc derută între oameni. Sminteala este 
o chestiune la care nu trebuie să participăm sau care nu ar trebui să 
aibă putere asupra noastră. 


— Cum poate un om care nu este foarte sigur pe el însuşi, 
să ştie dacă hotărârile lui sunt corecte? 


Să şi le verifice cu o conştiinţă superioară. 


— Se spune că trăim vremurile de pe urmă, iar semnele 
arată un sfârşit al lumii iminent. Ce credeţi despre aceasta? 


Mă gândesc la un cuvânt din psalmi, că "înaintea lui 
Dumnezeu o mie de ani sunt ca ziua de ieri cea trecut sau ca o 
strajă de noapte”, aşa că nu se ştie, după măsurile lui Dumnezeu, 
cât va mai dăinui lumea aceasta, chiar dacă sunt nişte semne, 
pentru că semne din acestea de impuţinare a credinţei au fost 
întotdeauna. Sfântul Apostol Pavel vorbeşte despre împuţinarea 
credinţei în vremurile cele de pe urmă. El credea că vremurile cele 
de pe urmă sunt vremurile în care a trăit el şi iată că au mai trecut 
2000 de ani. 


-În încheiere, vă rugăm să ne spuneţi câteva cuvinte 
despre părintele Serafim Popescu. 

Părintele Serafim Popescu a fost un părinte de prin părțile 
Alba luliei de naştere, de la Totoi. A făcut şcoala primară în satul 
lui, şcoala secundară, respectiv liceul le-a făcut la Alba Iulia şi 
Teologia la Sibiu. A terminat Teologia în 1936. A fost 2 am 
secretar al părintelui Dumitru Stăniloae la institutul Teologic. S-a 
hotărât să devină călugăr de Mânăstirea Sâmbăta. În 1938, în 
noiembrie, a fost hirotonit diacon. În 1939. în martie, a plecat la 
Sfântul Munte, trimis de mitropolitul Nicolae Bălan impreună cu 
părintele Arsenie. Părintele Serafim a stat acolo şase luni, iar 
părintele Arsenie a stat numai 3 luni. Apoi a rămas un an şcolar ia 
Atena, la Teologie. In 1940 s-a întors din Grecia şi s-a aşezat la 
Sâmbăta şi a stat la Sâmbăta până la moartea lui, în 1990. În 1943, 
în ianuarie, a plecat în Germania. trimis de mitropolitul Nicolae 
Bălan. În 1944 s-a întors şi a fost duhovnic al mânăstirii. A fost 
primul preot al Mânăstirii de la Sâmbăta. A fost un om tare 
cumsecade, liniştit, bun, binevoitor, cald la suflet, înțelegător faţă 
de neputința omenească, iertător, sprijinitor, un om de care s-au 
bucurat oamenii, aceasta este ceea ce l-a caracterizat în mod 
special. 


— Ce părere aveţi despre faptul că în Constituţia Europei 
nu sc pomeneşte nimic despre creştinism? 


Înseamnă că nu sunt oameni care se ocupă de creştinism. 
Sunt nişte oameni străini de credinţă. 


— Vă rugăm să ne faceți câteva lâmuriri şi precizări în 
legătură cu însemnarea cu 666, cartelele electronice, cardurile 
şi ce trebuie să facem noi, când se vor pune în aplicare? 


Nu avem ce să facem. Statul este suveran. Dacă statul, de 
exemplu. declară banii fără valoare, nu îi mai poți folosi. Dacă îţi 
dă alţi bani, care au valoare. trebuie să îi foloseşti pe aceia şi la fel 
cu toate chestiunile, cu cardurile. În Germania, poţi să scoţi banii 
din bancă prin card, care este ca o cartelă telefonică, introduci 
cartela, îţi fixezi mumărul de bani pe care ii scoţi, pe cartelă se scrie 
cât ai luat şi poli să scoţi banii fără så te mai duci la un ghişeu şi să 
ti-i numere cineva. Acestea sunt nişte chestiuni de tebnică. nu sunt 

chestiuni de credință. Cât priveşte numărul acesta 666, de fapt este 
un număr care este cuprins în Apocalipsă ca un cifru al unui nume. 
Unii zic că este vorba de Nero, alții că este vorba de Domițian, 
persecutori ai creştinismului şi nu ştiu cum se explică chestiunea. 
Mai târziu s-a spus, mai ales de către protestanți, că numărul acesta 
este un nuinâr care îl reprezintă pe Papa ca Vicarius Fili Dei, se fac 
nişte calcule în sensul acesta. Bineînțeles că nu este aga, dar 
oamenii intotdeauna găsesc aşa, nişte expediente sau nişte soluții ca 
să iasă bine ceea ce cred ei. În realitate, ceea ce este scris în 
Apocalipsă cu 666 nu se referă la trei numere de şase, ci este vorba 
de numere care sunt reprezentate prin litere, nu este vorba de cifre 
arabe, trei de şase unul lângă altul, ci este vorba de cifre evreieşti 
sau greceşti. Aşa că nu se poate pune problema aceasta, 666 arab, 
când este vorba de şase sute șaizeci şi șase în prezentare evreiască 
sau în prezentare grecească. Nu cred că trebuie să fie nişte 
preocupări in chestiunea aceasta, pentru că, la drept vorbind, nu 
este vorba de o abdicare de la credinţă, adică nu se cere o abdicare 
de la credinţă ca să poţi primi buletinul respectiv. Cât priveşte 
insemnarea, nu ştiu dacă va fi vreodată o însemnare în sensul acesta 
pe mână şi pe frunte, pentru că însemnarea pe mână înseamnă de 
fapt lucrarea pentru niște lucruri rele pe care o faci cu mâna. Sau 
însemnarea pe frunte nu înseamnă o pecete pe frunte, ci înseamnă o 
concepţie în minte, fruntea reprezentând mintea. 


— Părinte, din punct de vedere tehnic există mai multe 
coduri de bare şi din toate codurile de bare s-a ales tocmai 
acesta cu 666. Să fie numai o coincidență aceasta? 


Se poate så fie o coincidenţă sau poate că cineva så fi vrut 
să-i deruteze pe oameni, pentru că mai sunt şi niște treburi din 
astea, aşa, ca să-i aducă pe oameni în derută. 


— De biocipuri care se implantează pe mână şi pe frunte 
ați auzit ceva? 


Nu. 
14 iulie 2004, seara, 


Mânăstirea Subpiatră 

„SFINTELE SLUJBE ȘI SFINTELE 
SĂRBĂTORIRI, MIJLOC DE ÎNTĂRIRE 
ŞI DE TRĂIRE A BUCURIEI 


În numele Tatălui şi al Fiului şi al Sfântului Duh. Amin! 

lubiţi credincioşi, am hotărât ca în dimineaţa aceasta să ne 
oprim cu gândul asupra sfintelor slujbe şi sfintelor sărbătoriri ale 
Bisericii noastre, ca prilej de bucurie. Ne-am întreţinut asupra unor 
chestiuni privitoare la bucurie, am prezentat Evanghelia ca izvor de 
bucurie şi de nădejde, am vorbit despre trăitori ai bucuriei, am 
vorbit despre urcușul bucuriei şi acum. iată, ne putem opri cu 
gândul asupra sfintelor slujbe, asupra sfintelor sărbătoriri ale 
Bisericii noastre, care creează o atmosferă de bucurie, sunt prilejuri 
pentru noi ca să ne bucurăm, ca să împlinim îndemnurile la 
bucurie, cum este "bucuraţi-vă şi vă veseliţi că plata voastră multă 
este în ceruri". De fapt, îndemnul acesta noi îl primim de cele mai 
multe ori în cuprinsul Sfintei Liturghii, ca încheiere a şirului de 
fericiri pe care l-a prezentat Domnul nostru lisus Hristos şi pe care 
îl găsim în Sfânta Evanghelie de la Matei, în capitolul cinci, în 
predica de pe munte. 

Fiecare dintre slujbele noastre este o legitimare a Bisericii 
noastre. Slujbele noastre se fac in Biserica noastră, care este o 
Biserică a slujirii liturgice. În ultima vreme, aţi auzit pe mulți 
vorbind despre activitatea socială a Bisericii. Fără îndoială că există 
şi o astfel de latură a Bisericii, dar în esenţă, Biserica noastră este o 
biserică doxologică, adică preamăritoare. Sfânta noastră Biserică se 
legitimează mai ales prin slujbele ei. Nu există vreo grupare 
creştină care să egaleze Biserica dreptmăritoare, Biserica noastră, 
în ceea ce priveşte slujirea liturgică, în ceea cc priveşte slujba. In 
fiecare zi a rânduit Sfânta noastră Biserică să se facă şapte laude, 
şapte slujbe. Bineînţeles că lucrul acesta nu-l pot face credincioşii 
de rând, nu se face la bisericile parohiale. Acestea se fac în general 
la mânăstiri şi nici la toate mânăstirile. Însă rânduiala Bisericii este 

aceasta, ca în fiecare zi să se facă şapte slujbe (care se numesc 
şapte laude), adăugând şi sfânta Liturghie. care este altceva decât 
cele şapte laude. Prin sfintele slujbe, credincioşii stau în faţa lui 
Dumnezeu, se roagă, sunt conduşi la rugăciune, sunt susținuți la 
rugăciune şi prin ele învață. Deci, sfintele slujbe ale Bisericii 
noastre sunt aducătoare de închinare. Au scop latreutic, zicem noi, 
adică scop de preamărire, de închinare adusă lui Dumnezeu. Au şi 
un scop de învăţătură. La sfintele slujbe, noi ne rugăm învățând şi 
invățăm rugându-ne. Nu ştiu dacă v-aţi gândit vreodată la asta şi 
mai ales dacă aţi stăruit cu gândul asupra faptului că textele de la 
sfintele slujbe cuprind comori de gândire duhovnicească, pe 
care de multe ori. trebuie să recunoaștem, noi nu le băgăm în seamă 
şi nu le băpăm în seamă pentru că nu suntem luători aminte la 
slujbe. Ar trebui să fim cu luare aminte şi ar trebui să le facem în 
aşa fel încât slujbele să fie prilej de rugăciune şi de învăţătură, 
având conştiinţa că la sfintele slujbe nu slujesc numai cei care sunt 
rânduiţi să slujească în calitate de preoţi, diaconi, episcopi, deci 
persoane consacrate. sfinţite pentru a se împlini sfintele slujbe, nu 
slujesc numai cei care răspund la îndemnurile şi la afirmaţiile care 
se fac de către sfinpții slujitori în altar, ci la sfintele slujbe slujesc 
toţi credincioșii, noi trebuie să avem conştiinţa aceasta, că toți 
slujesc la sfintele slujbe. Aşa că cei care au rost de a spune ceva la 
sfintele slujbe, fie că sunt în altar, fie că sunt la strană, trebuie să 
slujească în aşa fel încât toţi cei carc sunt de faţă să audă şi să 
înțeleagă ceea ce se spune la sfintele slujbe. Preotul nu poate să 
slujească singur Sfânta Liturghie, nu poate singur să slujească 
celelalte slujbe, ci totdeauna se presupune prezenţa credincioşilor. 
"Domnului să ne rugăm" spunem. nu “Domnului mă rog'.. "La 
Domnul să cerem”. Cine? Eu şi voi. Toţi trebuie să fim angajaţi în 
slujire. Şi pentru ca så putem fi angajaţi în slujire, trebuie să 
participăm la slujire conduși de cei care rostesc sau citesc la strană 
sau in altar. Dacă nu se inţelege, fie din pricină că cel care slujeşte 
zice prea încet, sau din pricină că cel care slujeşte zice prea 
grămădit, fără înțeles. atunci ceilalţi nu pot să slujească, nu pot să-l 
ajute pe slujitor în slujire şi atunci devine cumva slujba ca o 
chestiune particulară. ca o chestiune de ritual. ca o chestiune pe 
care o face cineva şi ceilalți nu o pot tace. Or, sfintele slujbe ale 
Bisericii noastre sunt aşa încărcate de gânduri frumoase, de gânduri 

luminate, de gânduri odihnitoare, de gânduri imbucurătoare, încât 
toţi trebuie să avem conştiinţa aceasta, că spunem ceva în folosul 
tuturor. Mie mi-a venit o idee pe care am lansat-o şi cu alte prilejuri 
şi aş vrea să o lansez şi aici şi anume că sfintele siujbe ale 
Bisericii noastre sunt vuietul Duhului, vuietul Duhului Sfânt. 
Duhul Sfânt vuiește în lumea aceasta prin slujbele care se fac. Deci, 
ce sunt sfintele slujbe? Vuietul Duhului. În Sfânta Evanghelie de 
loan citim despre o convorbire pe care a avut-o Domnul Hristos cu 
Nicodim sau Nicodim cu Domnul Hristos, o convorbire între 
Domnul Hristos şi Nicodim, un fariseu, un om de cinste, un om de 
vază, un om care făcea parte din Sinedriu. Şi Domnul Hristos a 
spus anumite lucruri, între care și aceasta, că "vântul suflă unde 
vrea și tu auzi vuietul lui și nu ştii de unde vine şi nici încotro se 
duce” (loan 3, 8). Adică nu ştii începutul vântului, de unde pomeşte 
vântul şi nu ştii până unde ajunge, dar ştii că totuşi bate vântul şi 
simţi de unde vine şi simţi încotro se duce, dar nu ai posibilitatea să 
Ştii începutul și sfârşitul. Și vântul, când bate, scoate un vuiet şi tu 
auzi vuietul lui. Dacă stai undeva într-o cameră şi auzi afară un 
vuiet, zici "Ce vânt bate! Vai, ce bate vântul!" De unde ştii? Din 
vuietul vântului. În limba greacă, cuvântul vânt şi cuvântul duh se 
exprimă prin acelaşi cuvâni și anume “pneuma". Cei care aţi făcut 
şcoală, aţi învățat despre maşină pneumatică, despre o maşină prin 
care poţi să scoţi aerul și bineînțeles că nu e vorba de o lucrare a 
Duhului Sfânt. ci este vorba de o lucrare, să zicem așa. tehnică; dar 
oricum ar fi. important este să ştii că aşa cum vântul are un vuiet, 
tot așa are şi Duhul un vuiet. Şi am putea zice: Duhul sullă unde 
vrea şi tu auzi vuietul Lui. dar nu ştii de unde vine şi încotro se 
duce; şi tot aşa de bine poți să zici: vântul suflă unde vrea şi tu auzi 
vuietul lui, dar nu ştii de unde vine şi până unde ajunge. Tot în 
Sfânta Evanghelie de la loan citim că Domnul Hristos, odată, la un 
praznic în lerusalim, a zis către ascultătorii Săi: "cui îi este sete să 
vină la Mine şi să bea" şi a adăupat că "râuri de apă vie vor curge 
din ființa celui care crede" (loan 7, 37-38), iar Sfântul Evanghelist 
loan, referindu-se la aceste cuvinte, spune că “aceasta a zis-o 
Domnul Hristos despre Duhul Sfânt pe care aveau să-L primească 
credincioşii, pe care încă nu Îl primiseră, pentru că lisus încă nu se 
preamărise” (loan 7, 39). Este vorba iarăşi de un vuiet, de un vuiet 
al apelor de data aceasta, nu al vântului. "Râuri de apă vie vor 


curge din tiința celui ce crede". Și râurile, în general. fac un zeomot 
în curgerea lor. lar în Faptele Sfinţilor Apostoii, acolo unde este 
istorisită pogorârea Duhul Sfânt peste Sfinţii Apostoli, se spune că 
mai întâi s-a auzit un vuict. ca de vijelie care vine repede. larăşi 
vuiet, deci de trei ori vuiet, vuiet de vânt şi vuiet de ape. Şi vuietul 
acesta al Duhului Sfânt se aude în sfintele slujbe ale Bisericii 
noastre. Tu auzi vuietul Lui... Asta inseamnă că textele liturgice pe 
care le folosim noi la sfintele slujbe sunt lucrări ale Duhului Sfânt 
care se manifestă, se arată în cuvintele noastre. Deci, noi nu siujim 
cu cuvintele noastre, iubiţi credincioşi. Sunt credincioşi. de alte 
credinţe, care îşi fac ei singuri rugăciunile, dar nu sunt la măsurile 
rugăciunilor pe care Ic-a făcut Duhul Sfânt şi le-a dat Bisericii şi 
care vuiesc apoi prin glasurile credincioşilor. Slintele slujbe ale 
Bisericii noastre sunt un prilej de a face auzit vuietul Duhului. 

Sfintele slujbe ale Bisericii noastre sunt un prilej de angajare 
a credincioşilor în slujirea lui Dumnezeu. În Sfânta Evanghelie de 
la loan citim că a spus Domnul Hristos despre Duhul Sfânt: "El pe 
mine mă va preamări'!. Și atunci, întrebarea este: "ce spune Duhul 
Sfânt în Biserică, prin noi?” Şi înțelegem că spune preamărirea lui 
Dumnezcu. Când S-a pogorât Duhul Stânt peste apostoli, ei au 
vorbit în alte limbi, în limbi necunoscute de ei până atunci, dar 
cunoscute de cei care ii auzeau şi se spune că spuneau faptele cele 
minunate ale lui Dumnezeu sau măririle lui Dumnezeu. Asta o 
spuneau cei care vorbeau în alte limbi. Cunoaştem faptul că şi cu 
alte prilejuri Duhul Sfânt s-a manifestat în vorbire în limbi 
necunoscute de cei care le-au rostit. dar. de obicei, ştim că 
afirmațiile pe care le-au făcut sfinţii apostoli au fost afimmnaţii 
preamăritoare de Dumnezeu, insuf late de Dumnezeu. 

Şi noi spunem cuvinte de felul acesta ca să plinim nişte 
rânduieli de slujbă, numai că nu întotdeauna avem conştiinţa că 
spunem preamăririle lui Dumnezeu. Ne-am obişnuit cu slujbele în 
aşa fel încât merg cumva de la sine. Zic şi preoţii cuvinte pe care 
poate că nu le adâncesc destul, ascultă şi credincioşii şi zic şi ei 
cuvinte care nu sunt ale lor. ci sunt ale altora spuse de ei. De 
exemplu, "Cât de minunate sunt lucrurile Tale, Doamne, toate cu 
înțelepciune le-ai făcut”: sunt cuvinte din psalmi. le spunem când 
rostim psalmul 103, la Vecernie, dar nu ne minunăm de Dumnezeu 
şi de lucrurile Lui, ci le spunem ca pe ceva învățat. ca pe ceva citit. 

"Mare eşti. Doamne. și minunate sunt lucrurile Tale și nici un 
cuvânt nu este de ajuns spre lauda minunilor Tale”. 

Fu consider că aceste cuvinte: "mare eşti, Doamne, și 
minunate sunt lucrurile Tale și nici un cuvânt nu este de ajuns 
spre lauda minunilor Tale" sunt tunctul pământului. Este un 
tunet al cenilui, care nu ne spune ceva sau care ne spune prea puţin, 
dar iată că este şi un tunet al pământului, iar tunetul pământului 
sunt cuvintele acestea: "mare ești, Doamne. şi minunate sunt 
lucrurile Tale şi: nici un cuvânt nu este de ajuns spre lauda 
minunilor Tale”. Aşa tună pământul spre cer. 

lubiți credincioşi. dar slujbele dumnezeieşti rânduite în 
Sfânta noastră Biserică, pe lângă rostul acesta de a ne pune în faţa 
lui Dumnezeu. de a ne ţine în fața lui Dumnezeu, pe lângă rostul 
acesta de a ne anpaja în rupăciune, pe lângă rostul acesta de a ne da 
prilej să invățăm rupându-ne, mai au și rostul de a aduce în vremea 
noastră evenimentele care s-au petrecut pentru mântuirea noastră, 
pentru că noi avem şi sărbători, nu avem numai zile de rând, nu 
avem numai duminici, ci avem şi zile de sărbătorire. Sărbătorim, de 
pildă, Bunavestire în 25 martie, sărbătorim Naşterea Domnului 
nostru lisus Hristos în 25 decembrie, cu o înainte-pcăzuire de cinci 
aile, începând din 20 decembrie până în 24 decembrie inclusiv, şi 
cu o întindere până în 3] decembrie. În 31 decembrie se face 
încheierea praznicului şi în toate zilele acestca noi pomenim cele ce 
s-au întâmplat la Naşterea Domnului nostru lisus Hristos, deci 
aducem Nașterea Domnului nostru lisus în conştiinţa noastră, în 
vremea noastră, în zilele hotărâte pentru aceasta şi bineînţeles că 
aceasta este un prilej de bucurie. Ne bucurăm împreună cu cei ce au 
auzit pe îngeri spunându-le: “vă binevestesc vouă bucurie mare 
care va fi pentru tot poporul, că vi s-a născut vouă Mântuitor, care 
este Hristos Domnul” (Luca 2,10-11). 

Urmează apoi alte sărbători, dintre care cea mai deosebită, 
cea mai deplină este sărbătoarea Sfmtelor Paşti, Învierea Domnului 
Hristos, sărhătoare pentru care ne prepătim prin post şi rugăciune, 
prin zile hotărâte, 10 săptămâni de pregătire, prepătirea din vremea 
Triodului (Triodul este o carte conducătoare la slujbă) şi în 
cuprinsul acestei vremi ne curățim simţirile şi apoi la Paşti auzim 
din nou: "să ne curățim simjirile ca să vedem pe Hristos strălucind 
cu neapropiată lumină a Învierii şi «bucuraţi-vă» zicând, luminat 

să-L auzim, cântându-l cântare de biruință". Cu ce condiţie? Cu 
condiţia să ne curățim simţirile. Dacă nu ne curăţim simţirile, 
nu-L putem vedea pe Hristos, nu-L putem auzi pe Domnul Hristos 
spunând "bucuraţi-vă“, cum le-a spus femeilor mironosiţe, nu-L 
utem vedea pe Domnul Hristos luminat strălucind cu lumina 
Învierii. "Cerurile după cuviință să se veselească — spunem mai 
departe la Paşti — şi pământul să se bucure şi să prăznuiască toată 
lumea cea văzută şi cea nevăzută, că Hristos a înviat, veselia cea 
veşnică”. Ce este Învierea Domnului nostru lisus Hristos? Este 
mărturisirea măreției Domnului Hristos. Şi ce este Domnul Hristos 
cel înviat pentru noi? Este veselia cea veşnică. La Sfintele Paşti 
auzim cuvintele “prăznuim omorârea morţii, sfărâmarea iadului şi 
începătura altei vieţi, veșnice, şi săltând, lăudăm pe Pricinuitorul, 
pe Cel unul binecuvântat, Dumnezeul părinţilor şi preamărit”. Ce 
prăznuim? Învierea Domnului Hristos. Şi o dată cu Învierea 
Domnului Hristos, ce prăznuim? Omorârea morții, sfărâmarea 
iadului şi începâtura altei vieţi, veşnice. Şi pentru că aceasta vine 
prin Mântuitorul, lăudăm pe Mântuitorul, pe pricinuitorul acestora, 
pe Cel unul binecuvântat, Dumnezeul părinților şi preamărit. Mai 
spunem la Sfintele Paşti: "Luminează-te, lumninează-te noule 
lerusalime, că mărirea Domnului peste tine a răsărit. Saltă acum şi 
te bucură, Sioane, iar tu. Curată Născătoare de Dumnezeu, 
veseleşte-te întru Învierea Celui născut a! tău“. Zicem, la fel: 
"Pogorâtu-Te-ai întru cele mai de jos ale pământului şi ai sfărâmat 
veşnicele încuietori care țineau pe cei legaţi, Hristoase, şi a ircia zi, 
precum lona din chit. ai înviat din mormânt”. Toate acestea le 
spunem la Paşti şi în săptămâna luminată, o săptămână întreagă 
spunem astfel de cuvinte și avem încredințarea că pentru noi toți 
astfel de cuvinte sunt prilej de bucurie. 

La Înălțarea Domnului nostru lisus Hristos, spunem: “Te-ai 
înălţat întru slavă, Hristoase, Dumnezeule, bucurie făcând 
ucenicilor cu făgăduinţa Sfântului Duh, încredinţându-se ei prin 
binecuvântare că Tu eşti Fiul lui Dumnezeu. Mântuitorul lumii”. 
Bucurie făcând ucenicilor Tăi prin Înălţare, prin binecuvântare, prin 
încredințarea că Domnul nostru lisus Hristos este Fiul lui 
Dumnezeu. 

Toate sărbătorile noastre sunt un prilej de bucurie şi le avem 
in vedere, fie că sunt sărbători ce privesc viața şi lucrarea 

Mântuitorului nostru lisus Hristos. fie că sunt sărbători ale Maicii 
Domnului: "Bucură-te, Împărăteasă Maică, mărirea fecioarelor, că 
toată gura cea limpede bineprâitoare vorbind, nu te poate cânta cum 
se cade, ci se întunecă şi mintea cea mai presus de lume a cunoaşte 
naşterea la. Pentru aceasta, cu un gând, toţi pe tine te mărim”. Sunt 
cuvinte în care avem în vedere pe Maica Domnului, pe Maica 
bucuriei, şi dintre toate slujbele rânduite pentru sărbători ca să ne 
fie nouă prilej de bucurie şi să aducă în vremea noastră evenimente 
care au trecut de mult toate aceste slujbe au darul de a ne introduce 
in bucuria sfântă a credinţei noastre. Credem în ce spunem şi ne 
bucurăm de ceea ce credem. 

Stimaţi și iubiţi credincioşi. de fapt credința noastră fiind o 
credinţă izvorâtoare de bucuric şi slujbele noastre fiind aducătoare 
de bucurie din trecut in prezent, ne pregătesc pentru bucuria cea 
veşnică, ne pregătesc pentru bucuria pe care o avem în prezent şi pe 
care o putem avea în viitor şi în veșnicie. 

Noi credem că ceea ce se întâmplă la Sfmtele Paşti, prin 
slujirea de la Paşti. se întâmplă ca o înainte-trăire a bucuriei din 
veşnicie. Sfintele Paşti au darul de a ne aduce în conștiință ceva ce 
s-a pelrecut în trecut, Învierea Domnului nostru lisus Hristos, ceva 
ce se poate trăi în prezent, tot Invierea Domnului nostru lisus 
Hristos, şi ceva ce va fi în viitor şi în veşnicie. bucuria Învierii 
Domnului Hristos. Nu ştiu dacă v-a spus cineva vreodată sau dacă 
v-aţi gândit singuri că Paştile nu se prăznuiesc numai la Paști. că 
Paştile se prelungesc, că Paştile sunt în fiecare duminică, pentru că 
în fiecare duminică prăznuim Învierea Domnului Hristos, în fiecare 
duminică se citeşte din Sfânta Evanghelie despre Invierea 
Domnului Hristos şi, după ce se citeşte din Sfânta Evanghelie 
despre Înviere, se spun cuvintele: “Învierea lui Hristos văzând — 
deci văzând, prin ce?, prin credinţă — să ne închinăm Sfântului 
Domnului lisus, Unuia celui fără de păcat. Crucii Tale ne închinăm, 
Hristoase şi Sfântă Invierea ta o lăudăm şi o mărim. Că tu eşti 
Dumnezeul nostru, afară de tine pe altul nu ştim, numele Tău 
numim. Veniţi toți credincioşii să ne închinăm Sfintei Invierii lui 
Hristos, că, iată, a venit prin Cruce bucurie la toată lumea. 
Totdeauna binecuvântând pe Domnul, lăudăm Învierea Lui. că 


răstignire răbdând pentru noi. cu moartea pe moarte a călcat". Prin ` 


aceste cuvinte. noi ne angajăm cumva în faţa Invierii Domnului 

Hristos, în fața Domnului Hristos celui înviat. Aşa că în fiecare 
duminică, prăznuind Invierea Domului Hristos, prăznuim de fapt şi 
omorârea morții, sfărâmarea iadului şi incepătura altei vieţi, 
veşnice, şi săltând, lăudăm pe Pricinuitorul, pe Cel unul 
binecuvântat, Dumnezeul părinjilor şi preamărit. În fiecare dumi- 
nică, chiar dacă cu alte cuvinte, spunem de fapt: "pogorâtu-Te-a: 
întru cele mai de jos ale pământului şi ai sfărâmat veşnicele 
încuietori care-i țineau pe cei legaţi. Hristoase şi a treia zi, precum 
lona din chit, ai inviat din mormânt”. Nu spunem cuvintele de la 
Paşti. dar spunem cuvinte asemănătoare. Spunem ca şi cum am zice 
la Paşti: “Paştile ce sfințite astăzi nouă s-au arătat, Paştile cele nouă 
şi sfinte, Paştile cele fără prihană, Paştile cele preacinstite. Paştile. 
Hristos Mântuitorul, Paştile care au deschis nouă uşile raiului, 
Paştile cele ce sfințesc pe toţi credincioşii”. În fiecare duminică, 
prăznuind Învierea Domnului nostru lisus Hristos, ne gândim la 
Maica Domnului şi Domnul Hristos deodată şi zicem: "Prea 
binecuvântată eşti, Născătoare de Dumnezeu, Fecioară, că prin Cel 
ce S-a intrupat din tine. iadul s-a robit, Adam s-a chemat, blestemul 
s-a nimicit, Eva s-a mântuit, moartea s-a omorât şi noi am înviat. 
Pentru aceasta, cântând, strigâni bine eşti cuvântat, Hristoase, 
Dumnezeul nostru, Cel ce bine ai voit aşa, mărire Ţic”. 

Stimaţi ascultători, să ştiţi că toate lucrurile acestea suni 
realităţi pe care trebuie să le avem în vedere şi pc care nu trebuie să 
le trecem cu vederea şi să ne gândim şi la aceea că Paştile sunt 
cuprinse şi în fiecare Sfăntă Liturghie. Şi anume, după ce aceia care 
sunt hotărâți pentru slujbele dumnezeieşti. adică diaconii, preoții şi 
episcopii. se împărtăşesc cu "“dumnezeieştile, preacuratele. nemuri- 
toarele, cereştile, de viață făcătoarele, infricoșătoarele lui Hristos 
Taine”, spun şi cuvintele acestea: "O, Paştile cele mari şi prea 
sfinţite, Hristoase, o. Înţelepciunea şi Cuvântul lui Dumnezeu şi 
Puterea, dă-ne nouă mai adevărat a ne împărtăşi cu Tine în ziua cea 
neînserată a împărăției Tale”. Cuvintele acestea aduc în conştiinţa 
noastră sărbătoarea Sfintelor Paşti. Pentru că fiecare Sfântă 
Liturghie este sărbătorire cuprinzătoare. În Sfânta Liturghie se 
prezintă în rezumat evenimentele sărbătorite în cursul unui an 
bisericesc. 

La Sfânta Liturghie avem pe scurt toate sărbătorile. Avem 
sărbătoarea Naşterii Mântuitorului nostru lisus Hristos, pentru că la 


105 


Te binecuvântează, Doamne, şi sfințeşti pe cei ce nădăjduiesc întru 
Tine, mântuieşte poporul Tău și binecuvântează moştenirea Ta. 
Plinirea Bisericii Tale o păzeşte, sfințește pe cei ce iubesc podoaba 
casei Tale. Tu pe aceştia îi preamăreşte cu dumnezeiască puterea 
Ta şi nu ne lăsa pe noi, cei ce nădăjduim întru Tine. Pace lumii 
Tale dăruieşte, bisericilor Tale, preoţilor, şi la tot poporul Tău. Că 


Sfânta Liturghie se întrupează Fiul lui Dumnezeu pentru noi, pen 
a ne împărtăși cu El, avem posibilitatea să-L întâmpinăm pe 
Domnul Hristos; este un fel de Întâm pinare a Domnului Hristos 
fiecare Sfântă Liturgħic. Fiecare Sfântă Liturghie ne aduce aminte, 
prin ceea ce se spune: "Osana întru cei de sus lui Dumnezeu, bine 
este cuvântat cel ce vine întru numele Domnului”, de /nrurea în 


Jerusalim. Ne aducem aminte de Cina cea de Taină. când a zis 
Domnul Hristos: “Luaţi, mâncaţi, Acesta este trupul Meu, care se 
frânge pentru voi, spre iertarea păcatelor şi beți dintru acesta toți, 
acesta este sângele Meu, al legii celei noi, care pentru voi şi pentru 
mulți se varsă, spre iertarea păcatelor”; şi, în legătură cu aceasta, ne 
aducem aminte de porunca pe care a dat-o Domnul Hristos, să 
facem aceasta întru pomenirea Lui şi zicem: "aducându-ne aminte 
de această poruncă mântuitoare și de roate cele ce s-au făcut pentru 
noi: de Cruce (deci de Vinereu Mare), de groapă (de mormântul 
dătător de viaţă al Mântuitorului), de fnvierea cea de a treia zi (de 
Sfintele Paști), de Înălțarea ta cer (de suirea la cer şi de șederea de- 
a dreapta Tatălui), de cea de a doua slăvită iarăşi venire, adică 
avem în față a doua venire a Domnului nostru lisus Hristos, 
aducându-ne aminte de toate acestea, ale Tale dintru ale Tale, Ţie 
aducem de toate şi pentru toate”. Aşa că la Sfânta Liturghie avem și 
Crăciunul şi Paştile şi Rusaliile. Rusaliile în înţelesul că cerem să 
vină Duhul Sfânt peste noi şi peste darurile ce sunt puse înainte şi 
să prefacă pâinea în "cinstit trupul Hristosului Tău”, zicem noi, 
adică în trupul Domnului Hristos. "iar ceea ce este în acest Potir în 
cinstitul sânge al Domnului Hristos” şi acestea să se prefacă prin 
Duhul Sfânt. Deci avem şi Rusalii la Sfânta Liturghie. Nu prea știm 
noi lucrurile acestea şi nu le prea urmânm şi nu le prea gândim, dar 
ar trebui să le avem în vedere şi să ne bucurăm de toate acestea, 
pentru că toate sunt spre hucuria noastră. 

La sfârşitul Sfintei Liturghii, este rânduit să se spună cu 
cântare cuvintele: "fie numele Demnului binecuvântat, de acum şi 
până în veac” şi aceasta se spune de trei ori, ca să avem 
încredințarea câ suntem între cei ce-l. binecuvintează pe 
Dumnezeu. Inainte de a se spune cuvintele acestea. "fie numele 
Domnului binecuvântat. de acum şi până în veac”, este o rugăciune. 
pe care noi o cunoaştem sub denumirea de rugăciunea amvonului; 
şi în rugăciunea aceasta se spune: "Cel ce binecuvântezi pe cei ce 

toată darea cea bună și tot darul desăvârşit de sus este, pogorând de 
la Tine, Părintele luminilor şi Ție mărire, mulțumită şi închinăciune 
înălțăm, Tatălui şi Fiului şi Sfântului Duh, acum şi pururea şi in 
vecii vecilor”. Şi ca să se ştie că suntem. între cei care aduc 
binecuvântare lui Dumnezeu, mărire lui Dumnezeu, zicem de trei 
ori "fie numele Domnului binecuvântat de acum şi până în veac”. 
[ar în timpul cântării acesteia, preotul spune o rugăciune adresată 
Domnului Hristos. ce are următorul cuprins: ”Plinirea legii şi a 
proorocilor, Tu însuți fiind. Hristoase, Dumnezeul nostru. Cel ce ai 
plinit rânduiala cea părintească — aceasta este invocarea şi apoi 
zicem o rugăciune —, umple de bucurie şi de veselie inimile noastre, 
totdeauna. acum şi pururea şi în vecii vecilor." Deci, umple de 
bucurie şi de veselie! Sfânta Liturghie se face ca să avem bucurie şi 
veselie şi inimile noastre să fie umplute de bucurie şi de veselie. 
lubiți credincioşi, şi la alte slujbe ale Bisericii noastre se face 
pomenire de bucurie şi de veselie. Bucuria şi veselia naşterii de 
prunci buni am pomenit-o ieri: "să sc veselească ei la vederea fiilor 
şi a fiicelor lor", zicem la Cununie; "Dă-le lor, Doamne, bucuria pe 
care a avut-o Sfânta Elena când a găsit cinstita Cruce", deci bucuria 
o dorim pentru noi şi pentru cei care se căsătoresc. Şi la Sfântul 
Maslu, în rugăciunea întâi după prima Evanghelie, spunem: 
“Facă-se, Doamne, undelemnul acesta, untdelemn de bucurie, 
untdelemn de sfințenie, îmbrăcăminte impărătească, pavăză 
puternică. izbăvitoare de toată lucrarea diavolească, pecete 
nestricată, bucuria inimii şi veselie veșnică". Deci, ce cerem? Ca să 
se facă undelemnul de la Sfântul Maslu, pentru noi, untdelemn de 
bucurie, untdelemn de sfințenie, îmbrăcăminte împărătească, 
pavăză putemică, izbăviloare de toată lucrarea diavolească, pecete 
nestricată, bucurie a inimii şi veselie veşnică. Așa ceva doreşte 
Biserica, aşa ceva vrea Dumnezeu pentru noi toţi. ca să avem inimi 
pline de bucurie și de veselie şi aceasta în toate zilele vieţii noastre 
şi în veşnicie, 

lubiţi credincioşi, iată nişte gânduri care ne conduc pe noi, pe 
toţi, în faţa lui Dumnezeu. prin sfintele slujbe, prin cele ce se spun 


la sfintele slujbe. Avem în vedere sfintele slujbe, care înseamnă. 


pentru noi prilej de mgăciune şi prilej de învăţătură, avem în faţă 
sărbătoririle, care aduc evenimentele de odinioară în vremea 
noastră şi toate acestea se întâmplă în Sfânta noastră Biserică. ce 
este mijlocitoare de bucurie prin toate ale ci, prin Sfintele Taine, 
prin celelalte slujbe, prin slujbele care se fiac la sărbătoriri, prin 
Sfânta Liturghie. Toate acestea ne conduc pe noi, pe toţi, la bucurie 
şi sunt înmulțitoare de bucurie. Să folosim aceste prilejuri ca să 
înmulțim bucuria din sufletele noastre. să înmulțim binele şi 
bucuria pentru noi şi peniru alţii şi să nu uităm cuvintele "in jurul 
tău să poți să-i fericeşti pe toţi”. Să ne gândim că toată darea cea 
bună şi tot darul desăvârşit de sus este, pogorând de la Părintele 
luminilor şi de aceea să căutăm prilejuri să spunem "fie numele 
Domnului binecuvântat. de acum și până în veac". 

Cu ajutorul lui Dumnezeu, ne vom întâlni şi deseară, când va 
fi vorba de mijloace de întărire şi de înmulţire a bucuriei. 

Dumnezeu să ne ajute! 


(5 iulie 2004, dimineaţa, 
Mânăsurca Subpiatră 

MIJLOACE DE ÎNTĂRIRE 
ŞI DE ÎNMULȚIRE A BUCURIEI 


În numele Tatălui şi al Fiului şi al Sfântului Duh. Amin! 

lubiţi credincioşi. pentru seara aceasta ne-a rămas să vorbim 
ceva despre mijloace prin care se poate ajunge la întărirea şi 
înmulţirea bucuriei. Am pomenit câte ceva și până acum despre 
mijloacele acestea. Acum aş vrea să avem o privire de ansamblu. 
Mai întâi, trebuie să știm că în Filocalie este o scriere a Sfântului 
loan Casian. intitulată "Convorbiri cu părinţii din pustia Sketică”. 
În această scriere, sunt prezentate două convorbiri ale Sfântului 
loan Casian şi ale Sfântului Ghennan cu Sfântul Moise Arapul, cu 
Sfântul Moise cel dintre tâlhari. Se menționează în scrierea aceasta 
că dintre toți părinţii pe care i-au întâlnit sfinţii loan Casian și 
Ghennan în pustia Sketică. cel mai iscusit. cel mai intelept a fost 
Sfântul Moise Arapul. Sfântul loan Casian de fapt a scris mai multe 
convorbiri dintre el şi diferiţi părinţi, reprezentanți ai vieţii 
călugăreşti din diferite pustietăți, convorbiri duhovnicești. Sunt 24 
de convorbiri care sunt traduse şi în româneşte şi pe care eu vi le 
recomand. În Filocalie insă, din aceste 24 de convorbiri sunt 
cuprinse numai două şi sunt cuprinse în Filocalia volumul întâi. Nu 
ştiu dacă toţi ştiţi ce este aceea Filocalie. 

Cuvântul "filocalit” înseamnă “iubire de frumos" şi este titlul 
unei cărți şi cartea aceasta, numită Filocalie, are 12 volume. Este 
traducerea în limba română a Filocaliei greceşti, alcătuită de 
Sfântul Niccdim Aghioritul şi are adăugate unele scrieri care nu 
sunt cuprinse în Filocalia grecească. Traducerea aceasta a făcut-o 
părintele Dumitru Stăniloae. Părintele Serafim de la noi de la 
mânăstire. Dumnezeu să-l odihnească. a spus odată. şi m-am 
nimerit chiar eu să-l aud spunând, că prin traducerea Filocaliei 


* Filocalia sfintelor nevoie ule desăvărşirii, introducere, traducere şi 
comentarii de Dumitru Stăniloae, Tipografia arhidiecezană, Sibiu, vol. | (1946), 
vol. Il (1947), vol. III (1948), vol. IV (1948), Editura Institutului Biblic, 
Bucureşti, vol. V (1976), vol. Vi (1977). vol. VII (1977), vol. VIII (1979). vol. 


IX (1980), vol. X (4981). vol. XI (1990), vol. XII (1992). 

părintele Stăniloae a adus cerul ortodox pe pământul 
românesc. Este foarte frumos exprimat. Merită să ţii minte o astfel 
de afirmaţie: prin traducerea Filocaliei, părintele Stăniloac a adus 
cerul ortodox pe pământul românesc. 

În scrierea aceasta din Filocalie. "Convorbiri cu părinţii din 
pustia Sketică”, în legătură cu convorbirea cu Slântul Moise 
Arapul, a venit vorba despre scopul vieţii călugărești. Scopul vieţii 
călugăreşti, dar s-ar putea spune tot aşa de bine scopul vieții 
creştineşti. Nu numai călugării au un scop de urmărit şi de împlinit 
în lumea aceasta, ci toţi creştinii. Şi s-a pus întrebarea, de către 
Sfântul Moise Arapul: "care este scopul vieţii călugăreşti?”. 
Răspunsul pe care l-au dat cei întrebaţi a fost că scopul vieţii 
călugărești, — noi zicem scopul vieţii creştineşti — esle împărăţia lui 
Dumnezeu. Sfântul Moise a zis: aţi răspuns bine în ceea ce priveşte 
ținta, dar în ceea ce privește scopul. nu aţi răspuns. Şi, pentru că ei 
au mărturisit că nu ştiu care este scopul, Sfântul Moise Arapul a 
spus că scopul este curățirea de patimi, deci curățirea de răutăţi, 
înlăturarea relelor din sufletul omenesc, patima fiind o răutate 
statornică pe care o poate avea cineva. Şi tot Sfântul Toan Casian, în 
Filocalie, în volumul întâi, are o scriere intitulată "Despre cele opt 
gânduri ale răutăţii”. Și în scrierea aceasta, vorbeşte despre opt 
răutăţi, despre opt patimi, despre opl deprinderi în răutate şi se 
ocupă de fiecare dintre cele opt: de lăcomia pântecelui, de curvie, 
de iubirea de avere, de mânie, de întristare — înțeleasă ca intristarea 
de binele altuia, adică zavistie sau invidie —, se ocupă mai departe 
de lene sau trândăvie şi de două răutăji care, într-un fel. sunt 
asemenea: mândria şi slava deşartă. Deci, cineva care vrea să 
inainteze în viața duhovnicească, trebuie să se curețe de râutăţile 
acestea și nu numai de deprinderile cele rele, ci şi de păcatele 
Singuratice care nu sunt patimi, ci sunt păcate, păcatul fiind 
călcarea legii lui Dumnezeu cu deplină voinţă și ştiinţă. ci şi de 
greşeli, de insuficiențe, de neputinţe, de orice este negativ în 
sufletul omului. 

Cât este de importantă curățirea de patimi, curățirea de 
răutăţi, înțelegem dintr-o istorisire din Pateric. Ce este Patericul? 

Patericul” este o carte cu învățături şi cu pilde călugărești, o carte 
mai practică decât Filocalia. Filocalia este o carte teoretică greu de 
reţinut, greu de studiat. De aceea, ea nici nu prea are circulaţie. 
Părintele Stăniloae a vrut să fie cartea aceasta o carte de 
îmbunătăţire sufletească. Dacă aţi avut vreodată careva dintre voi 
un volum din Filocalie în mână, aţi citit acolo (poate că aţi şi uitat 
ce aţi citit): “Filocalia sau culegere din scrierile Sfinţilor Părinţi, 
care arată cum poate omul să se curețe, să se lumineze și să se 
desăvârşească”. Sunt cele trei etape pe care le-am pomenit noi în 
legătură cu înaintarea în viața duhovnicească: curățirea; luminarea 
prin cunoștința de Dumnezeu ~ arătată sau manifestată în lucrările 
lui Dumnezeu, în făpturile lui Dumnezeu — și desăvârşirea. Această 
etapă a treia este numită felurii: desăvârşire, care înseamnă pe 
înţelesul nostru perfecțiune, deplinătate; se mai numeşte şi teolopie, 
pentru că în ea se descoperă Dumnezeu pe Sine în sufletul omului; 
se numeşte şi unirea cu Dumnezeu și îndumnezeire, pentru că în 
această etapă Dumnezeu se coboară la om, îl învăluie pe om şi îl 
ridică cumva în firea durnnezeiască, fără să-l desființeze ca fire 
omenească. În Pateric citim că odată, un pustnic din părţile 
cuviosului Pimen a ajuns undeva, la depărtare. zice acolo "în 
străinătate", şi acolo a găsit un alt pustnic, a stat de vorbă cu el, i-a 
vorbit intre altele despre cuviosul Pimen şi l-a invitat, cândva, dacă 
poate, să ajunpă să-l cunoască pe cuviosul Pimen. Pustnicul și-a 
făcut cale să-l cunoască pe cuviosul Pimen şi fratele l-a dus la 
cuvios şi l-a recomandat şi cuviosul Pimen nu a vrut să stea de 
vorbă cu el, pentru că pustnicul din străinătate l-a intrebat de lucruri 
înalte, nu despre lucruri practice și a plecat întristat de la cuviosul 
Pimen și și-a arătat nemulțumirea faţă de fratele care l-a invitat să-l 
cunoască pe cuvios. Şi atunci, fratele s-a socotit obligat să intervină 
pentru pustnicul din străinătate şi a intervenit. Şi cuviosul Pimen a 
răspuns aşa: "acesta este din cele de sus, iar eu sunt din cele de 
Jos”. Şi-a dat seama fratele care l-a invitat pe pustnic despre ce este 
vorba şi i-a spus: "Uite, mai incearcă o dată şi vorbeşte cu cuviosul 
Pimen, pentru că, să ştii, el nu vorbeşte despre lucruri înalte, ci 
vorbeşte despre lucruri practice”. Şi s-a dus din nou pustnicul şi a 

zis: "Ce să fac părinte, că mă luptă patimile?”. Şi Părintele a zis: 
"Acum, bine ai venit!”. Şi a stat de vorbă şi l-a folosit pe pustnicul 
din străinătate şi când a ieşit pustnicul din fața cuviosului Pimen, 
zice că îl lăuda pe Dumnezeu cu ce om însemnat l-a învrednicit să 
se întâlnească. De aici putem înţelege că lucrul cel dintâi și cel mai 
de căpetenie este curățirea de răutate, să fim buni; şi, în legătură cu 
aceasta, aş vrea să vă spun o întâmplare. 

A venit la mine la mânăstire mama, Dumnezeu să o 
odihnească, şi am stat de vorbă şi am întrebat-o: "Mamă, părintele 
acesta care a venit acum la noi în sat, ce vă învaţă, ce vă predică?” 
Săraca mama. nu putea să-mi spună ceva concret, pentru că nu 
ținea. minte. Nici din predicile mele nu linea minte. A zis odată: 
"Să ştii că am înțeles toate cele ce ai spus, dar acum, dacă mă duc 
acasă să-i spun lui tată-tău, nu mai ştiu nimic”. Şi totuși, am 
întrebat-o şi am făcut bine că am întrebat-o: "Mamă, ce vă învaţă 
părintele care a venit acum, ce vă spune, ce vă predică?” Și a stat 
mama așa puţin şi nu a zis nimic; şi eu am stăruit şi dacă am stăruit, 
a 7is: "A, tot bine ne învaţă. Ne învaţă să fim buni”. Să știți, iubiți 
ascultători, că nu există nimic mai important în viața omului, 
decât să fie bun. Sunt multe valori. sunt şi alte multe valori în 
lumea aceasta. lucruri de dorit, lucruri de împlinit. dar ca bunătatea 
nu este nimic. Cineva care este inteligent, care are minte bună, 
poate să se gândească şi la lucruri rele şi dacă mintea nu este 
câştigată pentru Dumnezeu, nu este nici viața omului câștigată 
pentru Dumnezeu. Se spune că şi dracii sunt inteligenţi. sunt cu 
minte, în înțelesul acesta că știu multe şi au multe feluri de legături 
în fiinţa lor, fac fel de fel de legături, dar nu sunt buni. Tot în 
Pateric se spune că i-a zis odată diavolul cuviosului Macarie: 
"Macarie, câte le faci tu, le facem şi noi, dar este una cu care ne 
întreci; tu priveghezi. noi niciodată nu dormim; tu posteşti, noi 
niciodată nu mâncăm, deci suntem mai presus decât tine în privința 
aceasta, dar este una cu care ne biruieşti”. Şi l-a întrebat cuviosul 
Macarie: "Care este aceea?”. Şi a zis diavolul: "smerenia." Deci, 
dracii nu au smerenie şi pentru că nu au smerenie nu au bunătate şi 
pentru că nu au bunătate nu au iubire şi pentru că nu au iubire nu se 
aseamănă cu Dumnezeu. Așa că sunt nişte lucruri pe care diavolul 
nu le poate face şi sunt şi nişte lucruri pe care le face, dar prin 
oameni. Diavolul nu are trup şi. pentru că nu are trup. nu poate face 

păcate trupeşti, dar îi poate îndemna pe oameni să facă păcate 
trupeşti şi atunci am putea zice că le face prin oameni. prin oamenii 
pe care îi angajează la păcate trupeşti. el, diavolul care nu are trup. 
Aşadar, cel dintâi lucru pe care trebuie să îl avem în vedere 
când este vorba de o viaţă care să meargă spre bucurie şi care să 
aducă bucurie, este să ne curăţim de patimi, să ne curăţim simţirile, 
să înlăturăm răulâţile din sufletul nostru, din viața noastră şi mai 
ales răutăţile din gând. Când mi-a spus părintele Arsenie så mă 
ocup de îmbunătăţirea sufletească prin rugăciunea “Doamne, lisuse 
Hristoase, Fiul lui Dumnezeu, miluieşte-mă pe mine, păcătosul!”, 
mi-a atras atenţia asupra lucrării acesteia, nu a făcut o teorie cu 
mine. M-a lăsat să descopăr singur lucrarea aceasta de îmbunătăţire 
sufletească. Şi m-am apucat să zic "Doamne, lisuse Hristoase, Fiul 
lui Dumnezeu, miluieşte-mă pe mine, păcătosul!” şi ziceam întins. 
Nu am zis numa: asta, pentru că mi-am văzut de treabă. Nu am 
crezul că pot lua examenele cu rugăciunea, ci am ştiut că 
examenele se iau cu ştiinţa şi am învăţat şi am fost elev hun şi am 
fost student bun. Nu am lăsat în seama lui Dumnezeu: "lasă, că zic 
«Doamne, lisuse Hristoase, Fiul lui Dumnezeu, miluiește-mă pe 
mine. păcătosul!; şi apoi dă Dumnezeu examene cu mine şi în 
locul meu". Nu se poate! Mi-a dat Dumnezeu înţelepciunea aceasta, 
că toate lucrurile au însemnătate la locul lor şi la vremea lor, Şi am 
început să zic "Doamne, lisuse Hristoase, Fiul lui Dumnezeu, 
miluieşte-mă pe mine, păcătosul!" şi să ştiţi că nu m-am întâlnit cu 
Domnul Hristos. Întâi m-am întâlnit cu mine, cu răutăţile din mine, 
cu mizeria din sufletul meu, cu spurcăciunile câte mi-au venit în 
gând, căte s-au scos la iveală din mine însumi şi am început să-mi 
dau seama de niște realităţi, de care ne putem da seama oricare 
dintre noi, dacă ne ocupăm de noi înşine. Vă spuneam zilele trecute 
că fiecare dintre noi suntem o sinteză, că suntem sinteza 
înaintaşilor noştri, a părinţilor noştri, a bunicilor noştri, a 
străbunicilor noştri. Nu ştim până unde merg rădăcinile noastre, dar 
în orice caz, nu există om în lumea aceasta care să nu vină şi cu 
înclinări rele şi cu dispoziţii bune. Şi acestea nu sunt de la el, ci 
sunt de la alţii în el. Şi ca să-ţi faci rânduială în viaţă. trebuie să-ţi 
faci rânduială în minte şi în simţire. Și rânduiala nu ţi-o faci tu, din 
puterea ta, ci te ajută Domnul Hristos, de aceea zici "Doamne, 
lisuse Hristoase, Fiul lui Dumnezeu, miluiește-mă pe mine, 

păcătosul!“. Deci trebuie să faci o lucrare de imbunătăţire 
sulletească. 

Sunt unii care pândesc că asta este tot, că trehuie să zică 
într-una şi zic cât pot ei să zică şi nu se gândesc la Domnul Hristos, 
ci sc gândesc de câte ori au zis şi de câte ori mai trebuie să zică. Să 
ştiţi că nu aşa trebuie să privim lucrurile. Noi trebuie să privim 
lucrurile în raport cu Dumnezeu, cu mântuirea pe care ne-o dă 
Domnul Hristos. Ca să ne imbunătăjim. ca să tim buni, cum a zis 
mama: "Tot bine ne invaţă. Ne învaţă să fim buni”. În legătură cu 
asta, aş putea să vă mai spun ceva şi vă spun. chiar. 

A veni! odată vorba despre un părinte de la noi din mânăstire. 
că este un părinte bun. Şi ştiţi ce au răspuns ai mci de acasă, țărani, 
oameni simpli? "Bun să şi tie şi dacă nu-i bun, n-are treabă să stea 
acolo?!" M-am uimit. Şi au avut dreptate. 

Nu am apucat să vă spun că mânăstirea este tinda raiului, 
casa lui Dumnezeu, poarta cerului, locul împlinirilor, cerul cel 
de pe pămâni şi locul fericirii. Dacă vrei să cauţi în lumea accasta 
un om fericit, nu ai unde să-l cauţi mai bine şi mai sigur decât între 
călugări, intre călugări care trebuie să fie buni şi dacă nu sunt buni 
seamănă cu dracii şi nu seamănă cu Dumnezeu. Şi cine face rele, 
cine face păcate, cine are patimi în sufletul lui. acela se depărtează 
de [Dumnezeu şi se depărtează de bucurie. Vrei să te apropii de 
Dumnezeu, care este izvor de bucurie? Vrei să te apropii de 
Dumnezeu. care te binecuvântează şi-ţi dă bucurie? Trebuie 
neapărat så fii bun. că unde nu-i bunătate, nu-i nici bucurie. Unde 
nu-i bunătate. nu-i nici fericire. Cineva care nu-i bun, chiar dacă 
este în cadrul mânăstirii. are domiciliul la mânăstire, călugăr nu 
este şi viitor călugăr nu este şi nu este călugăr nici dacă este făcut 
călugăr. Călugăria se legitimează, se arată. sc manifestă in 
bunătate. Şi de câte ori nu eşti bun, să ştii că nu eşti ce trebuie să 
fii. Nu eşti nici candidat la călugărie, nu cşti nici călugăr. chiar 
dacă eşti călugărit, deoarece călugăria este cu bunătate. “Bun să şi 
fie şi dacă nu-i bun, nu are treabă să stea acolo!" 

Tubili credincioşi, aceasta este calea câtre bucurie: curățirea 
de patimi şi bunătatea. A zis cuviosul Moise Arapul: “aţi răspuns 
bine în ceea ce privește ținta ultimă, care este împărăţia lui 
Dumnezeu, dar care «ste scopul fără de care nu poate ajunge cineva 
în împărăţia lui Dumnezeu?" Care este scopul? Şi, pentru că ei au 

$ câ nu ştiu, cuviosul a zis: "Scopul este curățirea de patimi, 
listurarea răului din suflet." 

Şi eu am început să zic: "Doamne. lisusc [lristoase, Fiul lui 
nezeu, miluieşte-mă pe mine, păcătosul!" şi s-au răscolil relelc 
mine şi m-a luat groaza şi m-ani gândit: "Doamnc. oare ce-i cu 
ne?". Și m-am mai gândit la ceva. M-am gândit că toți oamenii 
esc aşa ceva, pentru că viaţa nu se trăieşte pnn comparaţie. ci 
ţa se trăieşte individual, fiecare cu viaja lui. Nu aveam de unde 
“Ştiu dacă ceilalți au gândurile care îmi veneau mie în minte, dar 
eam că le au şi ci şi nu le spun, că niei eu nu le spuneam. Şi am 
eput să zic și am mai zis și am mai zis și am mai 2i$ şi zic şi 
m. Am zis până nu am fost călugăr unsprezece ani, din 1942 
ă în 1953, când m-am făcut călugăr. Şi cind m-am făcut 
lugăr, am fost obligat să zic cât mai des "Doamne, lisuse 
istoase. Fiul lui Dumnezeu. miluieşte-mă pe mine, păcătosul!” şi 
3 zis şi zic şi acum şi bineinţeles că am ajuns şi la limpezire, 
nmu că Dumnezeu nu se lasă dator. Şi eu cred că tol ce am 
alizat pozitiv în lumea aceasta se datorează faptului că m-a 
conjurat mila lui Dumnezeu pc care am chemat-o atunci când am 
is "Doamne. lisuse Îlristoase, Fiul lui Dumnezeu, miluicştc-mă pe 
ine. păcătosul!”. Şi să ştiţi că am fost un om al bucuriei şi pot să 
nă prezint ca un om fericit. Eu zic despre mine că sunt fencit. Şi 
ic că sunt fericit pentru că stau în legătură cu Izvorul fericirii, cu 
umnezeu. Mă rog lui Dumnezeu. îl măresc pe Dumnezeu, iau 
arte la sfintele slujbe, îmi place la sfintele slujhe. m-a miluit 
umnezcu cu daruri nesperate. În situaţia aceasta specială, mi-a dat 
umnezeu preoţie împotriva tuturor împotrivirilor. Şi a vrut 
Dumnezeu så fie așa şi aşa este şi este bine că este aşa. Aceasta este 
calea bucuriei. Orice ai face, dacă nu mergi pe calea aceasta, nu 
ajungi la bucurie, ajungi la întristare, ajungi la nemulțumire. ajungi 
la tulburare, ajungi la zdroabă sufletească, trăieşti în mânăstire ca şi 
Când ai fi onunde şi nu ştii şi nu te gândeşti şi nu vrei să ştii şi nu 
cauţi să ştii că mânăstirea este tinda raiului, casa lui Dumnezeu. 
poarta cerului, locul împlinirilar, cerul cel de pe pământ şi lecul 
fericirii. Aşa că. dacă este vorba să inaintăm în viața duhovni- 
cească. cste de trebuinţă să fim buni. Să ne fie ruşine că nu suntem 
buni, să ne fie ruşine că suntem râi, să ne fie ruşine că ne 
"ase:nânăm cu dracii. să ne (ie rușine că nu-l slujim lui Dumnezeu 

cu toată viața noastră, cum spunem la slujbă: “Toată viața noastră, 
lui Hristos Dumnezeu să o dàm". Lucrurile acestea au valoare nu 
numai pentru cei care sunt în mânăstire. ci pentru toţi credincioşii. 
Nu există creștin râu. Şi dacă există, totuşi. răutate în creştini, 
înseamnă că răutatea este dominantă şi convingerile creştine sunt 
absente. Cercetaţi-vă pe voi înşivă şi vedeţi dacă aveți vreo 
preocupare de felul acesta, så fiți buni. mai ales buni, mai ales 
iertători, mai ales blânzi. mai ales iubitori. mai ales să ocoliţi 
gândurile de ură. gândurile de răzbunare, gândurile de desfrânarc. 
gândurile de iubire de avere. Ocoliţi toate pricinile care duc la 
răutate. Nu vă uitaţi la televizor la lucruri spurcute! Nu vă 
uitaţi la televizor, nu vă uitaţi pe internet la necuviinţe, că vă 
bășați gunoait în suflet şi nu puteţi avea bucurie. Nici măcar 
bucuriile fireşti nu le mai puteţi avea, pentru că toate acestea 
sunt umbrite de răutăţile care au crescut în voi. 

Vrei să ai bucurie? Am zis că trebuie să intri în atmosfera 
slujbelor bisericeşti şi să lc trăieşti nu numai aşa, că stai și te 
gândeşti că sunt cam lungi. Spunea părintele Serafim, Dumnezeu 
să-l odihnească, că s-a dus la Sfântul Munte. Şi când s-a dus la 
Sfântul Munte și a stat acolo la slujbe lungi, i se părea mult. că el 
aici în ţara noastră nu a avut prilejul să vadă vreo slujbă lungă ca 
privegherile de la Sfântul Munte. Şi îl punea părintele Antipa 
Dinescu să citească şi scria acolo “de două ori” şi el citca o dată şi 
mergea mai departe; şi părintele îi zicea: "Mă. prostule. tu nu vezi 
acolo că este scris «de două ori»? la mai citeşte o dată!" Şi mai 
citea o dată. Şi după ce se găta slujba, zicea câtre părintele: "Vai, 
dar lungă a mai fost slujba!" şi părintele-i zicea: "Lungă e lenea 
ta!". Sunt nişte lucruri pe care e bine să le ştim şi să le avem în 
vedere. Acum, bineînțeles că nu le poţi cere unui copil... Am citit 
odată o carte, se numea "Despre stareţii ruşi“; şi din cartea aceasta, 
numai atât mai ştiu, că nu poţi cere unui copil să meargă la același 
pas cu un om mare. Şi așa este, dacă mergi cu un copil de mână, iți 
laşi tu. om mare, pasul după copil. Mi-a aduc aminte că odată, nu 
Ştiu unde am tost cu părinţii mei şi am venit cu trenul şi a trebuit să 
facem noi vreo nouă kilometri pe jos, de la gară, din Ocna Sibiului, 
ŞI până în satul nostru: şi tare mi-a fost greu. Parcă şi acum mă dor 
picioarele cum mă dureau atunci. Şi ziceam: "Mai este până 
acasă?" Şi ai mei ziceau: “Mai este, dar ajungem noi, las’ că 

ajungem noi, hai că mai mergem o țâră...” și ne-am dus. Și am citit 
acolo, în carte. că nu poţi să ceri unui copil să meargâ la acelaşi pas 
cu un om mare şi tare mi-a plăcut gândul acesta şi am străbătut cu 
el. Trebuia să vă spun lucrurile acestea. pentru că de fapt noi nu 
trebuie să fim pretenţioşi şi să pretindem de la oameni lucruri pe 
care ci nu le pot face. Hai să vă mai spun ceva important. De fapt, 
eu zic că toate sunt importante, dar acum încă ceva important. 

În 1965 am fost la Bucureşti să-l întâlnesc pe părintele 
Arsenie. A trecut de atunci vreme îndelungată şi trecuse şi până 
atunci vreme îndelungată, de când m-am întâlnit pentru prima dată 
cu părintele Arsenie. M-am întâlnit cu părintele Arsenie în 1942 şi 
mi-a pus în vedere rugăciunea cu care se mântuiesc călugării. 
"Doamne, lisuse Hristoase, Fiul lui Dumnezeu, miluieşte-mă pe 
mine. păcătosul!"; şi am început s-o zic şi am zis. şi am zis, şi am 
zis; cât am putut şi când mi-am adus aminte; şi nu am avut o 
pravilă anume. Când eram elev de liceu. atunci când s-au râscolit 
relele din mine, mi-am făcut un fel de pravilă. dar de fapt nu era o 
pravilă ca aceea pe care a pomenit-o părintele Antipa Dinescu, 
când a zis: “Să te |ii de pravilă. că. dacă nu, te îndrăcești!“; ci. o 
pravilă în ințelesul că. mergând ile la internatul unde locuiam până 
la şcoalii — mergeam o jumătate de oră pe drum. de muite ori singur 
= ziceam într-una: "Doamne, lisuse Hristoase, Fiul lui Dumnezeu, 
miluiește-mă pe mine, păcătosul!”. Şi atâta hucurie am avut în 
suflet de pe urma acestei lucrări de îmbunătăjire sufletească, încât 
uneori credeam că mă ridică cineva pe sus. Bineînţeles că nu mă 
ridica nimeni. Şi mai gândeam ceva: că n-aş putea suporta mai 
multă bucurie. că mor de bucurie. Nu am avut mai multă decât atâta 
câtă a slobozit Dumnezeu să am şi am avut bucurie, pentru că 
bucuria vine de la Dumnezeu; şi de aceea, recomand din toate 
puterile mele rugăciunea aceasta de imbunătățire. prin care mi s-a 
limpezit sufletul de răutăţile cu care m-am pomenit în lumea 
aceasta. M-am pomenit cu răutăţi aduse din străfunduri de existenţă 
Şi mi-am dat seama de ele din tincrejte. aproape de copilărie, pentru 
că mi-a rânduit Dumnezeu calea aceasta. mi-a rânduit Dumnezeu să 
mă întâlnesc cu părintele, mi-a rânduit Dumnezeu să ştiu calea 
aceasta. Mi-a rânduit Dumnezeu! Da. nu am avut nici un merit! 

M-am spovedit odată la părintele Arsenic. atunci când m-am 
întâlnit cu cl prima dată şi când mi-a pus în vedere rugăciunea de 

toată vremea, şi mi-a pus o întrebare, iar mie atunci mi s-a părut 
curios că mi-a pus-o. M-a întrebat aşa: "Ţi-a venit vreodată în 
minte să omori un om?”. Nu-mi venise niciodată în minte să omor 
un om, nici până atunci, nici de atunci încoace. Alte răutăți mi-au 
venit în minte, multe şi de multe feluri, dar mai ales asta, nu. Şi m- 
am gândit eu, după aceea, că de fapt părintele, când mi-a pus 
întrebarea aceasta, a vrut să răscolească, să scormone dincolo de 
mine şi să ştie cum s-au prezentat părinţii mei, de la care aş fi putut 
aduce şi răutatea aceasta, să doresc să omor un om. Poate că nu 
sunt mulţi aceia care se gândesc să omoare un om şi totuşi sunt 
destui şi mai ales femeile care fac avorturi şi care omoară oameni, 
oamenii din ele. Sunt păcate şi noi nici nu ne putem da seama cât 
sunt de grave păcatele acestea. Şi zicem că nu le vine oamenilor în 
minte să omoare un om. Poate nu le vine în minte să omoare un 
om, ci le vine în minte să omoare mai mulți oameni. Am 
recomandat din toate puterile mele o carte scrisă de un episcop 
greco-catolic, pe nume loan Suciu, şi cartea se numeşte "Mama". 
Nu are nimic confesional. Acolo sunt nişte lucruri care vor să 
scoată în evidenţă gravitatea avortului. De ce? Pentru că această 
carte, numită "Mama", care a apărut şi acum, de curând, la Cluj, la 
editura "Viaţa creştină"!” şi pe care eu am răspândit-o din toate 
puterile mele, este o carte din care poate învăţa omul, în ceea ce 
priveşte viaţa de familie, păcatele şi virtuțile pe care le poate avea 
cineva în viața de familie. Aşa că, iată, am ajuns la vorba aceasta, 
că sunt oameni care omoară oameni. Sunt oameni care se unesc la 
gândul de a omori oameni. Şi acestea sunt mai ales femeile. Şi nu 
numai femeile, sunt şi bărbaţi. Bărbaţii care sfătuiesc femeile să 
omoare copiii din pântecele lor sunt tot aşa de vinovaţi ca femeile 
care fac avort. Și m-a întrebat părintele dacă mi-a venit în minte să 
omor un om. Nu mi-a venit în minte şi îmi pare bine că nu mi-a 
venit în minte. Au fost destule celelalte. Dar, cu ajutorul lui 
Dumnezeu, cum v-am spus, am ajuns la o bucurie "care nu se trece, 
ci în veci petrece", cum zice poeta Zorica Laţcu în poezia "Pasăre 
de nea". 

Deci, iubiţi credincioşi, avem în faţa noastră calea bucuriei. 
Calea bucuriei înseamnă, întâi și întâi, înlăturarea relelor din viața 


'0 Ediţia a Il-a, apărută în anul 2000. 

noastră, din sufletul fiecăruia şi împlinirea binelui după putere; şi, 
mai ales, să ținem legătura cu Dumnezeu, cu Domnul nostru lisus 
Hristos, cu Evanghelia, cu slujbele Bisericii, care sunt Evanghelia 
trăită, cu vuietul Duhului, care sunt textele liturgice, textele de la 
slujbe, manifestate prin mijlocirea noastră. Să ţinem legătură cu 
Sfintele Taine, cu sfânta împărtăşire cu Trupul şi Sângele 
Domnului nostru lisus Hristos, care se face şi spre bucurie, spre 
sănătate şi spre veselie. Aşa spunem: "să mi se facă împărtăşirea 
aceasta spre bucurie, spre sănătate şi spre veselie”. Să ţinem 
legătura cu Dumnezeu, pentru că de la Dumnezeu vine "toată darea 
cea bună şi tot darul desăvârşit”. Să ținem legătură cu mijloacele de 
îmbunătăţire, între care este şi rugăciunea şi mai ales rugăciunea, 
pentru că este cea mai la îndemână. Fără îndoială că trebuie să 
ținem seamă şi de celelalte rânduieli, de post, de tot ce ne pune la 
îndemână Sfânta noastră Biserică şi dacă facem aşa, atunci, pe 
măsura curăţirii de patimi, pe măsura înlăturării răutăţilor din 
sufletul nostru, din viața noastră, din gândurile noastre, ajungem la 
o bucurie pe care nu ţi-o poate da lumea aceasta, chiar dacă sunt şi 
bucurii din lumea aceasta. Pentru că sunt bucurii şi în lumea 
aceasta, eu v-am spus. V-am spus de bucurii fireşti, de bucurii de 
familie, de bucurii de succes. Toate acestea au rostul lor şi au darul 
lor, dar mai presus de acestea sunt bucuriile duhovniceşti, pe care 
nu ți le poate da decât Dumnezeu, prin mijlocirile Maicii 
“Domnului, prin rugăciunile sfinților, prin rânduielile de slujbă, care 
"sunt prilej de întâlnire cu Dumnezeu. După fiecare slujbă, ar trebui 
“să ne întrebăm dacă prin slujba respectivă ne-am întâlnit cu 
“Dumnezeu. Am zis că la Sfânta Liturghie se spune: "Plinirea Legii 
şi a proorocilor Tu Însuţi fiind, Hristoase, Dumnezeul nostru, Cel 
ce ai plinit toată rânduiala cea părintească, umple de bucurie şi de 
veselie inimile noastre, totdeauna, acum şi pururea şi în vecii 
vecilor. Amin!"”. Cerem aceasta de la Domnul Hristos. La Sfântul 
Maslu, v-am spus că zicem: "Facă-se, Doamne, undelemnul acesta, 
“untdelemn de bucurie, untdelemn de sfinţenie, îmbrăcăminte 
“împărătească, pavăză puternică, izbăvitoare de toată lucrarea 
" diavolească, pecete nestricată, bucuria inimii, veselie veşnică"; 
iarăşi bucurie, iarăşi veselie. Aşa că toate acestea trebuie să se 
împlinească în noi. 
Nu ştiu dacă vă gândiţi, cei care sunteţi în mânăstire, că cea 

dintâi haină pe care o primeşte cel care se face călugăr este o haină 
albă, o cămaşă lungă, care este numită "haina veseliei”. "Fratele 
nostru (sora noastră) se îmbracă cu haina veseliei”, ca să fie veselă 
toată viața, de acum şi până în veac, nu numai în viața aceasta, ci şi 
în veşnicie. Trebuie să avem conştiinţa că ne-am îmbrăcat cu 
"haina veseliei”. Şi dacă nu avem în conştiinţă lucrul acesta, 
înseamnă că de fapt nu mergem pe calea bucuriei şi că vorbim 
degeaba de bucurie şi cuvântul "bucurie" este vorbă frumoasă în 
pustie. Vă pun în atenţie toate lucrurile acestea pentru binele 
vostru, pentru îmbunătăţirea voastră, pentru că unde nu este 
îmbunătăţire, nu este nici bucurie. Ştiţi că este o cântare populară, 
poate aţi auzit-o şi voi, nu ştiu dacă se mai cântă acum, că "La casa 
de omenie se pot veseli şi-o mie, dar la casa de oameni răi, nu se 
veselesc nici ei". Unde este răutate nu este bucurie, unde sunt 
patimi nu este bucurie, unde sunt păcate nu este bucurie, ci este 
zbucium. Zbuciumul pe care îl aduc păcatele, zbuciumul pe care îl 
aduc răutăţile. Pentru că aşa a rânduit Dumnezeu. Păcatele se 
plătesc şi se plătesc cu neliniştea, cu tulburarea, cu nemulțumirea, 
cu zdroaba sufletească, cu tot ce nu-ţi place, pentru că este 
rânduiala lui Dumnezeu să plăteşti păcatele. Şi Dumnezeu nu se 
lasă dator nici când este vorba de virtuţi. Dacă cineva face cele 
bune şi, cu ajutorul lui Dumnezeu, se alcătuieşte prin virtuţi, nu se 
poate să nu aibă bucurii. Bucuria vine ca un dar de la Dumnezeu 
pentru cei care împlinesc poruncile Lui, pentru că aceia se întâlnesc 
cu Domnul Hristos şi întâlnirea cu Domnul Hristos este spre 
bucurie şi spre veselie. 

lubiţi credincioşi, iată ne apropiem de sfârşitul întâlnirilor 
noastre. Mâine dimineaţă, cu ajutorul lui Dumnezeu, am să spun 
ceva despre legătura sau nelegătura dintre întristare şi bucurie şi am 
să vă spun ce se opune, ce stă împotriva bucuriei. Va fi tot un fel de 
continuare a ceea ce v-am spus în seara aceasta şi vă rog să fiți cu 
luare aminte. Toate acestea, să ştiţi, vi le-am spus nu pentru ca să 
împlinim o rânduială, că am venit aici, că trebuie să spun nişte 
cuvântări. Nu, ci toate acestea vi le-am spus pentru cealaltă vreme a 
vieţii voastre, în măsura în care ţineţi minte, şi pentru o lucrare de 
îmbunătăţire care să ţină de acum şi până în veac. Amin! 

Mărire Tatălui şi Fiului şi Sfântului Duh! Amin! 

Întrebări şi răspunsuri 


— Părinte, se întâmplă că, deşi în timpul zilei te rogi, ai 
preocupări duhovniceşti, în timpul somnului visezi urât. Care 
ar putea fi cauza acestui fapt? 


Înseamnă că încă nu eşti rezolvat cu gândurile, cu starea. 
Părintele Arsenie zicea că un călugăr, şi în vis trebuie să fie 
călugăr. Adică, dacă nu eşti rezolvat, dacă încă eşti împătimit, 
visurile sunt gândurile necontrolate şi, fiind necontrolate, te 
manifeşti cum eşti tu în realitate. Adică, un om bun nu poate avea 
gânduri rele. Dar dacă ai gânduri rele, înseamnă că nu eşti rezolvat, 
încă nu eşti bun până mai poţi avea gânduri rele, chiar şi în vis. 


— Sunt momente în care nu te poţi ruga, fie din oboseală, 
fie din cauza gândurilor. 


Nu se poate ieşi din situaţia aceasta decât insistând în 
continuare pentru partea pozitivă. Adică, atunci nu poţi, dar când 
poţi, te rogi. Roagă-te cum poți, ca să ajungi să te rogi cum trebuie. 
Bineînţeles că oboseala este o realitate. Vin unii la mine şi zic că nu 
se roagă, că sunt leneşi. Şi eu totdeauna le spun: "Fii atent, că poate 
nu eşti leneş, poate eşti obosit”. Eşti leneş atunci când eşti odihnit 
şi nu vrei să faci un lucru cu care eşti dator. Dar când eşti obosit nu 
eşti leneş, ci eşti obosit. 


— Este bine să îi învăţăm pe eretici să zică rugăciunea 
"Doamne, Iisuse Hristoase, Fiul lui Dumnezeu, miluieşte-mă pe 
mine păcătosul!''? 


Da, poate să o spună oricine. Şi poate ca tocmai această 
lucrare să-i aducă la ortodoxie. Eu am cunoscut în Franţa o doamnă 
care mi-a spus că ea a ajuns la ortodoxie prin rugăciunea "Doamne, 
lisuse Hristoase, Fiul lui Dumnezeu, miluieşte-mă pe mine, 
păcătosul!”. 


— Un copil, elev, care are educaţie puţină, este de multe 
ori exclus, marginalizat de colegii săi. Apare astfel un conflict 

între dorința de a avea prieteni şi dorința de a rămâne cu 
Dumnezeu. Cum poate fi depăşit acest conflict? 


Să-ţi cauţi prieteni care au credință în Dumnezeu. 


— Vă rugăm să ne spuneţi cuvântul Sfântului loan Gură 
de Aur din noaptea Sfintei Invieri. 


"De este cineva binecredincios şi iubitor de Dumnezeu, să se 
bucure de acest praznic frumos şi luminat. De este cineva slugă 
înțeleaptă, să intre bucurându-se întru bucuria Domnului său. De s- 
a ostenit cineva postind, să-şi ia acum răsplata. De a lucrat cineva 
din ceasul cel dintâi, să-şi primească astăzi plata cea dreaptă. De a 
venit cineva după ceasul al treilea, mulţumind să prăznuiască. De a 
ajuns cineva după ceasul al şaselea, să nu se îndoiască nicidecum, 
căci cu nimic nu va fi păgubit. De a întârziat cineva până în ceasul 
al nouălea, să se apropie nicidecum îndoindu-se. De a ajuns cineva 
abia în ceasul al unsprezecelea, să nu se teamă din pricina 
întârzierii, căci darnic fiind Stăpânul, primeşte pe cel de pe urmă ca 
şi pe cel dintâi, odihneşte pe cel din al unsprezecelea ceas ca şi pe 
cel ce a lucrat din ceasul dintâi; şi pe cel de pe urmă miluieşte, şi pe 
cel dintâi mângâie; şi aceluia plăteşte, şi acestuia dăruieşte; şi 
faptele le primeşte şi gândul îl ţine în seamă şi lucrul îl preţuieşte şi 
voinţa o laudă. 

Pentru aceasta, intraţi toți întru bucuria Domnului nostru; şi 
cel dintâi, şi cei de al doilea, luaţi plata. Bogaţii şi săracii, împreună 
bucuraţi-vă. Cei ce v-aţi înfrânat şi cei leneşi, cinstiţi ziua. Cei ce 
ați postit şi cei ce n-aţi postit, veseliți-vă astăzi. Masa este plină, 
ospătaţi-vă toți. Viţelul este mult, nimeni să nu iasă flămând. 
Gustaţi toți din ospăţul credinței; împărtăşiți-vă toţi din bogăţia 
bunătăţii. Să nu se plângă nimeni de lipsă, că s-a arătat împărăţia 
cea de obşte. Nimeni să nu se tânguiască pentru păcate, că din 
mormânt iertare a răsărit. Nimeni să nu se teamă de moarte, că ne-a 
izbăvit pe noi moartea Mântuitorului; a stins-o pe ea Cel ce a fost 
ținut de ea. Prădat-a iadul Cel ce S-a pogorât în iad; umplutu-l-a de 
amărăciune, fiindcă a gustat din trupul Lui. Şi aceasta mai înainte 
înțelegând Isaia, a strigat: Iadul, zice, s-a amărât, întâmpinându-Te 
pe Tine jos: amărâtu-s-a că s-a stricat; s-a amărât, că a fost 

batjocorit; s-a amărât, că a fost omorât; s-a amărât, că s-a surpat; 
s-a amărât, că a fost legat. A primit un trup şi de Dumnezeu a fost 
lovit. A primit pământ şi s-a întâlnit cu cerul. A primit ceea ce 
vedea şi a căzut prin ceea ce nu vedea. Unde-ţi este, moarte, 
boldul? Unde-ţi este, iadule, biruinţa? Înviat-a Hristos ŞI tu ai fost 
nimicit. Sculatu-S-a Hristos şi au căzut diavolii, înviat-a Hristos şi 
se bucură îngerii. Înviat-a Hristos şi viaţa stăpâneşte. Înviat-a 
Hristos şi nici un mort nu este în groapă; că Hristos, sculându-Se 
din morţi, începătură celor adormiţi S-a făcut. Lui se cuvine slava 
şi stăpânirea în vecii vecilor. Amin!" 


— Cum putem fi buni, când în lume nu este decât o luptă 
pentru supraviețuire? 


Dragă, lupta pentru supravieţuire nu este luptă împotriva 
oamenilor, ci împotriva răului, aşa că poţi rămâne bun. Dragă, dacă 
eşti bun, şi când lupţi, lupţi cu bunătate. 


— Cum să înțelegem pilda ispravnicului necredincios din 
Evanghelia după Luca, în capitolul 16, şi în special "faceți-vă 
prieteni cu ajutorul bogățiilor nedrepte”? 


"Faceţi-vă prieteni cu ajutorul bogățiilor nedrepte” înseamnă 
"Ajutaţi-i pe oameni din bogăţiile pe care le-aţi câştigat pe 
nedrept”. Adică Domnul Hristos nu ne îndeamnă să câştigăm 
bogății pe nedrept, dar dacă am câştigat bogății pe nedrept, să le 
folosim pentru binele altora. 


— Ce să facem dacă nu ne putem face o rânduială în viață, 
un program de rugăciune, datorită obişnuinţei de a amâna 
mereu lucrurile? 


Starea aceasta, dacă vrei să nu o ai, cu vremea nu o ai. Cauţi 
întotdeauna să împlineşti ceea ce trebuie împlinit şi de la puţin se 
ajunge la mult. 

— Cum se explică starea de neliniște sufletească după 
Sfânta Impărtăşanie? Ar însemna că persoana în cauză s-a 
împărtăşit fără a fi vrednică? 


Nu cred că întotdeauna este aşa, dar în orice caz, Sfânta 
Împărtăşanie trebuie să aducă binefacerile care sunt pomenite la 
Sfânta Liturghie, când preotul zice ca cei ce se împărtăşesc să 
ajungă la "trezirea sufletului, iertarea păcatelor, împărtăşirea cu 
Duhul Sfânt, la plinirea împărăției cerurilor şi la îndrăzneala cea 
către Tine"; sau cuvintele din rugăciunea întâi de la rugăciunile de 
mulţumire după Sfânta Împărtăşanie: "ca să-mi fie mie acestea spre 
tămăduirea trupului şi a sufletului, spre alungarea a tot 
potrivnicului, spre luminarea ochilor inimii mele, spre împăcarea 
sufleteștilor mele puteri, spre credință neînfruntată, spre dragoste 
nefățarnică, spre împlinirea înțelepciunii, spre paza poruncilor Tale, 
spre adăugirea harului Tău celui dumnezeiesc şi spre unirea 
împărăției Tale". Sunt zece binefaceri pomenite în rugăciune, la 
care se adaugă toate binefacerile câte le dă Dumnezeu omului care 
se apropie de El. Nu trebuie să gândim că lucrurile merg matematic 
şi că întotdeauna trebuie să fie la fel. O dată este într-un fel, altă 
dată este în alt fel, însă important este să folosim mijloacele acestea 
ca un ajutor pentru înaintarea noastră în viaţa spirituală. 


— Ce putem face dacă împlinirea legii lui Dumnezeu aduce 
mândrie în sufletul nostru? 


Să căutăm să nu mai aducă mândrie, ci să aducă smerenie. Nu 
ai ce face. 


— Vă rugăm să ne recitați poezia "Un oaspe" de Zorica 
Lațcu. 


Străinul, care-aseară a poposit la noi, 

L-am ospătat cu pâine, cu vin şi cu măsline. 

l-am aşternut în grabă un pat de frunze moi, 
N-am întrebat nici cine-i şi nici de unde vine. 

Făcuse cale lungă, străinul, până-n sat. 

Cu poala hainei mele i-am şters de praf piciorul. 
Ulei de levănţică pe plete i-am turnat, 

Cu vin bătrân şi dulce umplutu-i-am ulciorul. 


Era frumos, cu barba ca floarea de alun, 

Cu ochii plini de vraja tăriilor albastre. 

Eu mi-am adus aminte de veacul cel străbun; 
Oare vre-un zeu să şadă pe prispa casei noastre ? 


El mi-a vorbit, surioară, dar nu ştiu ce mi-a spus. 
Ca rodia-i de dulce pe buza lui cuvântul, 

Ca murmurul de ape, ca freamătul de sus 

Din pomi cu floarea albă, când îi adie la vântul. 


Vorbea despre iubirea cea fără de păcat, 
De-o patimă, curată ca flacăra de soare, 
Despre o jertfă sfântă pe-altarul nepătat. 
Spunea despre durerea de-a pururi roditoare. 


Şi mi-a pătruns în suflet şi chipul lui cel drag, 
Şi vraja nesfârşită din vorba lui domoală; 

In liniştea de seară torceam fuioru-n prag. 

Şi lacrimi mari căzură din ochii mei în poală. 


Străinul, care-aseară a poposit la noi, 

Mi-a tulburat odihna cu sete negrăită. 

Am stat o noapte-ntreagă amândoi. 

Dar el nu-ntinse mâna spre floarea dăruită. 


Cu dragoste de frate mi-a mulțumit în zori, 
Când a plecat - străinul - pe drumul ud de rouă. 
Şi mi-au rămas în urmă, ca mirosul de flori, 
Cuvintele lui stranii şi blânde: "Pace vouă”. 


L-am urmărit în zare, cu gene arse-n plâns, 
Privind lumina albă cum îi juca în plete 

Şi aşternutu-i moale cu dor în pumni l-am strâns, 
Lăsând mireasma caldă de frunze să mă-mbete. 


- Din bogăţiile câştigate pe nedrept se pot face danii la 


Biserică? Se poate da zeciuială din acestea? 

Se poate, dar nu trebuie să cauţi bogății câştigate pe nedrept, 
ci dacă le-ai câştigat pe nedrept, poţi să le foloseşti spre bine, dar să 
nu cauţi să ai bogății pe nedrept ca să faci bine din ele. 


— Cum putem păstra bucuria în inima noastră în mijlocul 
unei lumi agitate şi plină de griji şi necazuri? 


Dragă, Dumnezeu biruie toate. 
— Dragostea pentru oamenii de lângă noi are limite? 


Are limită capacitatea noastră de a iubi. 


— Ce înseamnă să fii nebun pentru Hristos? 


În prima Epistolă către Corinteni, Sfântul Apostol Pavel 
vorbeşte despre nebuni pentru Hristos în sensul acesta, că cei care 
erau creştini erau socotiți nebuni de către păgâni. Și erau socotiți 
nebuni pentru că credeau în Hristos. Aceasta înseamnă nebun în 
Hristos, nu înseamnă să fii un aiurit, cu titlul că eşti creştin şi că 
eşti al lui Hristos. Domnul Hristos a lăudat întotdeauna înţelep- 
ciunea, nu nebunia. De exemplu, eu am ascultat o conferință ținută 
de un rus la Bucureşti şi vorbea despre mai multe şi la un moment 
dat a spus că o femeie s-a dus la un episcop şi i-a cerut să-i dea 
binecuvântare să fie nebună pentru Hristos şi episcopul a zis: "Îţi 
dau, că şi aşa eşti nebună”. Sau, când am terminat eu liceul, aveam 
un profesor mai apropiat, care ţinea la mine. Era profesor de 
geografie. Dorea să mă ajute. Şi când am terminat liceul şi mi-am 
luat bacalaureatul, m-a întrebat: "Acum ce faci?”. Şi am zis: "Mă 
duc la Teologie." Și a zis: "Ce, mă, eşti nebun?” Da, pentru el am 
fost nebun şi pentru mine am fost bun. 


— In ce măsură credeţi că afectează progresul duhovnicesc 
direcția lumii de astăzi, comparativ cu perioada comunistă şi 
cea interbelică? 


Dragă, nu se pune problema. Fiecare epocă îşi are oamenii ei 
Şi îşi are strădaniile care ţin de epoca respectivă. 

— Dacă puteţi, vă rugăm să ne cântaţi '"'Veniţi să ne 
închinăm". 


Nu ştiu dacă sunt eu aşa de bun, dar în orice caz, hai să zic, 
ca să-mi arăt şi neputința, nu numai ştiinţa. 

"Veniţi să ne închinăm şi să cădem la Hristos. Mântuieşte-ne 
pe noi, Fiul lui Dumnezeu, Cela ce eşti minunat întru sfinţi, pe noi, 
cei ce-Ţi cântăm Ție, aliluia." Eşti mulţumit? 

Acum să vă spun şi eu o poezie, ne-ntrebat. 

De obicei, când vorbesc, cum am vorbit în seara aceasta, pun 
față în faţă două poezii. Una care arată zbuciumul, scrisă de George 
Coşbuc şi intitulată "Fata morarului”" şi una scrisă de Traian Dorz, 
care este intitulată "Dragul dezmierdării mele" şi arată pozitivul. 

Şi acum negativul din "Fata morarului": 
Sub plopii rari apele sună 

Şi plopii rari vâjâie-n vânt, 

lar roata se-nvârte nebună! 

Eu stau la covată şi cânt, 

Dar singură nu ştiu ce cânt, 

Şi-n ochii mei lacrimi s-adună. 


Aşa-i de-ntunerec afară! 

Din cer un iad până-n pământ. 
Eu cânt tot un cântec d-aseară 
Şi-aşa mi-e de silă să-l cânt, 

Eu tremur şi n-aş vrea să-l cânt, 
Şi-l tac, dar nevrând îl cânt iară! 


O, stânge-te, lampă, te stânge! 
Că brâul de-ncins mi-a fost lung, 
Dar brâul meu astăzi mă strânge, 
La copcii cu greu îl ajung! 

Aşa de cu greu îl ajung, 

Şi-n copcii el trupul mi-l frânge! 


Dormi, mamă, dormi, draga mea mamă, 
Să nu-ntrebi de ce nu dorm eu! 
Obrazul ascuns sub năframă 

E martur amarului meu: 


E martur păcatului meu. 

Tu n-ai băgat încă de seamă! 


Sub plopii rari apele sună, 

Şi plopii rari vâjiie-n vânt, 
Scot hohote parcă să-mi spună, 
În râs, ce nemernică sunt! 

Ce rea, ce nemernică sunt, 

Iar apele-mi strigă: — "Nebună"! 


O, macină grâul mai bine 
Şi-nvârte-te, roată, mereu! 
Că lumea să-nvârte cu mine, 


Şi vreu, şi eu nu ştiu ce vreu! 


Ba lasă, că ştiu eu ce vreu: 
Aş vrea să fiu, roată, supt tine! 


Vă rugăm să recitaţi şi poezia "Cer nou" de Zorica Laţcu. 


Grăit-am ieri prin lacrimi cu Domnul şi i-am spus: 
"De noi cum nu ţi-e silă Prea Scumpul meu lisus? 
Cum nu-ţi întorci Tu faţa cu silă de la noi 

Şi cum mai vrei să suferi făptura de noroi? 

Cum vrei să calce-n lume piciorul Tău curat 

Cel care peste aripi de înger a călcat? 

Cum poala prea curată, Stăpâne, n-o fereşti, 

În tină omenească să nu ţi-o murdăreşti ? 

Cum poți să suferi, Doamne, miros de putregai, 
Când ai tămâia dulce a crinilor din rai? 

Cum suferi bezna noastră, Tu, soare strălucit, 
Cum poți să rabzi ocara, Tu, Domnul prea slăvit ? 
Şi cum fiind căldura iubirilor cereşti, 

În inima mea rece Tu vrei să locuieşti ? 

Tu, cel ce stai în ceruri cu mari luminători, 

În iadul meu, Stăpâne, cum vrei să Te cobori ? 


Ca Petru ani de-a rândul te-am izgonit mereu 
leşi de la mine, Doamne, că păcătos sunt eu. 
Dar n-ai plecat! Ba încă, cu pasul Tău curat, 
Ai coborât tot cerul în iadul meu spurcat. 
Cu pasul Tău pe mine de tot m-ai curăţit, 


Cu raza ta tot chipul tu mi l-ai strălucit. 
Cu focul tău pe mine, cel rece, m-ai aprins 
Şi peste sărăcia mea goală ai întins 

Un colț al hainei Tale şi m-ai făcut bogat, 
Mi-ai dat inel, coroană, porfiră de-mpărat. 
Mi-ai încăput în suflet, Tu, cel neîncăput, 
Şi sufletul meu, iată, cer nou Tu l-ai făcut. 
În sufletul meu astăzi Tu însuţi locuieşti 
Cu Maica Prea Curată, cu cetele-i cereşti. 


Şi pentru toate acestea, lisuse prea iubit, 
In cerul nou din suflet să fii în veci slăvit." 


Este faină! Cine a comandat poezia aceasta? Se poate spune? 


Hai, că nu este un păcat. Bine a făcut cine a comandat-o și rău face 
că nu se arată. 


Aţi compus vreodată o poezie? 
Dragă, una singură şi nu a fost faină. 
Ne-o puteţi spune? 


Nu o mai ştiu. Este poveste veche. S-a astupat cu multe de 


atunci, dar nu cu poezii. 


O ultimă rugăminte: spuneţi-ne "Cântecul Potirului”, de 


Nichifor Crainic. 


Când holda de seceri tăiată fu gata, 
Bunicul şi tata 

Lăsară o chită de spice-n picioare, 
Legând-o cucernic, cu-n fir de cicoare; 
Iar spicele-n soare sclipeau mătăsos, 
Să-nchipuie barba lui Domnul Hristos. 


Când pâinea-n cuptor semăna cu arama, 
Bunica şi mama 
Scoţând-o sfielnic, cu semnele crucii, 

Purtau parcă moaşte cinstite şi lucii, 
lar pâinea, dând abur cu dulce miros, 
Părea că e fața lui Domnul Hristos. 


Şi iată potirul la gură Te-aduce, 

lisuse Hristoase, Tu, jertfă pe Cruce, 
Hrăneşte-mă, carne de sfânt Dumnezeu. 
Ca bobul în spice şi mustu-n ciorchine 
Eşti totul în toate şi toate prin Tine, 

Tu, pâinea de-a pururi a neamului meu. 


Din coarde de viță ce-nfăşură crama, 

Bunica şi mama 

“Mi-au rupt un ciorchine, spunându-mi povestea: 
Copile, grăiră, boabele-acestea 

Sunt lacrimi de mamă vărsate prinos 

La caznele Domnului nostru Hristos. 


Apoi, când culesul de struguri fu gata, 
Bunicul şi tata 

În joc de călcâie zdrobind nestemate, 
Ce lasă ca rana şiroaie-nspumate, 
Coupile, grăiră, e must sângeros 

Din inima Domnului nostru Hristos 


Şi iarăşi potirul la gură Te-aduce, 
lisuse Hristoase, Tu, jertfă pe Cruce, 
Adapă-mă, sânge de sfânt Dumnezeu. 
Ca bobul în spice şi mustu-n ciorchine 
Eşti totul în toate şi toate prin Tine, 
Tu, vinul de-a pururi al neamului meu. 


Podgorii bogate şi lanuri mănoase, 
Pământul acesta, Iisuse Hristoase, 

E raiul în care ne-a vrut Dumnezeu. 
Priveşte-Te-n vie şi vezi-Te-n grâne 

Şi sângeră-n struguri şi frânge-Te-n pâine, 
Tu, viaţa de-a pururi a neamului meu. 


15 iulie 2004, seara, 
Mânăstirea Subpiatră 


DESPRE CE SE OPUNE BUCURIEI 
- INTRISTARE ŞI BUCURIE - 


În numele Tatălui şi al Fiului şi al Sfântului Duh. Amin! 

În dimineaţa aceasta vom vorbi despre ce se opune bucuriei şi 
despre întiistare şi bucurie. Este bine să ştim că, de fapt, noi 
niciodată nu suntem la extreme, sau dacă ajungem totuşi să avem o 
bucurie, bucuria nu este permanentă şi dacă avem o întristare, nici 
întristarea nu este permanentă. Noi putem avea şi întristare şi avem 
voie să ne întristăm, când este cazul de întristare. Sfântul Apostol 
Pavel spune: "Bucuraţi-vă cu cei ce se bucură, plângeţi cu cei ce 
plâng”. Aşa că nu este exclusă posibilitatea de a fi şi în întristare, 
dar preferabil este să fim în sfera bucuriei şi întristarea să fie 

trecătoare, iar bucuria să fie cât mai statornică. Numai că lucrurile 
acestea nu depind totdeauna de noi, în sensul că putem provoca 
“întristarea sau putem provoca bucuria; şi chiar dacă avem nişte 
temeiuri pentru bucurie, poate nu totdeauna ne bucurăm şi chiar 
dacă nu avem un temei pentru întristare, ne şi întristăm. Ne 
întristăm când ne părăseşte cineva din lumea aceasta, ne întristăm 
când ni se face un rău, ne întristăm când avem o pagubă, ne 
întristim când cineva ne jigneşte, ne întristăm când cineva nu are 
consic:era:ie față de noi înşine. sunt atâtea şi atâea pricini de 
întristare. A zis Domnul Hristo-. "Femeia când este să nască se 
întristează" şi asta se întâmplă de la sine, adică nu se urmăreşte 
acest lucru şi nici nu se poate înlătura. Este o situaţie firească, un 
lucru care se întâmplă fără să fie provocat anume. Aşa este 
fânduiala firii, aşa a rânduit Dumnezeu, să fie şi prilejuri de 
ntristare şi să fie şi prilejuri de bucurie. Adevărul este că noi 
suntem cumva cam la mijloc, între întristare şi bucurie. Când avem 
ricini să ne întristăm, ne întristăm, când avem pricini să ne 
Jucurăm, ne bucurăm, dar cel mai bine este să urmărim totuşi 
ucuria, adică să fim mulţumiţi cu ceea ce ne rânduieşte 
Jumnezeu, să căutăm să avem starea aceasta de bucurie pe care noi 
lim că o vrea Dumnezeu de la noi. "Bucuraţi-vă şi vă veseliţi, că 
ilata voastră multă este în ceruri" — este un îndemn al Domnului 
Iliistos. "Acestea vi le-am spus, ca bucuria Mea să fie întru voi şi 

ca bucuria voastră să fie deplină" (loan 15, 11); "Iarăşi vă voi vedea 
şi se va bucura inima voastră şi bucuria voastră nimeni nu o va lua 
de la voi" (loan 16, 22). Sunt cuvinte ale Domnului nostru lisus 
Hristos de care este bine să ținem seama şi, chiar atunci când 
ajungem în situaţii de întristare, să ne gândim că Domnul Hristos ar 
vrea mai bine să fim bucuroşi. Ştiţi că femeia aceea care îşi ducea 
la groapă pe fiul ei, pe tânărul din Nain, plângea şi a zis Domnul 
Hristos către ea "Nu mai plânge!”, ca şi cum ar fi zis "Ai plâns 
destul. Ajunge, lasă, nu mai plânge!”. Şi, de fapt, i-a dat şi temei ca 
să nu mai plângă, pentru că l-a înviat pe fiul ei, pe tânărul din Nain. 
Se întreabă oamenii de multe ori: oare, cum este mai bine, să fie în 
întristare sau să fie în bucurie? Păi, când este cazul de întristare, să 
fie în întristare, când este cazul de bucurie, să fie în bucurie, dar în 
orice caz, zice Sfântul Apostol Pavel în Epistola întâi către 
Tesaloniceni, să nu ne întristăm ca cei care nu au nădejde (I 
Tesaloniceni 4, 13). Noi oricum avem o nădejde şi nădejdea în mila 
lui Dumnezeu, în ajutorul lui Dumnezeu, în puterea lui Dumnezeu, 
în intervenţia lui Dumnezeu. Este o nădejde care ne scoate din 
întristare şi ne duce către bucurie. Numai că trebuie să avem şi 
nişte condiţii ale bucuriei, că nu merge aşa, că, oricum, trebuie să 
fii în bucurie. Nu se poate! Dacă împlineşti condiţiile bucuriei, 
atunci eşti în bucurie. Eu spun de multe ori şi îmi place să spun şi 
aş vrea să se ştie lucrul acesta, că întâi este datoria şi apoi este 
bucuria. Adică, ai bucurie atunci când îţi împlineşti datoria. Dacă 
nu-ți împlineşti datoria, nu ai cum să ai bucurie, oricât ai şti despre 
bucurie, că este bine să te bucuri: "Bucuraţi-vă cu cei ce se bucură" 
(Romani 12, 15) , "Bucurați vă pururea întru Domnul şi iarăşi zic, 
buci:raţi-vă” (Filipeni 4, +), "“Totdeuuna să vă bucuiaţi” (1 
Tesaloniceni 5, 16). Şi apoi, viața noastră trebuie să fie în aşa fel 
„încât să avem prilejuri de bucurie şi să ne bucurăm unii de alții. 
Acesta este mare lucru, să te poţi bucura de omul de lângă tine. Să 
fii bucuros că ţi-a rânduit Dumnezeu să te întâlneşti cu omul acela 
care îți prilejuieşte bucurie. Aceasta înseamnă că trebuie să eviți 
toate situaţiile acelea care aduc nemulțumire, care aduc întristare, 
care aduc jignire, care sunt împiedicătoare, cumva, în calea 
bucuriei. M-aş gândi la ceea ce s-a întâmplat când o femeie 
cinstitoare a Mântuitorului nostru lisus Hristos a turnat mir peste 
Mântuitorul în semn de cinstire, un fel de parfum, şi unii au fost 
nemulțumiți şi au zis că era bine ca mirul acesta să se fi vândut cu 

mai bine de 300 de dinari (Marcu 14, 4-5). 300 de dinari însemna 
prețul a 300 de zile de lucru, ştiţi că este în Sfânta Evanghelie de la 
Matei o pildă, numai în Sfânta Evanghelie de la Matei, în capitolul 
20, cu titlul "despre lucrătorii tocmiţi la vie”. Aseară v-am spus 
cuvântul Sfântului loan Gură de Aur de la Paşti, care se referă şi la 
pilda aceasta, cu lucrătorii tocmiţi la vie, în înțelesul că unii au fost 
angajaţi în ceasul întâi, alţii în ceasul al treilea, alţii în ceasul al 
şaselea, alții în ceasul al nouălea, alţii în ceasul al unsprezecelea şi 
până la urmă toți au primit câte un dinar şi dinarul era prețul unei 
zile de lucru, pentru că se spune de la început că cei care au fost 
angajaţi să lucreze în vie s-au înțeles cu stăpânul să le dea un dinar. 
Ei bine, 300 de dinari, gândiţi-vă, era o sumă mare, trei sute de zile 
de lucru, aproape un an de lucru se plătea cu 300 de dinari. Şi au 
zis unii că era mai bine să se vândă mirul, să se dea preţul săracilor, 
or Domnul Hristos a cugetat altfel decât cugetă oamenii; ştiţi că a 
zis Domnul Hristos către Sfântul Apostol Petru: "nu cugeţi cele ale 
lui Dumnezeu, ci cugeți ale oamenilor” (Matei 16, 23) şi că în 
Sfânta Scriptură a Vechiului Testament, în cartea proorocului Isaia, 
se spune că a zis Dumnezeu: "nu sunt cugetele Mele ca şi cugetele 
voastre" (Isaia 55, 8), că "pe cât este de departe cerul de pământ, 
atât sunt de departe cugetele mele de cugetele voastre" (Isaia 5, 9). 
Aşa că este foarte important să găseşti posibilitatea să gândeşti cu 
gândurile lui Dumnezeu şi gândurile lui Dumnezeu, de data aceea, 
au fost că femeia a făcut bine, nu a făcut nici un rău că l-a cinstit pe 
Mântuitorul nostru lisus Hristos cu mirul care costa atât de mult. Şi 
apoi, aici este un lucru pe care ar trebui să îl avem în vedere noi toţi 
şi anume, a zis Domnul Hristos: "Nu faceți supărare femeii” 
(Marcu 14, 6). Cuvântul acesta noi îl cam neglijăm şi ne gândim că 
de fapt a fost un cuvânt spus la vremea aceea pentru vremea aceea, 
pentru cazul acela. Să ştiţi că nu este aşa! Dacă Domnul Hristos a 
spus "cerul şi pământul vor trece, dar cuvintele Mele nu vor trece”, 
înseamnă că nici cuvântul acesta nu a fost întâmplător şi nu a fost 
numai pentru situația aceea, ci pentru orice situație asemănătoare 
cu situaţia aceea și mai ales ca un principiu, ca un cuvânt de ordine. 
"Nu faceți supărare femeii" a zis Domnul Hristos. Noi am putea 
zice simplu: Nu faceţi supărare. Căutaţi să nu faceți supărare. 
Căutaţi să faceți în aşa fel încât cei din jurul vostru să se simtă bine 
în jurul vostru şi să nu aibă o teamă că în orice moment se 
declanşează o nemulțumire, se răscolesc nişte lucruri care nici nu 

ştii că există, ci să ai încredințarea că omul de lângă tine este omul 
binevoitor care vrea să te ajute, omul de care te bucuri tu. Poate că 
unii ştiţi, iar dacă nu ştiţi o să ştiţi de acum încolo de la mine, că 
Sfântul Serafim de Sarov, un sfânt din veacul al 19-lea — a murit în 
1833, în a doua zi de Anul Nou —, când se întâlnea cu cineva zicea: 
"Hristos a înviat, bucuria mea!". Orice om care îi venea în față era 
un prilej de bucurie pentru el. Şi, pentru că gândul la Invierea 
Domnului nostru lisus Hristos este un gând care ne dă încredințare, 
ne dă bucurie, el îl saluta pe oricare cu salutul acesta: "Hristos a 
înviat!” şi mai adăuga "bucuria mea”, adică bucuria mea ești tu, cel 
căruia îţi spun "Hristos a înviat!" În Epistola către Filipeni, Sfântul 
Apostol Pavel spune despre credincioşii către care îi era atunci 
cuvântul, "bucuria şi cununa mea" (Filipeni 4, 1). Deci, "voi sunteţi 
bucuria şi cununa mea". Aceasta înseamnă că ar fi foarte bine dacă 
pe omul de lângă noi l-am putea considera un om aducător de 
bucurie pentru noi, "bucuria mea"; fiecare om să fie pentru noi 
"bucuria mea". Şi ar putea să fie, dacă noi am înţelege cât mai bine 
că fiecare om este chipul lui Dumnezeu, aşa sluţit cum este, aşa 
pătat cum este, oricum fondul acesta este, chipul lui Dumnezeu, 
ceea ce înseamnă că omul care îţi vine în faţă, într-un fel este de 
fapt un reprezentant al lui Dumnezeu şi atunci ai avea motiv să te 
simţi bine când îţi apare cineva în față; că este bun, că este rău, că 
îţi este prieten, că îţi este duşman, oricum ar fi el, de fapt are chipul 
lui Dumnezeu în el. Undeva în Pateric se spune că cel care a văzut 
pe fratele său, a văzut pe Domnul Dumnezeul său. Nu în înţelesul 
că acesta este mai presus de tine şi îţi este Dumnezeu, ci în înţelesul 
că poartă chipul lui Dumnezeu în el, este o icoană a lui Dumnezeu 
în faţa noastră. Şi atunci, am putea zice că fiecare om este pentru 
mine, pentru fiecare dintre noi, "bucuria mea”, un om care îmi 
aduce bucurie. Şi dacă se întâmplă să nu ne aducă bucurie, atunci 
înseamnă că nu suntem noi pe calea cea bună. Nu suntem pe calea 
cea bună a mântuirii, nu suntem pe calea cea bună a cugetării cu 
gândurile lui Dumnezeu. nu suntem pe calea cea bună a conştiinţei 
că omul acesta ar putea să fie bucuria mea. Ştiţi că Domnul Hristos, 
după ce a spus "Nu faceţi supărare femeii”, a adăugat: "Oriunde se 
va propovădui Evanghelia aceasta, se va spune şi ce a făcut ea, spre 
pomenirea ei" — se înțelege spre pomenirea ei şi a faptei ei. Domnul 
Hristos şi-a arătat recunoştinţa față de femeia care a fost cinstitoare 
față de Domnul Hristos şi a rânduit ca oriunde se va propovădui 

Evanghelia să se spună și despre femeia care I-a adus cinstire 
turnând mir de mult preț peste Domnul Hristos. Aşa ceva ar trebui 
să facem şi noi, adică mirul cinstirii noastre, mirul consideraţiei 
noastre față de omul de lângă noi, să fie ca un prilej de a înmulţi 
bucuria, de a înmulţi binele şi aceasta să ne asemene cu femeia 
cinstitoare a Mântuitorului nostru lisus Hristos. Vedeţi că în viața 
noastră, de cele mai multe ori Dumnezeu este absent. Nu ne 
gândim întâi la Dumnezeu şi apoi la om, ci ne gândim întâi la om şi 
dacă ne mai gândim cumva și la Dumnezeu, bine, dacă nu ..., bine 
şi așa. Noi trebuie să avem în vedere toate lucrurile acestea în faţa 
Domnului Hristos. 

Femeile mironosiţe care au vrut să-şi arate cinstirea față de 
Domnul nostru lisus Hristos, au pregătit miresme, cu ceea ce au 
cumpărat şi cu ceea ce aveau, şi s-au dus la mormântul 
Mântuitorului nostru lisus Hristos să toarne peste Domnul Hristos 
 miresmele pregătite de ele. Ele cred că ştiau, totuşi, că Domnul 
Hristos a fost înmormântat cu cinste de Iosif şi cu Nicodim, pentru 
că este scris în Sfânta Evanghelie că femeile erau departe şi au 
'văzut cum Iosif şi Nicodim L-au înmormântat cu cinste pe Domnul 
“Hristos. Despre aceasta citim în Sfintele Evanghelii, despre Iosif în 
general, iar despre Iosif şi Nicodim citim doar în Sfânta Evanghelie 
de la loan. Adevărul este că femeile, ştiind lucrul acesta, s-au 
ândit totuşi să facă şi ele ceva, ceva din partea lor, şi au pregătit 
miresmele și s-au dus la mormânt. Când s-au dus la mormânt, nu- 
iu mai putut întrebuința miresmele, pentru că Domnul Hristos 
nviase din morţi. Aceasta nu înseamnă că Domnul Hristos nu a 
rimit totuşi cinstirea pe care o aveau femeile mironosiţe. În Sfânta 
ivanghelie de la Marcu — şi de altfel numai în această Evanghelie — 
spune că mirul pe care l-a folosit femeia cinstitoare a Domnului 
Dstru lisus Hristos a costat 300 de dinari, dar în ceea ce priveşte 
liresmele pe care le-au pregătit femeile mironosiţe, nu se spune 
au costat. Ne-am putea întreba de ce nu se spune şi am putea 
Ca şi o explicaţie. De ce, oare, nu se spune? Pentru că, oricâţi 
ini ar fi dat femeile mironosiţe pe mirurile lor, miresmele lor 
prezentau mult mai mult decât banii pe care i-ar fi dat ca să 

npere şi să pregătească miresmele, pentru că cinstirea vine din 
imă, deci femeile mironosiţe au prezentat în miresmele lor chiar 

iima lor. 
Eu fac o legătură între Epistola către Filimon şi cazul 

femeilor mironosiţe. Nu ştiu dacă toţi ştiţi. cred că nu ştiţi toţi care 
sunteţi aici, că în Noul Testament există o epistolă cu titlul Epistola 
către Filimon. Este o scrisoare scurtă, de vreo două pagini. Nici nu 
ştiu dacă este tipărită pe două pagini. Haideţi să ne gândim acum, 
împreună, la această Epistolă către Filimon. Mai întâi de toate, 
unde se găseşte în Noul Testament? Se găseşte între Epistola către 
Tit şi Epistola către Evrei. Epistola aceasta către Filimon este o 
scrisoare personală a Stântului Apostol Pavel, pe care i-a trimis-o 
Sfântului Filimon — Biserica ni-l prezintă pe Sfântul Filimon ca 
sfânt. Filimon era un ucenic al Sfântului Apostol Pavel, trăitor în 
Colose. Ştiţi că există o epistolă către Coloseni? Eu m-aş bucura 
dacă aţi şti. Eu zic că ştiţi, dar nu ştiu dacă ştiţi. Există între 
Epistolele Sfântului Apostol Pavel o epistolă numită Epistola către 
Coloseni. Şi Filimon era locuitor în Colose. Era un ucenic al 
Sfântului Apostol Pavel — Sfântul Apostol Pavel I-a câştigat pentru 
Hristos — şi a venit o împrejurare în care Sfântul Apostol Pavel a 
avut trebuință de intervenţia lui Filimon în chestiunea unui om, a 
unui rob al său, a unui sclav care a fugit din casa stăpânului şi care, 
când a fugit din casa stăpânului, a şi furat ceva de pe acolo. Nu ştim 
ce anume. Și a ajuns la închisoare, pentru că era un rob fugar şi nu 
era voie să fugi din casa stăpânului. Şi acolo, în închisoare. a 
rânduit Dumnezeu aşa, de l-a întâlnit pe Sfântul Apostol Pavel, care 
şi el era închis pentru credinţa lui. Şi, la închisoare, Sfântul Apostol 
Pavel a stat de vorbă cu sclavul fugar din casa lui Filimon şi l-a 
câştigat pentru Hristos, l-a convertit la credinţa creştină pe sclavul 
chemat Onisim. Şi a venit vremea să i se împlinească vremea de 
pedeapsă şi să fie liber Onisim. Sfântul Apostol Pavel avea 
trebuință de Onisim pentru el, dar nu a vrut să abuzeze cumva de 
situaţia lui de îndrumător al lui Filimon şi l-a sfătuit pe Onisiin să 
se ducă la stăpânului lui, la casa stăpânului de unde a fugit. Numai 
că Sfântul Apostol Pavel a vrut să-l recomande pe Onisim 
stăpânului său, adică lui Filimon, şi i-a scris o scrisoare. Tare faină! 
Eu v-o pun la inimă. Mie aşa mult îmi place. nici nu vă pot spune 
cât de mult îmi place mie scrisoarea aceasta către Filimon! Citiţi-o 
din Noul Testament! Căutaţi-o unde v-am spus eu, după Epistola 
către Tit şi înainte de Epistola către Evrei şi citiţi-o, citiţi-o de mai 
multe ori, nu numai o dată, că aţi citit-o şi aţi lăsat-o. Nu! Citiţi-o 
de câteva ori şi căutaţi să înţelegeţi ce anume a gândit Sfântul 
Apostol Pavel în situaţia dată. Ştia despre Filimon că este un om 

binevoitor şi zicea Sfântul Apostol Pavel că omul acesta odihneşte 
pe alţii. Mare lucru, să fii odihnitor de oameni! Și zice Sfântul 
Apostol Pavel că "sufletele sfinţilor, adică sufletele credincioșilor. 
se odihnesc întru tine, frate!”. Aşa scrie Sfântul Apostol Pavel. 
Deci, frate Filimon, fii atent! Ştiu despre tine că eşti odihnitor de 
oameni. ştiu despre tine că eşti băiat de treabă şi ştiu despre tine că 
sufletele sfinţilor se odihnesc în existenţa ta. Acum este o vorbă. 
Zic unii şi către mine: "Vă mulţumim că existaţi!“. Este o vorbă 
fără rost. în fond. De ce? Pentru că nu exist eu pentru că vrea 
cineva sau pentru că vreau eu. Exist pentru că a rânduit Dumnezeu 
să exist. Dacă este vorba să fie cineva mulțumit de aceasta, să-l 
mulțumească lui Dumnezeu, pentru că de la Dumnezeu am primit, 
din puterea lui Dumnezeu am primit. Şi oamenii se bucurau de 
Filimon și Filimon se bucura de oameni şi zicea Sfântul Apostol 
Pavel că "sufletele sfinţilor, deci sutletele credincioşilor, se 
odihnesc întru tine, frate"; şi mai adaugă Sfântul Apostol Pavel 
ceva şi zice: "odihneşte şi sutletul meu”. Deci, dacă tu eşti 
dihnitor de oameni, este foarte bine, dar să mă odihneşti şi pe 
mine. Și eu să ştiu că sunt odihnit în existenţa ta. Şi îi spune Sfântul 
postol Pavel că, uite, îţi trimit pe Onisim, care cândva nu-ţi era de 
ici un folos. dar de acum înainte sigur o să-ţi fie de folos, pentru 
de acum încolo este creștin. Primeşște-l nu ca pe un rob, ci 
rimeşte-l ca pe un frate. Tu ești creştin și el este creştin, deci 
imeşte-l ca un frate. Şi acum urmează ceva extraordinar de 
os. Zice sfântul apostol Pavel: "Primeşte-l pe el cum m-ai 
imi pe mine!". Primeşte-l pe el aşa cum m-ai primi pe mine. 
eci, ori el, ori eu, suntem același. Deci, dacă îl primeşti pe el, să 
ii că mă primeşti pe mine şi primeşte-l aşa cum m-ai primi pe 
ine. Când vine el acolo, la tine, tu să zici că a venit Apostolul 
avel la noi. Este extraordinar aşa, să te poţi identifica cu cineva, 
ești acelaşi cu el, cu cel pe care îl recomanzi. Nu întotdeauna 
i să faci lucrul acesta. Mai vine şi pe la mine câte unul şi zice: 
inte, daţi-mi o recomandare”. Să ştiţi că nu îi dau, dacă nu îl 
sc. De ce nu îi dau? Pentru că eu, dacă îl recomand, înseamnă 
îmi pun cinstea mea în joc. Şi dacă nu-l cunosc, de unde ştiu eu 
el o să fie un om de treabă şi că nu o să fie aducător de 
mulțumire şi deci l-am recomandat eu şi ar zice cineva: "Păi, 
eaba l-a recomandat, pentru că nu ştie nici părintele Teofil ce 
fice când recomandă pe cineva”. Eu nu fac lucrul acesta. Sfântul 

Apostol Pavel l-a putut face. De ce? Pentru că a fost convins că 
Onisim este altfel de om. Zice: "Il trimit la tine. Primeşte-l pe el 
cum m-ai primi pe mine". Dar să vă mai spun ceva. Tot acolo scrie 
Sfântul Apostol Pavel că "i-l trimit pe el. — fiţi atenţi ce fain! — 
chiar inima mea”. Deci, îmi trimit inima când îl trimit pe el. 
Primeşte-l pe el cum m-ai primi pe mine, pentru că este inima mea. 
Inima mea este acolo unde este Onisim. Nu ştiu dacă aveţi 
sensibilitatea aceasta, să vă puteţi bucura de o astfel de afirmaţie: 
"ţi-l trimit pe el, chiar inima mea". 
De ce am făcut eu legătură între femeile mironosiţe care şi-au 
pus inima în miresme şi Epistola către Filimon? Pentru că şi 
femeile mironosiţe şi-au pus inima lor în miresmele pe care au vrut 
să le întrebuințeze, dar pe care nu a mai fost cazul să le 
întrebuinţeze. Inima femeilor mironosiţe a fost în miresme şi inima 
Sfântului Apostol Pavel a tost in Onisim. Şi spune Sfântul Apostol 
Pavel: "Eu de fapt aş fi avut trebuinţă de el, dar nu am vrut să îl ţin 
fără încuviințarea ta. că îţi aparţine ție și tu fă ce ştii cu el. In orice 
caz. gândeşte-te că este fratele tău. gândeşte-te că este creştin”. Şi 
zice Sfântul Apostol Pavel: "Dacă totuşi ai vreo pretenţie de Ia el, 
pentru că atunci când a fugit de la tine ţi-a furat ceva, uite. să ştii că 
eu îţi voi plăti”. Și zice Sfântul Apostol Pavel foarte frumos: "Eu îţi 
voi plăti, dar să ştii că tu îmi eşti dator cu tine însuți. Eşti datomicul 
meu. pentru că eu te-am câştigat pentru hristos. Dar, oricum, dacă 
tu ai pretenţia aceasta, să-ţi plătească cineva sau să-ţi plătească 
Onisim, el nu are de unde, uite. îți spun că îţi plătesc eu ceea ce 
aştepţi. Eu cred că Sfântul Filimon nu a mai aşteptat nimic şi a zis 
"lasă, că acum, ceea ce a trecut este bun trecut. Nu are rost să mai 
răscolim. nu are rost să mai scormonim în trecut”. Și cred că nu a 
avut nici o pretenţie nici de la Sfântul Apostol Pavel. nici de la 
Onisim. Important este că Filimon a ştiut de la Sfântul Apostol 
Pavel că, trimiţându-l pe Onisim la stăpânul sâu. la Filimon, de fapt 
şi-a trimis chiar inima lui şi a zis "Primeşte-l pe el cum m-ai primi 
pe mine". Să ştiţi că de multe ori spun lucrul acesta. că tare îmi 
place. Nu vă pot spune cât de mult îmi place mie istorisirea aceasta 
şi această scrisoare către Filimon, atât de sensibilă, care vi-l 
prezintă pc Sfântul Apostol Pavel în delicateţea lui. "Primeşte-l pe 
el cum m-ai primi pe mine”, "Ţi-l trimit pe el, îţi trimit chiar inimă 
mea". "Eşti odihnitor de fraţi, de sfinţi. odihneşte şi sufletul meu” 
Nici o scrisoare din câte a scris Sfântul Apostol Pavel nu are 

căldura aceasta pe care o are Epistola către Filimon. Deci, eu vă 
pun în atenție această Epistolă către Filimon, la toți care sunteți de 
față. Citiți-o, recitiți-o, mai citiți-o odată, pătrundeți în conținutul 
ei. edificați-vă, zidiți-vă prin această scrisoare! Noi, de obicei, 
mulți dintre noi, citim viețile stinților şi ne minunăm cum au stat ei 
în pustie. cât de puţin au mâncat. pe ce s-au culcat ş.a.m.d. Acestea 
sunt lucruri neesenţiale. Ceea ce ne interesează pe noi este să ne 
fornăm sufleteşte după oameni de telul acesta, cum a fost Filimon, 
cum a fost Stântul Apostol Pavel. Noi nu o să ajungem să suterim 
martiriul pentru credinţă, cum a suferit Sfântul Apostol Pavel, dar 
delicaţi ca Sfântul Apostol Pavel am putea să tim. Adică. am putea 
să ne gândim şi noi ce bine ar fi să fim binevoitori faţă de omul de 
lângă noi. 
lubiţi credincioşi. noi aşteptăm binele de multe ori de la alţii. 
Ar trebui să-l aşteptăm în primul rând de la noi. Să fim ca femeile 
mironosițe. Să tim ca femeia aceea care a adus cinstire 
Mântuitorului nostru lisus Hristos. Să auzim pe Domnul Hristos 
punându-ne "Nu faceţi supărare!”. Să nu ne facem supărare unii 
ltora. Să fim lucrători de bucurie, cum scrie Sfântul Apostol Pavel 
1 Epistola a doua către Corinteni: "Noi suntem lucrători ai bucuriei 
astre". Cei de lângă noi să vadă că se pot sprijini pe iubirea 
astră. pe cinstirea noastră. Să se vadă că suntem oameni care 
mulțim bucuria, care răspândim bucuria. care facem ca cei din 
ul nostru să se simtă îndemnați spre mai bine. spre mai multă 
curie. Să nu aşteptăm niciodată să vină cineva să tacă binele pe 
e ar trebui să-l facem noi. Ci binele pe care trebuie să-l facem 
ji, noi trebuie să-l facem. Şi dacă facem noi binele din partea 
stră, poate că îi îndemnăm şi pe alţii la bine, nu prin cuvânt, ci 
in faptele noastre. "Primeşte-l pe el cum m-ai primi pe mine". 
ktraordinar! "Ți-l trimit pe el, chiar inima mea". Inima mea este 
i. în omul acesta pe care ţi-l trimit şi pe care te rog să-l primeşti 
cum m-ai primi pe mine. Dacă am avea noi gânduri de felul 
ta în viaţa noastră de toate zilele şi ne-am comporta în felul 
sta, ar fi multă bucurie în lumea aceasta. În orice caz. nu ar mai 
întristare, nu ar mai fi răutăţile care provoacă nemulțumire, ci 
tdeauna ne-am gândi că a zis Domnul Hristos "Nu faceţi 
rare!". Haideţi să nu facem nici o supărare! De ce? Pentru că 
vrea Domnul Hristos. Nu pentru că vrem noi, pentru că poate că 
hol nu am vrea. poate am vrea să facem și supărare. Dar nu este 

corect. De ce? Pentru că Domnul Hristos ne spune: "Nu faceţi 
supărare!" 
lubiţi credincioşi, gândiţi-vă că fiecare dintre noi putem fi 

lucrători de bucurie. dar nu putem să fim lucrători de bucurie dacă 

nu avem bucuria în noi înşine şi dacă nu se revarsă, cumva, din 

viața noastră, bucuria noastră spre binele altora. Am pomenit pe 

femeile mironosiţe ca purtătoare de mir, ca purtătoare de miresme. 

Despre femeile mironosiţe se spune în slujbele de la Paşti că erau 
gânditoare de Dumnezeu: "Femeile cele gânditoare de Dumnezeu" 

sau "femeile cele înţelepţite de Dumnezeu“, că sunt două variante. 

"Femeile cele inţelepţite de Dumnezeu. cu miruri în urma Ta au 
alergat". Extraordinar! Ce bine ar fi să fim cu toţii gânditori de 
Dumnezeu, adică să avem în mintea noastră gândurile lui 
Dumnezeu. nu gânduri străine de Dumnezeu. ci gândurile lui 
Dumnezeu. "Femeile cele gânditoare de Dumnezeu”. Ce bine ar fi 
să fim înțelepţiţi de Dumnezeu! "Femeile cele înţelepțite de 
Dumnezeu, cu miruri în urma Ta au alergat”. Mirul nu este numai, 
să zicem aşa, o substanţă uleioasă, o substanță de ungere. ci mirul 
este o substanță mirositoare. Se spune că, atunci când femeia a 
turnat peste Domnul Hristos, toată casa s-a umplut de mirosul 
mirului. Este ceva care ar trebui să ne preocupe şi pe noi, din punct 
de vedere spiritual, adică să tim binevoitori cu oamenii şi să 
răspândim. să fim miros de bună mireasmă. Tot Sfântul Apostol 
Pavel scrie. în Epistola a doua către Corinteni, în capitolul 2, că 
“noi suntem bună mireasmă a lui Hristos", adică apostolii sunt bună 
mireasmă. răspândesc o mireasmă plăcută. Acesta este rostul 
mirului, să aducă o mireasmă plăcută. M-aş bucura dacă v-aţi putea 
gândi. ducând gândul mai departe, la o alcătuire de la slujbele 
noastre, o alcătuire pe care o avem şi o spunem chiar la Pavecemiţa 
cea mare în Postul mare, marţea şi joia: "Lacrimi dă-mi mie. 
Dumnezeule, ca oarecând femeii celei păcătoase şi mă 
învredniceşte să ud preacuratele Tale picioare. care din calea 
rătăcirii pe mine m-au izbăvit şi mir de bună mireasmă să aduc Ţie 
viață curată întru pocăință mie agonisită, ca să aud şi eu glasul Tău 
cel dorit: «Credinţa ta te-a mântuit, mergi în pace!»”. Este referire 
la femeia păcătoasă, despre care scrie Stântul Evanghelist Luca în 
capitolul 7 din Evanghelia sa. O femeie a cumpărat mir şi s-a dus să 
ungă picioarele Domnului Hristos şi, referindu-ne la aceasta, zicem 
câtre Domnul Hristos: "Lacrimi dă-mi mie, Dumnezeule — că nu 

am; dă-mi, să am —, aşa cum ai dat oarecând femeii celei păcătoase 
şi mă învredniceşte să ud preacuratele Tale picioare, care din calea 
rătăcirii m-au izbăvit”. Şi femeia nu a avut numai lacrimi, ci a avut 
Şi mir, şi atunci zicem: "dăruieşte-mi mie şi mir de bună mireasmă 
să aduc ie”. Adică: "Dă-mi un mir pe care să-l aduc în locul 
mirului femeii păcătoase”. “Mir de bună mireasmă să aduc Ţie — 
ce? — viaţă curată prin pocăință mie agonisită" (viaţa curată este 
mirul de bună mireasmă). Adică, dacă am avut până acum o viaţă 
care nu se potriveşte cu voia Ta, Doamne, de acum înainte să am o 
viață care să fie ca un mir de bună mireasmă, mirul fiind realizat 
prin pocăință, care este părăsirea păcatului şi împlinirea binelui, ca 
să aud și cu glasul Tău cel dorit, pe care l-a auzit femeia păcătoasă: 
"Credinţa ta te-a mântuit, mergi în pace!” 

Vedeţi, stimaţi ascultători şi iubiţi ascultători, că toate 
lucrurile acestea sunt ducătoare către bucurie şi bucuria noastră este 
dintr-o viață curată, dintr-o strădanie pentru a ne depăşi pe noi 
înşine în credinţă şi în iubire. Mirul de bună mireasmă este viaţa 
noastră schimbată de la rău la bine şi în felul acesta se nivelează 
multe lucruri între noi şi se ajunge la liniște sutletească, la bucuria 
e care o dă Dumnezeu prin omul de lângă noi şi la bucuria pe care 
-o dă omului de lângă noi prin noi înşine. Dacă nu suntem cu luare 
minte, dacă ne împotrivim binelui, se poate întâmpla să nu avem 
ir de bună mireasmă. ci să avem lucruri care nemulțumesc, care 
ranjează, care nu aduc ceea ce am dori noi să avem şi ceea ce ar 
ori să aibă alții de la noi. Ar trebui să avem o jenă când vedem că 
ineva este nemulţumit în preajma noastră, o jenă că cineva, în loc 
se bucure de existența noastră, este nemulţumit că existăm. Să 
ungem în situaţia aceasta, să nu ne placă de noi înşine dacă nu 
icem ceea ce vrea Dumnezeu să facem. Vă pun în atenţie lucrurile 
stea pentru că să ştiţi că mulți dintre oamenii din jurul nostru şi 
te de multe ori mulţi dintre noi, în loc să aducem bucurie 
ucem întristare, aducem tulburare şi toate acestea arată că de fapt 
i înşine nu avem în sufletul nostru ceea ce ar trebui să avem şi în 
laşi timp arată şi că cei din jurul nostru nu au în sufletul lor ceea 
ar trebui să aibă. Poate că aţi citit unii dintre voi cuvintele Avvei 
rotei. In cuvintele Avvei Dorotei este vorba şi despre aceea că 
are dintre noi ne asemănăm cu un vas. Cu un vas care se poate 
arge şi care uneori se şi sparge. Şi dacă aruncăm cu piatra într-un 
Vhs, din vas curge ceea ce este în vas. Deci, cu un cuvânt jignitor 

aruncâm în ființa unui om şi cu ocazia aceasta se descoperă ce 
poartă el în sufletul lui. Dacă are o viaţă curată, dacă are o viaţă 
luminată, dacă în vas este ceva frumos mirositor, piatra, cuvântul 
jignitor, nu face altceva decât să descopere ceea ce este înăuntru. Şi 
dacă în vasul acela este ceva rău. ceva urât mirositor, nu este de 
vină cel care sparge vasul de ceea ce este în vas, ci vina o poartă cel 
care a adunat lucruri rele în vasul sufletului său. Noi, de fapt, nu 
avem nici o trebuinţă să ştim ce poartă altul în sutlet. Trebuie totuşi 
să fim cu grijă să nu scoatem la iveală nişte lucruri pe care nu le 
binecuvântează Dumnezeu şi de care nu se pot bucura oamenii. 
Grija noastră trebuie să fie să înmulţim binele, să înmulţim bucuria, 
să înlăturăm tot ce este împotrivitor bucuriei. 

Acest cuvânt este ultimul cuvânt din seria celor pe care le-am 
prezentat zilele trecute până astăzi şi eu astăzi plec. Nu ştiu dacă s- 
a sfârşit şi tabăra. Nu ştiu dacă mai rămâneţi, dacă nu mai rămâneţi, 
dacă se mai ocupă cineva de voi. Eu am căutat ca lucrurile pe care 
le-am prezentat să fie de folos și celor care aţi venit şi celor care 
sunt statomici în mânăstire. Voi pleca de aici cu bucuria că am 
lăsat nişte gânduri bune pe care le port în minte pentru mine şi 
pentru alții şi mulțumesc lui Dumnezeu că mi-a dat în minte 
gânduri pe care eu de fapt nu le-am pregătit de acasă. Mi-am 
pregătit doar un generic, "Bucuriile credinţei”. mi-am pregătit doar 
nişte titluri, cum ar fi “Îndemnuri la bucurie”, “Trăitori ai bucuriei”, 
"Sfintele slujbe şi sfintele sărbătoriri ale Bisericii noastre ca prilej 
de bucurie”. Toate acestea le-am pregătit ca titluri, iar conţinutul, în 
general, a fost aşa cum s-a revărsat din sutletul meu. Am spus ce 
mi-a venit în minte vorbind şi să știți că mă bucur de tot ce mi-a 
venit în minte şi dau slavă lui Dumnezeu şi pentru înregistrările pe 
care mi le-am făcut și aştept și înregistrarea pe care nu am putut s-o 
fac. O să fie, poate, prilejuri pentru o carte sau pentru o parte dintr- 
o carte pe care aş putea să o scot la iveală cu vremea, aşa că eu zic 
că cel mai câştigat dintre toţi am fost eu însumi şi sunt eu însumi. 
Dacă eram acasă. la noi la mânăstire, sigur nu aș fi vorbit şi sigur 
nu aş fi alcătuit aceste cuvântări care au fost şi înregistrate şi care 
pot să fie spre binele şi al meu şi al altora. Sfântul Atanasie cel 
Mare are afirmaţia că "cel care unge cu miresme pe altul, el însuși 
miroase frumos". El este cel dintâi beneficiar al aromatelor cu care 
unge pe altul. Eu am făcut lucrarea aceasta. de împărţitor de mir. 
V-am prezentat lucruri care pot fi socotite ca niște aromate şi eu 

însumi m-am folosit de acestea şi de mirosul cel bun, pentru care îi 
mulțumesc în primul rând lui Dumnezeu şi într-un fel îmi 
mulțumesc şi mie, pentru ce am adunat în suflet, într-o viaţă 
întreagă, până la 75 de ani împliniţi şi până la 51 de ani pe care 
i-am trăit la mânăstire. Cu tot ce am adunat în suflet am venit aici şi 
v-am prezentat ceea ce V-am prezentat. Deci, să-l mulţumim toți lui 
Dumnezeu şi pentru cele ce le-am adăugat la mine însumi şi pentru 
ceea ce s-a adăugat la voi înşivă. Să aducem mulțumiri celor care 
ne-au primit. pentru că programul l-am făcut în casa altuia, acesta 
este adevărul. Cineva s-a îngrijit de lucrul acesta. Noi am venit. 
doar. şi am tăbărât aici. Am fost primiţi bine, trumos, şi o să le 
rămânem recunoscători pentru cealaltă vreme a vieţii noastre şi 
pentru veşnicie celor care ne-au primit, celor carc ne-au ajutat să ne 
putem desfăşura înaintea lui Dumnezeu şi înaintea oamenilor 
gândurile pe care le avem în suflet. Vă doresc să aveţi folos din 
această întâlnire pentru cealaltă vreme a vieţii voastre şi m-aş 
bucura foarte mult dacă folosul ar fi în înţelesul acesta, că ţineţi 
minte nişte lucruri pe care sigur nu vi le-a spus nimeni. pentru că aş 
vrea să Ştiţi şi asta, că ceea ce spun eu. nu am mai auzit pe nimeni 
spunând. M-aş bucura să se înmulțească binele şi în înţelesul 
acesta. să spună şi alţii ce spun eu și să aveţi folos din ceea ce vă 
spun eu, chiar dacă nu vă spun şi alţii. Vă doresc din toată inima să 
fiţi lucrători de bucurie. să fiţi înmulţitori de bucurie, să înmulțiţi 
binele şi bucuria în jurul vostru şi darul lui Dumnezeu să fie cu noi 
cu toţi, binecuvântarea lui Dumnezeu să fie peste noi peste toți. 
mijlocirile Maicii Prea Curate să ne ajute pe noi pe toți. rugăciunile 
sfinţilor să ne fie folositoare tuturor şi să trăim o viaţă care să fie 
spre mărirea lui Dumnezeu şi spre mântuirea sufletelor noastre. 
Amin! Mărire Tatălui şi Fiului şi Sfântului Duh. Amin! 
Dumnezeu să ne ajute! 


16 iulie 2004, dimineaţa, 
Mânăstirea Subpiatră 

PARTEA A DOUA 


CREDINȚA ȘI IUBIRE 


CREDINȚA — TEMELIE A VIEȚII 
DUHOVNICEŞTI 


Unde este credința voastră? 
(Luca 8,25) 


În numele Tatălui şi al Fiului şi al Sfântului Duh. Amin! 
lubiţi credincioşi, începem în dimineaţa aceasta o serie de 
cuvântări, pe care le voi ţine în săptămâna aceasta, până vineri 
dimineaţă inclusiv, pentru tabăra care s-a organizat aici, cu 
unăvoinţa conducerii mânăstirii. O să am în vedere două dintre 
ele mai importante virtuţi ale vieţii noastre duhovniceşti. şi anume 
credinţa şi iubirea. Deci genericul acestei tabere, din acest punct de 
vedere, este "Credinţă şi Iubire" sau "Credinţă lucrătoare în iubire”. 
-am gândit că ar fi bine să ne oprim cu gândul, cei care ne-am 
adunat aici, asupra credinţei şi asupra iubirii, ca să începem cu 
aceasta şi să susţinem cu aceasta viața duhovnicească. Bineînţeles 
că toate câte ni se cer sunt importante, dar toate câte sunt 
importante se bazează pe credinţă, pe credinţa în Domnul nostru 
lisus Hristos, pe credinţa în Evanghelie, pe credinţa în Dumnezeu, 
pe credința în Maica Domnului. pe credința în Sfinţii lui 
Dumnezeu, pe credința în Tainele Bisericii. Toate încep de la 
credinţă, se realizează prin credinţă şi mai ales în iubire. În iubire, 
care este o poruncă a Mântuitorului nostru lisus Hristos, cea mai 
mare dintre poruncile câte ni le-a dat nouă Dumnezeu. Deci, va fi 
vorba despre credinţă şi iubire. Și asta cu atât mai mult cu cât 
credinţa ne duce în legătură cu Domnul nostru lisus Hristos, în aşa 
"fel încât credința noastră este un mijloc de a ne întâlni cu Domnul 
“Hristos, de a-L avea pe Domnul Hristos în ființa noastră, în inima 
“noastră. 

l Credința este un dar de la Dumnezeu şi în acelaşi timp o 
lucrare a sufletului omenesc. Importanța pe care o are credința o 

putem cunoaşte din ceea ce e scris în Sfânta Evanghelie. De fapt, 
Sfânta Evanghelie nu este o teorie a credinţei, ca să cauţi un capitol 
anume despre credinţă, dar sunt multe afirmaţii în Sfânta 
Evanghelie, din care înțelegem noi cât de importantă este credința 
pentru viața duhovnicească. Va fi vorba şi despre întrebările pe 
care le-a pus Domnul Hristos celor pe care i-a avut în faţă, în 
legătură cu credinţa, şi care au ajuns până la noi şi despre unele 
răspunsuri ale celor întrebaţi de Domnul Hristos despre credință. 
Mi-am început cuvântarea aceasta de acum cu o întrebare a 
Domnului Hristos pusă ucenicilor Săi, care, fiind în furtuna care se 
iscase pe mare, erau îngrijoraţi, erau neliniştiţi, aveau în gând 
posibilitatea de a-şi sfârşi viaţa în acea împrejurare. Domnul 
Hristos dormea în corabie când s-a pomit furtuna, adormise înainte 
de a se pomi furtuna, iar ucenicii L-au trezit, spunând: 
"Învăţătorule, pierim!" (Luca 8, 24), ca şi când ar fi zis: "E gata cu 
noi! Furtuna asta e aşa de puternică, încât s-ar putea să nu mai 
scăpăm din ea". Şi atunci, Domnul Hristos a certat vânturile şi 
marea, iar furtuna s-a potolit; și a zis Domnul Hristos către ucenicii 
îngrijoraţi, către ucenicii frământaţi, învolburaţi, după mărturia 
Sfântului Evanghelist Luca: "Unde este credința voastră?" (Luca 
8, 25). Dacă voi sunteţi îngrijoraţi, dacă voi sunteţi neliniştiţi, dacă 
voi credeţi că vi se sfârşeşte viața în împrejurarea aceasta de 
furtună, unde vă e credința? Nu credeţi că Eu pot potoli furtuna? 
Nu credeţi că furtuna aceasta e o ameninţare ca să se vadă cât de 
puţină credinţă aveţi? Unde-i credința voastră? Ucenicii s-au mirat 
de faptul că s-a potolit furtuna prin puterea Domnului nostru lisus 
Hristos. La aşa ceva, ei nu s-au aşteptat. Şi, pentru că nu s-au 
aşteptat, s-au mirat. Şi s-au întrebat, ei între ei: "Cine este Acesta, 
de care ascultă şi vânturile şi marea?" (Luca 8, 25). Deci întrebarea 
Domnului nostru lisus Hristos: "Unde este credinţa voastră?”, a fost 
pusă într-o împrejurare grea, Domnul Hristos s-a referit la o 
împrejurarea grea, la o împrejurare amenințătoare şi ar fi vrut 
Domnul Hristos ca ucenicii să aibă credinţă şi să nu se îngrijoreze, 
să nu se impacienteze. Şi dacă ei totuşi s-au îngrijorat, dacă ei 
totuşi s-au neliniştit, dacă ei totuși s-au tulburat, dacă totuşi s-au 
simţit ameninţaţi, însemna că nu au credință, sau că nu au destulă 
credință. Domnul Hristos i-a întrebat: "Unde este credința 
voastră?”. De ce nu vă manifestaţi credința voastră și în împrejurări 

de felul acesta? Poate că dacă erau împrejurări liniştitoare prin ele 
însele, nu s-ar fi pus problema credinţei: “Credem, sau nu 
credem?”. Oricum, Domnul Hristos aştepta de la ucenicii Săi 
credință. "Unde este credința voastră?”. N-aveţi o credință 
lucrătoare, n-aveţi o credinţă liniştitoare, n-aveţi o credință care să 
izgonească din sufletul vostru furtuna de gânduri, furtuna de 
nelinişte, de tulburare. Această furtună trebuia izgonită din sufletul 
ucenicilor prin credinţa lor. Fără îndoială că ucenicii au avut totuşi 
credinţă, pentru că L-au urmat pe Domnul Hristos şi L-au urmat pe 
Domnul Hristos pentru că au crezut în EI; dacă nu ar fi crezut în El, 
nu L-ar fi urmat. Dar nu aveau atâta credinţă încât să aibă și linişte 
izvorâtă din credinţă. Am găsit cândva, undeva, nu mai știu unde, o 
afirmaţie care mi-a plăcut foarte mult şi pe care v-o pun şi vouă în 
atenţie: "Măsura credinţei e măsura vieţii”, cu alte cuvinte "Cum 
îţi este viaţa, aşa îţi este credința”. Nu poţi să ai în suflet o credință 
puternică şi să trăieşti o viaţă de nelinişte, o viaţă de nemulţumire, 
o viaţă de îngrijorare, o viaţă de tulburare, pentru că credinţa 
adevărată izgoneşte îngrijorarea, izgoneşte neliniştea, izgoneşte 
nemulţumirea, izgoneşte orice fel de neliniște din suflet. lar 
"biruința care a biruit lumea — scrie Sfântul Evanghelist loan în 
întâia sa Epistolă sobomicească — este credința voastră” (cap.5, 4). 
Credinţa care vă dă siguranţa, credința care vă încredințează că nu 
sunteţi singuri, credinţa aceea care aduce seninătate, credinţa care 
alungă frica, credinţa care ne ţine în legătură cu adevărurile de 
credinţă şi cu Cel care a adus credinţa. 
lubiţi credincioşi, sunt unii care zic că la cârma vieții 
duhovniceşti este mintea, raţiunea... N-au dreptate! Domnul 
Hristos nu ne-a chemat niciodată să cercetăm lucrurile cu raţiunea. 
De ce? Pentru că raţiunea, mintea nu poate să cunoască tainele lui 
Dumnezeu, iar credința este ușa tainelor. Credinţa noastră este 
credință a tainelor, credință care ne introduce într-o sferă mai 
presus de lumea aceasta. Ne duce la Domnul Hristos, ne duce la 
Dumnezeu Tatăl, ne duce la Dumnezeu Duhul Sfânt. Credinţa ne 
susține în viața noastră duhovnicească şi credinţa e lucrătoare 
pentru viaţa duhovnicească. O viaţă de linişte — "Cel ce miluieşti cu 
liniştirea”, zicem noi în rugăciunea a S-a de la Maslu, vorbind cu 
Domnul nostru lisus Hristos — o viaţă liniştită, o viaţă senină îşi are 
temelia în credinţă, se întemeiază în credinţă. 

În Sfânta Evanghelie de Matei, la sfârşitul capitolului al 7- 
lea, citim că a zis Domnul Hristos: "Cel ce ascultă cuvintele Mele 
acestea şi le împlineşte. se aseamână cu omul înţelept care şi-a zidit 
casa pe temelie de stâncă. Şi au venit furtunile, au venit vânturile 
mari, au izbit în casa aceea şi ea a rămas, pentru că era întemeiată 
pe stâncă. Dar cel care ascultă cuvintele acestea şi nu le împlinește, 
se aseamănă cu omul neînţelept care, în loc să-și întemeieze casa pe 
piatră, pe stâncă. şi-a întemeiat-o pe nisip. Și au venit vânturile şi 
au venit ploile mari, au venit furtunile, au izbit în casa aceea şi ea a 
căzut, pentru că nu era întemeiată pe stâncă, nu era întemeiată pe 
piatră“ (Matei 7, 24-27). Prin urmare, Domnul nostru lisus Hristos 
ne pune în atenţie faptul că fiecare dintre noi, împlinind cuvintele 
Lui, ne întemeiem o casă, o casă duhovnicească în care apoi 
locuieşte Domnul Hristos. Casa aceasta duhovnicească având-o în 
vedere Sfântul Vasile cel Mare şi apoi Sfântul Petru Damaschin. 
spune că trebuie să fie întemeiată pe pământ bun, pe pământ 
statornic, pentru că se întâmplă uneori ca cineva, neavând în vedere 
faptul de a-şi întemeia casa duhovnicească pe pământ bun, sau 
chiar o casă materială, casa aceea materială se poate să se dărâme, 
să zicem aşa, printr-o alunecare de teren. S-a întâmplat aşa ceva la 
o mânăstire de la "Parva Rebra“, unde s-a zidit o casă fără temelie 
bună, fără pământ bun, şi a alunecat terenul cu casa şi s-a dărâmat 
casa. Aşa se întâmplă în viața materială, dar se întâmplă şi în viaţa 
duhovnicească. 

Deci, trebuie să fie întemeiată casa duhovnicească pe 
pământul răbdării, zic Părinţii. Avem trebuinţă de răbdare pentru a 
înainta în viața duhovnicească. Și pe acest pământ al răbdării, spun 
mai departe Părinţii, trebuie pusă temelia credinţei. Sfântul Apostol 
Pavel pomeneşte de temelia care este Hristos, pentru că credinţa, de 
fapt, face legătura între sufletul credincios şi între Domnul Hristos. 
In Epistola către Efeseni, în capitolul 3, versetul 17, citim o dorință 
a Sfântului Apostol Pavel pentru creştinii din Efes, dar fără îndoială 
pentru toţi creştinii de oriunde, toți creştinii care știu de ceea ce 
dorește Sfântul Apostol Pavel: "Hristos să se sălăşluiască, prin 
credință, în inimile voastre“. Deci Hristos să intre în inimile 
noastre, Hristos să-şi găsească locaș în inimile noastre, şi aceasta să 
se realizeze prin credinţă. Cine n-are credinţă, n-are o legătură cu 
Domnul Hristos, nu-L. poate avea pe Domnul Hristos în suflet. 

Deci, e de trebuinţă credinţa care-l. aduce pe Domnul Hristos în 
sufletul nostru, credința care-L scoate în evidență pe Domnul 
Hristos Cel din sufletul nostru. 

Poate că unii ştiţi că Sfântul Marcu Ascetul are un cuvânt în 
Filocalie despre Botez, şi în cuvântul acesta spune că, de la Botez, 
Sfânta Treime — Tatăl, Fiul şi Sfântul Duh — Se sălășluieşte, Se 
aşează în sufletul celui care se botează. Şi cei care au gândit bine, 
poate și pe temeiul cuvântului Sfântului Marcu Ascetul, spun că la 
Botezul creştin, la Botezul dreptmăritorilor creştini se întâmplă 
exact ceea ce s-a întâmplat la Botezul Domnului Hristos. Ce s-a 
întâmplat la Botezul Domnului Hristos? La Botezul Domnului 
Hristos S-a arătat Preasfânta Treime - Tatăl, Fiul şi Sfântul Duh. 
Cum? Așa, că Fiul S-a botezat, Tatăl a rostit cuvintele "Acesta este 
Fiul meu cel iubit întru care bine am voit" şi Duhul Sfânt S-a 
pogorât peste Domnul Hristos în chip de porumbel. Şi asta o 
mărturisim noi, după rânduiala Sfintei noastre Biserici, la 
Sărbătoarea Botezului Domnului, când zicem, vorbind cu Domnul 
Hristos, nu despre Domnul Hristos: "În Iordan botezându-Te Tu, 
Doamne, închinarea Treimii s-a arătat“. Și spunem cum. Cum s-a 
arătat închinarea Sfintei Treimi? Cum S-a arătat Sfânta Treime? 
"Că glasul Părintelui a mărturisit Ţie — vorbim deci mai departe cu 
Domnul Hristos —, Fiu iubit pe Tine numindu-Te. Și Duhul în chip 
de porumbel a adeverit întărirea cuvântului”, a adeverit că aşa este, 
ești Fiul lui Dumnezeu, Cel iubit. Și după aceea zicem, vorbind în 
continuare cu Domnul Hristos: "Cel ce Te-ai arătat, Hristoase, 
Dumnezeule, şi lumea ai luminat, Mărire Ţie!". Deci, ceea ce 
trebuie să facem noi în faţa evenimentelor pe care le sărbătorim 
ste să aducem mărire lui Dumnezeu. 

Ceva asemănător, adică arătarea Sfintei Treimi, s-a întâmplat 
i la Schimbarea la Faţă, pe care noi o sărbătorim în 6 August. Nu 
tiu dacă e întâmplător sau dacă are o explicaţie faptul că 
sărbătoarea Botezului Domnului Hristos este într-o zi de 6 lanuarie, 
ar Schimbarea la Faţa a Domnului Hristos este tot într-o zi de şase, 
August. În luna întâi, în 6 sărbătorim Botezul, şi în luna a opta, în 
6 sărbătorim Schimbarea la Față a Domnului Hristos pe muntele 
aborului. Schimbarea la Faţă a adus în conştiinţa celor care erau 
colo, pe munte, pe Preasfânta Treime. Cum anume? Fiul S-a 
chimbat la față, adică Şi-a arătat mărirea prin lumină, fața Lui a 

strălucit ca soarele, hainele Lui au fost albe ca lumina, ca zăpada, 
cum un înălbitor nu poate înălbi pe lume, spune Sfântul 
Evanghelist, şi atunci s-a arătat un nor luminos care i-a învăluit pe 
cei care erau atunci de faţă — Sfinţii Apostoli Petru, lacob, loan și 
doi bărbaţi reprezentativi din Vechiul Testament, Moise şi Ilie —, au 
fost învăluiţi de un nor luminos şi din nor s-a auzit cuvântul Tatălui 
Ceresc: "Acesta este Fiul Meu Cel iubit întru care bine am voit, pe 
Acesta să-L ascultați" (Matei 17, 5). Acesta este mesajul 
Schimbării la Faţă, să ascultăm de Domnul Hristos. E ceea ce vrea 
şi Maica Domnului, pentru că la nunta din Cana Galileii, Maica 
Domnului le-a spus celor ce slujeau acolo: "Faceţi ceea ce vă va 
spune El" (loan 2, 5). Aşa a zis Maica Domnului, aşa a zis Tatăl 
Ceresc. Deci, iubiţi credincioşi, avem două sărbători cu prezenţa 
Sfintei Treimi: Botezul Domnului şi Schimbarea la Faţă a 
Domnului Hristos şi cu acest prilej a fost de faţă și Tatăl şi Fiul şi 
Sfântul Duh şi credința noastră este că ceea ce s-a întâmplat la 
Botezul Domnului Hristos se întâmplă la fiecare botez al unui 
dreptmăritor creştin şi că Sfânta Treime intră în sufletul celui care 
se botează și Sfânta noastră Biserică învaţă că nu pleacă de acolo 
niciodată, decât la moartea celui care n-are credinţă, celui care nu 
trăieşte o viaţă după credinţă, altfel pe Sfânta Treime o purtăm toţi 
credincioşii, toţi dreptmăritorii creştini, şi de acolo dorim să iasă la 
iveală şi ne rugăm pentru aceasta, într-o rugăciune, de pildă, de la 
Sfântul Maslu, când ne adresăm Maicii Domnului şi zicem: “Pe 
Tine, Preacuratul palat al Împăratului Ceresc, ceea ce eşti mult 
lăudată, te rog curăţeşte-mi mintea mea întinată cu tot felul de 
păcate şi o fă locaş înfrumusețat al Preasfintei Treimi, ca să laud şi 
să măresc puterea ta şi mila ta cea nemăsurată, fiind mântuit eu, 
netrebnicul robul tău”. De ce chemăm ajutorul Maicii Domnului, 
mijlocirea Maicii Domnului? Pentru că Maica Domnului a fost şi 
este locaş al Prea Sfintei Treimi. A fost locaş al Prea Sfintei Treimi 
când L-a purtat în pântece pe Domnul Hristos, când L-a purtat în 
braţe şi în toată vremea, pentru că Maica Domnului L-a avut pe 
Domnul Hristos nu numai în pântecele și în braţele ei, ci şi în inima 
ei (şi mai ales în inima ei), şi de inima Maicii Domnului, Domnul 
Hristos niciodată nu S-a îndepărtat. Deci, iubiţi credincioşi, noi 
credem că Prea Sfânta Treime purtată în sufletul nostru Se arată în 
Viața noastră şi trebuie să Se arate într-o viaţă curată, după 

cuvântul: "Măsura credinței este măsura vieții". Apoi, ziceau mai 
departe Părinții, cel care a luat aminte la pământul cel bun al 
răbdării şi la temelia care este credința şi care este şi Domnul 
Hristos, să zidească faptele cele bune ale virtuţilor ca pe nişte 
cărămizi din care se alcătuieşte o casă şi să le lege între ele prin lut 
luat din pământul smereniei, iar deasupra să pună acoperişul 
dragostei şi în felul acesta să pregătească o casă în care să intre 
Domnul Hristos. Bineînţeles, noi nu trebuie să ne gândim la ceva 
material, ci trebuie să ne gândim la ceea ce putem purta în suflet, 
care nu se vede la arătare, dar care se manifestă printr-o viaţă pe 
care o binecuvântează Domnul Hristos. Şi dacă facem aceasta, dacă 
ne întemeiem viața creştină a noastră pe pământul răbdării, pe 
temelia credinţei, o alcătuim din faptele bune ale credinţei şi legăm 
faptele cele bune ale credinţei cu smerenie şi punem deasupra 
acoperământul iubirii, atunci avem o credinţă care ne ţine aproape 
de Domnul nostru lisus Hristos, ne ţine aproape de învăţătura Lui şi 
ne angajează la o viaţă care se manifestă în toate faptele bune pe 
care le putem face şi mai ales în iubire, pentru că credinţa trebuie să 
fie lucrătoare în iubire. Dumnezeu să-l odihnească pe părintele 
Serafim, de la noi de la mânăstire. Mi-a spus odată, la spovedanie, 
cuvânt de învăţătură: “Să te depășeşti şi să te dăruieşti”. M-am 
gândit că-i vorba să mă depăşesc în credinţă și să mă dăruiesc în 
iubire. Poate că cuvântul acesta îl avea părintele întemeiat pe 
cuvintele Sfântului Apostol Pavel, că "în lisus Hristos nici tăierea 
împrejur nu preţuieşte, dar nici netăierea împrejur, ci credința 
lucrătoare în iubire” (Gal. 5, 6). 

Să ne rugăm bunului Dumnezeu să ne dea această credință 
care ne linişteşte și-n furtuni. Şi să manifestăm credinţa aceasta în 
liniştea sufletească, pe care având-o, nu ne-ar mai întreba Domnul 
Hristos "unde este credința voastră?"”, ci s-ar bucura că avem 
credinţa aceea care întemeiază viaţa duhovnicească pe răbdare, pe 
faptele credinţei, pe smerenia care întemeiază viaţa duhovnicească 
Şi învăluie faptele cele bune şi le face bune şi pe iubire care este 
legătura desăvârşirii. Amin! 

Mărire Tatălui şi Fiului şi Sfântului Duh! Amin! 


26 iulie 2004, dimineața, 
Mânăstirea Oașa 

MÂNĂSTIREA, RUGĂCIUNEA 
ŞI VUIETUL DUHULUI 


În numele Tatălui şi al Fiului şi al Sfântului Duh. Amin! 

Binecuvântaţi, Înalt Prea Sfinţite Părinte Arhiepiscop, să 
rostesc cuvânt de învățătură! 

lubiţi credincioşi, ne găsim acum, aici, într-o mânăstire. 
Fiecare dintre cei care ați venit aici, la mânăstire, cred că ştiţi ce 
este o mânăstire, sau gândiţi că aţi şti ce este o mânăstire. Fiecare 
dintre noi ştim şi spunem şi credem şi mărturisim că o mânăstire 
este un aşezământ unde trăiesc călugării, oameni care-i slujesc lui 
Dumnezeu cu viaţă deosebită de cea pe care o trăiesc cei mulţi din 
lumea largă. Fiecare dintre noi am venit la mânăstire şi ne-am 
gândit că venim la un loc de rugăciune. Şi într-adevăr. mânăstirea 
este un loc de rugăciune, dar nu este numai un loc de rugăciune, ci 
este şi un loc de învăţătură şi un loc de muncă. Şi toate acestea se 
fac spre mărirea lui Dumnezeu, spre mântuirea oamenilor care 
trăiesc în mânăstire şi spre binele şi mântuirea tuturor 
credincioşilor. În regulamentul de funcţionare a vieţii călugărești 
este scris aşa: "mânăstirea este un așezământ de rugăciune, de 
învățătură şi de muncă, în care trăiesc călugării”. Deci, noi 
suntem aici, acum. într-un aşezământ de rugăciune, de învăţătură şi 
de muncă. Sunt aici, în loc de rugăciune, de învățătură şi de muncă, 
cei pe care i-a ales Dumnezeu să-şi trăiască viața aici în această 
mânăstire, Mânăstirea Oaşa. Noi, ceilalți, am venit aici de` data 
acesta cu prilejul hramului și am venit, unii, din mânăstirile 
noastre, alţii de la locurile noastre de mântuire, am venit în acest 
așezământ de rugăciune, de învățătură şi de muncă. Şi am venit în 
primul rând să ne rugăm. Și ne rugăm: suntem, acum, în cuprinsul 
unei slujbe, prilej de rugăciune. Ne-am îndreptat mintea către 
Dumnezeu Tatăl, către Dumnezeu Fiul, către Dumnezeu Duhul 
Sfânt. Ne-am înaripat mintea spre Dumnezeu prin psalmii care s-au 
citit şi care se vor citi în continuare, ne vom înaripa mintea către 
Dumnezeu prin alcătuirile de la slujba pe care o facem, la care 
luăm parte cu toții. 

Deci, suntem în rost de rugăciune. Ne rugăm noi, călugării, şi 
vă rugaţi voi, care nu sunteţi călugări. Ne rugăm şi unii şi alţii, 
pentru că scopul vieţii noastre, al tuturor, este să înaintăm în viața 
duhovnicească. Cu toţii dorim să ajungem la ţinta împărăției lui 
Dumnezeu, să aducem împărăţia lui Dumnezeu aici, pe pământ, şi, 
dacă nu se poate peste tot, măcar unde ne ducem viaţa, în 
mânăstire, să fie împărăţia lui Dumnezeu, pe care o cerem de la 
Dumnezeu Tatăl când zicem "vie împărăţia Ta”. Suntem aici cu 
rost de rugăciune şi ne rugăm împreună cu cei care trăiesc aici în 
toată vremea, cu cei pe care i-a ales Dumnezeu să fie aici şi nu în 
altă parte. Ne rugăm împreună cu cei care în fiecare zi se roagă 
pentru ei, pentru noi toţi, pentru lumea întreagă, pentru că toţi știm 
că "rugăciunea este întărirea lumii”, aşa spune Sfântul loan cel care 
a scris "Scara". În fiecare mânăstire se fac slujbele rânduite pentru 
jecare zi şi slujbele acestea se fac la vreme de dimineaţă, la vreme 
de seară, în unele mânăstiri la vreme de noapte, în biserică, şi 
acestea sunt slujbele rânduite de Biserică. Pe lângă rugăciunile care 
se fac în biserică, se mai fac rugăciuni şi în chiliile călugărilor. 
Fiecare călugăr este dator cu un anumit număr de rugăciuni, cu 
anumite rugăciuni, rugăciuni pe care noi le numim rugăciuni de 
pravilă, de program şi este foarte important ca cineva să-și facă 
programul de rugăciune, pentru că este un îndreptar de viaţă, un 
ijloc de îmbunătăţire sufletească. 

Un părinte de la noi, de la mânăstirea de unde vin eu — eu vin 
de la Mânăstirea "Brâncoveanu" de la Sâmbăta de Sus —, un călugăr 
împreună-vieţuitor la mânăstire, de la începutul mânăstirii, cu 
părintele Arsenie şi cu părintele Nicolae Mladin (care a ajuns apoi 
profesor de teologie şi mitropolit al Ardealului), părintele Serafim, 
Dumnezeu să-l odihnească, a fost trimis împreună cu părintele 
Arsenie, de câtre mitropolitul Nicolae Bălan, la Sfântul Munte, ca 
să înveţe de acolo ceea ce poate învăţa şi să aducă apoi şi să aplice 
a Mânăstirea de la Sâmbăta. Și cu prilejul acela, a fost părintele 
Serafim în ascultarea unui părinte de la Sfântul Munte, pe nume 
Antipa Dinescu — un părinte din ţară, stabilit apoi la Sfântul Munte. 
Și a învăţat de la părintele acela slujbe, a învăţat să stea la slujbă 
meme îndelungată. Când părintele Serafim s-a dus la Sfântul 
Aunte şi când a văzut ce multe rugăciuni se fac acolo şi ce slujbe 
lungi, aproape că nu le putea suporta, că nu mai văzuse la noi în 

țară aşa rugăciuni lungi. Nu a mai fost pe la mânăstiri, să vadă 
privegheri. Şi zicea părintele Serafim că îi spunea părintelui 
Antipa: "Vai, da lungă o mai fost slujba asta!” și părintele a zis 
către el: "Îi lungă lenea ta!“. Și a stat acolo până când a venit 
vremea să plece de la Sfântul Munte la studii în Atena, pentru că i-a 
dat recomandarea aceasta mitropolitul Nicolae Bălan. Atunci i-a 
spus părintelui de la Sfântul Munte, părintelui Antipa: “Prea 
Cuvioase, trebuie să mă duc la studii teologice în Atena, mă 
îndrumă printr-o scrisoare mitropolitul care m-a trimis aici, la 
Sfântul Munte”. Şi atunci părintele i-a spus aşa: "Mă, să te ţii de 
pravilă, că dacă nu, te îndrăcești!”. A venit părintele Serafim cu 
cuvintele acestea de la Sfântul Munte și ni le-a spus nouă și ni le 
spunea uneori. Şi totdeauna m-am gândit, când am auzit cuvintele 
acestea şi când m-am gândit eu la cuvintele acestea, că dacă 
părintele Serafim s-ar fi dus la Sfântul Munte numai pentru 
cuvântul acesta de îndrumare: “să te ţii de pravilă” şi cu 
atenţionarea "că dacă nu, te îndrăceşti”, nu s-a dus degeaba la 
Sfântul Munte. Sigur că a mai învăţat el multe pe acolo. Şi a venit 
cu îndrumarea aceasta, pe care noi o ținem minte şi după ce 
părintele s-a mutat la cele veșnice. 

Deci, pravila îşi are şi ea importanţa ei. De ce? Pentru că 
trebuie să-l ajute pe om, să-l facă mai bun. Îl pune în fața lui 
Dumnezeu. Rugăciunea ne pune în fața lui Dumnezeu, slujba ne 
pune în fața lui Dumnezeu şi, fiind noi în faţa lui Dumnezeu, ne 
lipim de Dumnezeu; "lipitu-s-a sufletul meu de Tine și dreapta Ta 
mă sprijinește”, zicem într-un psalm pe care îl repetăm în fiecare zi 
(Ps. 62, 8). "Lipitu-s-a sufletul meu de Tine și dreapta Ta mă 
sprijineşte". Mijlocul acesta de lipire a sufletului de Dumnezeu este 
rugăciunea. Prin rugăciune. noi mergem câtre Dumnezeu, iar prin 
Sfintele Taine Dumnezeu vine către noi. Deci, facem în mânăstire 
rugăciunea rânduită pentru a împlini voia lui Dumnezeu și rosturile 
noastre în mânăstire, în Biserică, și după aceea facem slujbă 
personală, prin rugăciunea personală în chiliile noastre şi ne rugăm, 
— ţineţi minte! - pentru noi şi pentru toţi oamenii, pentru toată 
lumea, pentru că rugăciunea este întărirea lumii. Şi mai facem o 
rugăciune, cu care noi, călugării, suntem datori, rugăciunea de toată 
vremea sau de câtă vreme o putem face; o îndesire a rugăciunii, 
rugăciunea cu care se mântuiesc călugării. 

Când m-am dus eu pentru prima dată la Mânăstirea de la 
Sâmbăta, în 1942, aveam 13 ani şi jumătate și m-am dus acolo cu 
gândul să mă fac călugăr. Nu ştiu ce am gândit eu pe vremea aceea, 
la vârsta aceea. Cineva mi-a dat gândul să mă fac călugăr. Am luat 

"aminte şi m-am dus să mă fac călugăr. Bineînţeles că nu s-a putut şi 
bine a fost că nu s-a putut atunci. Până la urmă, tot câlugăr am 
ajuns, dar după || ani. Şi n-am putut rămâne acolo şi pentru faptul 
că mitropolitul de atunci dorea ca la mânăstirea de la Sâmbăta să 
fie numai absolvenţi de Teologie. Adică, dacă cineva vrea să fie 
călugăr, să înveţe întâi, să facă şcoală generală, să facă gimnaziu, 
să facă liceul, să facă Teologia şi apoi, ca absolvent de Teologie, să 
se ducă să se facă călugăr. Şi stăruind mitropolitul pentru dorința 
aceasta, Mânăstirea de la Sâmbăta a început cu trei oameni mari: 
părintele Arsenie, care era absolvent de Teologie şi, lucru rar pe 
vremea aceea, era şi absolvent de Arte Vizuale, Belle-Arte, arte 
frumoase, pictură şi sculptură. Şi cu învăţătura pe care a avut-o el 
atunci, s-a instalat la mânăstirea de la Sâmbăta, la mânăstirea pe 
“care o începuse, după restaurare, mitropolitul Nicolae Bălan şi cu 
părintele Nicolae Mladin (care a ajuns profesor de teologie şi apoi 
mitropolit al Ardealului şi pe care mitropolitul Nicolae Bălan l-a 
îndrumat şi l-a ajutat să înainteze în cariera de profesor şi poate şi 
mitropolit) şi cu părintele Serafim Popescu, un om extraordinar, un 
om care te ungea la inimă, un om cald la suflet, un om revărsător, 

un om de care s-au bucurat oamenii, dar pe care nu l-au prea băgat 
în seamă oamenii, pentru că nu avea talente deosebite, cum avea 
părintele Arsenie, dar a fost un om evlavios. Cineva îmi spunea: 

"De câte ori mă duc la părintele în chilie, totdeauna îl văd cu 

patrafirul după gât”. Ceva foarte frumos. Eu spun că părintele 

Serafim a fost un om de care s-au bucurat oamenii şi de care m-am 

bucurat şi eu. Şi părintele Serafim a zis către mine: "Copile, eu mă 
bucur de succesele tale cum mă bucur de succesele mele!“. 

Extraordinar, iubiţi credincioşi! Nu se poate ceva mai frumos, ceva 

mai dătător de gând, că omul acesta era un om evlavios. "Copile, eu 

mă bucur de succesele tale cum mă bucur de succesele mele!”. Şi a 

trecut părintele Serafim la cele veșnice, în anul 1990, şi nu prea 
aveam succese pe vremea aceea. După aceea, s-au adăugat 
succesele. Şi, dacă ar mai fi fost părintele cu noi, s-ar fi bucurat de 
fiecare carte pe care am scris-o, de fiecare conferință pe care am 

tinut-o, de tot ceea ce am realizat în sufletul meu când am făcut 
ceva pentru alţii şi ar fi zis: "Copile, eu mă bucur de succesele tale 
cum mă bucur de succesele mele!". 

lubiţi credincioşi, atunci când m-am dus eu la mânăstirea de 
la Sâmbăta, părintele Arsenie Boca a vorbit cu mine şi a vorbit ca şi 
cum ar fi vorbit cu un om mare şi mi-a pus în atenţie rugăciunea, 
zicea el "rugăciunea cu care se mântuiesc călugării". Ca şi când 
mi-ar fi spus: nu poți rămâne aici, ştii că nu poţi rămâne aici, dar îţi 
spun eu ceva ce fac călugării, ceva ce ai putea face şi tu şi acest 
ceva este să zici rugăciunea cu care se mântuiesc călugării. Şi mi-a 
spus că rugăciunea cu care se mântuiesc călugării — şi aş zice eu că 
nu numai călugării, ci toţi credincioşii — este rugăciunea "Doamne, 
lisuse Hristoase, Fiul lui Dumnezeu, miluieşte-mă pe mine, 
păcătosul!". Nu mi-a spus de câte ori să zic, nu mi-a spus câtă 
vreme să hotărăsc pentru rugăciunea aceasta, mi-a spus doar atât, să 
zic "Doamne, lisuse Hristoase, Fiul lui Dumnezeu, miluieşte-mă pe 
mine, păcătosul!"”, rugăciunea cu care se mântuiesc călugării. Şi cât 
de importantă este rugăciunea aceasta, pot să vă spun acum. Atunci 
nu ştiam că în momentul când se face cineva călugăr primeşte un 
şnur cu noduri şi acesta este anume pentru rugăciunea de toată 
vremea. Acest şnur se numeşte metanii sau metanie şi este, zic eu, 
un suport material pentru o lucrare spirituală. Deci, ce este? Un 
suport material pentru o lucrare spirituală. Când acest şnur i se dă 
candidatului la slujba călugăriei, i se spune aşa, în faţa celor care 
sunt participanţi la slujba călugăriei: "Fratele nostru primeşte sabia 
Duhului, care este Cuvântul lui Dumnezeu, — fiţi atenţi! — spre 
rugăciunea din toată vremea câtre Hristos"; şi apoi: “că eşti dator în 
toată vremea a avea în minte, în inimă, în cuget şi în gura ta numele 
Domnului lisus şi a zice: Doamne, lisuse Hristoase, Fiul lui 
Dumnezeu, miluieşte-mă pe mine, păcâtosul!”. Eu nu ştiam atunci 
de aşa ceva. Nu ştiam de metaniile acestea, nu ştiam de nodurile 
acestea pe care le ţii între degete şi zici, la fiecare, "Doamne, lisuse 
Hristoase, Fiul lui Dumnezeu, miluieşte-mă pe mine, păcătosul!”. 
Ştiam numai să zic rugăciunea şi ştiam ce mi-a zis părintele 
Arsenie atunci: s-o lipesc de respiraţie şi s-o zic cu gândul, cu 
cuvântul gândit, nu cu cuvântul vorbit. Nu mi-a dat nici o 
explicaţie. Sigur s-a gândit părintele că toate ale omului pornesc de 
la gândul omului şi dacă pornesc toate de la gândul omului, în 

minte trebuie să-ţi faci rânduială, că dacă nu-ţi faci rânduială în 
minte, nu-ţi faci rânduială în viaţă. Adică viața omului se 
întemeiază pe gândul omului şi cheia îndreptării omului este în 
minte. Nu știam atunci cuvântul Sfântului Marcu Ascetul, că "în 
inima iubitoare de osteneală nu are nici o putere gândul cel rău şi se 
nimiceşte cum se nimiceşte focul în apă”. Ştiţi ce se întâmplă cu 
focul când îl pui în apă, un jar, un cărbune aprins. Se stinge dintr-o 
dată. Ei, aşa se întâmplă şi în inima iubitoare de osteneală, o inimă 
angajată spre Dumnezeu, o inimă hotărâtă pentru Dumnezeu, o 
inimă gânditoare de Dumnezeu. Ştiţi că noi la Paşti spunem: 
"femeile cele gânditoare de Dumnezeu cu miruri în urma Ta au 
alergat". Cine? "Femeile gânditoare de Dumnezeu". Toţi trebuie să 
fim nişte gânditori de Dumnezeu! Să-L avem pe Dumnezeu în 
mintea noastră, în simţirea noastră, să-L avem pe Dumnezeu în 
“prim-planul vieţii noastre, să nu ne jucăm cu ideea de Dumnezeu, 
ci să ne lipim de Dumnezeu cel personal, Dumnezeu care ne ştie, 
care vede, care ne ascultă, pentru că dacă în inima ta Dumnezeu 

nu-i pe primul loc, nu-i pe nici unul. 
lubiţi credincioşi am învățat, deci, de la părintele Arsenie o 
metodă de îmbunătăţire sufletească şi să ştiţi că nu există în lumea 
aceasta o metodă mai ducătoare la scop decât metoda aceasta de 
îmbunătăţire, zicând rugăciunea de toată vremea, care risipeşte 
norul vrăjmaşilor şi se întâmplă în suflet ceea ce spunem noi la 
“Paşti: "să învie Dumnezeu şi să se risipească vrăjmaşii Lui”. Şi am 
"zis rugăciunea. Am zis-o cât am putut să o zic, pentru că să ştiţi că 
'am avut întotdeauna în consideraţie că eu trebuie să îmi împlinesc 
'şi datoriile sociale. Am fost elev, ştiam că trebuie să învăţ. Am fost 
student, ştiam că trebuie să învăţ. Nu am aşteptat de la Dumnezeu 
ceea ce trebuie să facă omul. Nu m-am gândit că dacă zic 
"Doamne, lisuse Hristoase, Fiul lui Dumnezeu, miluieşte-mă pe 
mine, păcătosul!" mă luminează Dumnezeu şi ştiu la examene 
care-i capitala Spaniei, de exemplu. Nu m-am gândit la aşa ceva. 
Mi-am văzut de treabă şi am învățat. Și când aveam timp şi când 
îmi aduceam aminte, și noaptea când mă trezeam din somn, şi când 
ergeam pe drum, şi când făceam ceva cu mâinile, ziceam 
"Doamne, lisuse Hristoase, Fiul lui Dumnezeu, miluieşte-mă pe 
ine, păcătosul!”, cum m-a învăţat părintele. Şi cum m-a învățat? 
zis ca rugăciunea aceasta să o zic cu cuvântul gândit, deci cu 

gândul, în felul următor: între respiraţii, acolo unde se întâlneşte o 
respiraţie cu cealaltă, o răsuflare cu cealaltă, unde nici nu tragi 
aerul în piept, nici nu dai aerul afară din piept, acolo să zic 
"Doamne"; şi apoi, trăgând aerul în piept, o dată cu aceasta, să zic 
“Iisuse Hristoase, Fiul lui Dumnezeu”; şi după aceea, dând aerul 
afiară, o dată cu aceasta să zic "miluieşte-mă pe mine, păcătosul!”. 
Aşa am făcut. Nu a fost foarte simplu la început, dar mi s-a dat 
răsuflarea după rugăciune şi rugăciunea după răsuflare şi a fost tare 
bine. Nu pot să zic că nu am avut gânduri rele. Am avut, fiindcă 
fiecare dintre noi aducem în sufletul nostru, în ființa noastră nişte 
înclinări spre râutate, din străfunduri de existenţă. Părintele spunea 
mereu că omul este sinteza înaintaşilor lui. Şi se gândea părintele la 
un spectru vital, în înțelesul acesta că omul este totuşi compus cum 
este compusă lumina din cele șapte culori care o compun şi lumina 
o poţi desface în luminile care o compun; tot aşa este şi viaţa 
omului, este o sinteză. Adică, este compusă din dispoziţiile bune şi 
din înclinările rele ale înaintaşilor. Eu am ştiut aceasta din tinereţe 
şi m-am cercetat pe mine însumi şi mi-am văzut părinţii în 
existența mea. Haideţi să vă spun un cuvânt al Părintelui Arsenie 
către un tânăr care a ajuns preot în cele din umnă şi care era 
totdeauna neliniştit. Părintele îi cunoştea familia şi a spus către el 
aşa: "Mă, tu eşti sinteza harababurii din casa voastră!” Deci, a 
moştenit ceva neliniştitor, ceva rău. 

Fiecare dintre noi aducem şi bune şi rele şi eu m-am 
confruntat cu asta. Părintele spunea că fiecare dintre noi purtăm 
chipul lui Dumnezeu în noi şi acesta este adevărul şi învaţă şi 
Biserica aşa. Dar chipul lui Dumnezeu din noi este astupat. Este 
astupat în primul rând din înclinările pe care le aducem prin 
moştenire, prin ereditate şi apoi prin mizeria pe care am adunat-o 
noi şi s-a aşezat ca un fel de praf peste lăuntrul nostru, lumea din 
noi. Fiecare dintre noi suntem reprezentanţi ai credinţei noastre și 
suntem formaţi prin credința noastră. Nu este lucru indiferent dacă 
credinţa ta nu este lucrătoare în tine. Dacă nu este angajantă, nu o 
ai. Ai o idee despre credinţă, ai o idee despre Dumnezeu, dar nu 
eşti credincios. Credinţa trebuie să fie lucrătoare şi trebuie să 
înlocuiască gândurile veacului acestuia. La noi la mânăstire, mai la 
început, când m-am dus eu, erau doritori de a cunoaşte ceea ce a 
scris părintele Arsenie. Se găseau scrise cu mâna gânduri ale 

părintelui. Şi m-am dus odată, cu părintele Serafim, la un părinte 
care era bătrân şi care abia ştia să citească şi citea din scrierile 
“părintelui Arsenie. Și l-a întrebat părintele Serafim: "Dar dumneata 
înţelegi ce citeşti?" Și el a zis: "Păi cum să nu înţeleg?!". Nu ştiu 
cât o fi înțeles, săracul. Dar zice: "Uite, aicea scrie filosofie. Ştii 
dumneata ce înseamnă filosofie?”. El zice: “cum să nu ştiu?! 
Vicleniile veacului acestuia". lată o definiţie pe care nu a dat-o nici 
un filosof şi nici un om împotriva filosofilor şi a filosofiei. 

Noi nu umblăm după vicleniile veacului acestuia, ci trebuie 
să avem o conştiinţă întemeiată pe Dumnezeu. o conştiinţă 
întemeiată pe Evanghelie. Când am vorbit eu prima dată în faţa 
“unor elevi de seminar, mi-a venit în minte să le spun şi le-am spus 
cuvântul Sfântului Apostol Pavel: "nu vă asemănaţi chipului 
acestui veac, ci vă schimbaţi prin înnoirea minţii” (Romani 12, 2). 
“Asta trebuie să o facem noi prin rugăciuni, asta trebuie să o facem 
noi prin slujbe, asta trebuie să o facem noi prin citirile din 
Dumnezeieştile Scripturi şi din gândurile Sfinţilor Părinţi. Să ne 
schimbăm mintea, să avem mintea lui Hristos. Sfântul Apostol 
Pavel chiar a scris cuvântul "Noi avem mintea lui Hristos" (I 
Corinteni 2, 16). Să ne cercetăm şi noi pe noi înşine, să vedem, 
avem mintea lui Hristos? Nu avem cumva mintea celui rău? Nu 
avem cumva mintea influențată de ideile lumii acesteia, de 
întinăciunile din lumea aceasta? Ne ferim noi cu adevărat de 
răutăţile din veacul acesta? Îl punem pe Dumnezeu pe tronul minţii 
noastre, sau ÎI punem pe crucea vieţii noastre? Mai zicea părintele 
şi aceasta: "Dacă în mintea noastră Domnul Hristos este pe tron, 
noi trebuie să fim pe cruce și dacă Domnul Hristos este pe cruce, 
înseamnă că noi suntem pe tron şi nu suntem la locul nostru“. 

l Deci, iubiți credincioşi, iată ce am învățat şi ce trebuie să ştim 
cu toţii în legătură cu rugăciunea cu care se mântuiesc călugării. Să 
ne folosim de ea! Să zicem cât putem de des, ziua şi noaptea, când 
putem să zicem, să zicem rugăciuni! Nu trebuie neapărat "Doamne, 
lisuse Hristoase, Fiul lui Dumnezeu, miluiește-mă pe mine, 
păcătosul!", deşi să zicem că aceasta e rugăciunea clasică şi cea 
mai recomandată. Ştiţi ce se întâmplă cu omul care începe să zică 
rugăciunea aceasta? Ce s-a întâmplat şi cu mine. Se răscolesc 
relele! Se răscolesc păcatele. Se răscolesc patimile. Se răscolesc 
înclinările cele rele. Se răscoleşte mizeria din suflet care trebuie 

lichidată. Şi să ştiţi că dacă nu zici rugăciunea aceasta întins, nici 
nu ştii ce porți în tine. Nu ştii cum şi-a pus pecetea mediul, adică 
ceea ce ne înconjoară, pe mintea noastră. Nu ştii ce înseamnă 
destinul tău. Nu ştii ce înseamnă moştenirea ta negativă. Nu ai de 
unde să ştii, pentru că lucrurile merg cumva de la sine şi tu crezi că 
aşa e viața. Or viața nu e așa. Viaţa trebuie dirijată, trebuie 
îndreptată, trebuie ajutată cu rugăciunea și trebuie ajutată cu 
Dumnezeu, pentru că noi nu aşteptăm mântuirea de la noi, chiar 
dacă lucrăm şi noi pentru mântuire. Uite, lucrare pentru mântuire 
este să zicem: "Doamne, lisuse Hristoase, Fiul lui Dumnezeu 
miluieşte-mă pe mine. păcătosul!"”. Asta este partea noastră şi 
miluirea vine de la Dumnezeu. Eu să ştiţi că tot ce am realizat în 
lumea aceasta a fost din darul lui Dumnezeu pentru că am cerut 
mila lui Dumnezeu. Şi am realizat. Cred că e pe temeiul acestei 
rugăciuni, pe temeiul milei lui Dumnezeu care m-a înconjurat 
pentru că am zis "Doamne, lisuse Hristoase, Fiul lui Dumnezeu, 
miluieşte-mă pe mine, păcătosul!”. 

lubiţi credincioşi, suntem aici într-o biserică, într-o biserică 
de mânăstire, într-o biserică ce este, de fapt, casa lui Dumnezeu, şi 
nu există altă casă în lumea aceasta la fel. Biserica este unică; 
oriunde s-ar găsi o biserică drepteredincioasă, o biserică ortodoxă, 
este ceva cum nu mai poate fi și altceva la fel. Orice biserică este 
casa lui Dumnezeu. Și pentru că este casa lui Dumnezeu, în orice 
biserică se fac lucrurile lui Dumnezeu, slujbele lui Dumnezeu. Noi 
acum suntem în cadrul unei slujbe şi slujba este prilej de întâlnire a 
omului cu Dumnezeu, sau măcar de încercare a omului să se 
întâlnească cu Dumnezeu, să vadă ceva din măreţiile lui 
Dumnezeu, să zică ceva despre măreţiile lui Dumnezeu. 

Am ajuns la gândul că slujba este vuietul Duhului aici, în 
această lume. Țineţi minte, dacă puteţi! Ce este rugăciunea? Ce este 
slujba? Vuietul Duhului. Ştiţi că în Sfânta Evanghelie de la loan, în 
două locuri se vorbeşte de vuietul Duhului. În convorbirea cu 
Nicodim a Domnului nostru lisus Hristos, Domnul Hristos a zis: 
"Vântul suflă unde vrea şi tu auzi vuietul lui şi nu ştii de unde vine 
şi încotro se duce" (loan 3, 8). Adică, nu ştii începutul şi sfârşitul. 
Nu ştii unde începe vântul, nu ştii unde se sfârșește, doar direcţia o 
ştii şi auzi vuietul. căci vântul, când bate, are şi un vuiet. Aşa 
trebuie să fie și cu cel născut din Dumnezeu. Să aibă pe Duhul 

Sfânt lucrător în el. Tot în Sfânta Evanghelie de la loan e scris că a 
zis Domnul Hristos: "Cui îi este sete să vină la Mine şi să bea" 
(loan 7, 37) şi mai departe că "din fiinţa celui ce crede, râuri de apă 
vie vor curge" (loan 7, 38). Este vorba tot de un vuiet, căci şi râul, 
nu numai vântul, are vuiet. Și se spune în Faptele Sfinţilor 
Apostolilor că, atunci când s-a pogorât Duhul Sfânt peste sfinţii 
apostoli, s-a auzit un vuiet ca de vijelie care vine repede (Faptele 
Apostolilor 2, 2). Și ce spunea vuietul acela? Ce spuneau oamenii 
din vuietul acela, de sub puterea Duhului Sfânt, arătat ca nişte limbi 
a de foc? Știţi ce spuneau? "Măreţiile lui Dumnezeu!”. "Lucrurile 
ele mari ale lui Dumnezeu" (Faptele Apostolilor 2, 11). Auzim, 
ziceau ascultătorii, cum vorbesc despre lucrurile cele mari ale lui 
umnezeu, despre mărirea lui Dumnezeu. Domnul Hristos, în 
redica de despărţire, a zis către Sfinţii Apostoli: "El pe Mine Mă 
va preamări" (loan 16. 14). Aşadar, semnul prezenţei Duhului Sfânt 
este preamărirea lui Dumnezeu, iar slujbele noastre sunt în așa fel 
Icătuite, încât zicem: "mărire Tatălui şi Fiului şi Sfântului Duh”; 
icem ecfonisele care aduc mărire lui Dumnezeu: "Că bun şi iubitor 
de oameni Dumnezeu eşti şi Ţie mărire înălțăm”, "Că milostiv şi 
iubitor de oameni Dumnezeu eşti şi Ţie mărire înălțăm”. 

lubiţi credincioşi, nu mai întind vorba, dar mi-am adus 
aminte ceva ce ar fi trebuit să vă spun la început, dar vă spun acum, 
mai către sfârşit. Am zis că mânăstirea este un aşezământ de 
rugăciune, de învățătură şi de muncă. V-am spus cum este 
mânăstirea un aşezământ de rugăciune, de rugăciune în biserică, de 
rugăciune personală şi de rugăciune de toată vremea. De învăţătură, 
pentru că la sfintele slujbe, ce facem? Ne rugăm şi învăţăm. Cum 
adică? Învăţăm rugându-ne şi ne rugăm învățând. Cineva care 
urmăreşte sfintele slujbe poate învăţa foarte multe lucruri numai de 
la slujbe, fără să mai citească altceva. Când citeşti o alcătuire de 
genul acesta: "Pe tine, prea curatul palat al Împăratului ceresc, ceea 
ce eşti mult lăudată, te rog, curățeşte mintea mea ce întinată cu tot 
felul de păcate şi o fă locaş înfrumusețat al Treimii Celei Dumneze- 
ieşti, ca să laud şi să măresc puterea ta şi mila ta cea nemăsurată, 
iind mântuit eu, netrebnicul robul tău”, ai deja nişte gânduri în 
epătură cu Maica Domnului ca locaş al Prea Sfintei Treimi şi 
ânduri care sunt şi pentru tine. ca unul care ar trebui să fii purtător 
al Sfintei Treimi în sufletul tău şi să se vadă aceasta. Nu că o dată 

eşti bun şi liniştit şi altădată izbucneşti ca şi cum nu ai şti de 
Dumnezeu, pentru că, spune Sf. Ap. Pavel, dragostea nu se mânie. 
Jubiţi credincioşi, ce am uitat eu să vă spun şi mi-am propus 
să vă spun de la început este că mânăstirea mai e ceva. Ceva ce 
spun eu adeseori că este şi aş vrea să se ştie şi să se ţină minte şi 
anume că mânăstirea este tinda raiului, casa lui Dumnezeu, 
poarta cerului, locul împlinirilor, cerul cel de pe pământ și 
locul în care se arată iubirea lui Dumnezeu. Deci, mânăstirea are 
şase rosturi. Este, de fapt. mai presus de toate, locul fericirii. 
Cineva care trăieşte în mânăstire trebuie să fie fericit şi dacă nu este 
fericit, să ştie că nu-şi face datoria. De unde ştim aceasta? Știm de 
acolo că Dumnezeu ne-a creat să ne fericească şi dacă sunt piedici 
în calea fericirii. înseamnă că sunt piedici în calea iubirii şi unde 
nu-i iubire. nu-i fericire şi unde este iubire. este fericire. Eu, să ştiţi 
că dacă aş câuta un om care este fericit, numai printre călugări l-aş 
căuta. Nu că nu poate un om să lie fericit şi în altă parte, dar în 
primul rând călugării trebuie să fie fericiţi, trebuie să lie plini de 
bucurie, trebuie să tie oameni cu nădejde la Dumnezeu, cu credință 
în Dumnezeu, cu bucurie din aceea că Dumnezeu îi cercetează; şi 
atunci, mânăstirea este fără îndoială tinda raiului. pentru că este 
aproape de rai, între cer şi pâinânt şi mai aproape de cer, mânăstirea 
este casa lui Dumnezeu în toate ale ei, peste tot este casa lui 
Dumnezeu, mânăstirea este poarta cerului, acolo unde se întâlneşte 
cerul cu pământul şi cerul cu pământul se întâlneşte de fapt în 
sufletul celor ce fac voia lui Dumnezeu, în sufletul celor ce cred, 
deci cerul şi pământul trebuie să se unească neapărat în sufletul 
călugărului şi dacă nu se uneşte, înseamnă că acel călugăr nu ştie 
de cer, ci ştie numai de pământ şi e pământ şi cl, este pământ. 
Singurătatea trupească, singurătatea de pe lumea aceasta ne duce 


către obştea cerească, mai zicea părintele Arsenie. 
lubiţi credincioşi. deci ce este mânăstirea? Tinda raiului! 


Ce este mânăstirea? Casa lui Dumnezeu. Cc mai este? Poarta 
cerului, locul unde se uneşte cerul cu pământul. Ce mai e? Locul 


iubirii. este și locul fericirii. 

lubiţi credincioşi, nu mai lungesc vorba. Dacă voi ţineţi minte 
din prilejul acesta, din seara aceasta, ţineţi minte ce v-am spus eu 
acum, atunci înseamnă că o să vă angajați la rugăciune mai multă, 
la o muncă făcută spre slava lui Dumnezeu, nu la o muncă 
asupritoare, să nu te mai poţi gândi la Dumnezeu. Dar trebuie să şi 
lucrezi, pentru că zice Vasile Militaru: 

“Cu nădejdea fără muncă, 

nu-ţi răsare grâu-n luncă, 

dar cu amândouă-n plug, 


umpli lunca de belşug”. 
Avem trebuință de muncă pentru existența noastră, avem 


trebuinţă de muncă şi pentru susţinerea altora, avem trebuinţă de 
muncă şi pentru disciplina noastră interioară. Trebuie să unim 
rugăciunea cu munca şi munca cu rugăciunea. Și nu numai cei din 
mânăstire. Toţi trebuie să fim așa. Toţi trebuie să dorească să-și 
prepătească sufletul să ajungă în împărăţia lui Dumnezeu, să-l 
rățţească, cu ajutorul lui Dumnezeu, să-și curăţească sufletul prin 
ijloacele pe care ni le dă Biserica. prin rugăciune, prin Sfintele 
faine, prin sfintele slujbe, prin citiri duhovniceşti din Evanghelie, 
n scrierile părinţilor celor duhovniceşti. Să învăţăm, să învăţăm şi 
primim de la Dumnezeu ceea ce ne dă Dumnezeu, pentru că 
umnezeu nu Sc lasă fără să-şi împlinească făgăduinţele. Să avem 
credere în bine, să avem încredere în viitorul nostru, să avem 
redere în veşnicia fericită, să ne angajăm cu ceea ce putem face, 
"ne tinem de pravilă ca să nu ne îndrăcim, să ne ţinem de sfintele 
ijbe cât putem, să nu ocolim Sfânta Liturghie de duminica şi să 

m ceea ce putem noi face ca să fie preamărit Dumnezeu prin 


a noastră, de acum şi până în veac. Amin! 
Mărire Tatălui și Fiului şi Sfântului Duh! Amin! 


26 iulie 2004, seara, 
Mânăstirea Oaşa 


împlinirilor! lrebuie să fii împlinit prin ceea ce-ţi dă mânăstirea, 
să nu cauţi în afiară de mânăstire împlinirile. Şi ce mai este? Cerul 
cel de pe pământ. Când intri într-o mânăstire, ca vieţuitor sau cu 
vizitator, să ştii că ai intrat în cer, numai că nu ai sensibilitatea să 


vezi cerul. Şi mânăstirea este locul fericirii. Pentru că este locul 

SĂRBĂTOAREA SFÂNTULUI 
MARE M UCENIC PANTELIMON 


Binecuvântaţi, Înalt Prea Sfinţite Părinte, ca să rostesc cuvânt 
de învățătură! 

lubiţi credincioşi. cred că aţi băgat de seamă că şi această 
Sfântă Liturghie, pe care am făcut-o acum, s-a sfârşit cu cuvintele 
"Fie numele Domnului binecuvântat de acum şi până în veac”. li 
mulțumim lui Dumnezeu că ne-a învrednicit să primească din 
mâinile noastre Liturghia aceasta, pe care ar fi putut să o primească 
din mâinile arhanghelilor şi ale îngerilor şi ale heruvimilor şi ale 
serafimilor, dar a rânduit Dumnezeu ca noi să-l aducem această 
Liturghie, această slujbă în folosul întregii lumi. A binevoit 
Dumnezeu ca noi să fim aceia care să aducem cinstitele daruri pe 
care le-a sfinţit Duhul Sfânt trimis de Tatăl ceresc şi a prefăcut 
pâinea şi vinul în trupul şi sângele Mântuitorului nostru lisus 
Hristos, ca să le primim noi spre iertarea păcatelor, spre trezirea 
sufletului. spre împărtăşirea cu Duhul Sfânt, spre plinirea 
împărăției cerurilor şi spre îndrăzneala către Dumnezeu. Ne-am 
împărtășit, cei care ne-am împărtăşit, preoți, diaconi, arhierei, 
credincioşi, cu trupul şi sângele Mântuitorului nostru lisus Hristos 
şi dorim să ne fie aceasta spre tămăduirea sufletului și a trupului, 
spre alungarea a tot potrivnicului, spre luminarea ochilor inimii 
noastre, spre împăcarea sulleteştilor noastre puteri, spre credință 
neiînfruntată, spre dragoste  nefățamică, spre împlinirea 
înțelepciunii, spre paza poruncilor lui Dumnezeu, spre plinirea 
împărăției Sale, spre înmulțirea harului lui Dumnezeu în viața 
noastră. 

În centrul preocupărilor noastre este dumnezeiasca Liturghie, 
sunt dumnezeieştile slujbe, este dorința aceasta de a ne uni noi cu 
Domnul şi Mântuitorul nostru lisus Hristos şi. împreună cu El, cu 
Tatăl şi cu Duhul Sfânt şi de a ne apropia mai mult de Preasfânta, 
Curata, Preabinecuvântata. Mărita, Stăpâna noastră, de Dumnezeu 
Născătoarea și Pururea-Fecioară Maria şi de toţi sfinţii. Biserica 
noastră este o Biserică a slujirii liturgice. Se laudă alţii cu fel-de-fel 

de slujiri. Cu slujiri sociale, de exemplu. Să ne ajute Dumnezeu să 
facem și noi astfel de slujiri. Dar, întâi şi întâi, mai presus de toate, 
este slujirea liturgică, slujirea prin sfintele slujbe. Biserica noastră 
are comori de gândire, comori de slujire şi acestea sunt sfintele 
'slujbe pe care nu le mai are nimeni în lumea aceasta. Sunt şi alţii 
Tugători, sunt şi alţii străduitori spre bine, sunt şi alţii care vor să se 
depăşească pe ei, sunt şi alții care vor să găsească o cale de slujire 
lui Dumnezeu, însă la măsurile credinţei noastre nu există nimeni şi 
nimic. 

Așa că, să ținem cât putem la slujbele noastre, iubiţi 
redincioşi, pentru că slujbele noastre se fac în limba noastră, în 
limba înţeleasă de toţi oamenii, nu trebuie să înveţi o limbă ca să 
înţelegi ce se spune la sfintele slujbe, cum trebuie să înveţe alți 
Creștini dreptmăritori, ortodocşi slavi, greci. Noi vorbim cu 
Dumnezeu cum vorbim unii cu alţii. Şi sigur ne înţelege Dumnezeu 
Şi sigur Î! înțelegem şi noi pe Dumnezeu. Să-l mulțumim lui 
Dumnezeu de “toată darea cea bună şi de tot darul desăvârşit" pe 
care îl primim prin sfintele slujbe, de învăţăturile de la sfintele 
Slujbe; să le luăm în seamă! Vin la mine oameni şi spun: "părinte, 
Sspuneţi-ne un cuvânt de învățătură”. lubiţi credincioşi, câte cuvinte 
de învățătură se spun la sfintele slujbe și nu le băgăm în seamă și cu 
Oate acestea, vin unii și alţii să le spun cuvânt de folos. Să fim 
atenţi la slujbele noastre. la cuvintele de folos: "să ne iubim unii pe 
alții, ca într-un gând să mărturisim", “capetele noastre Domnului să 
le plecăm", "să mulţumim Domnului”. "veniţi să ne închinăm și să 
ădem la Hristos”. Acestea nu sunt cuvinte de folos, acestea nu sunt 
uvinte de învăţătură, acestea nu sunt cuvinte de îndrumare?! Le 
auzim, trecem pe lângă ele, nu le luăm în seamă, nu ne dăm seama 
de importanţa lor. De multe ori, sunt atâţia credincioşi care zic că ei 
Sunt credincioşi, dar ocolesc biserica, nu merg la slujbe. Ce 
înseamnă asta? Că nu au credinţă, sau cel puţin nu au atâta credință 
cât să-i ducă la slujbă şi să-i țină la slujbă. 

lubiţi credincioşi, "în tot locul stăpânirii Lui, binecuvântează 
suflete al meu pe Domnul“, spune psalmistul și noi cuvintele 
cestea le spunem în fiecare zi la slujba de dimineaţă, dar asta nu 
nseamnă că dacă ÎI poţi slăvi pe Dumnezeu oriunde. să nu-L 
Slăveşti acolo unde este loc rânduit anume pentru mărire adusă lui 
Dumnezeu, biserica noastră. unde este cerul cel de pe pământ. 

acolo "cu vrednicie şi cu dreptate este a ne închina Tatălui și Fiului 
şi Sfântului Duh, Treimii celei de o fiinţă şi nedespărţite”, acolo 
avem posibilitatea să zicem împreună cu îngerii "Sfânt, Sfiânt, Sfânt 
Domnul Savaot, plin este cerul şi pământul de mărirea Lui". Dacă 
nu mergi la biserică, zici acasă "pe Tine Te lăudăm, pe Tine bine 
Te cuvântăm, ie îţi mulțumim, Doamne şi ne rugăm fie, 
Dumnezeului nostru"? Auzi pe cineva zicând în jurul tău "toată 
grija cea lumească de la noi să o lepădăm, ca să primim pe 
Împăratul tuturor, pe Cel în chip nevăzut înconjurat de cetele 
îngereşti. Aliluia, aliluia, aliluia"?! 

lubiţi credincioşi, să nu ne înşelăm. Să nu cumva să ne 
gândim că ceea ce nu facem atunci când trebuie să facem, putem 
face altădată. Nu, fiecare zi are rostul ei, fiecare zi are datoria ei. 
Nu ai mers într-o duminică la biserică, aceea rămâne fără 
împlinirea cuvenită. Nu ai cum să mergi în altă duminică pentru 
duminica în care nu ai fost, pentru că în fiecare duminică trebuie să 
mergi la slujbă. Şi apoi, e bine să faci din casa ta o prelungire a 
bisericii, o prelungire a darului lui Dumnezeu. 

lubiţi credincioşi, nu e cu putință să rămânem acasă şi să nu 
mergem la biserică atunci când ştim că avem posibilitatea să stăm 
înaintea lui Dumnezeu la sfintele slujbe, că avem posibilitatea să 
învăţăm la sfintele slujbe despre Dumnezeu, despre Maica 
Domnului, să zicem cu toți credincioşii cei buni: "Cuvine-se cu 
adevărat să te fericim pe tine, Născătoare de Dumnezeu” sau "de 
tine se bucură, ceea ce ești plină de dar, toată făptura, soborul 
îngeresc şi neamul omenesc”. Avem posibilitatea să-i pomenim pe 
toţii sfinţii înaintea lui Dumnezeu, pentru binele nostru, -şi să 
prelungim în viața noastră, în casa noastră, biserica lui Dumnezeu. 
Cei mai mulţi credincioşi, poate chiar toţi, au în casele lor icoane. 
De ce? Ca să se ştie că şi casa lor este o prelungire a bisericii. Când 
eram copil, ziceam o rugăciune: "Cruce-n casă, cruce-n masă/ 
Îngeri împrejur de casâ,/ Dumnezeu cu noi la masă". Minunat! 
"Cruce-n casă, cruce-n masă/ Îngeri împrejur de casă,/ Dumnezeu 
cu noi la masă”. Atunci nu ştiam să zic “înconjură-ne pe noi cu 
sfinţii Tăi îngeri, ca prin mijlocirea lor totdeauna fiind păziţi, Ţie 
mărire să înălțăm şi să ajungem la unirea credinţei şi la cunoştinţă 
măririi Tale celei neapropiate”. Am auzit apoi cum se spune în 

diserică, pentru cei ce se căsătoresc, la logodnă: "îngerul Domnului 
meargă înaintea lor în toate zilele vieţii lor”. 

Prin urmare, iubiți credincioşi, să luăm parte la sfintele 
ujbe, spre slava lui Dumnezeu și spre binele nostru, al tuturor. În 
fântul Munte este o vorbă care zice aşa: "la Dumnezeu să te 
ndeşti ca la Dumnezeu, nu ca la om şi să-L respiri pe 
mnezeu în toată vremea”. Deci, să nu ne gândim la Dumnezeu 
ne gândim la oameni. ci să ne gândim la Dumnezeu ca la 
jumnezeu, să-L cinstim, să-L preamărim pe Dumnezeu. Să ne 
ndim la oamenii lui Dumnezeu, la sfinţi, dar nu numai la oamenii 
i Dumnezeu care au trecut din viaţa aceasta sau la sfinţii pe care 
-i cunoaştem, ci să ne gândim şi la sfinţii pe care i-a rânduit 
dumnezeu să fie mijlocitori între Dumnezeu şi oameni, între 
meni şi Dumnezeu, care sunt preoţii. Biserica noastră este o 
iserică cu preoţie. Să cinstim pe preotul lui Dumnezeu, pe care l-a 
es Dumnezeu, să-l cinstim şi să ne silim şi noi, fiecare, să fim 
nstitori de Dumnezeu şi de oameni ai lui Dumnezeu. Şi atunci, va 
bine pentru noi, iubiți credincioşi. Va fi mai multă seninătate în 
iața noastră, mai multă lumină în viaţa noastră, mai mult gând 
dihnitor. Va fi în viaţa noastră ceea ce vrea Dumnezeu să fie în 
fața tuturor oamenilor şi mai ales în viaţa tuturor credincioşilor. Să 
enim la sfintele slujbe ca să învăţăm, să venim la sfintele slujbe ca 
ă ne rugăm, să venim la sfintele slujbe ca să învăţăm rugându-ne şi 
ne rugăm învățând. Şi atunci, se vor înmulţi în mintea noastră 
ândurile cele bune, gândurile cele sfinte, gândurile cele curate, 
durile odihnitoare, gândurile liniştitoare, gândurile însenină- 
dare. Şi va fi mai bine pentru noi, în locurile în care ne ducem 
fața, în familiile noastre, în locurile în care ne desfăşurăm 
ICtivitatea noastră. Să ne gândim la Dumnezeu şi să ne silim să fim 
uni, cât mai buni, cât mai multă bunătate să aducem în jurul 
lostru. Să înmulţim bunătatea, să înmuițim iubirea, să înmulţim 
redința, să înmulțim faptele bune, să înmulțim liniştea sufletească 
2ntru noi și pentru alţii. La noi, la mânăstirea de unde vin eu 
Cum, mânăstirea de la Sâmbăta, au venit în 197| doi creştini din 
dermania, care au aflat că un părinte de acolo, părintele Serafim, 
mnezeu să-l odihnească, a fost trimis de mitropolitul Nicolae 
dălan în Germania şi a ajuns la o instituţie bisericească numită 
Betel”. Betel înseamnă “casa lui Dumnezeu“. Acolo, la instituţia 


169 


aceea bisericească, a fost trimis părintele Serafim; i-a atras atenţia 
mitropolitul să meargă şi acolo, că acolo este un aşezământ de 
ocrotire a epilepticilor şi să vadă cum sunt ocrotiți oamenii de 
acolo. Şi aflând cei doi din Germania că părintele Serafim a fost la 
Betel, ne-au spus că la Betel. la intrare, este scris: 

"Pace celor ce vin, 

Bucurie celor ce rămân, 

Binecuvântare celor ce pleacă". 

Nouă ne-au plăcut tare mult cuvintele acestea şi, după o 
vreme îndelungată, am scris la intrare la noi la mânăstire urarea 
aceasta: "pace celor ce vin. bucurie celor ce rămân, binecuvântare 
celor ce pleacă", pentru că am văzut că le plac oamenilor cuvintele 
acestea. Dacă eu am prezentat mânăstirea, de fiecare dată am spus 
Şi urarea aceasta, "pace celor ce vin, bucurie celor ce rămân, 
binecuvântare celor ce pleacă" și atunci mulţi dintre cei care m-au 
ascultat şi-au notat, m-au mai întrebat, au repetat "pace celor ce 
vin, bucurie celor ce rămân, binecuvântare celor ce pleacă” şi 
atunci ne-am gândit noi să scriem la intrarea în mânăstire cuvintele 
acestea. E un dar de la Dumnezeu să ajungi să ai în suflet pace, 
pacea nepătimirii, pacea pe care o dă Domnul Hristos, să ai în 
suflet pacea pe care o are cineva dacă se împacă cu el însuşi, pentru 
că Sfântul Isaac Sirul are un cuvânt care zice așa: “Împacă-te cu 
tine însuţi şi va fi în pace cu tine şi cerul şi pământul”. Dacă 
ajungem să avem linişte în suflet, toate cele din jurul nostru sunt 
liniştitoare, ne duc către Dumnezeu, ne duc către lumină, ne duc 
către linişte sufletească. "Bucurie celor ce rămân”. Bucurie, pentru 
că Domnul Hristos vrea să ne dea şi pace şi bucurie. A şpus 
Domnul Hristos cuvintele acestea: "Acestea vi le spun, ca bucuria 
Mea să fie întru voi şi bucuria voastră să fie deplină” (loan 15, 11), 
iar când s-a înălțat la cer, i-a binecuvântat pe oameni. Şi dacă ne 
gândim că cel din urmă gest pe care l-a făcut Domnul Hristos, 
cea din urmă faptă a fost o binecuvântare, s-a înălțat 
binecuvântând, înseamnă că noi putem fi sub binecuvântarea lui 
Dumnezeu şi suntem sub binecuvântarea Mântuitorului, dacă trăim 
o viaţă în aşa fel încât să ne poată binecuvânta Dumnezeu. Că nu 
poate binecuvânta Dumnezeu răutăţile omeneşti, dar pe cei buni 
sigur îi binecuvântează. Și binecuvântarea Domnului aduce 
închinarea omului și închinarea omului sub binecuvântarea 

Domnului aduce bucurie şi laudă către Dumnezeu. Pentru că cei ce 
-au învrednicit de binecuvântarea Domnului la Înălţare, s-au întors 
Ierusalim cu bucurie mare şi erau totdeauna în Templu, lăudând 
i binecuvântând pe Dumnezeu. Să lărgim Biserica în viața noastră, 
lărgim binecuvântarea lui Dumnezeu peste noi în toată vremea şi 
1 tot ceasul, pentru că ați auzit că şi ultima binecuvântare de la 
fânta Liturghie este: "Binecuvântarea Domnului peste voi, 
tdeauna — deci nu numai în clipa când primeşti binecuvântarea, ci 
tdeauna. acum şi pururea și în vecii vecilor. Amin!" Să ne 
rednicim de aceste binecuvântări de la sfintele slujbe și apoi să 
em pentru viața noastră, a fiecăruia, pentru viaţa familiilor 
stre, pentru viața copiilor noştri, pentru viața nepoților noştri, 
ntru viața celor dragi ai noştri, să avem cu toții, să aveţi şi voi şi 
avem şi noi toți pace, bucurie şi binecuvântare, de acum şi până 
veac. Amin! 
Mărire Tatălui și Fiului şi Sfântului Duh. Amin! 


27 iulie 2004, dimineaţa, 
Mânăstirea Oaşa 

CREDINȚA CARE MÂNTUIEŞTE 


În numele Tatălui şi al Fiului şi al Sfântului Duh. Amin! 

Preacuvioase părinte stareţ, cinstiţi părinţi, iubiţi fraţi şi iubiţi 
credincioşi! 

leri dimineaţă ne-am întreţinut cu gândul asupra credinţei ca 
temelie a vieţii duhovniceşti. Am pomenit atunci de un cuvânt al 
Sfântului Vasile cel Mare, care, referindu-se la cuvintele Domnului 
nostru lisus Hristos despre omul înţelept care şi-a zidit casa pe 
stâncă, a imaginat o casă duhovnicească, ce de fapt e doar imagine, 
pentru că în realitate nu are o formă. De fapt. Domnul Hristos a 
spus că omul cel bun, omul cel înţelept îşi întemeiază casa pe 
stâncă şi, pentru că-i întemeiată pe stâncă, pentru că e realizată prin 
împlinirea cuvintelor Mântuitorului nostru lisus Hristos. nu e 
ameninţată de cădere ci, chiar dacă vin vânturile mari şi chiar dacă 
vin puhoaie de ape, ea rămâne neclintită. Spuneam că cel care vrea 
să întemeieze o casă alege mai întâi pământ potrivit pentru asta, un 
pământ bun, şi că pământul cel bun este răbdarea. Este răbdarea 
pentru că cu răbdarea -— ştiţi vorba aceea, "cu răbdarea treci marea" 
— cu răbdarea străbaţi în toată viața duhovnicească. nu în înţelesul 
că trebuie să rabzi ceva anume, ci în înţelesul că trebuie să faci 
ceva care îţi cere răbdare. Apoi, pe pământul răbdării se aşează 
stânca aceea pe care se zideşte apoi casa şi stânca este Domnul 
Hristos. temelia a tot binele. Şi pe stânca, pe piatra Hristos, pe 
piatra sau pe pietrele apostolilor, pe învățătura Mântuitorului, pe 
învățătura Sfinţilor Apostoli. se zideşte casa din cărămizile faptelor 
bune, din pietrele faptelor bune izvorâte din credinţă, pietrele fiind 
legate între ele prin lutul smereniei, învăluite fiind, deci, pietrele 
faptelor bune cu smerenia. pentru că numai atunci este o faptă 
bună, când o acoperi cu smerenia. Când n-o scoţi în evidenţă, când 
vrei să fie neştiută, când nu te alirmi prin fapta cea bună pe care o 
faci. Asta nu înseamnă că nu trebuie să faci o faptă bună atunci 
când iese la arâtare, dacă nu intenţionezi să o scoţi la arătare. Şi 
apoi, deasupra se pune acoperişul iubirii, acoperişul dragostei şi în 
felul acesta se alcătuieşte casa cea duhovnicească, care în realitate 
reprezintă stări sufletești, adică rezultatul la care ajunge sufletul 

atunci când are răbdare, când se raportează la Domnul Hristos. 
când pe temelia care este pusă și care este Hristos, se aşează 
cărămizile sau pietrele faptelor izvorâte din credinţă, legate între 
ele prin smerenie şi acoperite cu iubirca. 

E vorba de un rezultat, de o stare sufletească. de o pregătire a 
Omului la aşa măsură încât să se poată prezenta inaintea lui 
Dumnezeu, la aşa măsură încât să poată fi omul primitor de 
Dumnezeu. Ştiţi că este un om pe care Biserica ni-l prezintă ca 
primitor de Dumnezeu. Cine-i? Dreptul Simeon. Cel care L-a 
primit în brațe pe Mântuitorul nostru lisus Hristos, care este 
Dumnezeu adevărat și om adevărat, și Biserica ni-l prezintă nouă 
ca primitor de Dumnezeu. Asta a fost în istorie şi asta poate să fie 
în toate vremurile şi în toate împrejurările. pentru că fiecare creștin 
trebuie să fie un primitor de Dumnezeu. Primitor de Dumnezeu aşa 
cum a fost Zaheu, de pildă, care L-a primit pe Domnul Hristos în 
casa sa şi în fața Domnului Hristos şi-a dat seama că el are prea 
multe de prisos şi a zis către Domnul Hristos că jumătate din averea 
sa o dă săracilor și că din cealaltă parte care rămâne, din cealaltă 
jumătate despăgubeşte pe cei pe care i-a nedreptăţit. Asta s-a 
întâmplat pentru că Zahcu a tost primitor de Dumnezeu şi a fost 
primitor de Dumnezeu pentru că Domnul Hristos a vrut să fie 
primit în casa lui. Au mai fost şi alţi primitori de Dumnezeu. care 
n-au ştiut că primesc pe Dumnezeu, primind pe Domnul Hristos şi 
anume ne putem gândi la fariseul acela, Simon, care se îndoia de 
faptul că Domnul Hristos este un ales al lui Dumnezeu, este un 
prooroc şi. atunci când femeia aceea păcătoasă, de care pomeneşte 
Sfântul Evanghelist Luca şi despre care putem citi în capitolul 7 din 
Sfânta Evanghelie de la Luca, atunci când femeia păcătoasă s-a 
atins de picioarele Domnului Hristos, a tumat mir, i-a udat cu 
lacrimi, i-a sărutat picioarele Domnului Hristos, fariseul Simon a 
zis în cugetul lui: "de-ar fi acesta prooroc, ar şti ce fel de femeie 
este aceasta, că e păcătoasă". Or Domnul Hristos chiar pentru păcă- 
toşi a venit, Fiul lui Dumnezeu chiar pentru păcătoşi S-a întrupat, 
nu S-a întrupat pentru drepţi care n-au trebuință de pocăință (Luca 
15, 7). Ştiţi că noi spunem mereu că avem trebuinţă de pocăință şi 
este bine. că de fapt şi avem trebuinţă de pocăință, în înțelesul 
acesta de a părăsi păcatul, dar nu trebuie să fim nişte tânguitori, 
pentru că pocăința înseamnă nădejde, înseamnă siguranța binelui, 
înseamnă bucurie, înseamnă conştiinţa că Dumnezeu ne primeşte, 

că Dumnezeu n-are pe nimeni de pierdut sau, în formularea 
părintelui Arsenie, că "iubirea lui Dumnezeu faţă de cel mai mare 
păcătos este mai mare decât iubirea celui mai mare sfânt faţă de 
Dumnezeu”. 

Lucrurile acestea nu trebuie să le uităm niciodată, nu trebuie 
să uităm niciodată că Dumnezeu e Tatăl nostru și că-i mai bun 
decât părinţii noștri cei pământeşti. Noi nu trebuie să uităm 
niciodată că Domnul Hristos a spus o pildă cu oaia cea pierdută, în 
care afirmă că păstorul, găsind o oaie, oaia cea pierdută, a luat-o pe 
umeri şi a dus-o la celelalte oi. Să nu uităm niciodată că Domnul 
Hristos a spus în legătură cu pilda aceasta, cel puţin aşa ne 
informează Sfântul Evanghelist Luca — pilda cu oaia pierdută o 
găsim în două locuri în Evanghelie, în Evanghelia de la Matei, în 
capitolul 15 şi în Evanghelia de la Luca, tot în capitolul 15 — şi 
spune, ca o concluzie la pildă, că, aşa cum s-a făcut bucurie în 
sufletul şi-n jurul celui ce a găsit oaia cea pierdută, aşa se face 
bucurie în cer pentru un păcătos care se pocăieşte, — fiţi atenţi! — 
mai mare decât bucuria pentru 99 de drepţi care n-au trebuinţă de 
pocăință. Prin urmare, noi trebuie să părăsim păcatul, pentru că 
asta este, de fapt, esenţa pocăinţei. Esenţa pocăinţei nu-i întristarea 
pentru păcat, chiar dacă intră în componenţa pocăinţei şi întristarea 
pentru păcat, esenţa pocăinţei este părăsirea păcatului. Citiţi la avva 
Pimen, în Pateric, unde este scris: "pocăinţa este părăsirea 
păcatului”. Sfântul loan Gură de Aur zice că pocăinţa este topire a 
păcatului, nimicitoare a păcatului. Bineînţeles că nu-i asta totul, 
pentru că Sfântul loan Botezătorul îi îndemna pe oameni să facă 
roade vrednice de pocăință, adică să facă nişte lucruri prin care să 
se astupe cumva lucrurile cele rele de odinioară, să facă nişte 
lucruri bune, iar Sfântul Apostol Pavel, în Epistola către Efeseni, 
are cuvântul că cel ce a furat să nu mai fure, ci mai cu seamă să 
lucreze cu mâinile sale ca să aibă de unde să dea milostenie 
(Efeseni 4, 28). Cu mâinile ai furat, cu mâinile fă lucrul bun spre 
folosul celor care au trebuinţă. 

Toate acestea se întemeiază pe credință, dacă n-ai credinţă în 
Dumnezeu, nu te angajezi pentru Dumnezeu și dacă ai credinţă în 
Dumnezeu, nu se poate să nu te angajezi pentru Dumnezeu. Adică, 
am putea spune că se poate totuşi să ai credință sau să zici că ai 
credinţă şi în realitate să nu te angajezi pentru Dumnezeu, însă în 
cazul acesta credinţa nu este credinţă, ci este ca o superstiție; aşa 

cum crezi în nişte lucruri care de fapt nu sunt adevărate, tot aşa 
crezi şi în adevărurile de credinţă, dar nu cu convingere. 

Părintele Arsenie zicea că cea mai lungă cale este calea care 
duce de la urechi la inimă, adică de la informaţie la convingere. 
Oameni de informaţie religioasă sunt mulţi. In 1965 am fost la 
Bucureşti să mă întâlnesc cu părintele Arsenie — nu-l mai 
întâlnisem de 23 de ani — şi cu prilejul acesta părintele mi-a spus că 
Teologie pot face şi necredincioşii, și păgânii pot face Teologie. 
Deci cunoştinţe teologice își poate aduna oricine care studiază. Însă 
studiul nu-i ceva principal sau e principal numai dacă te duce la 
împlinire, însă doar așa, că ştii ceva, nu-i destul. Şi-mi spunea 
părintele că noi trebuie să căutăm cunoştinţa de Dumnezeu, dar nu 
cunoştinţa din cărţi, chiar dacă e de folos şi cunoştinţa din cărți, dar 
nu trebuie să ne oprim la atât. Zicea el atunci că ar trebui să avem 
în consideraţie cea dintâi catavasie de la slujba Inălțării Domnului 
Hristos, în care se spune aşa: "Cu dumnezeiescul nor fiind acoperit 
gângavul (este vorba de Moise, care n-avea o exprimare clară), a 
spus legea cea scrisă de Dumnezeu”. Cum s-a ajuns la aceasta, ne 
spune mai departe alcătuirea: "că, scuturând tina de pe ochii minţii, 
vede pe Cel ce este — Cel Ce este este Dumnezeu, care S-a definit 
pe Sine "Eu sunt Cel Ce sunt”, deci Cel Ce există — vede pe Cel Ce 
este, vede pe Dumnezeu, şi se învaţă cunoştinţa Duhului 
(cunoștința pe care o dă Duhul Sfânt), cinstind cu dumnezeieşti 
cântări”. Deci, rezultatul este cinstirea lui Dumnezeu prin cântări 
duhovniceşti, prin cântări pe care le alcătuieşte Duhul Sfânt. 

Aşadar, chiar dacă nu putem noi să alcătuim cuvinte de 
preamărire a lui Dumnezeu, cum a alcătuit de exemplu Sfântul 
Simeon Noul Teolog — şi-am să vă spun îndată imnul al cincilea al 
Sfântului Simeon Noul Teolog, care este o izbucnire de preamărire 
a lui Dumnezeu —, altceva putem să facem, şi anume putem să ne 
identificăm cu cuvintele de la slujbă pe care le spunem. Asta putem 
s-o facem cu toţii, bineînţeles tot cu ajutorul lui Dumnezeu. Sfântul 
Simeon Noul Teolog, care este un imnolog, un poet, a scris mai 
multe imne de preamărire a lui Dumnezeu, dintre care al cincilea 
este mai scurt şi este cumva la îndemâna noastră şi în el se arată 
uimirea Sfântului Simeon Noul Teolog față de Domnul Hristos, 
uimire pe care şi-o revarsă în cuvinte, pentru că uimirea aceasta o 


vea în suflet. 

Cred că v-am mai spus eu şi altă dată, celor care m-aţi mai 
auzit pe mine vorbind aici, că Sfântul Isaac Sirul are cuvântul: 
"Incă n-a cunoscut pe Dumnezeu cel ce nu se minunează de 
Dumnezeu". Deci, în faţa Domnului nostru lisus Hristos, în faţa lui 
Dumnezeu noi trebuie să rămânem totdeauna în uimire, să fim 
totdeauna în uimire; dacă nu suntem în uimire, dacă putem jongla. 
să zicem aşa, cu cuvintele de la slujbă şi le putem spune altora. dar 
le spunem numai aşa, pentru că acesta-i ritualul, în cazul acesta noi 
de fapt nu ne arătăm uimiţi față de Dumnezeu. n-am ajuns la 
măsurile Stântului Apostol Petru, care a zis: "Doamne, la cine ne 
vom duce. Tu ai cuvintele vieţii veşnice?” (loan 6. 68), sau la 
măsurile pe care le arată Sfântul Apostol Petru în cuvintele de la 
Schimbarea la Faţă: "Doamne, bine este nouă să fim aici" (Matei 
17, 4), ci suntem cumva în afară şi din afiară vrem să intrăm spre 
înăuntru şi de fapt nu intrăm, ci mai mult afară rămânem. 
Rămânem ca cele cinci fecioare, care au zis: "Doamne, Doamne, 
deschide-ne nouă!" şi au primit răspuns de la Mire: "Adevăr vă 
spun vouă, nu vă cunosc pe voi” (Matei 25, 12). 

Dumnezeu cunoaşte pe aceia care seamănă cu El şi ca să 
semănăm cu El trebuie să fim. să avem în sufletul nostru ceea ce 
ştim noi că este Dumnezeu. Dumnezeu S-a descoperit pe Sine ca 
Tatăl nostru. Incă în Vechiul Testament, ştiau oamenii că 
Dumnezeu este Tatăl lor. Să ne gândim la cuvântul psalmistului, 
din psalmul 102, pe care noi îl spunem în fiecare zi la slujbă: “cum 
miluieşte un tată pe copiii săi, aşa miluieşte Domnul pe cei ce se 
tem de Dânsul"”. Cum miluieşte un tată pe fiii săi... lar Domnul 
Hristos spune: "dacă voi, răi fiind, ştiţi să daţi fiilor voştri cele 
bune, cu atât mai mult Tatăl vostru cel din ceruri" (Luca 11. 13). 
lar Sfântul Apostol Pavel, în Epistola către Romani afirmă că 
"Dumnezeu, cel ce L-a dat pe Fiul Său pentru noi, oare nu ne va da 
toate împreună cu El?" (Romani 8, 32). 

Lucrurile acestea noi le ştim, lucrurile acestea noi le atirmăm, 
lucrurile acestea noi le propovăduim; întrebarea este, ce aderenţă 
avem noi la ele, ce înseamnă pentru noi Dumnezeu. ce înseamnă 
pentru mine Dumnezeu, ce înseamnă pentru mine adevărurile de 
credință? Cercetarea aceasta contează foarte mult şi-am zis că totul 
se întemeiază pc credință, numai că credința trebuie să fie 
lucrătoare şi dacă e lucrătoare progresează, merge înainte, iar dacă 
nu este lucrătoare, scade. Cu credinţa este ca şi cu cultura, te ţii de 

ea. o ai, nu te ţii de ea, o pierzi. Viaţa pe care o trăim este o 
manifestare a credinţei sau a necredinţei noastre. 

Inalt Prea Sfinţitul astăzi a pus în atenţie datoria noastră de a 
ne înfrâna, de a pune frâna în toate privinţele, şi îi dădea ca 
exemplu pe călugări în privinţa aceasta. Într-adevăr, în mânăstiri se 
țin posturile şi asta este o manifestare de înfrânare. În mânăstiri se 
insistă pentru înfrânarea sexuală şi ar trebui să aibă în vedere şi 
ceilalți oameni o înfrânare în privinţa aceasta, adică să nu se lase 
'robiţi de plăcere şi să-şi facă din plăcere un scop. Şi toate acestea le 
“lucrează credinţa, dacă o ai, şi dacă nu o ai înseamnă că nu poți 
înainta şi de aceea Stântul Antonie cel Mare, în Filocalie are 
cuvântul că "cea mai mare răutate a omului este necredința", 
cel mai mare păcat, cea mai mare stare împotriva lui Dumnezeu 
ine din necredinţă. Necredinţa şi necunoştinţa lui Dumnezeu. lar 
Sfântul Marcu Ascetul, vorbind despre înaintarea în viața duhovni- 
zească, afirmă că înaintea a tot păcatul merg trei uriaşi şi uriaşii 
aceştia sunt neştiința, uitarea şi nepăsarea. Neştiinţa, în primul 
fând, pentru că nu te interesează, nu cauţi să ştii; uitarea, pentru că 
lacă nu faci un lucru, cu vremea îl uiţi: şi nepăsarea, care duce şi la 
heştiinţă şi la uitare. Şi tot el afirmă că "iad este neştiința, pentru că 
Ste întunecată ca iadul" şi mai afirmă că "uitarea este pierzare". 

Apoi, se pune problema aceasta a angajării în viaţa 
luhovnicească, a angajării prin credință. Vă spuneam că de fapt în 
=vanghelii şi în învățăturile sfinţilor apostoli care au scris cărţi care 
at cuprinse în Noul Testament nu putem găsi o teorie despre 
redință, putem găsi însă lucruri care ne orientează. Şi anume, când 
2 vorba de importanţa pe care o are credinţa în Evanghelie, credinţa 
n Mântuitorul, credința în Dumnezeu, credința ca temelie de 
mântuire, aceasta o găsim afirmată în diferite ocazii. De pildă, ştim 
să în Sfânta Evanghelie de la Marcu, cele dintâi cuvinte de 
bropovăduire ale Domnului Hristos sunt cuvintele: "S-a împlinit 
memea şi s-a apropiat împărăţia lui Dumnezeu, pocăiţi-vă şi credeţi 
in Evanghelie" (Marcu 1, 15). Credeţi în Evanghelie. Nu ştiu dacă 
i observat că, aşa cum la început se afirmă “credeţi”, se dă 
ndemnul "credeţi în Evanghelie” — la începutul propovăduirii, în 
apitolul întâi de la Marcu citim aceasta —, tot aşa în Sfânta 
îvanphelie de la Marcu, în capitolul 16, ultimul capitol, unde sunt 
i cuvintele rostite după Înviere de Domnul Hristos, găsim acolo 
răşi ceva în legătură cu credința, pentru că este scris că a zis 

Domnul Hristos: "Propovăduiţi Evanghelia la toată făptura, cel ce 
va crede şi se va boteza se va mântui, iar cel ce nu va crede se va 
osândi” (Marcu 16, 16). Aceasta înseamnă că toți necredincioşii 
sunt sub osândă și toți credincioşii au deschisă calea către mântuire. 
Ce înseamnă mântuire? Însemnă eliberare de tot ceea ce este 
rău. Întâi de păcat, când vorbim de mântuire noi ne gândim în 
primul rând la eliberarea de păcat, la iertarea păcatelor, la ştergerea 
păcatelor, la neluarea în seamă de către Dumnezeu a păcatelor. 

Păcatul este o noţiune religioasă. Nu vorbesc despre păcat, nu 
pun problema păcatului cei care nu cred în Dumnezeu. Aşa că noi 
trebuie să ştim ce este păcatul. Pentru că dacă este vorba să ne 
pocăim, ne pocăim de păcate. Ce este păcatul de fapt? Cei care aţi 
făcut şcoală teologică cred că ştiţi că în Sfânta Scriptură a Noului 
Testament. respectiv în Epistola întâi sobomicească a Stântului 
Evanghelist loan e scris: "Păcatul este călcarea Legii”. lar Părinţii 
cei duhovniceşti și cei care s-au ocupat de viața duhovnicească 
precizează: "Păcatul este călcarea Legii lui Dumnezeu cu 
deplină voinţă și ştiinţă.” Deci ştii ceea ce-ţi cere Dumnezeu şi tu 
nu faci ceea ce-ţi cere Dumnezeu ci faci ceva împotrivă, atunci eşti 
călcător de lege şi faci păcat. 

Păcatul are două înfățișări. O înfăţişare care îi aduce omului 
vină pentru păcat, deci îl face pe om vinovat înaintea lui 
Dumnezeu, şi mai are un aspect şi anume acela că îl deformează pe 
om lăuntric. [l schimbă pe om din om bun în om rău, din om drept 
în om nedrept, de fapt este ca un fel de boală, care îşi pune pecetea 
pe existența omului. Aşa că noi trebuie să urmărim două lucruri 
prin credință: să ni se şteargă păcatele, să ni se ierte păcatele, şi 


pentru aceasta avem pocăința și Taina Sfintei Pocăinţe pentru' 


iertarea păcatelor; şi în același, timp să se împuţineze, să se 
nimicească urmările păcatului din viața noastră, să ne înzdrăvenim. 
Să se înlăture de pe viața noastră petele care s-au adăugat prin 
păcate sau deprinderile cele rele pe care le avem în fiinţa noastră de 
pe urma păcatului. Pentru că păcatul, repetându-se, duce la pati- 
mă şi patima este o înrobire. Cuvântul patimă înseamnă de fapt 
boală. Inseamnă ceva străin de ființa omenească, înseamnă ceva ce 
trebuie înlăturat. Şi la aceasta ne ajută Dumnezeu. Noi singuri nu 
ne putem elibera de răutăţile care s-au adăugat la viața noastră. 
Cred că cunoaşteţi, cel puţin unii dintre voi, o alcătuire de la 
slujba pentru cei adormiţi, pentru cei morţi, care zice așa, e o 

mărturisire: "chipul măririi Tale celei negrăite sunt, măcar că port 
ranele păcatelor”. Deci mă prezint în fața Lui Dumnezeu cu 
conştiinţa că am în mine chipul Lui Dumnezeu, deci am o mărire, 
pentru că numai cine are mărirea Lui Dumnezeu în sufletul său este 
de fapt cu chipul lui Dumnezeu. "Chipul măririi Tale celei negrâite 
sunt.” Deci Tu, Doamne, ai o mărire pe care eu nu o pot cuprinde 
nici în cuvânt, nici în gând, nici în concept. Nu o pot cuprinde, pur 
şi simplu, pentru că este mai presus de mine. Eu am această mărire 
în mine pentru că sunt chipul Tău, Tu mi-ai dat chipul Tău. Chipul 
măririi Tale celei negrăite sunt — fiţi atenţi! —, măcar că port ranele 
păcatelor. Deci, chipul Tău nu e aşa cum mi l-ai dat, ci peste el s-a 
suprapus altceva, care stâlceşte cumva chipul, care diformează 
chipul Tău, care umbreşte chipul Tău în mine. Şi asta este, ar zice 
părintele Arsenie, mizeria din suflet adăugată peste chipul lui 
Dumnezeu; lumea interioară, cugetele lumii aşezate peste conştiinţa 
noastră, peste noi înşine. 

Şi, pentru că noi nu mai suntem în stare să revenim la ceea ce 


“am fost, cerem ajutorul lui Dumnezeu, cerem ajutorul 


Mântuitorului şi zicem mai departe: "miluieşte zidirea Ta, 
Stăpâne”. Adică eu sunt zidirea Ta, sunt alcătuirea Ta, sunt făptura 
Ta; miluieşte făptura Ta, care are chipul umbrit, care are chipul 
pătat, chipul Tău pătat. "Miluieşte zidirea Ta, Stăpâne, şi o 
curățeşte cu îndurarea Ta şi moştenirea cea dorită dăruieşte-mi — şi 
care-i moştenirea cea dorită? Raiul — făcându-mă pe mine iarăşi 
cetățean al raiului”. Toate acestea sunt pentru cei credincioşi care 
ştiu de Dumnezeu. care ştiu de rânduielile lui Dumnezeu, pentru cei 
credincioşi, care ştiu că au păcătuit, dar că pot fi curăţiți de păcat şi 
că lucrarea lui Dumnezeu, o spunem noi la slujbă, este a ne milui şi 
a ne mântui pe noi. Aşa spunem. nu? "Că al Tău este a ne milui şi a 
ne mântui pe noi". Ce înseamnă asta, "al Tău este a ne milui"? 
Inseamnă că Tu ai ca lucrare să ne miluieşti şi să ne mântuieşti, Tu 
ne aştepţi anume ca să ne miluieşti şi să ne mântuiești. Noi credem 
în intervenţia lui Dumnezeu în viața noastră. Şi, pentru că credem, 
şi urmărim aceasta, dar trebuie să urmărim pe toate laturile vieţii. 
Credinţa ne angajează în raportul spre Dumnezeu, în raportul 
cu Dumnezeu şi Dumnezeu intervine în viața noaswă, intră în 
componenţa noastră. N-o fi cam mult să spunem noi că Dumnezeu 


“intră în componenţa noastră? Nu! De ce nu-i mult? Pentru că 


Biserica ne dă ideea aceasta. Unde păsim ideea aceasta, că 

Dumnezeu intră în componența noastră, intră în noi, în mădularele 
noastre? O găsim într-o rugăciune, rugăciunea a treia de la 
rugăciunile de mulpimire pentru Sfânta Împărtășanie. unde-i cerem 
ceva. noi, care ne împărtăşim, şi zicem către Domnul Hristos: 
"Intră în alcătuirea mădularelor mele”. Deci mădularele mele sunt 
alcătuite prin grija Ta, prin puterea Ta. Doamne; spune psalmistul 
în psalmul 138: "Tu ai văzut sâmburele din care am răsărit şi în 
cartea Ta sunt scrise toate zilele sortite mie mai-nainte de a fi fost 
vreuna din ele”. sau: "Tu m-ai țesut în pântecele maicii mele”. Deci 
noi credem că suntem o alcătuire pentru care a intervenit 
Dumnezeu. Nu ştim noi prea multe despre noi înşine, decât din 
ce-am învăţat despre noi. Noi înşine nu ne putem vedea toate 
componentele noastre, dar ştim că Domnul Hristos intră, poate intra 
şi intră de fapt în alcătuirea mădularelor noastre. "Intră în alcătuirea 
mădularelor mele, în rărunchi şi-n inimă”. Ce-nseamnă asta, în 
rărunchi şi-n inimă? Adică, în rinichi, ca să nu mai avem piatră la 
rinichi? În inimă, ca să n-avem, ştiu eu, cardiopatie ischemică? Nu! 
Dar cum? Asta înseamnă: intră, Doamne, în cele mai adânci 
organe, cele mai adânci laturi ale existenţei mele. Intră acolo. De 
acolo să lucrezi. Să lucrezi dinlăuntru în afiară. Să se vadă că sunt al 
Tău. "Voi nu sunteţi ai voştri, căci cumpăraţi aţi fost cu preţ. 
Preamăriţi deci pe Dumnezeu în inimile şi în trupurile voastre" (I 
Corinteni 6, 19-20). Când zicem inimă, nu ne gândim atât la 
organul care pompează sânge în organism, deşi parcă acolo se 
simte iubirea față de Dumnezeu şi față de oameni, parcă de acolo se 
revarsă iubirea, ci, când zicem inimă, ne gândim la un fel de 
reprezentare a lăuntrului omenesc, altceva decât inima de came. 
Simțim cumva că suntem rezemaţi în existența noastră pe ceea ce 
este înăuntrul nostru. Cei vechi ziceau "gândeşti cu inima”. Știţi că 
şi Domnul Hristos a spus: “Pentru ce astfel de gânduri se suie în 
inimile voastre?” (Luca 24, 38); apar în voi, înseamnă. De fapt, 
omul gândeşte cu mintea şi simte cu inima. Acestea sunt rezultatele 
psihologiei şi noi ştim aceasta şi mărturisim aceasta, dar nu se 
poate face o separare între minte şi inimă, ci fiecare are partea sa în 
manifestările omului. Deci: “Intră în alcătuirea mădularelor mele, 
în rărunchi şi în inimă, arde spinii tuturor păcatelor mele, 
curățeşte-mi sufletul, întăreşte-mi mădularele împreună cu oasele, 
numărul drept al celor cinci simţuri îl luminează, peste tot mă 
pătrunde cu frica Ta, curățeşte-mă, spală-mă şi mă îndreptează, 

îmbunătăţeşte-mă. înțelepțeşte-mă şi mă luminează. Arată-mă sălaş 
al Duhului Sfânt şi să nu mai fiu sălaş păcatului, ci Ţie casă, prin 
intrarea împărtăşirii”. 
Toate acestea sunt rezultatele credinței. Faci faptele credinţei, 
ajungi la mai multă credinţă. Cred că ştiţi că ucenicii Domnului 
Hristos au spus — citim aceasta în Evanghelia de la Luca în 
capitolul al 17-lea —: "Dă-ne mai multă credinţă”. Avem noi câtă 
avem, dar vrem mai multă. Dă-ne mai multă credință. Nu este 
destulă credinţa noastră, dacă Tu ne ceri nişte lucruri pe care noi de 
fapt nu le putem face cu credinţa pe care o avem, nu putem face 
ceea ce ne ceri Tu. Ce le cerea Domnul Hristos ucenicilor Săi? 
'De-ţi va greşi fratele tău, ceartă-l — asta o poţi face tare uşor şi fără 
îndemn — şi, dacă se va întoarce, iartă-l”. asta merge mai greu. “Şi 
iar dacă îţi va greşi de șapte ori într-o zi — şi când zicem de şapte 
ri nu ne gândim să numărăm şi dacă cumva îţi greşeşte de opt ori, 
ata, l-ai iertat de șapte ori. ajunge; nu-i așa! — şi de şapte ori se va 
ntoarce, zicând «rău îmi pare», tu să-l ierți" (Luca 17, 3-4). Şi 
nci, ucenicii şi-au dat seama că nu este chiar aşa de simplu şi au 
is "Dă-ne mai multă credință”. Dacă am avea mai multă credință, 
am putea face şi asta, dar cu credinţa câtă o avem, încă nu putem. 
Căci credinţa trebuie să fie sporită înțelegem şi din faptul că 
Domnul Hristos i-a spus Sfântului Apostol Petru: "Simone, 
Simone, iată satana v-a cerut să vă ceară pe voi ca pe grâu şi Eu 
n-am rugat pentru tine ca să nu scadă credinţa ta. Şi tu, oarecând, 
intorcându-te, întăreşte pe fraţii tăi" (Luca 22, 31-32). 
lată, iubiţi credincioşi, nişte lucruri care ne uimesc dacă 
Suntem sensibili şi dacă ne-am sensibilizat prin viața pe care am 
us-o, dacă am îndepărtat de la noi împotrivirile față de credinţă. Şi 
zare sunt împotrivirile față de credință? Nu mă gândesc numai la 
păcate şi la păcate care învârtoşează. Cel mai grav rezultat al 
păcatului este că învârtoşează pe om, îl face din credincios 
decredincios. Cineva spunea că dacă faci altfel decât crezi, cu 
jremea ajungi să crezi cum faci. Ţi se schimbă mintea după 
aptele tale. Gândeşti că eşti pe cale bună şi tu nu ești pe cale bună. 
ărintele Arsenie avea o vorbă, care tare îmi place mie, în legătură 
omul care se socoteşte nedreptăţit şi de fapt el nu este 
edreptăţit, ci, să zicem aşa, este osândit pentru greşelile lui. Zicea 
ă "bobul lui de grâu se preschimbă în tăciune — deci el nu mai este 
ðb de grâu, este tăciune de grâu; și acum, fiți atenți! — iar el, 

tăciunele, se crede grâu nedreptăţit”. Deci, bobul lui de grâu se 
preschimbă în tăciune, nu mai este bob de grâu, este tăciune, iar el, 
în raport cu cei care spun: "Acesta este tăciune, nu este bob de 
grâu", zice: "Ba da, eu sunt bob de grâu, dar sunt nedreptăţit. Mi se 
zice tăciune fără să fiu tăciune”. In realitate, eşti tăciune din cer 
până în pământ şi tu te crezi grâu nedreptăţit. Este extraordinar de 
frumos! Nu ştiu dacă voi mai citiți sau mai ajungeţi să citiți 
lucrurile acestea, dar dacă nu le citiţi, ţineţi-le minte de la mine, că 
sunt nişte lucruri extraordinar de faine. 

lubiţi credincioşi, deci ştim că la începutul propovăduirii, 
Domnul Hristos i-a îndemnat pe oameni la credință: "Pocăiţi-vă şi 
credeţi în Evanghelie" şi la sfârşitul propovăduirii Sale, după 
Inviere, le-a spus ucenicilor: "Propovăduiţi Evanghelia la toată 
făptura. Cel ce va crede şi se va boteza se va mântui, iar cel ce nu 
va crede se va osândi" (Marcu 16, 15-16). Şi a mai spus Domnul 
Hristos: "Aveţi credință în Dumnezeu şi aveţi credinţă în Mine" 
(loan 14. 1). A mai spus Domnul Hristos: "De nu veţi crede cine 
sunt, în păcatele voastre veţi muri" (loan 8, 24). Ştim de la Sfântul 
Apostol Pavel că fără credinţă nu este cu putinţă să fii plăcut lui 
Dumnezeu (Evrei 11, 6). Ştiţi că mântuirea vine prin credință, deci 
nu poţi scăpa de asuprelile de gând, nu poți scăpa de petele de pe 
suflet, nu poţi scăpa de neputinţele pe care le-a adus păcatul, nu 
poţi scăpa de tine însuţi cum ai devenit, pentru că fiecare dintre noi 
stăm pe faptele noastre și mergem la locul pe care ni l-am pregătit. 
Aşa că suntem fericiţi dacă stăm pe faptele noastre cele bune, 
pentru că până la urmă se zice că faptele noastre vor zice către noi 
"tu eşti noi". Deci eşti ceea ce ai devenit. Şi ai devenit prin ceea ce 
ai făcut, ai devenit prin ceea ce ai gândit, ai devenit prin ceea ce ai 
acumulat, ai devenit prin ceea ce ai citit, ai devenit prin ceea ce ai 
văzut. Toate acestea se alcătuiesc la noi înşine, noi suntem 
rezultatul vieţii noastre, de la început până la sfârşit. Cred că v-am 
mai spus, nu se poate să nu vă mai fi spus, cupetarea Fericitului 
Augustin: "copilul este tatăl omului mare”. Este o treabă care 
parcă nu se potriveşte. Copilul este tatăl omului mare. Toată lumea 
ştie că tatăl copilului este omul mare şi totuşi vine Fericitul 
Augustin şi spune "copilul este tatăl omului mare”. Bineînţeles că 
nu exclude cealaltă posibilitate, care este o realitate, că omul mare 
este tatăl copilului, dar afirmă şi aceasta, şi are dreptate, că omul 
mare, care devine din copil, îl are ca înaintemergător pe copil, pe 

copilul de odinioară. Deci, eu cuprind în mine pe copilul care am 
fost. Imi aduc aminte că la şcoală, la Cluj, când m-am dus eu — 
aveam şase ani şi jumătate —, m-au pus cei de acolo să-mi fac patul 
Singur, după ce mă sculam; şi întâi nu mi-a plăcut şi am zis că eu 
până acum nu am făcut niciodată patul, că doar îl făcea mama; “Ei, 
aici, zice, este altfel, trebuie să-ți faci tu patul”. Şi-mi aduc aminte 
Că eram aşa de mic, parcă nici nu-mi vine să cred, de nu ajungeam 
cu pătura dintr-o parte a patului până în cealaltă; şi copilul acela 
mic este cuprins în omul acesta bătrân de acum. Toate s-au adunat 
în mine şi la bătrâneţe este rezultatul, la bătrâneţe este rezumatul 
vieţii. Deci, există o legătură între ceea ce am fost şi ceea ce 
suntem. Și apoi, în faţa lui Dumnezeu şi în fața veşniciei ne ducem 
zu ceea ce am acumulat o viaţă întreagă, iar rugăciunea este o 
decată înainte de judecată. Mai citim noi câteodată pe la Sfântul 
loan Scărarul, poate aţi citit unii, aţi citit şi ați lăsat cartea din 
mână, că este preu de urmărit și nu aveţi răbdare, că nu este 
atractivă, adevărul acesta este, că nu este atractivă. Este atractivă 
Numai dacă te interesează, este atractivă numai dacă vrei să înveţi 
ceva. Şi acolo spune că "Rugăciunea este judecată şi judecătorie 
ii scaunul Judecătorului înainte de judecata viitoare”. Deci, de 
fiecare dată când ne rugăm şi ne vin gânduri de tot felul în minte, 
de fiecare dată când ne rugăm, cu limpezime sau fără limpezime, 
oi de fapt ne rezumâm pe noi înşine, cu credinţa noastră, cu ceea 
Suntem noi. 
lubiţi credincioşi, nu mă prea ţin eu de temele mele, bag de 
seamă. Mâ-ncurc în gânduri dintr-o parte şi din alta şi după aceea 
mai şi uit câte ceva şi, de exemplu. acum am uitat că am zis că vă 
pun imnul Sfântului Simeon Noul Teolog, imnul al cincilea. imn 
de uimire. De fapt, cuvinte de uimire noi spunem des în biserică. 
De exemplu, "Cât de minunate sunt lucrurile Tale, Doamne, toate 
u înțelepciune le-ai făcut” (Ps. 103, 25); "Doamne, Dumnezeul 
nostru, cât de minunat este numele Tău în tot pământul” (Ps. 8, 9); 
"Te măresc, Doamne, că sunt minunat întocmit” (Ps. 138, 14). Sunt 
cuvinte de uimire. Dar Sfântul Simeon Noul Teolog, în fața 
Domnului Hristos a zis aşa, întrebând: 
"Cum de foc eşti ce ţâşneşte, şi ești val răcoritor? — deci, pe de o 
parte foc, pe de alta val răcoritor — 
Cum de arzi şi-alini îndată? Cum mă faci nemuritor? 
um de faci pe vameşi îngeri şi-ntunericul lumină? 

Cum ridici din iad? Şi cum de curăţeşti pe cei din tină? 

Cum tragi bezna în lumină? (Cum faci din intuneric lumină? 
Cum covârşeşti intunericul?) Cum de noaptea o cuprinzi? 

Cum de mă prefaci cu totul? Inima cum o aprinzi? 

Cum Te împreuni cu robii, fii ai Tatălui de-i faci? 

— Aici este cazul să ne gândim că noi spunem de multe ori că 
suntem fiii lui Dumnezeu prin adopție. Adică ne-a luat Dumnezeu 
din ceea ce suntem, din făpturile Lui şi a zis că suntem fiii Lui. Să 
ştiţi că nu este numai utåt. Ducă se impreună Domnul Hristos cu 
noi, ne face fii ai lui Dumnezeu şi prin faptul că ne lipeşte de 
Dumnezeu. — 

Cum de-i arzi de dor, rănindu-i? Cum de iarăşi îi împaci? 
Cum de rabzi şi suferi, Doamne? Cum nu răsplătești îndată? 
Cum de vezi cele ce-n taină numai Ţie Ţi se-arată? 

Cum fiind aşa departe, vezi ce facem fiecare? 

Doamne, robilor Tăi dă-le îndelunga Ta răbdare." 

Deci, iubiţi credincioşi, acestea sunt rezultate ale credinţei. 
Dacă crezi în Dumnezeu, dacă îl ai pe Dumnezeu în primul loc în 
viaţa ta, dacă ţii seama de Dumnezeu, dacă Dumnezeu este pentru 
tine o ființă, o persoană, nu te mai raportezi la cuvintele Lui ca la 
nişte reguli, ca la nişte principii, ci te raportezi la cuvintele Lui cum 
a zis Sfântul Apostol Petru: "Tu ai cuvintele vieţii celei veşnice”. 
Prin cuvintele Lui ne raportăm la Domnul Hristos. Sfântul Marcu 
Ascetul, în Filocalie, având în vedere cuvintele Domnului Hristos 
referitoare la ucenicii Săi, anume: "Cel ce vă primeşte pe voi, pe 
Mine mă primeşte şi cel ce se leapădă de voi, de Mine se leapădă" 
(Luca 10, 16), spune că "cel ce primeşte cuvintele Cuvântului lui 
Dumnezeu primeşte pe Dumnezeu Cuvântul”. Deci, dacă primim 
cuvintele Mântuitorului în viaţa noastră. în sufletul nostru, dacă le 
facem fapte, le realizâm, le întrupăm în existenţa noastră, în cazul 
acesta prin cuvintele Cuvântului lui Dumnezeu primim în sufletul 
nostru pe Dumnezeu Cuvântul, acum şi pururea şi în vecii vecilor. 
Amin! 

Mărire Tatălui și Fiului şi Sfântului Duh! Amin! 


27 iulie 2004, seara, 
Mânăstirea Oaşa 

MĂSURA CREDINȚEI 


În numele Tatălui şi al Fiului şi al Sfântului Duh. Amin! 
Preacuvioase Părinte Stareţ, cinstiţi Părinţi, iubiţi fraţi şi 
iubiţi credincioşi! 

Cuvântul meu de acum va fi despre "Măsura Credinței”. Știţi 
că cea dintâi cuvântare a mea am pus-o sub cuvântul de întrebare 
pe care Domnul nostru lisus Hristos l-a adresat ucenicilor Săi 
Odată, când a fost o furtună pe mare şi când ucenicii erau îngrijoraţi 
ă erau în primejdie să se înece. Și atunci Domnul Hristos i-a 
ntrebat: “Unde este credința voastră?”. Ucenicii n-au răspuns, sau 
el puţim în Sfânta Evanghelie nu găsim un răspuns al ucenicilor, 
u găsim răspunsul pe care, poate, l-au dat ucenicii atunci, dar 
Sfântul Evanghelist nu l-a cuprins. Totuşi, noi, dacă ar trebui să 
tăspundem la această întrebare sau la alte întrebări asemenea, ar 
ebui să spunem cum stăm noi cu credința. În Sfânta Evanghelie 
unt prezentaţi unii care au avut credință mare, credință multă, 
redinţă tare, credință neclintită şi mai ales doi sunt cei pe care i-a 
pomenit Domnul Hristos în legătură cu credința cea mare: sutaşul 
in Capemaum și femeia cananeancă. Sutașul din Capemaum a 
Jorit ca servitorul lui să fie vindecat de către Domnul nostru lisus 
Iristos. Dorea vindecarea servitorului său pentru că-l iubea, spune 
Sfântul Evanghelist Luca. Poate că ştiţi că în Sfânta Evanghelie 
sunt două referate despre sutaşul din Capernaum şi anume unul în 
Sfânta Evanghelie de la Matei, în capitolul al 8-lea şi unul în Sfânta 
Evanghelie de la Luca, în capitolul al 7-lea. În fiecare referat e 
brezentat sutaşul din Capernaum ca un om cu credinţă, ca un om cu 
ădejde, ca un om cu iubire, ca un om cu smerenie şi e prezentat în 
egătură cu credința lui, manifestată în încredințarea că Domnul 
ristos ar putea să facă minunea aceea, pe care o aştepta el, chiar şi 
2 la depărtare. Şi a zis: "Nu sunt vrednic să intri sub acoperişul 
eu. ci zi numai cu cuvântul şi se va tămădui servitorul meu, 
entru că și eu sunt om sub stăpânire şi am sub stăpânirea mea 

oameni, şi zic unuia «du-te» şi se duce şi zic altuia «vino» şi vine şi 
slugii mele «fă aceasta» şi face" (Matei 8, 8-9). Când Domnul 
Hristos a auzit cuvintele acestea de mărturisire, de credinţă ale 
sutaşului, e scris în Sfânta Evanghelie că s-a minunat de el şi a zis: 
"Nici în Israel n-am găsit atâta credință” (Matei 8, 10). Deci e 
vorba de o credință statornică, de o credință neclintită. Fără 
îndoială, nu e vorba de o credinţă care ar putea fi categorisită ca o 
performanţă de credinţă, ci e vorba de o credinţă a începătorului, 
dar o credinţă care totuşi determină ceva. Şi în Sfânta Evanghelie 
de la Luca avem câte ceva despre sutaşul din Capernaum, între care 
un lucru pe care îl cam neglijăm, şi anume că el, care nu era de 
credinţa evreilor, le-a făcut evreilor o sinagogă, un locaş de slujire 
a lui Dumnezeu. El, care avea altă credinţă, s-a ocupat de credinţa 
celor care nu erau de credinţa lui. Şi asta n-au ţinut-o în seamă, de- 
a lungul veacurilor, creştinii, care întotdeauna au fost exclusivişti, 
care întotdeauna au căutat să-i înlăture pe cei de altă credinţă, or 
sutaşul din Capemaum nu a făcut aşa. Ci i-a ajutat pe oameni să-şi 
trăiască credinţa lor. Un lucru foarte important. 

Au mai fost cazuri unde oamenii au înţeles că fiecare om are 
credința lui şi că fiecare om înaintează prin credinţa lui. De 
exemplu, cred că aţi auzit în ultimii ani de maica Tereza din 
Calcutta, o maică catolică care s-a îngrijit de cei mai săraci dintre 
cei săraci. Deci, de toţi săracii, dar mai ales de cei mai săraci. Am 
citit o carte despre ea în limba germană, o prezentare a maicii 
Tereza. A fost o femeie extraordinar de bună, o femeie cu dar de la 
Dumnezeu. Cineva care n-are dar de la Dumnezeu, nu poate face 


ceea ce a făcut maica Tereza de Calcutta. Nu poate, n-are cum să . 


facă aşa ceva. Se spune, între altele, despre ea că a curăţit ranele 
unui bolnav, rane care miroseau foarte urât şi cineva a trecut pe 
acolo şi spus: "Apăi eu asta n-aş face-o nici pentru un milion de 
dolari”. Şi a maica Tereza zis: "Nici eu. Nici eu nu aş face-o pentru 
un milion de dolari, dar pentru Dumnezeu, o fac”. Deci avea o 
credinţă puternică, o credinţă care o angaja pentru binele omului de 
lângă ea. 

Pentru că, să ştiţi, şi aş vrea să ţineţi minte de la mine pentru 
toată viața voastră, de la tinereţe până la bătrâneţe și în veşnicie, că 
cel mai important om dintre toţi oamenii câţi există în lumea 
aceasta este omul de lângă tine. Vorbim despre aproapele nostru. 

Mai demult, cuvântul "aproapele" era tradus cu cuvântul "vecinul". 
Să iubeşti pe "vecinul tău” ca pe tine însuţi; şi noi zicem acum: "Să 
iubeşti pe aproapele tău ca pe tine însuţi." E bine şi aşa, şi aşa. 
pentru că dacă zici "vecin", te gândeşti la un om anume care-i cu 
casa lângă tine, să zicem, şi nu te gândeşti la un om care trece pe 
lângă tine. sau pe lângă care eci tu însuţi, și n-ai mai putea să-l 
numeşti vecin. Mi-aduc aminte din copilăria mea — Dumnezeu să-i 
dihnească pe părinţi — că vorbind cu vecinii noştri îi agrăia cu 
Cuvântul "vecine", "vecino". Aşa înțelegeau ei să agrăiască pe omul 
de lângă ei. Nu în toate cazurile vecinul e şi aproapele, ci sunt 
pameni care, fără să fie vecini, sunt aproape şi atunci, fără îndoială, 
am putea spune "aproapele", ca un cuvânt mai larg. Eu zic, de fapt 
am citit undeva, că omul cel mai important este omul de lângă tine. 
Și noi ar trebui să avem conştiinţa că pe omul de lângă noi l-a pus 
Dumnezeu lângă noi şi pe noi ne-a pus Dumnezeu lângă el. În 
ateric se spune că "de la aproapele atârnă şi viaţa şi moartea. 
Câ dacă slujim aproapelui — dacă-l ajutăm pe aproapele nostru, 
Jacă-l considerăm pe aproapele nostru —, lui Dumnezeu slu jim 
dacă greşim aproapelui nostru, lui Dumnezeu greşim”. 
i-aduc aminte că am citit cândva, în Scriptură, că a zis cineva că 
dacă priveşti pe aproapele tău, priveşti cumva pe Domnul 
umnezeul tău. Nu în înţeles că el devine Dumnezeu pentru tine, ci 
n înțelesul că el e purtător al chipului lui Dumnezeu. Şi atunci, 
Dumnezeu e răspândit în lumea aceasta în oamenii pe care i-a creat 
ŞI care sunt purtători ai chipului lui Dumnezeu. Dacă omul de lângă 
noi e omul de care atârnă viaţa şi moartea noastră. viaţa în înțelesul 
ă dacă îl iubim şi îl ajutăm şi îl respectăm şi îi zâmbim și îl 
Salutăm și îl cinstim pe omul de lângă noi, aducem mărire lui 
Dumnezeu care l-a creat şi a pus în el chipul Lui. 
lubiţi credincioşi. zice mai departe cuvântul că dacă greşim 
Omului de lângă noi, dacă greşim aproapelui, dacă smintim pe 
aproapele nostru, atunci lui Dumnezeu preşim. Deci nu se poate ca 
ün om cu adevărat credincios să vadă pe omul de lângă el desprins 
de Dumnezeu sau să-l vadă pe Dumnezeu altundeva și altfel decât 
în aproapele său, în omul de lângă el. E un lucru extraordinar şi 
asta înseamnă credinţă în Dumnezeu. 
Măsura credinţei — aş vrea să ţineţi minte, de fapt asta ar fi 
rebuit să vă spun de la început până la sfârșit şi să şi sfârșesc cu 

cuvântul acesta — măsura credinţei este măsura vieţii. Cum îţi 
trăieşti viaţa, aşa îţi este credinţa. Dacă trăieşti ca un necredin- 
cios, să ştii că nu ai credință; nu ai credinţă nici dacă trăieşti ca un 
credincios, dar ca un superstiţios credincios. Aş vrea să punctăm 
chestiunea aceasta, deoarece sunt mulţi oameni credincioşi care 
merg la biserică şi îşi fac anumite datorii, dar în realitate nu trăiesc 
cu credinţă, ci în realitate trăiesc ca nişte necredincioşi cu titlu de 
credincioşi. De multe ori, să ştiţi că nici singur nu ştii dacă eşti 
credincios sau necredincios. I-a mine vin oameni şi zic: "Părinte, eu 
sunt credincios”; şi mie imi pare bine când spune cineva că e 
credincios. "Da" vă spun drept, că la biserică nu merg”. Apăi să 
ştiţi că pe cei care nu merg la biserică, la păgâni îi număr, nu-i 
număr la creștini, nu-i număr la credincioşi. De ce? Pentru că 
dacă crezi în Dumnezeu, nu poţi să ocoleşti pe Dumnezeu, nu poţi 
să ocoleşti Biserica lui Dumnezeu, nu poţi să ocoleşti slujbele lui 
Dumnezeu, nu poţi să ocoleşti binecuvântările pe care le dă 
Dumnezeu, nu poţi să ocoleşti cuvântul lui Dumnezeu care se 
citeşte în cadrul Sfintei Liturghii, de pildă, nu poți să ocoleşti 
posibilitatea de a-l sluji lui Dumnezeu împreună cu îngerii şi de a 
zice: "Sfânt, Sfânt, Sfânt este Domnul Savaot, plin este cerul şi 
pământul de mărirea Lui”. Deci toate acestea, ocolite fiind, arată 
cât de slabă e credinţa celui ce crede că el însuşi crede, or, în 
realitate, el nu crede. Fiţi atenţi, parcă ar fi un joc de cuvinte: În 
realitate, el nu crede, și crede că crede. Deci, el se prezintă ca un 
credincios, şi, în realitate, el nu-i credincios. deci crede că crede şi 
el de fapt nu crede. Măsura credinţei este deci măsura vieţii, cum ți- 


e viața, de fapt așa ţi-e credința. Nu ca lungime de viaţă, ci ca mod, 


ca chip de vieţuire. 

Sutaşul din Capemaum a mărturisit că Domnul Hristos poate 
face de la depărtare ceea ce de multe ori aşteaptă omul să facă 
numai din apropiere. În realitate, puterea lui Dumnezeu e veşnică şi 
universală, este peste tot. Și dacă vrea Dumnezeu să se întâmple un 
lucru, ajută să se întâmple. Am zis că o credință numită "mare" a 
avut sutaşul din Capemaum. Bineînţeles că o credință ca cea a 
sutaşului din Capernaum este o credinţă lucrătoare, care realizează 
ceva, nu este o credinţă întâmplătoare sau o credinţă părută. 

Poate că unii dintre voi ştiţi că într-o împrejurare oarecare, 
ucenicii Domnului Hristos au rămas uimiţi de învățătura Domnului 

lristos şi au ajuns la concluzia că Domnul Hristos este trimis de 
Dumnezeu, este un ales al lui Dumnezeu; şi, uimiţi de Mântuitorul, 
au zis aşa: "Acum credem că de la Dumnezeu ai venit şi că nu 
trebuie să Te întrebe cineva ca să Te înveţe“ (loan 16, 30). Şi 
Domnul Hristos, care vede în tainele inimii. a pus o întrebare care 
nouă ni se pare o întrebare cumva ironică, deşi nu e ironică. A zis 
Domnul Hristos: "Acum credeţi?”. Am înțelege noi, dacă ne 
ândim la întrebarea aceasta, că Domnul Hristos a vrut să-i pună în 
fața unei situaţii pe care ei nu au descoperit-o singuri: "Acum 
credeţi?”. Şi adaugă: "Soseşte vremea, şi a şi sosit, ca fiecare dintre 
Voi să vă duceţi la ale sale și pe Mine să Mă lăsaţi singur“ (loan 16, 
32). Altfel spus, a zis Domnul Hristos că dacă într-adevăr credeți 
voi că Eu sunt ceea ce ziceți voi acum că sunt, atunci cum s-ar 
putea întâmpla lucrul acesta, să mă lăsaţi singur, să mă duc la 
pătimiri singur, cum se poate să nu mă apăraţi, cum se poate să nu 
mă însoțiți în calea pătimirilor şi să vă duceţi fiecare la ale sale şi 
e mine să mă lăsaţi singur? Ce înţelegem noi din asta? Înţelegem, 
de fapt, că verificarea credinței este viaţa pe care o trăim. Felul în 
care ne manifestăm în viaţă arată dacă credem sau nu credem. Nu 
ne prea uităm la lucrurile acestea şi avem impresia că credința e 
Ceva şi viaţa e altceva, dar nu e aşa. Există o legătură între viaţa pe 
care o trăim şi credința pe care o purtăm în suflet. Nu suntem 
văzători cu Duhul, nu cunoaştem tainele inimilor, nu ne-a învred- 
nicit Dumnezeu să cunoaştem tainele inimilor oamenilor. Putem să 
deducem însă din viaţa pe care o duc, cum le este credinţa, şi putem 
vedea şi din viața noastră cum ne este credința noastră. 

Am pomenit adineauri şi o altă credinţă, şi anume credința 
femeii cananeence. O femeie care nu era dintre evrei, nu era din 
poporul lui Israel, s-a prezentat la Domnul Hristos cu o rugăminte 
şi a spus Domnului Hristos că are o fiică demonizată şi-l. roagă pe 
Domnul Hristos să o vindece, să-i alunge pe demoni din fiica ei: 
"Miluieşte-mă, fiul lui David, fiica mea este rău chinuită de un 
diavol" (Matei 15, 22). Domnul Hristos nu a dat nici un răspuns. Aş 
vrea să ştiţi că în Evanghelie sunt două referate despre femeia 
cananeancă, și anume unul în capitolul 15 din Evanghelia de la 
Matei şi unul în capitolul 7 din Evanghelia de la Marcu. Ştim din 
cele două reterate cum a tratat Domnul Hristos pe femeia 
cananeancă şi trebuie să recunoaştem că nu ni se pare că a fost 

foarte bine, să zicem aşa. După înţelegerea noastră, altfel ar fi 
trebuit să fie, numai că Domnul Hristos a zis cândva câtre Sfântul 
Apostol Petru: “Nu cugeţi cele ce sunt ale lui Dumnezeu, ci cele ce 
sunt ale oamenilor” (Matei 16, 23). Domnul Hristos, care a urmărit 
ceva şi mai ales a urmărit să pună în evidenţă credința femeii 
cananeence, nu s-a ocupat de ea, a neglijat-o pur şi simplu. Şi 
atunci ucenicii au zis: "Doamne, dă-i drumul, dezleag-o, fă ceva 
pentru ea, că strigă în urma noastră", cu alte cuvinte "ne deranjează, 
nu-i plăcut să strige cineva în urma noastră şi noi să fim nepăsători 
față de cel care strigă în urma noastră". Şi Domnul Hristos a zis: 
"Nu sunt trimis decât către oile cele pierdute ale casei lui Israel”. Şi 
între, timp femeia s-a apropiat de Domnul Hristos, s-a închinat Lui 
şi a zis: "Doamne, ajută-mi!" şi Domnul Hristos a respins-o şi a zis: 
"Nu-i bine să iei pâinea copiilor şi s-o arunci câinilor”. Ca şi când 
ar fi zis: tu eşti câine; n-am de ce să iau pâinea copiilor şi să ţi-o 
arunc ţie. Nici atunci femeia nu s-a clintit din gândurile ei 
stăruitoare, ci a zis: "Da, Doamne. Nici nu am pretenţia să-mi dai 
pâinea care se cuvine copiilor, dar dă-mi altceva, dă-mi fărâmiturile 
care cad de la masă pentru câini”. Şi atunci, Domnul Hristos, după 
ce a pus în atenţia ucenicilor credința femeii cananeence, a zis; "O, 
femeie, mare este credinţa ta, fie ție precum voieşti!” (loan 4). Şi ne 
spune Sfântul Evanghelist că s-a tămăduit fiica ei în ceasul acela. 
Deci, iarăşi o femeie cu credința mare. 

Dar nu au fost toţi aşa. Au fost şi unii ca noi, cu credinţă şi cu 
necredinţă, cu credință amestecată cu necredinţă. Mai întâi, să ne 
gândim la sfinţii apostoli, la Stântul Apostol Petru, care, atunci 


când a mers pe mare, chemat de Mântuitorul şi sprijinit de- 


Mântuitorul, s-a gândit la furtuna care s-a dezlânţuit şi a simţit că 
se scufundă şi atunci el şi-a adus aminte că de fapt nu prin puterea 
lui e deasupra valurilor şi a cerut ajutor de la Mântuitorul: 
"Doamne, scapă-mă!". Domnul Hristos i-a întins mâna şi a zis: 
"Puțin credinciosule, pentru ce te-ai îndoit?". "Deci şi în împrejura- 
rea aceasta grea trebuia să ai credinţă în Mine, or tu ai puţină cre- 
dinţă, te-ai îndoit. Îndoiala ta e dovada că nu ai destulă credinţă”. 
lubiţi credincioşi, cei care aţi citit cuvintele Sfântului Isaac 
Sirul. ştiţi că acesta îl consideră pe om undeva între realitate şi 
suprarealitate, adică între realitatea pe care o cunoaştem toţi — între 
cunoştinţa firească — şi între suprarealitate — între realităţile 


1%) 


Duhului, realităţile lui Dumnezeu -—, la care ajungem prin credinţă. 
Și spune Sfântul Isaac Sirul că cei trei tineri care au intrat în 
Cuptorul Babilonului ştiau că focul arde, dar mai ştiau ceva, ştiau că 
Dumnezeu poate potoli focul, poate lua puterea arzătoare a focului. 
ȘI au intrat cu încredere în foc, având siguranţa că Dumnezeu îi 
păzeşte şi, de fapt. Dumnezeu i-a păzit. O credinţă de felul acesta 
nu ştiu câţi pot avea în această lume. De altfel, fiecare dintre noi 
incepem cu credința pe care o avem, nu cu credința pe care nu o 
avem sau cu credința pe care ne-am gândi noi că ar trebui să o 
ivem. Avem de multe ori o credință fluctuantă, o credinţă 
Dscilantă: când o avem, când n-o avem. Și mai mult n-o avem decât 
D avem şi-n cazul acesta avem trebuinţă să ni se susţină credinţa. 
Domnul Hristos a spus: "Fără Mine nu puteţi face nimic" (loan 15, 
5), se înţelege "nu puteţi face nimic bun”, nici în privinţa credinţei. 
Și cred că ştiţi că Domnul Hristos, după mărturia Sfântului 
Evanghelist Luca, i-a spus Sfântului Apostol Petru: "Simone, 
Simone, iată satana v-a cerut să vă cearnă ca pe grâu şi Eu M-am 
rugat pentru tine să nu scadă credinţa ta — deci se putea şi să scadă 
=; şi tu, oarecând, întorcându-te, întăreşte pe fraţii tăi "(Luca 22, 31- 
32). lată, iubiţi credincioşi, o credinţă care nu-i deplină, o credință 
Care trebuia să rămână lucrătoare și să fie adăugată. 

A mai fost o împrejurare în care ucenicii Domnului Hristos 
au cerut de la Domnul Hristos să le dea mai multă credinţă. Care a 
fost împrejurarea? Citim în Sfânta Evanghelie de la Luca, în 
capitolul al 17-lea, că a zis Domnul Hristos câtre ucenicii Săi: 
"De-ţi va greşi fratele tău, ceartă-l!". Deci, fiți atenţi, avem 
binecuvântare de la Dumnezeu să şi certăm pe cineva! Poate ştiţi 
cuvintele Sfântului Apostol Pavel din Epistola către Timotei: 
"Mustră, ceartă, îndeamnă!", după caz. "De-ţi va greşi fratele tău — 
a zis Domnul Hristos — ceartă-l, şi dacă se va întoarce, iartă-l”. Şi 
acum, urmează ceea ce-i greu. "Şi de îţi va greşi de şapte ori într-o 
Zi şi de şapte ori se va întoarce, zicând: «Rău îmi pare», tu să-l 
ierţi”. Şi atunci ucenicii au zis: "Dă-ne mai multă credinţă!”. Deci 
Şi avem, şi n-avem credinţă. 

Un om cu credință amestecată cu necredinţă cunoaștem şi din 
“Sfânta Evanghelie de la Marcu, unde citim că atunci când Domnul 
Hristos a coborât de pe muntele Schimbării la Faţă, de pe muntele 
Taborului, a găsit mulțime mare care era într-un fel de ceartă, de 

tulburare; şi Domnul Hristos s-a interesat ce se întâmplă, deşi 
mulţimea aceea e scris în Sfânta Evanghelie de la Marcu că era 
uimită şi bucuroasă de Domnul Hristos, deci mulţimea uimită şi 
bucuroasă a alergat să I se închine (Marcu 9, 15). Şi totuşi, 
mulțimea aceasta uimită şi bucuroasă de Domnul Hristos, în 
absența Domnului Hristos era nemulțumită şi era tulburată. Şi 
atunci, Domnul Hristos a întrebat: "Ce se întâmplă? Ce pricină de 
neînțelegere aveţi?. Şi cineva din mulțime s-a apropiat de Domnul 
Hristos şi a zis: Invăţătorule, fie-ţi milă de mine şi de fiul meu, că 
am un fiu, singurul meu fiu, care-i bântuit de duh necurat şi duhul 
necurat îl aruncă şi în foc şi în apă, deci n-are o siguranţă, n-are 
siguranța clipei următoare. L-am adus la ucenicii Tăi şi ucenicii Tăi 
n-au putut să izgonească duhul cel necurat. Şi când a auzit Domnul 
Hristos cuvintele acestea. l-a întrebat de când e în situaţia aceasta; | 
S-a spus că din pruncie şi Domnul Hristos a spus: "O, neam 
necredincios şi stricat, până când voi fi cu voi, până când vă voi 
răbda pe voi?”. Și omul a zis mai departe, şi cu credință şi cu 
necredinţă: "De poţi ceva, ajută-ne nouă, fie-ţi milă de noi!”. Ne 
înduioşează această situaţie. Dacă poţi ceva, ajută-ne nouă, fie-ţi 
milă de noi. Şi Domnul Hristos i-a răspuns un cuvânt veşnic, 
important şi pentru noi, pentru noi toți: "Dacă poţi crede, toate 
sunt cu putință pentru cel credincios". Deci, dacă poţi crede, 
toate sunt cu putinţă pentru cel credincios; important este să crezi. 
Şi omul a zis cu lacrimi: "Cred, Doamne, ajută necredinţei mele." 
Deci, şi cred, şi nu cred. Şi Domnul Hristos i-a împlinit rugămintea 
şi nu a zis că dacă nu crede destul, n-are ce-i face, ci cu câtă 


credinţă a avut omul, l-a vindecat pe fiul său. Dar e o nuanţă de. 


credinţă şi anume o mărturisire că omul acela şi credea, că doar de 
aceea s-a dus la Domnul Hristos, însă credința lui nu era 
întemeiată, nu era sigură, cum era a sutaşului şi a femeii 
cananeence, ci era o credință neîntemeiată, că a şi zis el către 
Domnul Hristos: "De poţi ceva, ajută-ne nouă!". În asta şi-a arătat 
atât credinţa, cât şi necredinţa. Deci, ajută-ne nouă dacă poţi, dar 
nu-s sigur că poți. Domnul Hristos i-a răspuns: "Dacă poți crede, 
toate sunt cu putință pentru cel credincios", iar el a adăugat în 
continuare: "Cred, Doamne, — îmi dau seama că cred, dar ştiu sigur 
că nu cred atâta încât să mă ajuţi pentru credința mea — ajută 

necredinţei mele”. lată, iubiţi credincioşi, o situaţie în care oamenii 
mărturisit că le trebuie mai multă credinţă. 

Poate vă aduceţi aminte de lair. Ştiţi că lair s-a dus la 
Domnul Hristos spunându-i că are o fată care-i pe moarte, şi să se 
ducă să o vindece. Şi între timp, lair a primit veste din casa lui, că 
fiica sa a murit şi să nu-l mai ostenească pe Învățătorul. Şi atunci 
Domnul Hristos a zis către el: "Nu te teme, crede numai şi se va 
mântui“. Deci, rămâi în credinţă că se va mântui, şi de fapt, tot s-a 
mântuit prin puterea Domnului lisus Hristos, care nu numai că 
putea s-o vindece, ci a putut şi s-o învieze din morţi. Noi credem că 
Domnul Hristos, ceea ce a făcut când a fost aici, pe pământ, poate 
face totdeauna, poate face pentru toate vremurile istoriei şi pentru 
oți oamenii şi face acolo unde ştie El şi când ştie El, pentru că 
Domnul Hristos are faţă de suferință două atitudini: pe unii îi 
vindecă şi pe alţii îi lasă să-şi ducă suferința spre slava lui 
Dumnezeu. 

É, Deci, iubiți credincioşi, măsura vieţii e măsura credinței. 
Atâta credință ai câtă manifeşti în viață prin felul în care îți duci 
viața. Dacă trăieşti ca un necredincios, să ştii că n-ai credință. Dacă 
trăieşti ca un credincios în toate laturile vieţii tale, să ştii că ai 
redinţă şi credinţa ta este lucrătoare. Pentru fiecare dintre noi este 
important să ştim la ce măsură ne găsim cu credința noastră. 
Neliniștea, tulburarea, îngrijorarea, neîncrederea, temerea, 
toate acestea sunt nişte manifestări de necredinţă. "Unde este 
credința voastră?”. Credinţa noastră trebuie să fie asemenea celor 
credincioşi. Nu ni se cer nişte lucruri extraordinare. Ni se cere, de 
pildă, să avem credinţa sutaşului şi asta e o credinţă începătoare, ni 
se cere să avem o credinţă stăruitoare asemenea femeii cananeence 
T şi asta iarăși nu e o credință care te susţine, de exemplu când ar fi 
vorba de mucenicie, ci este o credință obişnuită, care te pune în 
legătură cu Dumnezeu şi îți dă siguranța pe care o dă legătura cu 
Dumnezeu. 
| A fost întrebat dacă crede un om căruia Domnul Hristos i-a 
dat vederea, citim despre aceasta în Evanghelia de la loan, capitolul 
al 9-lea. Se spune acolo că Domnul Hristos a făcut tină din scuipat, 
a uns ochii omului fără vedere, l-a trimis să se spele la Siloam şi 
după aceea l-a întâlnit, de data aceasta având el vedere, şi l-a 
întrebat: "Crezi tu în Fiul lui Dumnezeu?”. Şi omul a zis: "Dar 

cine este, ca să cred în el?”. Şi Domnul Hristos a zis: "L-ai şi văzut, 
că este Cel care vorbeşte cu tine”. Şi atunci omul a rostit: “Cred, 
Doamne!" şi s-a închinat Lui. Credinţa aceasta trebuie să o avem 
toți. Credinţa care ne pune în legătură cu Domnul Hristos. 

Și noi facem fapte de credinţă, noi cei de aici: iată, şi acum 
suntem în biserică şi suntem în biserică pentru că ne-a ținut 
credința aici, am făcut slujbă adusă lui Dumnezeu, pentru că 
credem în Dumnezeu. Numai că credința asta trebuie să ne 
însoțească în toate zilele vieţii noastre și în toate împrejurările 
noastre de viaţă. Să avem credință în Dumnezeu. "Aveţi credinţă în 
Dumnezeu, aveţi credință în Mine“, a zis Domnul Hristos. "De nu 
veţi crede cine sunt, în păcatele voastre veţi muri". Să avem 
credinţa cât o putem avea şi s-o sporim prin fapte ale credinței, să 
nu renunțăm la anumite lucruri care înmulțesc credința, ci să le 
folosim cât putem şi atunci va crește și credința noastră; de la puţin 
vom ajunge la mult, de la obișnuit vom ajunge la supranatural. Nu 
ne vom mai scufunda în gândurile pe care ni le dau realitățile din 
jurul nostru, dacă ştim că Dumnezeu este cu noi, dacă ştim că 
suntem susținuți de Dumnezeu, că Dumnezeu ne iubeşte, ne 
cheamă, ne ajută, ne învăluie cu iubirea sa; și dacă suntem 
credincioși cu adevărat, atunci mergem şi pe calea iubirii şi 
ajungem la credința lucrătoare în iubire, ceea ce se cere de la toți 
credincioşii. Despre aceasta vom vorbi, cu ajutorul lui Dumnezeu, 
deseară. Deci, "Credinţa lucrătoare în iubire”. 

Dumnezeu să ne ajute! 


28 iulie 2004, dimineaţa, 
Mânăstirea Oaşa 

CREDINȚA LUCRĂTOARE ÎN IUBIRE 


În numele Tatălui şi al Fiului și al Sfântului Duh. Amin! 

În vremea Sfântul Ap. Pavel, la începutul creştinismului, erau 
Unii care susțineau că cineva care nefiind evreu, neavând legea lui 
Moise, vrea să devină creştin, trebuia să împlinească nişte lucruri 


apoi să ajungă în creştinism. Sfântul Apostol Pavel însă a susţinut 
in toată vremea că cineva care vrea să devină creştin poate să 
levină creștin şi chiar trebuie să devină creştin fără să treacă prin 
legea lui Moise, pentru că în Hristos avem totul. Cei care ziceau că 
candidat la creştinism trebuie să treacă întâi în legea cea veche, 
se taie împrejur dacă e bărbat, susțineau aceasta cu toată 
Jotărârea. Şi Sfântul Ap. Pavel spune: "Nu!”, pentru că în Hristos 
em şi tăiere împrejur, avem totul, nu ne mai trebuie nimic. Dacă 
ivem credinţa în Mântuitorul nostru lisus Hristos, credința aceasta 
Ste îndestulătoare pentru a ne uni cu Domnul Hristos şi unindu-ne 
ü Domnul Hristos, ne mântuim. Avem parte de lucrarea Domnului 
lristos cea din noi, deci ne mântuim. Şi pentru că totuși erau şi unii 
edumeriţi, care se frământau așa cum se frământă și în vremea 
oastră pentru anumite lucruri, că trebuie făcută aceasta, că trebuie 
ăcută cealaltă, nişte lucruri din afară, nu niște lucruri interioare, 
Sfântul Ap. Pavel, în Epistola către Galateni, unde se vede că erau 
işte tulburări în privința aceasta, între altele a scris aşa: "În lisus 
Jristos nici tăierea împrejur nu foloseşte la nimic, nici netăierea 
inprejur, ci credința lucrătoare în iubire”. 

"Credinţa lucrătoare în iubire”. Acest adevăr pe care l-a 
dunțat Sfântul Apostol Pavel este un adevăr care ne interesează și 

€ noi, pentru că în folosul tuturor e necesară credinţa, dar credinţa 

buie să fie lucrătoare în iubire, că dacă nu aduce iubire, singură 

i poate să-l ajute pe om să se mântuiască, să scape de păcat. 

“credința lucrătoare în iubire”. Deci nici credința singură, nici 

ibirea singură, ci credinţa lucrătoare în iubire, credinţa care aduce 

iubire, credința care face să se desfăşoare în viața omului 
capacitatea iubitoare pe care Dumnezeu a pus-o în sufletul omului. 
Deci orice om care vine în lumea accasta, vine şi cu capacitatea de 
a iubi, cu putere iubitoare, cu facultatea de a iubi. Şi această putere 
iubitoare pe care a pus-o Dumnezeu în ființa omului trebuie 
disciplinată, trebuie dirijată, îndreptată şi trebuie întemeiată pe 
credință. Deci, credinţă şi iubire; iubire şi credință; credință 
lucrătoare în iubire, iubire izvorâtă din credinţă. Sfântul Apostol 
Pavel, într-o altă epistolă a sa, în Epistola întâi către Corinteni, face 
afirmaţia: "De-aş avea credinţă atât de multă încât să mut şi munţii, 
dacă nu am dragoste, nimic nu sunt” (F Corinteni 13, 2). Acest 
adevăr. Sfântul Apostol Pavel îl pune în legătură cu sine. De fapt, 
el avea credinţă și iubire, dar vorbeşte ca şi când n-ar avea credinţa 
pe care ar dori s-o aibă, ca şi când n-ar avea iubirea născută din 
credință, sau vorbeşte ca şi când le-ar avea pe acestea şi spune: 
"De-aş avea credință atât de multă încât să mut şi munţii”. Când 
zice "de-aş avea”, pare că ar vrea să spună că n-are. Se poate să ne 
gândim la Sfântul Apostol Pavel ca la unul care n-avea credința 
care să mute munţii de răutate din ființa lui şi a altora prin 
propovâduire?! "De-aş avea credinţă atât de multă încât să mut şi 
munții, dacă n-aş avea şi iubire, n-am nici o valoare”. "De-aş avea 
credință atât de multă încât să mut şi munţii, dacă nu am dragoste, 
nimic nu sunt, nu am nici o valoare”. Apoi în legătură cu asta îşi 
desfăşoară gândurile, în legătură cu iubirea, cu dragostea — iubirea 
şi dragostea sunt acelaşi lucru, de fapt, exprimat prin doi termeni. 
Cuvântul dragoste ne duce cu mintea la cuvântul “drag”. A iubi pe 
cineva înseamnă a-ţi fi drag de el. Şi dacă îţi este drag de cineva, ai 
dragoste faţă de el. "De-aș avea credinţă atât de multă încât să mut 
şi munții, dar dragoste nu am, sau nu aş avea, nu am nici o valoare” 
De ce? Pentru că ceea ce mi se cere nu-i numai credinţa. În ceea ce 
priveşte credinţa, se spune în Epistola Sfântului Apostol lacob că şi 
"dracii cred şi se cutremură”. Nu ştim cum este aceasta. Ştim doar 
că la credință trebuie adăugate faptele bune, pentru că asta 
urmăreşte Sfântul Apostol lacob, să-i încredinţeze pe credincioşi că 
este de trebuinţă ca credința să fie însoțită de fapte bune şi să 
odrăslească faptele cele bune. Fără fapte bune, credința nu 
înaintează. Faptele bune sunt acelea care întăresc credinţa. Deci am 
credința cu care încep şi credința cu care încep se întăreşte, se 

desăvârşeşte prin faptele care izvorăsc din credinţă. Avem aşadar o 
redinţă din auzite şi avem şi o credinţă din experienţă. 

În istorisirea Sfântului Evanghelist loan în legătură cu cele 
petrecute cu femeia samarineancă şi cu ceea ce a făcut femeia 
Ssamarineancă, femeie care s-a întâlnit la fântâna lui Iacob cu 
Domnul Hristos, e scris că oamenii din Sihar au mers să-L. vadă pe 
Domnul Hristos la fântâna lui lacob, atenţionați fiind asupra 
prezenței Domnului Hristos de către femeia samarineancă. Femeia 
s-a întâlnit cu Domnul Hristos la fântâna lui Iacob. Domnul Hristos 
“i-a cerut apă, ea în loc să-i dea apă şi-a arătat mirarea că Domnul 
Hristos, evreu fiind, cere de la ea apă, s-a înfiripat o convorbire 
între femeia samarineancă şi Domnul Hristos şi până la urmă 
femeia şi-a dat seama că în faţa ei e un ales al lui Dumnezeu şi a 
zis: "Doamne, văd că ești prooroc!”. Și după ce s-a încredinţat de 
aceasta, s-a dus și le-a spus oamenilor din Sihar: "Veniţi de vedeţi 
n om care mi-a spus mie toate!". Și oamenii s-au dus să-L vadă pe 
Domnul Hristos şi au crezut în El. Şi după asta, au zis către femeia 
Samarineancă: "Acum credem nu numai pentru cuvântul tău“. Deci 
am avut o credință întemeiată pe cuvântul tău şi o avem mai 
“departe, dar să ştii că acum credem şi pentru că "noi înşine am 
văzut şi am cunoscut că acesta este Mântuitorul lumii” (loan 4). 
Deci, avem o credinţă din auz: "veniţi să vedeţi un om care mi-a 
spus mie toate” şi ei s-au dus să-L vadă, şi o credinţă din 
experienţă: "acum am cunoscut că acesta este Hristos, Fiul Lui 
Dumnezeu, Mântuitorul lumii”. 

i Acest lucru e bine să îl avem în vedere și pentru noi, pentru 

fiecare dintre noi, mai ales când ne cercetăm cum stăm noi cu 
credinţa, care este credința noastră. E o credinţă din auz, sau e o 
credinţă din vedere? E o credinţă unită cu făptuirea, o credinţă care 
duce la fapte, e o credinţă care angajează sau a angajat la celelalte 
lucruri bune pe care le aduce credința? Am zis că între credinţă și 
mântuire este o legătură care e exprimată de mai multe ori în Noul 
Testament şi anume: "Credinţa ta te-a mântuit, mergi în pace“ 
(Marcu 5, 34), "De nu veţi crede cine sunt, în păcatele voastre veţi 
muri"(loan 8, 24); "Cel ce va crede se va mântui, iar cel ce nu crede 
se va osândi" (Marcu 16, 16). Deci credinţa trebuie să aibă lucrarea 
aceasta de a înlătura păcatul şi de a-l angaja pe om în virtute, pentru 
că creştinismul cere roade vrednice de pocăință. "Orice mlădiţă 

care nu aduce roade, se taie şi se aruncă în foc, iar mlădiţa care 
aduce roade o lucrează Tatăl ca şi mai mult rod să aducă" (loan 15, 
2). Sfântul Apostol Pavel, având în vedere viaţa cea nouă pe care o 
duceau credincioşii care au crezut în propovăduirea apostolilor, cei 
care s-au angajat pentru viaţa cea nouă, în Epistola întâi către 
Corinteni spune: “Nu vă faceţi socoteli greşite, nici curvarii, nici 
preacurvarii, nici sodomiţii, nici malahiştii, nici cei răi de gură, nici 
nesăţioşii de avere, nici beţivii, nici închinătorii la idoli nu vor intra 
în împărăţia cerurilor” (| Corinteni 6, 9-10). Adică, să nu vă 
închipuiţi cumva că fiind închinători la idoli puteţi ajunge în 
împărăţia cerurilor, să nu vă închipuiţi cumva că făcând fapte de 
curvie puteţi ajunge în împărăţia cerurilor, să nu vă închipuiţi 
cumva că fiind beţivi puteţi ajunge în împărăţia cerurilor. Şi zice 
Sfântul Apostol Pavel în continuare: "Aşa aţi fost unii dintre voi, 
dar v-aţi curăţit, v-aţi spălat, v-aţi îndreptat”. Deci nu mai sunteţi 
aşa. "Ce fapte aveaţi atunci când n-aveaţi credință?”, întreabă 
Sfântul Apostol Pavel în Epistola către Romani; şi tot el răspunde: 
"Fapte de care acum vă e ruşine" (Romani 6, 21). Vă este ruşine că 
aţi fost aşa cum aţi fost. Dar aţi depăşit starea aceea, aţi devenit 
alţii, ați devenit om nou, făptură nouă, pentru că aţi crezut; şi 
rămâneţi ceea ce aţi devenit, pentru că credeţi. Creștinismul a pus 
această problemă de la început în lumea aceasta, de la început a stat 
împotriva păcatului şi a învățat pe oameni: "Schimbaţi-vă prin 
înnoirea minţii!". Schimbaţi-vă interior! Faceţi cumva să nu mai fiţi 
omul cel vechi, ci omul cel vechi să fie astupat de omul cel nou sau 
să fie transformat în omul cel nou. V-aţi dezbrăcat de omul cel 
vechi şi v-aţi îmbrăcat în omul cel nou. Îndemnul Sfântului Apostol 
Pavel este: "Cugetaţi cele de sus, căutaţi cele de sus" (Coloseni 3, 
12). În Epistola către Coloseni, capitolul 3, citim cuvintele 
Sfântului Apostol Pavel: "Dacă aţi înviat împreună cu Hristos, 
cugetaţi cele de sus, unde Hristos este de-a dreapta Tatălui, căci voi 
aţi murit, iar viaţa voastră este ascunsă cu Hristos în Dumnezeu" 
(Coloseni 3, 1-3). lar în Epistola către Galateni, citim: "Câţi în 
Hristos v-aţi botezat, în Hristos v-aţi şi îmbrăcat”. În concepţia 
Sfântului Apostol Pavel, se face o legătură între credinciosul de 
rând şi Domnul Hristos, până la aşa măsură încât Domnul Hristos 
apare în prim-planul gândirii și al simţirii. Toată lucrarea Bisericii 
este pentru asta, să ne întărească în credinţă şi într-o viaţă nouă pe 

ăsura credinţei, într-o viaţă care nu mai seamănă cu viaţa cea mai 
inainte de intrarea în sfera credinţei. Cel care are credinţa din auz 
e angajează la făptuire şi cel care făptuieşte, împlineşte poruncile 
ui Dumnezeu, ajunge la credința cea de-a doua. 

Deci, este o credinţă din informare şi este o credință din 
lăptuire. Acestea trebuie să le urmărim fiecare dintre noi, iar 
redința din făptuire trebuie să fie lucrătoare în iubire. Mai ales 
ibirea se cere. lubirea față de Dumnezeu şi iubirea față de oameni. 
redința trebuie să ducă la iubire. Sfântul Apostol Pavel, în 
Epistola întâi către Corinteni, acolo unde vorbeşte despre iubire, 
despre dragoste, spune despre dragoste că este o virtute cuprinză- 
Oare şi o virtute care nu încetează niciodată. Şi numeşte anumite 
irtuți cuprinse în virtutea aceasta a iubirii sau care duc la iubire. 
Dapostea rabdă îndelung, dragostea este plină de bunătate, 
ragoste nu ştie de pizmă, nu se laudă, nu se trufește. Deci, cineva 
zare are iubirea pe care o lucrează în suflet credința, acela n-are 
Jumai iubirea, ci are dragostea unită cu îndelunga răbdare. 
Dragostea e unită cu bunătatea. Nu există un om care iubește și 
zare totuşi să fie rău. Şi dacă este totuşi rău înseamnă că nu are 
Jrapostea ca virtute creştină. Dragostea nu ştie de invidie, se bucură 
de tot binele care se lucrează în lumea aceasta. Cât despre invidie, 
)izmă sau zavistie (e numele aceleiaşi patimi; şi întristare se mai 
umește, întristarea de binele altuia, întristarea că nu ajungi și tu la 
1, sau mai presus de el, de cel pe care îl invidiezi), este un păcat de 
moarte. În Filocalie, la Sfântul loan Casian, în scrierea "Despre 
ele opt gânduri ale răutăţii”, a cincia patimă este întristarea — se 
nţelege, întristarea de binele altuia. Deci, dragostea nu ştie de 
invidie, nu ştie de pizmă, nu se laudă şi nu se trufeşte. De ce? 
entru că a te lăuda înseamnă a te separa de cel față de care te 
auzi. Trufia singularizează, or dragostea apropie. Dragostea nu se 
laudă, nu scoate în evidenţă nişte lucruri care separă, ci scoate în 
evidenţă iubirea care apropie. Dragostea nu se poartă cu necuviință, 
ste politicoasă, aceasta înseamnă a te purta cu cuviinţă. 

Dragostea nu are necuviinţă, ci are cuviință. Am putea zice că 
dragostea este politicoasă. De ce? Pentru că atunci când iubeşti pe 
ineva, îl promovezi, îl socoteşti superior ţie, ești delicat cu el, eşti 
binevoitor faţă de el. te porţi cu cuviința necesară şi atunci intri în 
sfera unei virtuţi pe care o au şi necreştinii. E vorba de politeţe. Nu 

trebuie să fim vârtoşi la suflet, nu trebuie să fim bătuciţi, ci trebuie 
să avem o sensibilitate care-l ridică pe omul de lângă noi. 
Dragostea se poartă cu cuviință. Nu caută ale sale, sau mai bine 
spus nu caută numai ale sale. Domnul Hristos a hotărât măsura 
iubirii faţă de aproapele ca fiind măsura iubirii faţă de tine însuți. 
Există o iubire față de tine însuţi, care e firească şi pe care 
Dumnezeu o binecuvântează, numai că iubirea faţă de tine trebuie 
să fie măsura iubirii față de aproapele. Să ştiţi că lucrul aceasta îl 
realizează foarte puţini oameni din lumea aceasta, să iubească pe 
aproapele ca pe ei înşişi. 

In natură, în fire există o performanță, cred eu că ar fi singura 
din acest punct de vedere, și anume, inima de mamă. Inima de 
mamă este performanța firii în ceea ce priveşte iubirea. Există şi o 
inimă de tată, fără îndoială, numai că niciodată inima de tată nu-i la 
măsurile inimii de mamă. Când eram eu copil — Dumnezeu să-i 
odihnească pe cei care au trecut la cele veşnice —, mi-aduc aminte 
cum zicea buna, gândindu-se la suferințele ei de mamă pentru 
copiii ei care erau deja cu rosturile lor şi cu familiile lor, gândindu- 
se dacă se întâmpla vreun necaz; era în timpul războiului, iar copii 
ei trebuiau să plece pe front şi asta nu era un lucru indiferent — că, 
lasă, că aşa-i bine — nu, ci pentru o mamă era ceva să-i plece 
copilul, să plece în nesiguranţă, poate nu avea atâta credință încât 
să se gândească că-l păzeşte Dumnezeu, şi, de fapt, unul dintre ei a 
şi murit pe front. Şi zicea — aşa o rezonanță are cuvântul acesta în 
sufletul meu! —: “Numa” mumă să nu hii, să hii barem tată". Adică, 
îşi dădea seama că altfel simte ea ca mamă şi altfel simte soţul ei, 
ca tată. 

Să vă mai spun ceva duios în raport cu mama mea, am şi scris 
eu lucrul acesta. In 1954, la noi la mânăstire a avut loc ceva 
nefiresc, o vânzoleală, am putea zice o rebeliune. S-au răsculat 
nişte călugări împotriva Mitropolitului. Şi s-au răsculat nişte 
călugări împotriva Mitropolitului, fiţi atenţi, crezându-se îndrumați 
de Maica Domnului. Aşa de nefirească a fost treaba asta, încât nici 
măcar nu au ajuns oamenii la gândul că Maica Domnului nu poate 
instiga pe cineva. Ei s-au considerat instigaţi de Maica Domnului în 
folosul credincioşilor, în folosul binelui, pentru că totdeauna răul se 
face in numele binelui. Cineva care face rău nu zice că face rău, ci 
zice că face bine. Şi în vânzoleala asta care a avut loc în luna 

ugust, atunci s-a declanşat în culmea ei, a venit mama la mine la 
mânăstire la hram şi a văzut că-i bai. A văzut că-i ceva ce nu s-a 
aşteptat să fie şi ceva ce ar putea duce la mai multă răutate, la mai 
multă nesiguranță. Până la urmă, bineînţeles că lucrurile s-au 
ezolvat, a încetat răul, care a fost nimicit din lucrarea lui pentru că 
şa a vrut Dumnezeu. Să ştiţi că s-au băgat şi credincioşii şi au ştiut 
ji ei că nu-i bine cum ziceam noi că-i binele, adică nu-i binele bine. 
n sfârşit, oamenii au ţinut parte acelor răzvrătiți. Şi când a văzut 
nama ce-i pe acolo, a zis către mine o vorbă care cred că nu poate 
1 niciodată preţuită la măsurile la care a fost, şi şi-a arătat ea inima 
e mamă, bineînţeles față de mine, pentru că eu eram fiul ei de 
olo, şi a zis: “Apăi, dacă nu vei mai putea sta aici, deci dacă 
lucrurile se vor desfăşura în aşa fel încât nu mai poți sta aici, tu să 
ii acasă, că doar tu ai unde veni”. 

Zicea părintele Arsenie că dacă ai loc în inimă, ai loc şi în 
zasă. Eu am avut loc în inima mamei. N-a trebuit să mă duc acasă, 
am stat acolo în continuare. Până la urmă, lucrurile s-au nivelat şi 
cu puterea statului: s-a intervenit. Au fost niște lucruri groaznice, în 
fond. Dar nu pot uita niciodată şi nu voi uita niciodată, cât îmi va 
ține Dumnezeu mintea în veacul de acum şi în cel ce va să fie, 
cuvintele: "Apăi, dacă nu vei mai putea sta aici, tu să vii acasă, că 
doar tu ai unde veni”. Asta e performanţa lirii şi se zice că fiecare 
dintre noi ar trebui să avem inimă de mamă. Nu ştiu dacă se poate. 
Am găsit teorii în legătură cu iubirea, teorii fundamentate cumva, 
dar nu ştiu dacă ele au fost şi trăite la măsurile teoriei, practic dacă 
au fost trăite. De exemplu, Sfântul Isaac Sirul vorbeşte despre o 
iubire cuprinzătoare, care cuprinde pe toţi oamenii, şi pe cei buni şi 
pe cei răi. Zice el: “Acela are cu adevărat dragoste, care de zeci de 
ori pe zi de ar fi chinuit pentru dragoste, el nu poate să înceteze din 
dragoste”. Sau că cel care iubeşte are inimă iubitoare faţă de toți, şi 
față de duşmanii adevărului şi față de animalele târâtoare şi faţă de 
toată existenţa are iubire. Eu vă mărturisesc, nu ştiu dacă iubirea 
aceasta a avut-o cineva, undeva în lumea aceasta, n-am de unde să 
Ştiu, s-ar putea întâmpla să fie o simplă teorie. Pe noi nu ne 
interesează de fapt cine a realizat sau cine o poate realiza. Pe noi ne 
interesează un singur lucru, să ne întărim în iubire, să înmulțim 
iubirea. Până unde vom ajunge, Dumnezeu ştie. Că vom ajunge să 
avem inimă de tată, care nu-i inimă de mamă — "Numa” mumă să 

nu hii, să hii barem tată" —, nu ştim. Știm însă că avem o cale 
deschisă spre iubire, spre înmulțirea iubirii, spre înlăturarea 
indiferenţei, spre înlăturarea nepăsării faţă de omul de lângă noi, 
faţă de omul care are trebuință de ceea ce avem noi în plus. Deci 
dragostea are darul acesta de a apropria binele altuia, de a apropria 
cele ale altuia în tine însuţi. 

Zorica Laţcu a scris o poezie, Te port în mine, pe care unii o 
socotesc o poezie de dragoste. Nu știu dacă e de dragoste, oricum e 
o poezie din care învăţăm ceva ce n-am învăţat de la nimeni. 
Nicăieri n-am găsit ideea aceasta că atunci când iubeşti pe cineva îl 
porţi în tine. ÎI transferi cumva din afară înlăuntru. Nu-i destul să-ţi 
fie simpatic cineva, nu-i destul să-l poţi îmbrăţişa, ci trebuie să-l ai 
în conştiinţa ta, în componența ta. Asta înseamnă iubirea adevărată. 
Zorica Laţcu spune, ca şi când s-ar adresa persoanei iubite: 


Te port în suflet, ca pe un vas de preţ, 
Ca pe-o comoară-nchisă cu peceţi, 
Te port în trup, în sânii albi şi grei, 
Cum poartă rodia sămânţa ei. 

Te port în minte, ca pe-un imn sfinţit, 
Un cântec vechi, cu crai din Răsărit. 
Şi port la gât, nepreţuit şirag, 
Strânsoarea cald-a braţului tău drag. 
Te port în mine tainic, ca pe un vis, 
În cer înalt din noapte te-am închis. 
Te port, lumină rumenă de zori, 


— Deci consideră pe cel care îl poartă in suflet ca fiind o lumină 
rumenă de zori, o lumină de dimineață, din zuri.— 


Cum poartă florile mireasma lor. 
Te port pe buze, ca pe un fagur plin. 
O poamă aurită de smochin, 

Te port în braţe, horbote subţiri, 
Mănunchi legat cu grijă, fir cu fir. 
Cum poartă floarea rodul de cais, 
Adânc te port în trupul meu şi-n vis. 


Este extraordinar! Nu se poate ceva mai frumos în acest sens! 

Deci, iubirea nu caută numai ale sale ci caută şi ale altuia. 
Mai ales caută ale altuia. când a realizat performanţa aceasta, dacă 
o performanţă, să poarte în suflet pe persoana iubită. În orice caz, 
ceva asemănător fac, în special, mamele. 
l lubirea aceasta izvorâtă din credință, nu se aprinde de mânie. 
nde-i dragoste, nu-i mânie. Unde-i mânie, nu-i dragoste. De câte 
ri apare mânia, nu-i dragoste; sau, să zicem altfel, nervozitatea, 
entru că mulți oameni nu spun că-s mânioşi, ci că-s nervoși; în 
realitate, sunt răi, deoarece răutatea se manifestă prin mânie — şi ei 
zic că-i nervozitate. Zi-i cum vrei, că tot aia este. Adică, este 
ăutatea care se manifestă într-un fel sau altul, care până la urmă 
ste tot mânie. 
Dragostea nu pune la socoteală răul. A fost vreodată ceva rău, 
u mai există, iubirea topeşte răul, pentru că are această calitate, de 
a topi răul. Nu pune la socoteală râul, nu se mai îngrijorează, ne se 
ai îngrijeşte, nu se mai tulbură, că a fost cândva rău cu cineva, că 
avut nişte raporturi care n-au fost fireşti, ci trece peste toate ca şi 
ând nu s-a întâmplat nimic. 
Dragostea nu se bucură de nedreptate, ci se bucură de adevăr. 
Deci, nu face nedreptate. Îi îndreptățește pe toţi. Nu se bucură de 
nedreptate, ci se bucură de adevăr. Cum a zis Domnul Hristos: 
"Dacă veţi crede în Mine, veţi cunoaşte adevărul şi adevărul vă va 
face liberi" (loan 8, 32). Dragostea are, deci, calitatea aceasta de a 
nimici răutatea, în orice fel ar fi ea. Toate le suferă, toate le 
nădăjduieşte, toate le crede, toate le rabdă, dragostea niciodată nu 
cade. Aşa ceva trebuie să nască credinţa în viaţa fiecărui om şi 
fiecare credincios trebuie să aibă iubirea care le cuprinde pe toate 
acestea, sau să aibă virtuțile acestea care duc spre iubire, din care se 
compune iubirea sau în care se poate descompune iubirea. 
lubiţi credincioşi, aşa ceva mi-a venit în minte acum în 
“legătură cu credinţa lucrătoare în iubire. Mâine dimineaţă, cu darul 
lui Dumnezeu, va fi vorba despre "Porunca iubirii”. 
Dumnezeu să ne ajute! 


28 iulie 2004, seara, 
Mânăstirea Oaşa 

PORUNCA IUBIRII 


Aceusta vă poruncesc, 
să vă iubiţi unii pe alții. 
(loan 15.17) 


În numele Tatălui şi al Fiului şi al Sfântului Duh. Amin! 

Cuvintele acestea sunt cuvintele Mântuitorului nostru lisus 
Hristos adresate sfinţilor apostoli. "Aceasta vă poruncesc — deci vă 
poruncesc, nu vă îndemn. nu vă sfătuicsc, ci vă poruncesc —, să vă 
iubiţi unii pe alţii”. Cuvintele acestea pun în evidență porunca 
iubirii. Despre porunca iubirii va fi vorba acum. 

În Sfânta Evanghelie găsim în mai multe locuri întrebarea 
adresată Domnului nostru lisus Hristos: care este cea dintâi dintre 
porunci, care este cea mai mare poruncă. Aceasta pentru că oamenii 
erau preocupaţi să împlinească poruncile, dar ar fi vrut să ştie, 
dintre toate poruncile câte sunt, care este cea mai mare. Ştim că pe 
Muntele Sinai, Dumnezeu i-a dat omului zece porunci, între care nu 
este şi porunca iubirii, "să ne iubim unii pe alţii”. lar Domnul 
Hristos întrebat fiind care este cea mai mare poruncă, a 
răspuns că cea mai mare este porunca iubirii. Anume, în Sfânta 
Evanghelie de la Marcu citim că un fariseu, mulțumit de Domnul 
nostru lisus Hristos, de felul cum i-a dat răspuns unui saducheu, 
căci saducheii nu credeau în învierea morților, i-a pus şi el o 
intrebare Domnului Hristos. Şi anume, L-a întrebat pe Domnul 
Hristos care este cea dintâi poruncă, în înţelesul de porunca cea mai 
importantă, principală. Şi Sfântul Evanghelist Marcu ne spune că 
Domnul Hristos a zis că cea dintâi poruncă este: "Ascultă, Israele, 
Domnul Dumnezeul tău este singurul Domn; să nu ai alți dumnezei 
afară de Mine“; şi, mai departe, "Să iubeşti pe Domnul Dumnezeul 
tău din toată inima ta, din tot sufletul tău, din tot cugetul tău, din 
toată puterea ta şi pe aproapele tău ca pe tine însuţi” (Marcu 12, 29- 
31). Şi fariseul a fost mulțumit şi de răspunsul acesta dat de 

Domnul Hristos. Şi spune mai departe Sfântul Evanghelist Marcu 
că a zis aşa: "Bine ai grăit, învăţătorule, că unul este Dumnezeu şi 
a-L iubi pe El mai presus de orice şi a-l iubi pe aproapele tău ca pe 
tine însuţi este mai mare decât toate arderile de tot şi decât toate 
jertfele" (Marcu 12, 32-33). 

lubiţi credincioşi, nu ştiu dacă voi citiți din Noul Testament şi 
m-aş bucura să citiți aceste cuvinte ale Domnului nostru lisus 
Hristos păstrate numai în Sfânta Evanghelie de la Marcu. Sfânta 
Evanghelie de la Marcu este cea mai scurtă Evanghelie, are numai 
şaisprezece capitole. Bineînţeles că aceste capitole ar putea fi foarte 
lungi şi şaisprezece să fie cât treizeci din altă Evanghelie, dar este 
Evanghelia cea mai scurtă. Şi cu toate că este Evanghelia cea mai 
scurtă, în Evanghelia de la Marcu găsim cele mai multe amănunte, 
pe care nu le găsim în celelalte Evanghelii, în legătură cu cele 
istorisite în celelalte Evanghelii. Deci, iată, în Sfânta Evanghelie de 
la Marcu găsim această istorisire, că Domnul Hristos a spus că cea 
dintâi poruncă este "Să iubeşti pe Domnul Dumnezeul tău din toată 
inima ta, din tot sufletul tău, din tot cugetul tău, din toată puterea ta 


` şi pe aproapele tău ca pe tine însuţi”. Asta găsim şi în alte părţi, şi 


în alte Evanghelii: şi în cea de la Matei (22, 37-40), şi în cea de la 
Luca (Luca 10, 27); dar istorisirea aceasta, că fariseul s-a bucurat 
de răspunsul Domnului lisus Hristos şi l-a dat dreptate şi a spus: 
"Bine ai grăit învățătorule, aşa-i cum zici. Este drept că a iubi pe 
Dumnezeu mai presus de orice şi a iubi pe aproapele ca pe tine 
însuţi e mai mult — fiți atenţi! — decât toate arderile de tot şi decât 
toate jertfele”. această istorisire nu o găsim decât în Sfânta 
Evanghelie de la Marcu. Orice ar face omul, la măsura aceasta nu 
ajunge dacă nu îl iubeşte mai presus de toate pe Dumnezeu şi dacă 
nu iubeşte pe aproapele său. În Sfânta Evanghelie de la Matei, 
citim de asemenea că a fost întrebat Domnul Hristos care este cea 
mai mare poruncă. Şi Domnul Hristos a spus: "Cea mai mare 
poruncă este să iubeşti pe Domnul Dumnezeul tău din toată inima 
ta, din tot sufletul tău, din tot cugetul tău, din toată puterea ta. 
Aceasta este cea dintâi şi cea mai mare poruncă." Și a adăugat: "A 
doua poruncă, asemenea acesteia — fiţi atenţi. deci este vorba de 
două porunci, dar de două porunci de aceeaşi mărime —, a doua 
poruncă, tot atât de importantă ca cea dintâi, este să iubeşti 

aproapele tău ca pe tine însuţi”. Și a mai zis Domnul Hristos: “În 

aceste porunci atâmă toată legea şi proorocii”. Şi în Epistola către 
Romani, Sfântul Apostol Pavel a scris că "iubirea este împlinirea 
legii” (Romani 13,10). 

În Sfânta Evanghelie de la Luca citim, în capitolul al 10-lea, 
versetele 25-37, că un învăţător de lege — deci un cunoscător de 
lege, pentru că nu poţi învăța dacă nu cunoşti — s-a dus la Domnul 
Hristos, dar nu cu gând curat, ci cu gând de ispitire, adică un fel de 
gând în genul "Să vedem, ce zice învățătorul la asta?!“”. Bineînţeles 
că învățătorul de lege credea că Domnul Hristos era un învățător ca 
şi el. Nu ştia că e Învățătorul Cel de Sus şi că el, învățătorul de lege 
cel de jos, s-a dus la Învățătorul Cel de Sus să-L întrebe cu gând de 
ispitire, cu gând de cercetare, nu cu gând de mântuire, cu gând de 
informare, ci mai mult cu gând de a vedea ce zice. Şi a zis: 
“Învăţătorule, care e cea mai mare poruncă din lege?". Şi Domnul 
Hristos l-a pus pe el să spună care e cea mai mare poruncă din lege 
şi a zis: "În lege ce este scris? Cum citești?”. Ce ştii tu din lege 
despre cea mai mare poruncă? Şi învățătorul de lege, se vede că a 
fost un om bine informat, un om inteligent, un om deosebit între 
oamenii din vremea lui şi a zis: "Să iubeşti pe Domnul Dumnezeul 
tău din toată inima ta, din tot sufletul tău, din tot cugetul tău, din 
toată puterea ta, şi pe aproapele tău ca pe tine însuţi”. Şi Domnul 
Hristos a aprobat răspunsul acelui învăţător de lege şi a zis: "Fă 
acestea şi vei fi viu!". 

Dar învățătorul de lege a vrut, totuşi, de data asta, să aibă o 
lămurire, pentru că oamenii spuneau diferite păreri despre acelaşi 
lucru, răspundeau diferit la aceeaşi întrebare, şi L-a întrebat pe 
Domnul Hristos: "Dar cine-i aproapele meu?". Şi Domnul Hristos 
nu a spus că aproapele tău este orice om care vine în legătură cu 
tine, ci a spus o pildă. pilda cu samarineanul milostiv: un om 
oarecare cobora de la lerusalim la lerihon, pe drum a fost 
împresurat de tâlhari, l-au bătut, l-au jefuit şi l-au lăsat pe marginea 
drumului, pe jumătate mort. Și pe lângă omul acela au trecut trei 
inşi. Întâi. un preot de la care toată lumea se aştepta să fie 
binevoitor. A privit, a văzut despre ce e vorba şi a trecut pe alături. 
A mai trecut şi un levit, un candidat la preoţie; şi el a privit şi s-a 
dus mai departe. Şi a mai trecut un om, nebăgat în seamă, şi nu 
numai nebăgat în seamă, ci hulit, disprețuit de evrei; s-a apropiat, a 
văzut despre ce e vorba şi s-a implicat spre binele lui, pentru că i 

s-a făcut milă de el. A turnat untdelemn şi vin peste rănile lui, a 
legat rănile şi l-a dus la o casă de oaspeţi, l-a transportat la o casă 
de oaspeţi pe animalul pe care îl avea el pentru a fi dus în călătorie. 
Ajunşi acolo, a purtat grijă de el până a doua zi, zi în care a dat doi 
dinari gazdei ca să-i poarte de grijă; "iar eu, când mă voi întoarce, 
de vei cheltui mai mult, îți voi da ţie“, a zis samarineanul. Doi 
dinari nu erau o sumă foarte mare, erau cam preţul a două zile de 
lucru. Este adevărat că şi zilele de lucru sunt diferite ca preţ, dar 
aşa se socotea, o zi de lucru — un dinar. De unde ştim ? Dintr-o 
pildă a Domnului Hristos, unde se spune că un stăpân de vie angaja 
nişte lucrători să lucreze în via lui. Şi s-a înţeles cu ei să le dea un 
dinar pe zi. 

Ştiţi că în Sfânta Evanghelie se spune că unii erau 
nemulţumiţi că femeia cinstitoare față de Domnul nostru lisus 
Hristos a cheltuit mult mir de mare preţ pentru a-și arăta cinstirea şi 
cineva dintre ei a zis că era mai bine să se vândă mirul acesta cu 
mai mult de 300 de dinari şi apoi banii să se dea săracilor. 
Bineînţeles că nu sunt cugetele omului cum sunt cugetele 
Domnului. Domnul Hristos a primit cinstirea femeii şi a pus: “Nu 
faceţi supărare femeii!". lubiţi credincioşi, cam uităm noi lucrul 
acesta, noi cam facem supărări la mulţi şi de multe ori și nu ne 
gândim că a zis Domnul Hristos cândva, către cineva: "Nu faceți 
supărare!". Ar trebui să avem aceasta ca regulă de viață: să ne 
silim să nu facem supărare. Și a rânduit Domnul Hristos ceva de 
neînchipuit de mare şi de frumos şi a zis: "Oriunde se va 
propovădui Evanghelia, se va spune şi ce a făcut această femeie, 
spre pomenirea ei" (Marcu 14, 9). Vedeţi cum a înţeles Domnul 
Hristos să-şi arate recunoştinţa față de femeia cinstitoare? Oriunde 
se va propovădui Evanghelia, adică oriunde se va propovădui 
învățătura creştină, că aceasta înseamnă "evanghelie", se va spune 
şi ce a făcut femeia aceasta, spre pomenirea ei. 

După ce Domnul Hristos a spus pilda cu samarineanul 
milostiv, l-a întrebat pe învățătorul de lege: "Care din aceşti trei, 
care au trecut pe lângă omul acela, a fost aproapele celui căzut între 
tâlhari?". Şi învățătorul de lege a spus că cel care a avut milă de el. 
Spaţial, a fost aproape fiecare, pentru că fiecare l-a văzut, dar unul 
dintre ei, samarineanul milostiv, s-a oprit şi s-a îngrijit de binele 
celui care avea trebuință de ajutor; şi, prin aceasta, s-a continuat 

viața celui căzut între tâlhari. Și după ce învățătorul de lege a 
răspuns că cel care a avut milă de el, acela a fost aproapele — 
ceilalți au fost departe şi de aproape —, Domnul Hristos a spus: 
"Du-te şi fă şi tu la fel!”. Ce înseamnă aceasta: "fă şi tu la fel"? 
Caută să intervii şi tu acolo unde este trebuinţă de ajutorul tău, de 
banii tăi, de puterea ta, de comoditatea ta, intră în componenţa 
omului care are trebuință de ajutorul tău şi atunci eşti aproapele 
omului de lângă tine, altfel eşti distanțat, eşti departe, chiar fiind 
aproape. lubiţi credincioşi, aşadar ştim că a zis Domnul Hristos că 
cea mai mare poruncă — toate poruncile sunt bune şi folositoare — 
este porunca iubirii. 

Fiecare dintre noi avem capacitate iubitoare, aşa e alcătuită 
fiinţă omenească, să aibă capacitate iubitoare, să poată iubi. Fiecare 
om iubeşte la măsurile lui, în sfera lui, cât poate el, în funcţie de 
motivările pe care le are ca să iubească. Deci, fiecare om iubeşte, 
numai că nu iubeşte omul după porunca lui Dumnezeu. Care este 
porunca lui Dumnezeu? "Să iubeşti pe Domnul Dumnezeul tău din 
toată inima ta, din tot sufletul tău, din tot cugetul tău, din toată 
puterea ta și să iubeşti pe aproapele tău ca pe tine însuţi.” 

Care e măsura iubirii de Dumnezeu? Măsura iubirii de 
Dumnezeu — m-aş bucura să ţineţi minte — este să iubeşti fără 
măsură. lubirea față de Dumnezeu n-are nici o măsură. Adică nu 
există o măsură a iubirii. În realitate, există o margine a iubirii. 
Care-i marginea iubirii ? Puterea ta de a iubi. Unde se sfârşeşte 
puterea ta iubitoare, acolo se sfârşeşte de fapt şi măsura iubirii tale 
faţă de Dumnezeu, însă, principial vorbind, iubirea față de 
Dumnezeu nu are măsură, e iubire fără măsură. 

Cât priveşte iubirea faţă de aproapele, are o măsură şi măsura 
este iubirea faţă de tine însuţi. În realitate, iubiţi credincioşi, nu ştiu 
când, cine, unde este acela care iubeşte pe aproapele său ca pe el 
însuşi. De ce? Pentru că în majoritatea cazurilor, noi nu ne 
orientăm după porunca lui Dumnezeu, ci ne manifestăm iubirea în 
mod spontan, adică aşa cum ne vine. Ne este unul simpatic, îl 
iubim, nu ne este simpatic, nu-l iubim, îl ocolim, îl înlăturăm doar, 
nu ținem seama de valoarea omului. De ce? Pentru că n-avem 
iubirea după poruncă. Dar ce iubire avem? Avem o iubire 
întâmplătoare. Iubirea pe care o avem, o întrebuințăm cum o 
întrebuințăm, fără să ne gândim că Dumnezeu ne cere mai mult 

decât facem, sau dacă într-adevăr iubim după poruncă, ar trebui să 
mai adăugăm ceva, ar trebui să mai facem ceva. lubirea este o 
calitate a sutletului omenesc şi se manifestă aşa, cumva de la sine. 
Cei mai mulţi oameni, nici nu se iubesc şi nici nu se urăsc. Relaţiile 
între oameni în general sunt relaţii, hai să zicem, oficiale, adică 
Nişte relaţii întemeiate pe alte principii, sau fără nici un principiu, 
relaţii întâmplătoare; şi, în cazul acesta, Dumnezeu este absent din 
iubirea noastră. Or, Domnul Hristos a spus clar către ucenicii Săi: 
"Aceasta vă poruncesc, să vă iubiţi unii pe alţii” (loan 15, 17). 
Când se înfiripă în sufletul nostru, de pe urma patimilor, ura, noi 
trebuie să ne gândim că n-avem voie să urâm, ci suntem chemaţi să 
iubim. Cineva ne e antipatic, adică nu ne potrivim, ne-ar plăcea să 
nu fie în preajma noastră cutare sau cutare om. Numai că, porunca 
lui Dumnezeu e să iubim pe toţi oamenii. De ce să-i iubim pe toţi? 
Pentru că aşa ne porunceşte Dumnezeu. Care e raţiunea iubirii 
tuturor oamenilor, ne putem gândi singuri, pentru că, până la urmă, 
Domnul Hristos, Fiul lui Dumnezeu, venind din cer pe pământ, a 
adus o învăţătură pe care nu o dă pământul şi nu o vrea pământul. 
Să ştiţi că pământul nu vrea iubirea de vrăjmaşi. Cred că aţi citit, 
unii dintre voi, cuvintele Cuviosului Siluan de la Sfântul Munte, în 
care se insistă foarte mult pentru iubirea faţă de vrăjmaşi, iubirea 
duşmanului, unde ni se spune că trebuie să iubim pe vrăjmaşul 
nostru ca să ne asemănăm cu Dumnezeu, care "răsare soarele peste 
cei buni şi peste cei răi, trimite ploaia peste cei drepţi şi peste cei 
nedrepţi” (Matei 5, 45). Parcă nu ne este la îndemână. Nu am vrea 
să existe o astfel de iubire. De ce? Pentru că pământul nu vrea aşa 
ceva, numai cerul vrea aşa ceva. Şi oare, de ce vrea cerul, de ce 
vrea Dumnezeu, de ce vrea Domnul Hristos, Cel venit din cer pe 
pământ, să-i iubim şi pe vrăjmaşii noştri? Ştiţi de ce ? Ca să înmul- 
țim iubirea. Şi ştiţi de ce e bine să înmulţim iubirea? Pentru că, 
înmulţind iubirea, înmulţim fericirea. Cine iubeşte, se fericeşte. 
Mai ales la tinereţe e omul deschis pentru iubire și mai ales la 
tinereţe e omul fericit prin iubire. Când căutăm fericirea, trebuie să 
căutăm iubirea şi căutând iubirea şi realizând-o, am găsit fericirea. 
Nu-i mai fericit omul decât atunci când iubeşte şi când se simte 
iubit. Şi totuşi, între oameni nu-i multă iubire sau e iubire 
proporţionată după diferite raţiuni, după diferite motivări, şi-n cazul 

acesta nu se ține seamă de porunca lui Dumnezeu. Or, porunca lui 
Dumnezeu este să ne iubim unii pe alţii. 

Am citit cândva, nu mai știu unde, că unui cuvântător i s-a 
spus să spună ultimul cuvânt pe care ar vrea el să-l spună, că după 
aceea nu poate să mai rostească nici un cuvânt. Să știți că nu mai 
ştiu ce cuvânt a spus omul acela. Mă gândesc eu aşa, că dacă voi 
mai răscoli prin câte am citit şi prin câte am auzit, poate până la 
urină voi şti cine a fost solicitat să spună ultimul cuvânt de 
învăţătură şi ce cuvânt anume a spus. Dacă am uitat asta, cel puțin 
m-am gândit la mine. Și m-am gândit că dacă mi s-ar pune 
problema aceasta, în felul acesta: "Uite, acum, în clipa asta, poţi să 
spui ultimul cuvânt, dar după aceea să știi că nu mai poți spune 
nimic“, ce cuvânt aş spune eu? Ştiţi ce cuvânt aş spune? Unul pe 
care îl auzim și nu-l împlinim, unul pe care îl auzim în fiecare zi 
când luăm parte la Sfânta Liturghie, unul pe care noi, de fapt, nu-l 
împlinim, dar ni se pare că-l împlinim. Aş spune cuvântul acesta: 
"Să ne iubim unii pe alţii, ca într-un gând să mărturisim”. De 
ce cuvântul acesta şi nu alt cuvânt? Pentru că acest cuvânt ne duce 
la împlinirea poruncii de a iubi pe aproapele; şi. la Sfânta Liturghie, 
când ni se spune îndemnul acesta: "Să ne iubim unii pe alţii, ca 
într-un gând să mărturisim”, zicem: "Pe Tatăl, pe Fiul şi pe Sfântul 
Duh, Treimea cea de o fiinţă şi nedespărţită”; şi parcă ne-am scăpat 
de îndatorirea de a ne iubi unul pe altul. Nu ne mai iubim şi nu ne 
mai gândim că suntem datori cu iubire unii faţă de alţii. 

Foarte mult s-ar schimba lumea aceasta spre bine, dacă 
fiecare om ar face măcar ceea ce a făcut samarineanul milostiv. 
Acesta nu a ajuns să facă tot ceea ce ar fi putut face, dar a făcut 
totuşi ceva, iar Domnul Hristos i-a spus învățătorului de lege: 
“Du-te şi fă și tu la fel”. Fă și tu ca cel care l-a ajutat pe cel căzut 
între tâlhari. Ce înseamnă asta? Să te duci undeva, la marginea 
drumului, şi să ajuţi pe cineva care ajunge într-o astfel de situație? 
Poate că o viaţă întreagă te duci şi nu găseşti pe nimeni. Și atunci, 
înseamnă că nu poți să fii ca samarineanul milostiv? Sau te duci şi 
vezi un accident şi poate vezi lumea adunată pe acolo şi poate te 
gândeşti că, lasă, că or face ceilalţi ceea ce nu faci tu, sau eventual 
dacă ai găsi o situaţie de felul acesta, ce ai face? Că acum au 
oamenii atâtea telefoane mobile, poate ai avea şi tu și ai da un 
telefon să vină o salvare şi te-ai scăpa de el. Asta este. 

Dar ce înseamnă să iubeşti? Să iubeşti înseamnă să fii 
preocupat de binele omului de lângă tine, pentru că ştii de 
Dumnezeu. Şi dacă nu faci lucrul acesta, înseamnă că nu împlineşti 
porunca şi dacă nu împlineşti porunca, cumva eşti sub osândă, 
pentru că n-ai ținut seama de poruncă. "Aceasta vă poruncesc, să vă 
iubiţi unii pe alţii”. lată, iubiţi credincioşi, nişte lucruri la care nu 
ne gândim, sau despre care cumva știm, dar ştim ca şi când am şti 
pentru alţii, sau pentru a-i informa pe alţii. Important este însă să ne 
anpajăm pentru binele omului de lângă noi. Și dacă toţi am face 
aşa, atunci foarte mult rău din lumea aceasta s-ar înlătura şi s-ar 
împlini foarte mult bine. 

Samarineanul milostiv nu a dat decât din prisosul lui, dar a 
dat ceva din ceea ce avea el de prisos, şi anume a dat din 
untdelemnul şi vinul pe care-l avea la el; poate-i ceva simbolic, nu 
asta e important, important e că a dat ceva. Nu a zis: “ăsta îl ţin 
pentru mine, s-o putea şi fără ăsta”, ci ceea ce a avut la îndemână, 
imediat a întrebuințat ca să-l ajute pe om. După aceea, a dat ceva 
din averea sa: doi dinari. A dat ceva din comoditatea sa: nu a mai 
mers el călare, ci l-a aşezat pe omul acela care avea trebuinţă să 
meargă călare. A dat ceva din comoditatea sa, în sensul că a purtat 
grijă de el peste noapte. A dat ceva punându-l în atenţia gazdei 
unde l-a lăsat, pentru că samarineanul s-a dus şi şi-a văzut de 
treabă, pentru că el n-a plecat să adune oameni din drum şi să-i 
ajute, ci a plecat cu rostul lui, a avut un scop în călătoria lui şi şi-a 
văzut de scop şi nu a zis Domnul Hristos că nu a făcut bine. A făcut 
ce a avut de făcut şi foarte bine a făcut, dar adevărul este că omul a 
dat ceva din prisosul lui. Ei bine, dacă toţi din lumea aceasta ar da 
din prisosul lor, mai ales că avem atâtea lucruri de prisos, pe care 
nu le folosim, şi nu le dăm, pentru că mai bine să știm noi că 
suntem stăpâni peste ele. Asta înseamnă absenţa iubirii şi înseamnă 
să nu te raportezi la Dumnezeu care, totuşi, îți cere să dai ca 
samarineanul milostiv, din prisosul tău. 

lubiţi credincioşi, să nu uităm că Dumnezeu ne poruncește să 
ne iubim unii pe alţii, ne poruncește să ne fim dragi unii altora, şi 
nu suntem. Şi de ce nu ne suntem? De ce sunt nişte bariere între 
noi? De ce sunt nişte piedici? Pentru că noi suntem alcătuiți prin 
ceea ce am făcut, nu prin ceea ce trebuia să facem. Nu ne-am prea 
pândit noi la poruncile lui Dumnezeu, nici când am iubit, nici când 

am urât. Nu ne-am prea gândit noi la poruncile lui Dumnezeu nici 
când am avut răbdare, nici când n-am avut răbdare. Lucrurile au 
mers aşa, cumva de la sine. Am ştiut noi că există un Dumnezeu şi 
că există de fapt şi pentru noi, dar nu ne-am gândit la FI când am 
făcut un bine, l-am făcut pentru că ne-a venit nouă bine să facem. 
Sau nu l-am făcut pentru că nu am putut să-l facem în condiţiile 
noastre. În felul acesta, ne-am alcătuit spre bine sau spre râu, 
suntem ceea ce suntem, avem capacităţile pe care le avem şi de 
porunca lui Dumnezeu uităm. Şi de Dumnezeu Însuşi uităm şi nu 
facem ceea ce ar trebui să facem. Bineînţeles că sunt situaţii şi 
situaţii, oamenii n-au toţi aceleaşi valori, n-au toți aceleaşi bunuri 
de dat. De exemplu, un student, în general e susţinut de părinţii lui 
şi atunci nu trebuie să dea el şi apoi să ceară de la părinţii lui, să-i 
dea lui părinţii pentru că el a dat altuia. Nu merge aşa. Trebuie să 
fim raţionali. Dăm din prisosul nostru. Care e prisosul nostru ? 
Prisosul nostru este acela din care am putea să ne cumpărăm un 
suc, o îngheţată, un ziar, la care renunțăm pentru că se poate și fără 
ele, şi dăm la cineva spre slava lui Dumnezeu şi spre bucuria 
noastră. Se zice că cineva i-a dat unui sărac o floare. Și s-a bucurat 
săracul acela de floare, mai mult decât de mulţi bani. De ce? Pentru 
că s-a văzut cinstit de omul care i-a oferit ceva. Şi de aceea Sfântul 
Isaac Sirul spune că atunci când dai ceva unui sărac, veselia feţei 
tale să fie mai mare decât darul pe care-l dai. Ne gândim noi la aşa 
ceva? Nu ne gândim! Ne gândim să împlinim porunca lui 
Dumnezeu? Nu ne gândim! Ne gândim să meargă lucrurile aşa. 
cumva ca de la sine, dacă merg, merg, dacă nu merg, nu merg, şi 
mergem mai departe. Numai că mântuirea se realizează prin iubire 
şi semnul mântuirii, apartenenţei la Domnul Hristos, ştim cu toţii că 
e iubirea. 

Aţi citit predica de despărţire a Domnului Hristos adresată 
ucenicilor Săi înainte de Sfintele Sale Pătimiri? Dacă aţi citit-o, aţi 
găsit acolo cuvintele spuse de Domnul Hristos ucenicilor: "După 
aceasta vor cunoaşte oamenii că sunteţi ucenicii Mei, dacă veţi 
avea iubire unii față de alţii”. Unde nu-i iubire, nu-i nici Dumnezeu 
prezent. De ce? În Sfânta Scriptură e scris, în Epistola | Soborni- 
cească a Sfântului loan Evanghelistul, că "Dumnezeu este iubire”. 
Ce înseamnă asta. că Dumnezeu este iubire? Înseamnă că 
Dumnezeu Se raportează la oameni prin iubire. V-am mai spus, 

odată, cuvântul părintelui Arsenie: "Jubirea lui Dumnezeu față de 
cel mai mare păcătos e mai mare decât iubirea celui mai mare sfânt 
pentru Dumnezeu“. Deci, Dumnezeu Se revarsă spre noi prin 
iubire. Şi când zicem că Dumnezeu este iubire, nu ne gândim că 
iubirea este Dumnezeu. Ci ne gândim că Dumnezeu se raportează 
în principal la noi, oamenii, cu iubirea Lui. Dumnezeu, care ne 
iubeşte, ne îndeamnă şi pe noi la iubire, pentru că nu se poate să 
răsplăteşti iubirea lui Dumnezeu cu altceva decât cu iubire. Și 
atunci, de ce e aşa puţină iubire în lumea aceasta? De ce se ceartă 
oamenii, de ce se urăsc oamenii, de ce se răzbună, de ce nu se iartă 
oamenii unii pe alţii, de ce se invrăjbesc unii cu alții, de ce-şi fac 
zile fripte unii altora, de ce e atâta răutate în lumea aceasta, de ce e 
atâta lipsă de iubire, de ce? Ne spune Domnul Hristos de ce: "Din 
înmulţirea fărădelegilor, iubirea multora se va răci” (Matei 24, 12). 
lată de ce: din înmulțirea fărădelegilor, se va răci iubirea celor care 
fac fărădelege. Sunt unii oameni care nici nu mai pot să iubească. 
S-au îngrădit aşa de tare în răutate, în neiubire, în ură, în gând de 
răzbunare, în gând de neiertare, încât nu-s odihniţi până nu fac ceva 
rău. N-au iubire. De ce n-au iubire? Deoarece le-a scăzut iubirea, că 
doar nu i-a lăsat Dumnezeu răi, nu le-a pus în suflet răutatea. Chiar 
dacă vor mai veni nişte răutăţi în lumea aceasta, dar nu ni le dă 
Dumnezeu, ni le dau părinţii noştri, care şi ei fiind răi, ne dau ce au 
ei în ei, ne dau şi nouă. Şi noi trebuie să rezolvăm toate lucrurile 
astea, ca să fim cum zicem noi că-i Dumnezeu. Și cum zicem noi 
că-i Dumnezeu? Bun şi iubitor de oameni. Noi cum suntem? Răi, 
urâtori de oameni. Poate nu toți şi nu totdeauna, dar, în orice caz, e 
foarte multă răutate, foarte multă ură, foarte multă mânie, foarte 
multă pomenire a răului, multă împotrivire, multă neglijare, multă 
ocolire a oamenilor. De ce? Pentru că ne-a scăzut nouă iubirea. 

Deseară vom vedea, cu ajutorul lui Dumnezeu, care e urcușul 
către iubire, care sunt felurile iubirii, după Sfântul Maxim 
Mărturisitorul, şi cum putem ajunge să avem iubirea cea după 
poruncă. 

Dumnezeu să ne ajute! 


29 iulie 2004, dimineaţa, 
Mânăstirea Oaşa 


213 


URCUȘUL SPRE IUBIRE 


În numele Tatălui şi al Fiului şi al Sfânt Duhului. Amin! 

[ubiţi credincioşi, ne apropiem de sfârşitul programului pe 
care l-am făcut, mai avem întâlnirea din seara aceasta şi una mâine 
dimineaţă şi cu aceasta am sfârşit un program pe care l-am făcut în 
nădejdea binelui şi a bucuriei, în nădejdea folosului sufletesc. 
Pentru seara aceasta, am zis că îmi va fi cuvântul despre “Urcuşul 
spre iubire”. 

Când vorbim despre urcuşul spre iubire, trebuie să precizăm 
mai întâi câteva lucruri în legătură cu porunca iubirii, de fapt cu 
iubirea însâşi. Știm cu toţii că omul este creat în așa fel de 
Dumnezeu, încât să aibă capacitate iubitoare; şi o are. O are, dar nu 
o foloseşte totdeauna cum ar trebui şi mai ales în ceea ce priveşte 
iubirea față de vrăjmaşi, sunt întotdeauna, la cei mai mulţi oameni, 
multe ezitări. Sfântul Maxim Mărturisitorul, în Filocalie, vol. 2, are 
o scriere intitulată "Cele 400 de capete despre dragoste”. Vorbeşte 
deci despre iubire în 400 de capete. În această scriere, ne spune că 
dragostea (sau iubirea — e acelaşi lucru) este de 3 feluri: dragostea 
după poruncă, mai presus de fire; dragostea după fire; şi dragostea 
împotriva firii. Deci, aceeaşi capacitate a omului poate să se 
manifeste direct. i 

Poate fi dragoste mai presus de fire, adică respectând porunca 
lui Dumnezeu şi, în cazul acesta, cel care iubeşte nu face deosebire 
între bun şi rău, între drept şi nedrept, între apropiat şi depărtat, 
între prieten şi duşman, ci îi iubeşte pe toţi la fel, pentru că aşa vrea 
Dumnezeu şi aşa porunceşte Dumnezeu. 

Este apoi o dragoste firească, aşa cum iubesc părinţii pe 
copii, copii pe părinţi. prietenii între ei şi aceasta este o dragoste de 
mijloc, binecuvântată de Dumnezeu. 

Şi mai este şi o dragoste împotriva firii şi anume aceea pe 
care o au oamenii pătimași pentru cei pătimaşi. Anume, aşa cum 
iubitorul de plăcere îl iubeşte pe acela care îi dă posibilitatea să-şi 

împlinească plăcerea, iubitorul de avere iubeşte pe cel care îi dă 
posibilitatea să-şi înmulțească averea, iubitorul de slavă, de mărire 
deșartă, pe cel care îi dă posibilitatea să-şi împlinească dorinţa de a 
fi slăvit. Aceasta este dragostea pătimaşă şi dragostea împotriva 
firii. 

Ce ne interesează pe noi acum este iubirea mai presus de fire, 
iubirea după poruncă. Cum se poate ajunge ca cineva să aibă 
iubirea după porunca lui Dumnezeu, să-şi manifeste iubirea potrivit 
poruncii lui Dumnezeu? Mai întâi de toate, trebuie să ştim şi să nu 
uităm că iubirea față de Dumnezeu şi iubirea faţă de aproapele se 
împlinesc prin împlinirea poruncilor lui Dumnezeu. Aceasta ne-o 
spune Domnul Hristos în cuvintele: “Cel ce are poruncile Mele şi le 
păzeşte, acela este care Mă iubeşte (...) şi-l voi iubi şi Eu şi Mă voi 
arăta lui" (loan 14, 21). Şi mai departe: "Dacă Mă iubeşte cineva, 
va păzi cuvântul Meu şi Tatăl Meu îl va iubi şi vom veni la el şi Ne 
vom face locaș la el” (loan 14, 23). 

Iubirea faţă de Dumnezeu, față de oameni, nu e ceva abstract, 
adică ceva care n-are o consistenţă, ceva care n-are o manifestare, 
ci iubirea se manifestă în împlinirea poruncilor lui Dumnezeu. ÎI 
iubesc pe duşmanul meu pentru că așa îmi porunceşte Dumnezeu. 
Nu-l pot iubi, mă rog lui Dumnezeu ca să-l pot iubi, ca să pot face 
voia lui Dumnezeu, să mă pot asemăna cu Dumnezeu. Domnul 
Hristos a spus că trebuie să iubim pe vrăjmaşii noştri, şi anume în 
Predica de pe Munte: "Aţi auzit că s-a zis celor de demult: să 
iubeşti pe aproapele tău și să urăşști pe vrăjmaşul tău, iar Eu vă zic 
vouă: iubiţi pe vrăşmaşii voştri, faceţi bine celor ce vă urăsc, 
binecuvântaţi pe cei ce vă blestemă, rugaţi-vă pentru cei ce vă 
vatămă și vă prigonesc” şi spune motivul: "Ca să fiţi fiii Tatălui 
vostru celui din ceruri — care ce face? — Care răsare soarele peste 
cei buni şi peste cei răi, trimite ploaia peste cei drepţi şi peste cei 
nedrepţi“; şi după puţin adaugă: "Fiţi, dar, voi desăvârşiţi precum 
Tatăl vostru cel din ceruri, desăvârşit este" (Matei 5, 48). 

Ce înseamnă să fii desăvârşit? Înseamnă să fii perfect, să 
urmărești perfecțiunea, perfecțiunea religios-morală, perfecțiunea 
morală, în cazul acesta, în special. Ce înseamnă desăvârşire, ce 
înseamnă perfecţiune? Cuvântul “desăvârşire” e un cuvânt pe care 
îl găsim mai ales în vorbirea bisericească. Altfel, în general, 
cuvântul desăvârşire nu se foloseşte în vorbirea obişnuită. Oamenii 

care nu au limbajul bisericesc zic, în loc de desăvârşire, perfec- 
iune. Ce înseamnă perfecţiune? Înseamnă deplinătate, adică un 
lucru îl urmăreşti în chip deplin. Mi-aduc aminte de o vorbă din 
casa noastră, Dumnezeu să-i odihnească pe părinţii mei. Zicea tata: 
"Mă, când lucri ceva, păi lucră aşa ca să nu mai lucre cineva după 
tine”. Asta inseamnă să lucrezi deplin, perfect, să faci lucrul cum 
trebuie făcut şi să nu mai vină cineva să adauge ceva la ceea ce ai 
făcut tu, că n-ai făcut bine. Asta înseamnă perfecţiune. 

Și, pentru că veni vorba de perfecţiune, ar trebui să ne 
întrebăm în ce constă perfecțiunea, în ce constă desăvârşirea. 
Răspunsul este simplu: în deplinătatea a tot ceea ce este pozitiv, a 
tot ceea ce este bun. Să nu te gândeşti niciodată că ai făcut destul, 
să nu te gândeşti niciodată că nu trebuie să mai adaugi ceva, să nu 
te gândeşti niciodată că aici trebuie să te opreşti. Însă să nu fii 
preocupat şi să fii neliniştit că n-ai făcut destul, nu în sensul acesta, 
ci în sensul de a face ceva, de a adăuga ceva, dacă se poate şi unde 
se poate. Ştiţi că a zis Domnul Hristos că, dacă îţi cere cineva să 
mergi cu el o mie de paşi, tu să mergi două mii de paşi. Bineînțeles, 
asta nu trebuie înţeleasă aşa, literar, că dacă trebuie să te duci cu 
cineva o mie de paşi, când ai ajuns la o mie de paşi să zici: "no, stai 
aici, că eu mai fac o mie de paşi”. Nu în înţelesul acesta, ci în 
înţelesul că trebuie să fii deschis, să mai adaugi ceva. N-are rost să 
mai faci o mie de paşi, fără să fie de trebuinţă. Dar asta înseamnă să 
cauţi desăvârşirea. Sfântul Ap. Pavel spune: "Căutaţi desăvârşirea“. 

lubiţi credincioşi, preocupaţi fiind oamenii de desăvârşire, 
s-au întrebat pe ei înşişi şi s-au întrebat şi între ei, în ce constă 
desăvârşirea; şi anume, ce trebuie să faci ca să ajungi pe calea 
desăvârşirii şi să ajungi la desăvârşire. Să ştiţi că Sfântul Isaac Sirul 
spune că desăvârşirea nu are hotar. Deci, nu există un punct în care 
să zici: gata, aici s-a ajuns la desăvârşire. N-are hotar. De ce? 
Pentru că desăvârşirea noastră trebuie să fie desăvârşirea Tatălui 
Ceresc. Aşa a zis Domnul Hristos: “Fiţi, dar, voi, desăvârşiţi, 
precum Tatăl vostru Cel din ceruri, desăvârşit este”. Poţi să ajungi 
la desăvârşirea lui Dumnezeu? Noi zicem că nu. Nu poţi, dar o poţi 
avea în vedere şi să o faci cât mai mult şi să te apropii cât mai tare 
de deplinătatea, de desăvârşirea lui Dumnezeu. Atunci, în ce constă 
desăvârşirea. în principal? In două lucruri: în iubire şi în smerenie. 
Desăvârşirea în iubire, pentru că a zis Domnul Hristos să iubim pe 

vrăjmaşii noştri: “lubiţi pe vrăjmaşii voştri ca să fiţi asemenea 
Tatălui celui din ceruri". Deci, in iubire şi în smerenie. Sfântul 
Isaac Sirul a fost întrebat: "Ce este desăvârşirea?” şi a răspuns: 
"Desăvârşirea este o prăpastie de smerenie”. O smerire dusă la 
ultima posibilitate, să te rostogoleşti în smerenie. Sunt multe lucruri 
care ar trebui avute în vedere. Ce înseamnă prăpastie de smerenie, 
cum se poate ajunge. ce să urmăreşti în mod special? Nu ne vom 
ocupa acum de acestea. 

Deci, să ţinem minte: trebuie să căutăm desăvârşirea, perfiec- 
țiunea fără hotar, perfecţiune care trebuie avută în vedere în ceea ce 
priveşte iubirea şi smerenia. Şi bineînţeles că, dacă mergi pe calea 
aceasta a iubirii şi a smereniei, toate celelalte se adaugă şi se 
realizează, pentru că vă spuneam zilele trecute că iubirea e o virtute 
cuprinzătoare. V-am spus cele paisprezece sau cincisprezece virtuţi 
pe care le cuprinde dragostea faţă de oameni. 

Şi acum, să vedem care e calea care duce la iubire, la iubirea 
mai presus de fire. 

Dar înainte de aceasta, aş vrea să vă mai spun ceva. Nu ştiu 
dacă vă mai spune altcineva sau dacă mai aveţi ocazie în viață să 
mai auziţi astfel de lucruri, mie mi-e la îndemână să vă spun 
aceasta și vă spun că înaintarea în viața duhovnicească e gândită 
în concepția creştină în trei etape şi anume: prima este 
mântuirea, a doua este iluminarea şi a treia este unirea cu 
Dumnezeu sau desăvârşirea. Cei care aţi avut în mână Filocalia 
cunoaşteţi, dar nu ştiu dacă aţi avut-o toţi, poate că unii nici n-aţi 
auzit şi nici nu ştiţi ce-i aceea Filocalia. Ce-i Filocalia? Filocalia 
este, după cum scrie în titlul ei, "culegere din scrierile Sfinţilor 
Părinţi, care ne arată cum poate omul să se curețe, să se lumineze şi 
să se desăvârşească". Aceste trei lucruri le are în vedere Filocalia în 
ansamblul ei. Trebuie să ştiţi că Filocalia românească are în 
ansamblul ei douăsprezece volume groase. E greu să le citeşti pe 
toate douăsprezece, şi apoi. acestea nu-s lucruri de citit, sunt lucruri 
de studiat, pentru că ele n-au fost scrise de un om pentru un om, ci 
au fost scrise de mulţi oameni, pe parcursul a o mie de ani și pentru 
oameni diferiţi. Nu au avut cei din secolul al IV-lea Filocalia pe 
care au avut-o cei din secolul al XIV-lea. Oricum, e bine să fie 
cunoscută. iar pe cât putem, să o asimilăm şi să ne orientă 
Adevărul este că oamenii, în general, nu îşi rânduiesc viața dupi 


studii şi după ce știu ei de ici şi de dincolo, ci caută să înainteze în 
viața duhovnicească fiecare cum poate. Deci, reținem: Filocalia îi 
învaţă pe oameni cum să se curețe de patimi, de răutăţi, cum să 
se mântuiască, cum să se lumineze cu contemplația naturii în 
care se reflectă Dumnezeu, cum să ajungă la deplinătate sau 
cum să ajungă la îndumnezeire. 

Este un termen în gândirea spirituală, care se exprimă prin 
îndumnezeire, adică să devii aşa cum este Dumnezeu. Firea 
omenească nu poate să fie fire dumnezeiască. Omul e om, de acum 
şi până în veac; şi în veșnicie, omul e tot om, nu-i Dumnezeu. Chiar 
dacă Sfântul Simeon Noul Teolog a zis: "Eu sunt om prin natură şi 
Dumnezeu prin har”. E vorba de un fel de lipire de Dumnezeu, dar 
nu de o transformare a omului în Dumnezeu. Nu se poate aşa ceva! 
Omul rămâne om. Nici Fiul lui Dumnezeu nu S-a făcut om în 
înţelesul că Dumnezeu a devenit om, ci Şi-a asumat firea omeneas- 
că, aşa încât Fiul lui Dumnezeu este Dumnezeu adevărat şi om 
adevărat, lipit de firea omenească, adică are şi fire omenească şi 
fire dumnezeiască, iar firile acestea sunt unite între ele neîmpărţit şi 
nedespărţit şi neamestecat şi neschimbat. Firea omenească e fire 
omenească, firea dumnezeiască e fire dumnezeiască. Deci, omul 
rămâne om lipindu-se de Dumnezeu, dar primeşte ceva din 
dumnezeire, aşa cum zic Părinţii că focul îşi pune existenţa lui pe 
fierul încălzit în foc. Fierul e fier şi focul e foc, dar există o unire 
între fier şi foc. 

Acum să lăsăm acestea şi să vedem cum e cu iubirea, cu 
urcuşul care duce la iubire. Să ştiţi că înaintarea în viața 
duhovnicească a omului e prezentată, în concepţia creştină, ca un 
urcuş, ca şi când te-ai sui undeva. Ne suim la cer, fără să mergem 
spaţial la cer, dar oricum, ducem o viață care înseamnă o viață 
suitoare. Acum, să ne ocupăm în mod special de suişul spre iubire, 
spre împlinirea iubirii. Avem noi undeva, în Noul Testament, nişte 
indicii în legătură cu asta? Da, avem! Avem în Epistola Sfântului 
Apostol Pavel către Galateni, către Coloseni şi în Epistola a 2-a a 
Sfântului Apostol Petru. 

În Epistola către Galateni, Sfântul Apostol Pavel prezintă 
roada Duhului, adică ce anume lucrează Duhul în sufletele 
credincioşilor. Şi zice așa: "Roada Duhului este: dragostea, bucuria, 
pacea, îndelungă răbdarea, bunătatea, facerea de bine, credinţa, 

blândeţea, înfrânarea poftelor” (Cap. 5, 22-23). Când enumără 
Sfântul Apostol Pavel acestea, toate arată că de fapt ele nu sunt 
despărțite, ci fac o lucrare, constituie roada Duhului, în totalitatea 
lor. Adică, Duhul Sfânt nu lucrează numai bunătatea şi numai 
răbdarea, ci toate acestea laolaltă. Duhul Sfânt lucrând acestea în 
om, îl face ca un părtaş la aceste virtuţi. Sfântul Apostol Pavel 
prezintă roada Duhului prin virtuțile pe care le-am enumerat, 
începând de la cea mai înaltă spre cea mai de început. Începe cu 
dragostea şi se sfârşeşte cu înfrânarea. Urcuşul e pe invers. Se 
începe cu înfirânarea şi se ajunge la dragoste. Deci, dacă vrei să ai 
dragostea după poruncă, trebuie să începi cu înfrânarea poftelor. 
Trebuie să fii un om înfrânat, să fii un om blând, să faci bine ca să 
devii bun, să fii un om credincios cu credinţa cea de-a doua, să treci 
de bunătate şi să realizezi îndelunga-răbdare, pacea, bucuria şi 
iubirea. Poate că e important să ştim şi aceea că bunătatea e 
prezentată la mijlocul celor nouă virtuți pe care le prezintă Sfântul 
Apostol Pavel, că la bunătate se ajunge prin cele care sunt 
înfrânarea, blândeţea, credinţa şi facerea de bine, care toate laolaltă 
alcătuiesc bunătatea şi apoi bunătatea, care e la mijloc, este pricină 
de îndelungă-răbdare, de pace, de bucurie şi de iubire. Deci, acesta 
e un urcuş pe care îl prezintă Sfântul Apostol Pavel, pe care noi 
trebuie să-l gândim invers, pentru că Sfântul Apostol Pavel prezintă 
roadele acestea ale Duhului Sfânt nu cu interesul de a prezenta un 
urcuş. Urcuşul îl găsim noi, sau hai să zicem urcuşul pe care l-am 
găsit eu, că nu l-am găsit nicăieri prezentat aşa. 

În Epistola către Coloseni, capitolul al 3-lea, Sfântul Apostol 
Pavel prezintă un fel de urcuş şi anume începe cu: "căutaţi cele de 
sus, cupetaţi cele de sus”. Zice el: "Dacă aţi înviat împreună cu 
Hristos, căutaţi cele de sus, cugetaţi cele de sus, unde Hristos este 
de-a dreapta lui Dumnezeu”, pentru că, zice Sfântul Apostol Pavel 
în continuare: "Voi aţi murit şi viața voastră este ascunsă cu Hristos 
în Dumnezeu". Faptul acesta duce la îndrumarea Sfântului Apostol 
Pavel de a omori mădularele cele trupeşti. Şi vă spun eu care sunt: 
curvia, necurăţia, patima, pofta rea şi zpârcenia sau lăcomia care 
este închinarea la idoli. Sunt în număr de cinci. Deci, ce să 
nimiceşti în tine? Curvia. necurăţia. adică curvia în diferitele ei 
forme, pentru că curvia are mai multe forme, şi răutatea în general 
are mai multe forme. De exemplu. păcatul acesta care e destul de 

frecvent, al malahiei sau al onaniei, este prezentat ca o necurăţie pe 
care având-o cineva, nu-i îndreptăţit să ajungă în împărăţia lui 
Dumnezeu. Deci, chiar dacă le eviţi pe celelalte şi numai asta o ai, 
deja trebuie să o părăseşti, că dacă nu o părăseşti, nu ajungi în 
împărăţia lui Dumnezeu. Patima de orice fel, pofta rea, tot la 
păcatele sexuale se referă, apoi zgârcenia sau iubirea de avere, sau 
lăcomia, unii au tradus lăcomia, alţii au tradus zgârcenia, e acelaşi 
lucru. Zice mai departe Sfântul Apostol Pavel că "pentru unele ca 
acestea vine mânia lui Dumnezeu peste fiii neascultării” şi adaugă: 
"Lepădaţi şi voi toate acestea — şi spune şi ce anume —: mânia, 
iuțimea, răutatea, defăimarea, cuvântul de ruşine din gura voastră”. 
Tot cinci sunt. Eu am studiat lucrurile acestea aşa, pentru mine, şi 
de aceea ştiu, că altfel poți să le citeşti şi să nu ştii că sunt cinci sau 
şapte sau douăzeci, nu ai de unde să ştii decât dacă studiezi 
lucrurile. Un lucru îl ştii numai dacă îl studiezi. Când citeşti, te să 
gândeşti la ce citeşti. Mânia, iuțimea, răutatea, care are multe 
chipuri, defăimarea (când dispreţuieşti pe cineva) şi cuvântul de 
ruşine. Orice fel de cuvânt de ruşine trebuie să dispară din 
conștiința şi din gura celui care merge spre Dumnezeu şi spre 
urcușul iubirii. Şi mai adaugă Sfântul Apostol Pavel încă una, a 11- 
a. minciuna: "Nu vă minţiţi unul pe altul, pentru că v-aţi dezbrăcat 
de omul cel vechi şi v-aţi îmbrăcat în cel nou". Şi, după ce face 
câteva aprecieri, că în Hristos nu este bărbat şi femeie, nici rob, nici 
slobod, nici elen nici iudeu, ci toate acestea se nivelează cumva şi 
apare omul care poate aparţine undeva, dar astea nu-s motive de 
separare, zice Sfântul Apostol Pavel în continuare: “Îmbrăcaţi-vă ca 
aleşi a lui Dumnezeu, sfinţi şi preaiubiţi”. Şi spune cu ce: "cu 
milostivirile îndurării, cu bunătate, cu blândeţe, cu smerenie, cu 
milostivire”. Mai departe, zice: "Dacă cineva are ceva împotriva 
cuiva, precum Hristos v-a iertat, asemenea iertaţi şi voi". Sunt şapte 
lucruri bune pe care trebuie să le aibă oricine. Și continuă: "Peste 
toate, înveşmântaţi-vă cu iubirea, care este legătura desăvârşirii”. 
Deci cineva care vrea să meargă spre desăvârşire, trebuie neapărat 
să aibă toate acestea şi mai ales iubirea. Apoi spune că dacă 
lucrurile acestea se realizează, atunci pacea lui Hristos — care 
covârşeşte toată mintea, care e mai presus decât cea ce poate gândi 
omul — se va sălășlui în inimile voastre. 

Nu cred că puteţi ține minte ceea ce vă spun eu acum, pentru 
că-s multe. Cândva, la Timişoara, au zis că îi zăpăcesc pe oameni 
de cap cu atâtea câte le spun. Și zicea cineva despre conferințele 
mele că "sunt un dezastru! Norocul cu răspunsurile la întrebări”. 
Deci n-am de pând să zăpăcesc pe nimeni, dar dacă le-am adunat în 
suflet, uite, curg aşa, nu le pot opri. 

Al treilea urcuş spre iubire îl găsim în Epistola a 2-a 
Sobomicească a Sfântului Apostol Petru, în capitolul 1, unde 
Sfântul Apostol Petru zice: "Adăugaţi din partea voastră: la 
credinţă fapta bună, la tapta bună înfrânarea, la înfrânare răbdarea, 
la răbdare îngăduinţa trățească şi la îngăduinţa trățească iubirea”. E 
tot un urcuş duhovnicesc, pe care, de asemenea, dacă îl avem în 
vedere şi îl implinim, ajungem unde trebuie, la iubirea cea după 
poruncă. 

Și acum, am pomenit adineauri de Sfântul Maxim 
Mărturisitorul. Haideţi să ne gândim și la un urcuș pe care-l 
prezintă Sfântul Maxim Mărturisitorul. Şi zice Sfântul Maxim 
Mărturisitorul că "Dragostea e născută de nepătimire”. Deci, ca să 
ai o dragoste după poruncă, nefărâmiţată de patimi, nefărâmiţată de 
condiții din afara sau din lăuntrul omului, trebuie să ajungi la 
nepătimire. Ce-i nepătimirea? Să scoţi din suflet cele şapte sau opt 
deprinderi ale răutăţii pe care le pomeneşte şi le descrie Sfântul 
loan Casian în Filocalia, volumul 1. Acestea trebuie înlăturate ca să 
ajungi la nepătimire, care este — zice Sfântul loan Scărarul — “Cerul 
cel de pe pământ”. 

Deci, dacă ţi-ai făcut rânduială în suflet și ai scos patimile, 
sufletul devine cer, cerul cel de pe pământ, pentru că ajunge la 
nepătimire. Numai cine a ajuns la nepătimire poate avea dragostea 
cea după poruncă, dragostea mai presus de fire. Până mai ai niște 
lucruri care te ţin şi te rețin, până atunci nu ai nepătimirea şi dacă 
nu ai nepătimirea, nu ai nici dragostea după poruncă. 

Care e urcuşul pe care-l prezintă Sfântul Maxim 
Mărturisitorul? El zice aşa: "Cel ce crede se teme, cel ce se teme se 
înfrânează, cel ce se înfrânează nădăjduieşte, cel ce nădăjduieşte 
ajunge la nepătimire şi cel ce ajunge la nepătimire ajunge la 
dragoste”. Deci. sunt 7 trepte, iar cea mai de pe urmă e dragostea. 


Și acum, vă mai spun şi o scară pe care am găsit-o eu însumi. 
E amintită în cartea mea "Lumini de gând"!!. La sfârşit, e pusă 
scara părintelui Teofil. E mai scurtă decât a Sf. Maxim 
Mărturisitorul. Are cinci trepte, a cincea fiind fericirea şi de fapt 
iubirea. 

Şi anume, zicem aşa. Cineva care vrea să înainteze în viaţa 
duhovnicească trebuie neapărat să creadă în Dumnezeu. Să creadă 
în Dumnezeu, nu aşa, că face rele şi zice că crede în Dumnezeu. Să 
creadă în Dumnezeu cu deplinătatea pe care o poate avea omul şi să 
împlinească cele pe care le împlineşte omul credincios. Şi zicem 
noi aşa că cel care vrea să înainteze în viaţa duhovnicească trebuie 
să fie credincios lui Dumnezeu. În limba greacă există un nume 
pentru "credinciosul lui Dumnezeu" şi anume <eopist. Să ştiţi că în 
alte limbi numele au o însemnătate, cum sunt şi în limba noastră 
nume care au o însemnătate, de exemplu: Floare, sau Doină. Sunt 
nume cu conţinut. Mai sunt nume care nu ştim ce înseamnă şi le 
zicem doar ca nume. În limba greacă şi latină, sunt cuvintele prin 
care se numeşte cineva, adică un nume are o însemnătate. Victor, 
de pildă. în limba latină înseamnă biruitor. În limba greacă, Nichita 
înseamnă biruitor. Ori zici Victor, ori zici Nichita, acelaşi lucru 
zici. În româneşte, poţi zice biruitor. Bogdan, de pildă, e acelaşi 
nume care se exprimă în limba greacă prin Teodor, deci ori că te 
cheamă Bogdan, ori că te cheamă Teodor, zici de fapt acelaşi lucru. 
Ai încurca lumea dacă ai face aşa. Dar în realitate, numele 
înseamnă acelaşi lucru. Deci, cel care vrea să înainteze în viaţa 
duhovnicească, trebuie să fie feopist, adică credincios lui 
Dumnezeu. Cu o credinţă lucrătoare, cu o credință angajantă, 
bineînţeles. De la tevpist trebuie să ajungi la teodul, adică robul lui 
Dumnezeu. Adică faptul de a crede în Dumnezeu te angajează la 
împlinirea poruncilor Lui şi devii robul lui Dumnezeu. Se cam 
neliniştesc oamenii când e vorba să se numească robi ai lui 
Dumnezeu, că n-ar vrea să fie sclavi, ci ar vrea să fie liberi. În 
realitate, cel care e robul Domnului, zice Sfântul Apostol Pavel, e 
liberul Domnului. E mare lucru să fii robul lui Dumnezeu. mai ales 
că Sfântul Apostol Pavel se prezintă pe sine ca rob al lui Dumnezeu 


" Ediţia | a apărut la Editura Antim, Cluj-Napoca, în 1997, iar ediţia a Il-a la 
Editura Teognost, Cluj-Napoca, 2003. 

şi că Maica Domnului a zis: "lată roaba Domnului, fie mie după 
cuvântul tău”. lar dacă Maica Domnului e roaba Domnului, noi de 
ce să nu fim robi ai lui Dumnezeu? Împlinind poruncile lui 
Dumnezeu. ajungi la cunoştinţa de Dumnezeu şi devii feognost, 
adică cunoscător de Dumnezeu. De unde ştim noi că cel care vrea 
să fie teognost, cunoscător de Dumnezeu, trebuie să fie /eodul, sau 
trebuie să fie împlinitor al poruncilor? Cine citeşte Filocalia ştie că 
Sfântul Marcu Ascetul spune că Hristos este ascuns în poruncile 
sale și se descoperă pe măsura împlinirii poruncilor. Dumnezeu 
ni se descoperă dacă li împlinim poruncile. ni se descoperă nouă ca 
Dumnezeul Care a dat poruncile. Îmi place să fac paranteze, 
ocolişuri, fac şi aici un ocoliş. 

Cândva, înainte cu aproape treizeci de ani, poate şi mai mult, 
a venit la noi la mânăstire un episcop din Armenia. Era oaspetele 
Mitropolitului Nicolae Mladin şi cu el a şi venit la mânăstire; şi 
fiind el vorbitor de limba franceză şi ştiind şi unii dintre noi limba 
franceză, ne-am înţeles cu el foarte bine. Ne-a spus un lucru foarte 
fain. Ce anume? Că la ei în Armenia este o legendă cum că un copil 
citea din scrierile Sfântului Grigorie Luminătorul. Şi citind acolo, 
nu înțelegea. Sfântul Grigorie Luminătorul a fost episcopul care a 
încreştinat Armenia. Și căutând el aşa să înțeleagă, s-a întâmplat 
ceva. Sfântul Grigorie Luminătorul a ieşit din carte — fiţi atenţi! — și 
i-a spus copilului ce trebuie să înțeleagă el din ceea ce citea şi nu 
înțelegea. E un lucru extraordinar, un lucru minunat, să ştii că 
cineva se poate ascunde în pândurile lui. în rândurile pe care le 
scrie şi iese din acelea atunci când citeşte omul ceea ce a scris. 

Şi Domnul Hristos e ascuns în poruncile Sale şi e ascuns în 
Evanghelie şi noi, când citim Evanghelia, ne întâlnim nu numai cu 
cuvântul Domului Hristos, ci şi cu Domnul Hristos Însuşi, Cel Care 
a spus cuvântul. Și de aceea, noi putem spune şi spunem de fapt că 
Evanghelia este Hristos în mijlocul nostru. Domnul Hristos a 
spus despre cuvântul Său că este duh şi viață, a spus despre 
cuvintele Sale că sunt adevărul şi că nu vor trece. "Cerul şi 
pământul vor trece, dar cuvintele Mele nu vor trece”, a zis Domnul 
Hristos. Sunt cuvinte veşnice. Deci, de câte ori citim Evanghelia, 
de câte ori auzim Evanghelia, de câte ori ne gândim la cuvinte din 
Evanghelie. noi de fapt ne întâlnim cu Domnul Hristos şi Domnul 
Hristos ni Se descoperă nouă. 

Împlinind poruncile lui Dumnezeu, Domnul Hristos ni Se 
descoperă şi. descoperindu-Sc nouă, noi devenim teognoşti, adică 
cunoscători de Dumnezeu. Deci avem până acum teopist, adică 
credincios lui Dumnezeu. teodul, adică robul lui Dumnezeu, 
teognost — cunoscător de Dumnezeu. Şi bineînţeles că dacă-L 
cunoşti pe Dumnezeu. Îl şi iubeşti pe Dumnezeu. Nu se poate să-L 
cunoşti pe Dumnezeu şi să nu stai cu admiraţie față de Dumnezeu, 
cum zice Sfântul Isaac Sirul, că "încă n-a cunoscut pe Dumnezeu 
cel ce nu se uimeşte, cel ce nu se minunează de Dumnezeu“. Numai 
cu minunare poți sta în fața lui Dumnezeu, dacă ÎI cunoşti cu 
adevărat pe Dumnezeu. Şi acela Îl iubeşte pe Dumnezeu şi devine 
teofil. Teofil înseamnă iubitor de Dumnezeu. 

Aveam un prieten la Sibiu, Dumnezeu să-l odihnească, am 
fost colegi la Teologie şi venea pe la noi pe la mânăstire şi zicea 
când se întâlnea cu mine: "Ce mai faci, iubitorule de Dumnezeu?” 
Era tare frumos aşa, să te gândeşti că numele tău are o însemnătate 
şi că semnificaţia aceasta trebuie să spună ceva şi pentru tine. Şi 
dacă ajungi la iubire, ajungi şi la fericire. Cine iubeşte e fericit şi 
atunci ajungi la cea de-a cincia treaptă, care este cea mai de sus, şi 
anume fericirea, şi în limba greacă, fericit se numeşte macarie. 

Deci, scara ar fi aceasta: feopist, teodul, teognost, teofil, 
macarie. Asta ne duce deci la iubire, acesta e urcuşul iubirii. Asta 
aveam eu să vă spun în seara aceasta. 

Dumnezeu să ne ajute! 

Întrebări şi răspunsuri 
— Vă rugăm, pentru început, să ne recitați câteva poezii. 


Mama, de George Coşbuc: 
În vaduri ape repezi curg 
Și vuiet dau în cale, 

lar plopi în umedul amurg 
Doinesc eterna jale. 

Pe malul apei se-mpletesc 
Cărări ce duc la moară — 
Acolo, mamă, te zăresc 


Pe tine-ntr-o căscioară. 


Tu torci. Pe vatra veche ard, 
Pocnind din vreme-n vreme, 

Trei vreascuri rupte dintr-un gard, 
lar flacăra lor geme: 
Clipește-abia din când în când 

Cu stingerea-n bătaie, 

Lumini cu umbre-amestecând 
Prin colţuri de odaie. 


Cu tine două fete stau 

Şi torc în rând cu tine; 

Sunt încă mici şi tată n-au 

Şi George nu mai vine. 

Un basm cu pajuri şi cu zmei 
Începe-acum o fată, 

Tu taci ş-asculţi povestea ei 
Și stai îngândurată. 


Și firul tău se rupe des, 

Căci gânduri te frământă, 
Spui şoapte fără de-nţeles, 
Și ochii tăi stau ţintă. 

Scapi fusul jos; nimic nu zici 
Când fusul se desfiră... 

Te uiţi la el şi nu-l rădici, 

Și fetele se miră. 


...O, nu ! Nu-i drept să te-ndoieşti! 
La geam tu sari deodată, 

Prin noapte-afară lung priveşti - 

- "Ce vezi ?" întreab-o fată. 

- "Nimic... Mi s-a părut aşa!” 

Și jalea te răpune, 

Și fiecare vorbă-a ta 


E plâns de-ngropăciune. 

Într-un târziu, nerădicând 

De jos a ta privire : 

- "Eu simt că voi muri-n curând, 


225 


Că nu-mi mai sunt în fire... 
Mai ştiu si eu la ce gândeam? 
Aveţi şi voi un (rate... 

Mi s-a părut c-aud la geam 
Cu degetul cum bate. 


Dar n-a fost el!... Să-l văd venind, 
Aş mai trăi o viaţă. 

E dus, şi voi muri dorind 

Să-l văd o dată-n față. 

Aşa vrea poate Dumnezeu, 

Aşa mi-e datul sorții, 


+ Să n-am eu pe băiatul meu 


La cap, în ceasul morţii!” 


Afară-i vânt şi e-nnorat, 

Și noaptea e târzie; 

Copilele ţi s-au culcat - 

Tu, inimă pustie, 

Stai tot la vatră-ncet plângând; 
E dus şi nu mai vine! 

Ş-adormi târziu cu mine-n gând 
Ca să visezi de mine! 


O poezie de altă factură, tot Mama, a scris Vasile Militaru, 


cu referiri la situaţia din sudul țării, de unde era Vasile Militaru: 

A venit aseară mama, din sătucu-i de departe, 

Să mai vadă pe fecioru-i, astăzi "domn cu multă carte"! 
A bătut sfios la uşă. Grabnic i-am ieşit în prag, 

Ni s-a umezit privirea de iubire şi de drag; 

Sărutându-i mâna dreaptă, ea m-a strâns la piept, duioasă, 
Și-ntrebând-o câte toate, am intrat apoi în casă. 


Înăuntrul casei mele - câtă brumă-am adunat — 

Dă prilej bietei bătrâne să se creadă-ntr-un palat: 
Nu-ndrăzneşte nici să intre, cu opincile-n picioare, 
Şi cu multă grijă calcă doar pe-alături de covoare. 


Eu o-ndemn să nu ia seama, ci să calce drept, în lege, 
Că doar e la fi-su-n casă, nu-i în casă la vreun rege, 


Şi de-abia o fac să şadă pe-un divan cu scoarță nouă... 
„Mi-era dor de tine, maică... ţi-am adus vreo zece ouă, 
Niţel unt, iar colea-n traistă, nişte nuci vreo două sute..." 
Şi cu ochii plini de lacrimi, prinde iar să mă sărute: 


"- Poate mor, că sunt bătrână şi-a prins dorul să mă-ndrume 


Să mai văd o data, maică, ce mi-e azi mai drag pe lume! 
Caerul mi-i pe sfârşite... mâine poate-şi curmă firul, 
Și-ntre patru blăni de scânduri să mă cheme cimitirul!... 
Jale mi-e de voi, mămucă. dar visez chiar şi deşteaptă, 


Cum, pe-o margine de groapă. bietu taică-tu m-aşteaptă.. 


Tu odoru' mami-n urmă, să te-aduni cu fraţi-acasă 

Și să-mparţi agoniseala de pe urma lui rămasă: 

Lui Codin să-i dai pământul de la moară şi cu via; 
Vaca şi-un pogon de luncă, maică, să le ia Maria; 

Lui Mitruş să-i dai zăvoiul de răchiţi dintre pâraie; 
Carul, boii şi cu plugul să le dai lui Nicolae, 

lară tu ca mai cu stare decât fraţii zişi pe nume, 

Să iei casa-n care ţie ţi-a fost dat să vii pe lume... 
Când şi când, în miezul verii sau de Paşti să vadă satul 
Cum îmi vine, ca-n toți anii, la căsuţa mea băiatul. 
Și-având tihnă şi odihnă, la venire sau plecare, 
S-aprinzi şi la groapa maichii câte-un pai de lumânare!... 


A tăcut apoi bătrâna şi-a plâns mult cu lacrimi grele, 
Ce căzându-i lin în poală, se-ntâlneau cu ale mele. 


Tot de Vasile Militaru: 
Rugăciune de seară 


Cu de lacrimi gene ude, înalt rugă Domnului: 
Sufletul păzeşte-mi, Doamne, în tot ceasul somnului; 
Gânduri ce mă tulbur, cu al Tău Duh infrânge-le; 
Trupului meu dă-i odihnă; răcoreşte-mi sângele; 
Somn uşor să mă cuprindă, să dorm lin ca florile, 

Şi cu inimă curată să mă scoale zorile; 

Rugăciuni să-nalţ spre Tine şi să-Ţi cânt poruncile, 
Precum cântă ciocârlia peste toate luncile; 

Să pornesc la muncă sfântă, cum pornesc albinele, 
Să pot umple ca şi ele, fagurii cu binele, 

Şi să Te slăvesc pe Tine, de pe valea plângerii, 
Dumnezeule din slavă, ce-L slăvesc toţi îngerii! 


Rugăciune către Maica Domnului 


Prea Curată Maică, pururea Fecioară, 
Sufletul din mine nu-l lăsa să moară, 
Ci revarsă, Sfântă, peste el, de sus, 
Mila Ta cea mare, mila lui lisus!... 
Îngeri împrejuru-mi fă să se adune, 
Să-mi arate calea către cele bune, 
Să-mi îndrepte paşii pe cărarea milei, 
La-nceputul nopţii, la începutul zilei!... 
Să gonească toate duhurile rele, 

Ce pândesc în drumul vieţuirii mele, 
Bietului meu suflet să-i dea viață nouă. 
Să răsfrângă cerul ca un bob de rouă!... 
Frânt de umilinţe, cu adânci suspine, 
Sufletul la tine vine să se-nchine: 

Mila ta din ceruri peste el coboară, 
Maică Prea Curată, pururea Fecioară! 


În continuare de Vasile Militaru, nişte ziceri: 
Copilul 

Pe copil să-l ţii în frâne, 

De vrei om la toţi să placă; 

Nu-l lăsa orice să-ngâne, 

Nu-l lăsa orice să facă; 


Nu-l lăsa după plăcerea-i, unde vrea el să se ducă... 


Din acelaşi lemn se scoate şi icoană şi măciucă! 


Munca 

Cu nădejdea, fără muncă, 
Nu-ţi răsare grâu-n luncă, 
Dar cu amândouă-n plug, 
Umpli lunca de belşug. 


O altă poezie, tot de Vasile Militaru: 
Hristos a înviat! 

Hristos a înviat! Ce vorbă sfântă! 

Îţi simţi, de lacrimi calde, ochii uzi, 
Şi-n suflet parcă Serafimii-ţi cântă, 
De câte ori, creștine, o auzi! 


Hristos a înviat în firul ierbii, 

A înviat Hristos în adevăr 

În poeniţa unde zburdă cerbii, 

În florile de piersic şi de măr, 

În stupii de albine fără greş, 

În vântul care-adie mângâios, 

În ramura-nflorită de cireş, 

Dar, vai, în suflet, ţi-a înviat Hristos? 


Ai cântărit cu mintea ta, creştine, 

Cât bine ai făcut sub cer umblând? 

Eşti tu măcar acum pornit spre bine? 
Măcar acum, te simţi mai bun. mai blând? 
Simţi tu topită-n suflet vechea ură? 

Mai vrei pieirca celui plin de har? 

Ţi-ai pus zăvor pe bârtitoarea-ţi gură? 
lubirea pentru semen o simți jar? 


O, dacă-aceste legi de-a pururi sfinte, 
În aur, măcar azi te-au îmbrăcat, 

Cu Serafimii-n frunte imn fierbinte, 
Ai drept să cânți: "Hristos a înviat”. 


Ne întoarcem la George Coşbuc: 
Pe lângă boi 

Pocnind din bici pe lângă boi, 

În zori de zi el a trecut 

Cu plugul pe la noi. 

Şi de pe bici l-am cunoscut, 

Şi cum țeseam, nici n-am ştiut 
Cum am sărit şi m-am zbătut 

Să ies de la război. 

Şi-atâta tort mi-am încâlcit 

Şi-n graba mare-am spart un geam, 
Ştiu eu ce mi-a venit! 

Am cap, dar parcă nu-l mai am! 
Ce-aveam să-i spui? Nimic n-aveam, 
Dar era-n zori, şi eu voiam 

Să-ntreb cum a dormit. 


Şi vezi, aşa-i el, nu ştiu cum! 
M-a prins de braţ şi m-a cuprins 
Să mă sărute-n drum. 

Dar eu din braţe-i m-am desprins 


- Şi l-am certat şi l-am împins — 


Dar n-am făcut cu dinadins, 
Şi rău ce-mi pare-acum! 


O, nu mi-e că mi-am sângerat 
La prag piciorul într-un cui, 
Dar mi-e că e păcat! 

Om bun ca dânsul nimeni nu-i, 
Şi pentr-o vorbă rea ce-i spui 
El toată ziulica lui 

Munceşte supărat! 


Acum, o poezie de Zorica Laţcu, care priveşte viaţa de 


familie şi se numeşte "Ectenie", pentru că fiecare strofă se termină 
cu cuvântul "Domnului să ne rugăm" şi este în stil de ectenie: 

Pentru ca iubirea noastră să-nflorească, 
Albă cum e crinul Bunelor Vestiri, 
Pentru ca mlădiţa dragostei să crească, 
Plină de miresme, dulce de rodiri; 
Pentru ca din neaua grea de peste iarnă 
Rod de viaţă caldă iarăşi să legăm. 
Pentru ca lumina peste noi să cearnă. 
Domnului să ne rugăm. 


Pentru ca să-Şi verse binecuvântarea. 
Ca un zvon de vânturi line, peste noi, 
Pentru ca în suflet să-l simţim chemarea, 


Când plecăm genunchii, seara, amândoi; 

Pentru ca-n iubirea Lui să ne-mpreune, 

Când, cuprinşi de patimi, numele-l strigăm, 

Pentru ca-n vecia Lui să ne cunune, 
Domnului să ne rugăm. 


Pentru ca belşugul ţarinilor grele 

Sa ne facă traiul rodnic şi umil, 

Pentru ca răsfrângeri din surâs de stele 

Să sclipească-n lacrimi ochii de copil; 

Pentru ca sudoarea să ne miruiască 

Şi-n lumina morţii viaţa s-o cercăm; 

Pentru ca din muncă pacea să rodească. 
Domnului să ne rugăm. 


Pentru ca-n mulţimea îndurării Sale 

Însuși să-şi pogoare pasul către noi, 

Pentru ca să-l ducem sufletul în cale, 

Cu miros de smirnă şi cu ramuri moi; 

Pentru ca-n lumina alb-a dimineţii, 

Din strânsoarea cărnii să ne dezlegăm, 

Şi-ntr-un pas să trecem pragul larg al vieţii, 
Domnului să ne rugăm. 


De aceeaşi poetă: 

Te port în mine 

Te port în suflet, ca pe un vas de preţ, 
Ca pe-o comoară-nchisă cu peceţi, 
Te port în trup, în sânii albi şi grei, 
Cum poartă rodia sămânţa ei. 

Te port în minte, ca pe-un imn sfinţit, 
Un cântec vechi, cu crai din Răsărit. 
Şi port la gât, neprețuit şirag, 
Strânsoarea cald-a braţului tău drag. 
Te port în mine tainic, ca pe un vis, 
În cer înalt din noapte te-am închis. 
Te port, lumină rumenă de zori, 

Cum poartă florile mireasma lor. 

Te port pe buze, ca pe un fagur plin. 

Doris, deschide. deschide. să intre mireasa în casă. 
Tu ai să-i smulgi de pe faţă frumosul ei văl de mătasă. 
Noi o să ducem la temple miresme curate şi miere, 
Pentru Hymen Hymenaios. Athene şi vajnica Here. 


O poamă aurită de smochin, 

Te port în braţe, horbote subțiri, 

Mănunchi legat cu grijă, fir cu fir. 

Cum poartă floarea rodul de cais, 

Adânc te port în trupul meu şi-n vis. 
Poezia aceasta am spus-o la laşi, ca răspuns la întrebarea "Cum 
poate cineva să-şi arate iubirea faţă de persoana iubită?". La scurtă 
vreme, am primit un bilet pe care era scris "Părinte, ne-aţi spus o 
poezie de dragoste. Vă rog să ne mai spuneţi vreo două". Adevărul 
este că eu nu am categorisit-o ca poezie de dragoste, dar, hai să 
zicem şi că este poezie de dragoste. Și nu am mai ştiut altele, că 
doar eu nu m-am apucat să învăţ poezii de dragoste. Le-am spus că 
nu mai ştiu, dar mi-am prins mintea cu studenții şi, când m-am dus 
acasă, am învăţat două poezii de dragoste. Una este de Eminescu, 
"Somnoroase păsărele”. care este aşa de faină şi aşa-i de delicată, 
că poţi să o spui şi în biserici, şi una tot de Zorica Laţcu, 
“Epitalam”. Epitalam înseamnă cântec de nuntă: 


Vântul suspină prin ierburi, şi murmură marea căruntă, 
Mândre fecioare din Chios, să ziceţi cântarea de nuntă. 


Zeus. stăpânul cel drept, să vă dea din belşug fericire. 
Zile senine de muncă să cereţi, şi nopţi de iubire. 
Braţele albe să fie un leagân de dulce-alintare, 

Pentru micuțul ce vine ca preţ al durerii amare. 


Vântul suspină prin ierburi, şi murmură marea căruntă, 
Mândre fecioare din Chios, să ziceți cântarea de nuntă. 


Nu vei mai merge cu noi în câmpiile ude de rouă, 
O, Kalliroe, de-acum vei intra în viaţa cea nouă. 
Buzele noastre surâd, dar de lacrimi ni-s penele pline. 


) } 7 P Când vă urăm cu iubire un ultim: rămâneți cu bine. 
lată, fecioare din Chios, răsare Luceafărul serii. i 


Marea e lină, văzduhul e greu de miresmele verii. 
Torţele ard luminos şi răsună de cântece casa: 
Doris, frumosul pescar. în iatac îşi aşteaptă mireasa. 


Tace şi vântul în ierburi si tace si marea câruntă. 
Haideţi, fecioare din Chios, stârşit-am cântarea de nuntă. 


Dacă aveţi ceva de întrebat, vă stau la dispoziţie, Dacă nu, 


Vântul suspină prin ierburi, şi murmură marea căruntă, i It ea E NA A 
PURE ş ne mulțumim cu cât a fost. că şi cât a fost, a fost ceva. 


Mândre fecioare din Chios, să ziceți cântarea de nuntă. 
Tu erai cea mai trumoasă din hora fecioarelor noastre. 
Mulţi cunoscut-au puterea privirilor tale albastre, 
Mulţi au dorit trupul alb şi buzele dulci ca o floare, 

O, Kalliroe, tu ştii că pe mulţi azi în suflet îi doare. 


— Pentru că aţi rostit o poezie închinată familiei, sau despre 
familie, v-aş întreba: Ce se poate face atunci când exigența 
religioasă a unuia dintre soți este mai mare decât a celuilalt? 


Vântul suspină prin ierburi, şi murmură marca căruntă, Nu se poate face altceva decât să rabzi pe cel care are puţin şi 
Mândre fecioare din Chios, să ziceţi cântarea de nuntă. aceasta este o chestiune care ar trebui rezolvată de la început, adică 
Doris, frumosul pescar, are-o luntre cu zece vintrele, să nu porneşti la drum cu un om care nu poate merge acelaşi drum 
Albe - şi mrejele lui totdeauna sunt grele. cu tine. Să ştii de la început pe ce se poate conta. De ce? Pentru că 
Glasul lui dulce în noapte departe pe apă răsună, altel; n pop AN PORT BEEPER religinis Bi f fe, viai 3 
Părul lui moale luceşte, când trece sub raza de lună. familie. Eşti un însingurat în propria ta familie. Și aşa se întâmplă 
de foarte multe ori, pentru că de cele mai multe ori oamenii nu 

Vântul suspină prin ierburi, si munmură marea căruntă, © pornesc pe temelia credinţei, ci pornesc oricum şi după aceea unul 
Mândre fecioare din Chios, să ziceţi cântarea de nuntă. dintre soţi, eventual, găseşte calea credinţei şi celălalt nu poate să-l 
urmeze şi asta duce la disensiuni şi în orice caz la situaţii care nu 

odihnesc. În familie nu există nimic particular. Toate sunt de obşte. 
Şi rugăciunea trebuie făcută împreună, şi nu numai rugăciunea de 
la masă, ci şi rugăciuni de seară, de dimineaţă, în măsura în care 
lucrul acesta se poate realiza; dar, în orice caz, trebuie găsite şi 
momente din acestea de rugăciune comună, pentru că viaţa comună 
se întemeiază pe fapte comune. Altfel, nu ajung să fie doi 
conjugaţi, ci doi înjugaţi. 


— De unde credeţi că pornește criza familiei? 


Dragă, din criza elementelor care formează familia. Suntem fiecare 
cu starea noastră, cu măsurile noastre şi nu ne putem angaja cu alte 
măsuri la lucruri care cer o măsură mai mare. Sunt atâtea familii 
care se destramă, sunt atâtea încercări de refacere a familiei sau de 
a-ţi reface situaţia de familist într-o altă conjunctură şi toate 
acestea, în general, nu duc unde trebuie, pentru că cine nu este bun 
într-un loc, nu este bun nici în altul. Și cineva care nu este capabil 
să susţină o căsătorie binecuvântată de Dumnezeu și stricată apoi 
de om, înseamnă că în realitate nu este capabil de mai mult sau că 
degeaba cere celuilalt ceea ce nu poate să facă. Neputinţa 
omenească este o realitate şi aceasta trebuie avută în vedere de la 
început. Dacă se începe râu, nu se poate ajunge la bine, pentru că 
majoritatea oamenilor care se căsătoresc au în vedere în principal 
sexualitatea şi mulţi sunt uzaţi gata când se căsătoresc şi, după 
aceea, pentru că se insistă tot pe latura aceasta şi nu pe latura 
spirituală, se ajunge foarte repede la desfacerea căsătoriei. 

— Care credeţi că ar trebui să fie centrul de spiritualitate al 
familiei? 


Nu există un centru de spiritualitate al familiei ca organizaţie, însă 
fiecare familie trebuie să-şi găsească făpaşul de urmat. Pentru 
aceasta trebuie și o pregătire, o pregătire spirituală, o pregătire 
intelectuală, o situaţie care să te menţină și la greu, nu numai la 
uşor. Oamenii de astăzi sunt foarte comozi. Sunt foarte comozi 
oamenii în ceea ce priveşte starea lor, adică vor totul de-a gata. 
Copiii sunt puţini la părinţi. Părinţii le satisfac dorinţele, "Lasă, să 
nu sufere!”; dacă îşi doreşte ceva, "da, lasă să aibă" şi aşa mai 

departe. Şi copilul doar atât mai are de făcut, să înveţe, şi altceva 
nu mai are de făcut. Or, mai de mult, când oamenii cei mulţi erau la 
țară şi erau chinuiţi cu munca, cu greutățile pe care le impune 
munca câmpului, erau mai serioşi şi erau mai capabili să ducă 
greul. Îmi aduc aminte că o femeie de la noi din sat. pentru că 
preotul care era atunci avea probleme cu soţia şi erau pe cale de 
divorț şi până la urmă au şi divorţat, zicea: "Cine a mai fost ca 
acum? Păi mai demult oamenii se certau şi se băteau şi tot la una 
rămâneau”. Şi spunea: "Uite, omul meu mi-a adus din brănţăluielile 
lui pe la crâşme optsprezece cămeşi de nu am mai avut ce face cu 
ele“, adică rupte din brănţăluieli, din bătăi, din ce-a făcut el acolo. 
Şi zice: "Eu nu ştiu carte şi mi-am pus semn la cafăr în pod. 
Întotdeauna când mi-a adus o cămeşe de nu am mai avut ce face cu 
ea, am pus semn să ştiu eu câte cămeşi mi-a adus de nu a mai avut 
ce face cu ele. Alea care le-am putut cârpi, nu le-am mai socotit. Şi 
au fost optsprezece cămeşi de nu am mai avut ce face cu ele. No, 
păi asta a fost chin, în familie şi tot nu m-am despărţit, iar ăştia, 
cum îi ceva, «pata. ce, vreau să am libertate. De ce să mă 
jertfesc?»". Şi nu se jertfeşte. Şi nu vrea să facă copii, că are 
anticoncepţionale, nu vrea să aibă copii că face avorturi şi trăieşti 
aşa cu cineva care nu se dă chinului şi nu ai decât să te desparţi sau 
să îl suporţi. Dar, toate lucrurile acestea trebuie gândite dinainte şi 
urmărite şi să cauţi persoana care nu-ţi oferă prin cuvânt, ci-ţi oferă 
prin ceea ce este siguranţa binelui. Şi căsătoria trebuie făcută cu 
entuziasm. Eu recomand din toate puterile mele o carte pentru 
tinerii care vor să se căsătorească, o carte excepțională. Se numeşte 
"Mama" şi este scrisă de ultimul episcop greco-catolic de la Blaj, 
loan Suciu, carc în 1948 a fost arestat și a trăit în închisoare până în 
1953. În 1953, în 27 iunie, a murit în închisoare la Sighet. Sunt 
gândurile unui sfânt! Şi sunt gânduri care dirijează foarte bine şi 
privesc foarte bine viaţa de familie. A fost reeditată de curând 
cartea. Ea a apărut în 1944. Eu o cunosc din vremea studenției şi 
am apreciat-o de la început. În 1946 a apărut a doua ediţie, în anul 
2000 a treia ediţie şi acum se mai tot scot mereu, pentru că este 
foarte solicitată. V-o recomand vouă, tinerilor, din toate puterile. 
Nu este nimic confesional în ea. Nu trebuie să aveţi ezitări că este 
de la catolici. De unde-o fi! Odată, am spus poezia aceasta cu 
câinele: “Câinelui ce-mi stă-n ogradă ..." acolo la noi. la mânăstire, 

era aşa într-un cerc şi era un părinte stareţ foarte aspru şi a zis: 
"Cine a făcut-o? Cine a făcut-o, asta?" şi dacă îi spunem că Vasile 
Militaru, zicea: "Asta-i autor interzis. Să nu mai zici de autori 
interziși". Şi eu am zis: "Eu am făcut-o, faină-i. Eu am făcut-o”. 
Cartea aceasta eu am recomandat-o în "Telegraful Român" de la 
Sibiu şi mi s-a publicat recomandarea. Deci părintele care este 
redactor acolo a acceptat să prezint această carte şi cei care au citit 
"Telegraful Român” au aflat de cartea aceasta. 

Să vă spun ceva interesant în legătură cu cartea aceasta, 
"Mama". Eu am cunoscut şi m-am avut foarte bine cu un părinte de 
la Ocna Sibiului, părintele Miron Mihăilescu, Dumnezeu să-l 
odihnească. Părintele Miron Mihăilescu mi-a spus mie odată că o 
femeie din Ocna Sibiului avea nouă copii şi urma să-l aibă şi pe al 
zecelea şi nu l-a mai vrut. Şi a zis către soțul ei: "Dragă, adu-mi 
ceva să termin cu acesta!” şi soțul i-a adus cartea aceasta "Mama". 
Când a văzut ea cartea. zice: "Păi, cărți îmi aduci mie?". Şi totuşi a 
acceptat cartea în casă şi s-a gândit ea, "Hai să mă uit o ţâră prin 
carte”. Şi a văzut acolo nişte poze cu o femeie care stă pe şapte 
sicrie şi scrie acolo: "Din mine nu va ieşi niciodată viață", a găsit 
acolo un titlu: "Femeia — cel mai rece dintre monştri — că-şi omoară 
copiii“. Când a văzut ea şi a citit până la urmă toată cartea, a zis 
către părintele Miron: "Părinte, douăzeci să am şi pe toți îi aduc pe 
lume”. 


— Care trebuie să fie raportul dintre credinţă şi celelalte aspecte 
ale vieţii? 


Credinţa este temelia, cu ea străbatem prin toate. Temelia 
este credința şi restul se adaupă pe credinţă şi credinţa străbate prin 
toate. Drapă, noi vorbim de un sistem şi prezentăm un sistem, 
pentru că nu se poate să vorbeşti şi să nu ai un sistem, însă în 
realitate lucrurile nu se realizează cu sistem, ci se realizează cum se 
realizează, spontan. 

Ce am ştiut eu. de exemplu. de la părinţii mei în legătură cu 
credința? Cred că în familia noastră nu am auzit niciodată 
spunându-se cuvântul "ortodox". Nici nu ştiu dacă părinţii mei au 
ştiut că sunt ortodocşi. Când m-am dus la şcoală la Cluj — la şcoala 
specială. pentru că eu nu am văzut niciodată şi părinţii mei. oameni 

de la ţară, au vrut să mă ajute şi m-au ajutat esenţial trimițându-mă 
la şcoală — m-au întrebat copiii: "Tu ce eşti, catolic sau ortodox”. 
Şi eu nu am ştiut ce să spun. Atunci m-au întrebat cum îmi fac 
cruce şi am spus că zic "Mărire Tatălui şi Fiului şi Sfântului Duh”, 
"O, eşti ortodox!". Am aflat că sunt ortodox şi ani aflat că mai sunt 
alţii care nu sunt ortodocşi. De acasă nu am învăţat prea multe şi, 
mai ales când eram copil, nici nu puteam să învăţ. Mama şi tata ne- 
au învățat nişte lucruri: "Mă, ziceţi-vă rugăciunile! Nu vă puneţi ca 
caii!", nişte vorbe pe care le ziceau când noi ne așezam la culcare 
fără rugăciune. Mama zicea: "Sculaţi-vă la rugăciune! Nu vă puneţi 


ca caii!". Acum, câţi oameni se pun ca şi caii în pat, fără 
rupăciune!? Il întreb pe câte unul: "Îţi faci rugăciunile?" şi zice 
"Mă închin"; "Şi ce zici când te închini?", "Nu zic nimic...”, Şi el 


zice că se închină... Zice că nu s-a culcat neînchinat, îşi face cruce 
şi, mai departe, "Doamne ajută”. Și noi ne făceam cruce. Zicea 
mama: Mă, faceţi-vă cruce pe pernă şi ziceţi: 

Sfântă cruce, culcă-mă! 

Duhule, deşteaptă-mă! 

Fiule, umbreşte-mă! 

Precisto, păzeşte-mă! 

Pe prea sfântă cruce-o fac 

Şi mă culc noaptea cu drag. 

i o fac pe trupul meu 

În numele lui Dumnezeu. 

Biserică cerească, 

Cântare înperească, 

Dumnezeu, Stântul, de boală să ne păzească 

Şi să ne mântuiască. 

Era o rugăciune a copilăriei pe care am zis-o ani şi ani. Am 
spus-o şi când m-am dus la şcoală, căci mama zicea: "Mă, nu-ţi uita 
de Dumnezeu, nu-ți uita de rupăciune!". Nu făceam nişte lucruri 
extraordinare. Eu de acatiste, să ştiţi că numai la Teologie am aflat. 
Eu nu am ştiut niciodată până la Teologic de acatist. Poate că am 
auzit la biserică. dar nu am ştiut ce este acela şi nu am ştiut că este 
acatist. Atâtea şi atâtea lucruri trec aşa, peste noi şi pe lânpă noi, 
dar a fost simțământul acesta că atâmi de Dumnezeu, că tu faci 
ceva care trebuie făcut. 


Oamenii ştiau de lege. Păi, — Doamne, odihneşte-l pe 
Neniu! — dacă l-aş fi întrebat eu pe bunicul meu: "Neneo, da” de ce 
trebuie să mergem la biserică?”, nu putea să-mi argumenteze de ce, 
dar zicea: "Păi, cum să nu mergi duminica la biserică? Ce să faci, 
dacă nu mergi la biserică?”. "Dar de ce postim, Neneo, de ce 
postim?" —"Păi cum să nu posleşti, mă, când îi zi de post?!”. 
Aceasta era argumentarea, nu că postul are temei în Noul 
Testament şi în Vechiul Testament şi că aşa zice Sfântul Vasile cel 
Mare. Nu ştia nimeni de treburi din astea. Şi totuşi, oamenii aveau 
un simțământ că trebuie făcute nişte lucruri. 

Ziceau că pe grâu este obrazul lui Dumnezeu. Toţi copiii şi 
toată lumea ştia că pe grâu este obrazul lui Dumnezeu. Tare aş fi 
vrut să ştiu eu cum este obrazul lui Dumnezeu şi nu aveam de unde, 
pentru că nu ştia nici cel care îmi spunea că este obrazul lui 
Dumnezeu. Întreb pe buna: "Mama bună, unde-i obrazul lui 
Dumnezeu pe grâu?". Şi mi-a arătat pe bob o gropiţă, punctul de 
germinare, şi a zis: "No, uite, aici îi obrazul lui Dumnezeu”. Fra 
credința aceasta. Oamenii mergeau cu gândul acesta, că este 
obrazul lui Dumnezeu. 

Ştiau oamenii de păcat. Zicea mama către noi, către copii: 
"Mă copile. nu sta fără lucru. că-i păcat!”. Acum ar trebui să li se 
spună copiilor care se uită la televizor: "Nu te uita la televizor, că 
este păcat!”, dar ei se uită şi îşi bagă gunoaie în suflet şi după aceea 
urmează ce urmează, că nu le mai pot scoate. Erau nişte lucruri care 
trebuiau ştiute şi trebuiau făcute. Nu era o debandadă sufletească, 
cum este acum. Am trăit aşa şi nu ştia nimeni de atâtea şi atâtea... şi 
noi ştim, ŞI... 

Bunicii mei, părinţii lui tata, erau neştiutori de carte; Neniu 
şi mama tână nu ştiau carte, dar îi auzeam în serile de vară în 
camera lor. cum ziceau pe şoptite Credeul. Şi acum, vin oameni la 
mine, la spovedit, şi eu obişnuiesc să întreb dacă ştiu să zică 
"Cuvine-se cu adevărat...” pentru că atunci când eu m-am spovedit 
la părintele Arsenie, după ce mi-a dat dezlegare, a zis "Cuvine-se 
cu adevărat...” şi aşa este scris în Molitfelnic, ca preotul care dă 
dezlegare să zică şi "Cuvine-se cu adevărat...". Noi, în mânăstire, 
am avut un episcop de la Sibiu care venea şi ne spovedea în posturi 
şi ne punea să zicem "Cuvine-se cu adevărat...”. De exemplu, după 
ce te spovedeai. înainte de a-ţi da dezlegarea, zicea "Zi Cuvine-se 

cu adevărul..." şi ziceai "Cuvine-se cu adevărat...” şi după aceea îţi 
dădea dezlegarea. Şi eu am luat aceasta mai departe şi aşa fac. Şi 
vine unul la mine şi-i zic: "Ştii să zici Cuvine-se cu adevărul... ?" şi 
câte unul zice "Da" şi-i spun: "Zi!" şi el zice "cuvine-se cu 
adevărat” și s-a pătat. Odată, (nu am organizat eu treaba aceasta, 
aşa a ieşit) vine o femeie şi zic "Ştii să zici Cuvine-se cu 
udevărul...?" şi zice "Da", zic: "Zi!" şi zice “cuvine-se cu 
adevărat”. Eu am zis imediat: "Nici nu ştii despre ce-i vorba" şi ea, 
după mine: "Nici nu ştii despre ce-i vorba."... Ce să facem? Astea 
sunt realităţile, noi în astea trăim. Degeaba vrem să le dăm 
oamenilor nişte lucruri de făcut... Că vine câte unul şi zice: 
"Daţi-mi un canon.” —"Păi, mă, tu nu-ţi faci nici datoria pe care o 
ai. Ce canon să-ţi mai dau? Să-ţi dau un canon pe care să nu-l 
faci?”. Nu se poate! Trăim în nişte realități dezastruoase. Noi nu 
ştim. nici nu ne dăm seama în ce realități trăim. 

Când eram eu copil, se putea vorbi de o ortodoxie a 
copilăriei mele. Eu am şi vorbit despre asta, cât am umblat prin țară 
— pândiţi-vă, cu am fost în mai mult de 80 de orașe din ţară, centre 
universitare în special, invitat în special de studenţi, şi am tmut la 
Timişoara mai mult de 60 de conferinţe în vreme de 10 ani. Este 
aici părintele lustin, care a fost preşedinte la ASCOR!? şi nu poate 
zice că nu l-am ascultat, pentru că m-am dus când m-a invitat şi am 
ținut în Timişoara mai mult de 60 de conferinţe, dintre care 15 sunt 
cuprinse în cartea "Prescuri pentru cuminecături"!?. Şi am vorbit şi 
cu titlul acesta. "Ortodoxia copilăriei mele”. Exista o ortodoxie a 
copilăriei. Am trăit în mediul acela cu amprenta care era atunci. 
Acum nu mai este o ortodoxie a copilăriei, că nu mai este ortodoxie 
nici la tinerețe, dar la bătrâneţe? Pentru că omul creşte în ce 
porneşte, dacă este nepăsător în tinereţe, ajunge aşa şi la bătrâneţe. 

Vine unul la mine, la spovedit, pentru Cununie. Eu de fapt 
nu prea sunt bucuros, îi trimit la preoţii lor. Şi-aşa, trebuie să-i 
opresc pe cei mai mulţi de la Sfânta Împărtășanie; şi eu opresc de la 
Sfânta Împărtăşanie. Nu pe vreme îndelungată, cum sunt canoa- 
nele, dar opresc totuşi; a făcut păcatul ieri şi astăzi vrea să se 
cuminece. Nu se poate! Fu i-am spus că nu se poate împărtăși şi el 


12 Asociaţia Studenţilor Creștini Ortodocși Români. 


D Apărută în anul 1998, la Editura Arhiepiscopiei Timişoarei. 

a zis: "Dar nici nu ştiu ce este aceea”. Ce i-a păsat lui că nu s-a 
împărtăşit, dacă-i vorba? Nici nu a ştiut ce este aceea. l-am spus eu 
ce este şi că nu se poate. Am zis către el: "Mă, nu ai nimic religios 
în tine. Uite, să ştii că greşeşte preotul acela care zice «Se cunună 
robul lui Dumnezeu, cutare, cu roaba lui Dumnezeu, cutare», 
pentru că nu eşti robul lui Dumnezeu. Eşti un prăpădit!”. Şi, după 
aceea, şi eu am zis "robul lui Dumnezeu”, pentru că i-am zis o 
rugăciune şi am zis "robul lui Dumnezeu, Mircea”. Voi, uite, 
sunteţi aici, la mânăstire, poate mai aveţi preocupări din acestea 
religioase şi este bine că le aveţi, dar să ştiţi că majoritatea 
oamenilor sunt un dezastru. 

In ceea ce priveşte cinstirea Maicii Domnului, groaznic! 
Sunt atâția oameni care nici nu se gândesc la Maica Domnului şi 
Biserica noastră are în centrul ei pe Domnul Hristos şi pe Maica 
Domnului. O cinstim pe Maica Domnului şi spunem de atâtea ori: 
"Pe Prea Sfânta, Curata, Prea Binecuvântata...”. Am citit o carte în 
limba germană şi acolo se punea şi problema aceasta, de ce oamenii 
nu o cinstesc pe Maica Domnului. Şi răspunsul era: "Pentru că 
creştinismul nostru este un creştinism de idei şi ideile nu au 
mamă". 


— De ce totuşi unii oameni se nasc cu o înclinație mai acută spre 
credință decât alții? De ce unii oameni au mai mare drag de 


Biserică? 


Dragă, noi nu ştim de ce, dar, în orice caz, copiii sunt sinteza 
părinţilor. Şi dacă părinţii sunt oameni credincioşi. în general 
transmit credința lor sau înclinarea lor spre credinţă; şi copiilor. 
Sunt unii care au o ereditate mai favorabilă, mai bună decât alţii. 
Asta nu avem de unde să ştim. Părintele Arsenie insista foarte mult 
ca oamenii să trăiască în aşa fel în lumea aceasta, ca să poată aduce 
sfinţi pe lume. Sfânta Tereza de Lisieux, poate aţi auzit de scrierea 
ei “Istoria unui suflet”, spune: "Să ştiţi că am avut părinţi sfinţi!” 
Din părinţi sfinţi, este nădejde să se nască tot oameni cu înclinare 
spre sfinţenie, iar din prăpădiţi, prăpădiţi se nasc. 


— Aţi pomenit de părintele Arsenie Boca. Mulţi îl consideră 
sfânt. După câte ați cunoscut, ce credeţi? 

Eu nu pot să spun că a fost sfânt şi nu pot să spun nici că nu a fost 
sfânt. Eu nu am avut o legătură strânsă cu părintele; l-am întâlnit de 
câteva ori în viaţă. L-am întâlnit prima dată în 1942 şi a doua oară 
în 1965, la distanţă de 23 de ani. Pe mine personal m-a folosit, dar 
eu, să ştiţi că — deşi vorbesc despre părintele, deşi am argumentări 
din învăţătura părintelui — nu am fost şi nu sunt un admirator al 
părintelui Arsenie, ci sunt unul care îl preţuieşte pe părintele 
Arsenie pentru ceea ce a realizat el, ca gândire, ca sentinţe, dar nu 
m-am gândit niciodată să mă rog părintelui Arsenie ca unui sfânt. 
Aşa că eu nu zic că a fost sfânt şi nu zic nici că nu a fost sfânt. 
Dumnezeu ştie dacă este sfânt sau nu este sfânt. L-am avut pe 
părintele Serafim mai apropiat şi îmi vine să zic că părintele 
Serafim a fost sfânt, deşi nu a avut calităţile părintelui Arsenie. 
Părintele Seratim a fost un om comun, dacă bătea, de exemplu, un 
cui, trebuia să-l scoată altul şi să-l bată cum se cade. Părintele 
Arsenie era altceva. Meseriaşii se mirau de el. că avea nişte soluţii 
pe care un meseriaş nu le avea. Aşa a fost el înzestrat. A avut o 
inzestrare deosebită, a avut o intuiţie deosebită, putea să facă nişte 
sinteze, putea să scoată nişte concluzii şi asta în general l-a pus în 
atenţia oamenilor. Insă, să ştiţi că părintele a avut şi eşecuri. Eu 
cunosc cazuri de oameni care s-au căsătorit la îndemnul părintelui 
Arsenie şi care sunt eşecul părintelui Arsenie. Nu a fost în toate 
cazurile aşa, dar a fost şi aşa. Eu nu cred că trebuie neapărat să 
socoteşti pe cineva sfânt, ca să poată să te folosească. Te foloseşte 
şi dacă nu este sfânt, dacă ai încredere în el şi dacă ceea ce îţi spune 
el înseamnă ceva pentru tine. Eu întotdeauna am urmărit ce le-a 
spus oamenilor părintele Arsenie. A venit un tânăr pe la mine şi a 
zis “Părinte, am fost la părintele Arsenie!"”. Şi l-am întrebat: "Ce 
ti-a spus?”. Zice: "Oxigen, glicogen, somn, să-ţi păstrezi hormonii 
şi să ai concepţie de viaţă creştină”. Mi-a plăcut! Eu. acum, pe 
lângă programul pe care îl dau eu în general oamenilor pentru 
angajare in viaţa religioasă, adaug şi aceasta "Oxigen, glicogen, 
somn, să-ți păstrezi hormonii şi să ai concepţie de viaţă creştină”. 
Și din programul acesta poţi să vezi cine este părintele Arsenie. 
pentru că din aceste cinci afirmaţii, una singură este religioasă, "să 
ai concepţie de viață creştină”, celelalte sunt fizice. fiziologice, 
materiale: "Oxigen, glicogen, somn”. Să ştiţi că părintele era un om 

zic dumneavoastră? Pentru că sunt preot şi pentru că sunt părintele 
lor şi ei sunt fiii mei duhovniceşti, în raport de filiaţie. Şi atunci, de 
ce să le zic dumneavoastră? Păi, dacă le zic "dumneavoastră", 
înseamnă că ei sunt mai mari decât mine. 


— Şi nu se poate întâmpla? 


Nu se poate întâmpla, pentru că preotul este mai mare decât 
credincioşii. Şi să vedeţi ce am păţit. Pe tata, Dumnezeu să-l 
odihnească, l-a luat groaza când m-a auzit pe mine, tânăr fiind, că 
zic "Voi ştiţi...". Şi a zis către mine: "Mă, tu când spui povestea la 
biserică (adică predica, la noi se zice "povestea". De ce se zice 
povestea? Cred că s-au luat de acolo, că la înmormântare îi spui 
biografia omului), zici către oameni «voi»". Eu am zis: "Dar cum 
să zic, tată?”, "Păi, dumneuvuustră, pentru că acolo sunt oameni 
mai bătrâni decât tine”. Şi eu am zis: "Tată, dar la biserică cum 
zice, «Harul Domnului nostru lisus Hristos să fie cu dumneavoastră 
cu toţi»?". Săracul tata, l-am învins, dar nu l-am convins. El tot a 
rămas cu gândul că nu-mi fac eu datoria. Aşa că asta nu este o 
problemă. 


— Fu pe aceasta am văzut-o ca fiind singura problemă din ceea 
ce am citit. 


Dar nu este, nu este o problemă, să ştii că nu este o problemă. 
Părintele într-adevăr aşa vorbea. 


— Înţeleg, în biserică... 

Nu, şi în afară de biserică. "Mă. morarule!”, striga aşa printre 
oameni. Da, acesta a fost părintele. Mie, personal, mi-a convenit 
părintele, ce am învăţat eu de la el sunt lucruri esenţiale, sunt nişte 
lucruri care mie mi-au folosit şi le-au folosit şi altora, prin mine. Eu 
am fost privilegiat că l-am cunoscut pe părintele Arsenie, dar nu am 
umblat după el. În 1942 m-am întâlnit cu el. După aceea, mi-am 
văzut de şcoală şi nu m-am mai întâlnit cu el până în 1965; şi în 
1965, într-adevăr, l-am căutat şi a fost bine că l-am căutat, pentru 
că mi-a spus niște lucruri care zic eu că au fost foarte bine venite 
pentru mine. Și. aşa cum te-ai bucurat cuvioşia ta de părintele 

Dionisie de la Colciu, tot aşa m-am bucurat şi eu de părintele 
Arsenie, deşi mie personal mi-a convenit mult mai mult părintele 
Serafim, cu care am stat în mânăstire atâta vreme şi care nu era un 
om excepţional, dar era un om sincer, un om de care s-au bucurat 
oamenii, un om cald la suflet, un om revărsător, un om care într- 
adevăr simţeai că este omul care vrea să te sprijine, care se bucură 
de tine. Zicea părintele Serafim: "Copile, eu mă bucur de succesele 
tale cum mă bucur de succesele mele”. Aceasta este o vorbă 
extraordinar de frumoasă. Sau, eu am zis: "Părinte, noi pe sfinţia 
voastră vă socotim ca pe un sfânt”, —"Mă, vrei să te bat?” —"Da, da 
părinte, ca pe un sfânt vă socotim", —"Mă, te bat!" —"Dar ce 
sunteţi?" —"Un amărât de păcătos!" —"Dar ce păcate faceţi?” şi nu 
putea să spună ce păcate face, pentru că nu făcea. 


— Dar despre părintele Cleopa, ce ne puteţi spune? 


Eu despre părintele Cleopa am scris în cartea "Amintiri despre 
duhovnicii care i-am cunoscut"'S. Căutaţi cartea şi citiţi, pentru că 
altceva nu am ce spune. 


- Observăm în biserici o înclinaţie mai mare spre religiozitate 
în rândul femeilor decât al bărbaților. 


Asta este de când lumea. 
— De ce oare? 


Femeia este structurată în așa fel încât ea are nevoie de un sprijin, 
are nevoie de un susţinător şi de aceea femeile sunt mai proprii 
pentru credință, sunt mai înclinate spre credință. Oriunde te-ai 
duce, în biserică găseşti mai multe femei decât bărbaţi. Şi cineva 
spunea că la închisoare sunt mai mulți bărbaţi decât femei, iar la 
biserică sunt mai multe femei decât bărbaţi. De aceea sunt mai 
puţine femei la închisoare, pentru că merg la biserică şi de la 
biserică nu te duci la închisoare. Structura este de aşa fel încât 
femeile sunt mai proprii pentru credinţă. 


'5 Apărută în anul 2003, la Editura Teognost din Cluj-Napoca. 


cu judecată. El zicea că cel puţin şase ore de somn continuu în 
douăzeci şi patru de ore trebuie să aibă fiecare om, pentru că altfel 
este deficitar și este în pierdere din punct de vedere intelectual, nu 
are mintea lucrătoare. Deci şase ore de somn continuu. Eu am citit 
la avva Arsenie, în Pateric, că "de va fi călugărul nevoitor, îi ajunge 
o oră de somn" și eu am zis "Unde-i, să-i spun că nu are dreptate?”. 
Nu este aşa. Viaţa să ştii că nu se joacă cu tine! Tu te poţi juca cu 
viața, dar viața nu se joacă cu tine. Părintele fiind un om care a avut 
de-a face cu oamenii şi cu situaţiile, a tras nişte concluzii. Şi el, 
pentru că avea şi cunoştinţe medicale, se interesa și de situaţia 
sanitară a omului. Îi trimitea pe oameni să își facă analiza sângelui 
şi să vină cu rezultatul la el şi el scotea nişte concluzii. Acesta a 
fost părintele Arsenie, pentru că aceasta i-a fost înzestrarea şi 
aceasta i-a fost cultura. Nu trebuie să fii neapărat doctor ca să scoţi 
niște concluzii, dar dacă eşti și poți să scoţi concluzii şi pe latura 
aceasta, poţi să le scoţi. El a lucrat cu toată capacitatea lui, cu toate 
cunoștințele lui. El nu a lucrat pe părţi ale sufletului. A lucrat cu 
toate cunoştinţele, cu tot ceea ce a fost el. Nu a reușit întotdeauna, 
pentru că aşa este viața. Am şi scris, de altfel, în cartea aceea, nu 
ştiu dacă a ajuns în mâinile voastre, "Părintele Arsenie Boca — mare 
îndrumător de suflete din secolul KRN. scrisă de Ionuț Gânscă, în 
care am şi eu mărturii şi am spus că părintele Arsenie a avut şi 
insuccese; şi uite un insucces: un preot de acolo, de lângă 
mânăstirea noastră, are cinci copiii şi are o soţie care toată viaţa l-a 
chinuit. Păi, dacă i-a făcut-o părintele Arsenie cadou, atunci nu i-a 
făcut un cadou bun, că părintele l-a sfătuit să o ia. E greu! Lăsaţi, 
că o să spună vremea şi o să rânduiască Dumnezeu. Dacă este sfânt, 
să fie sfânt, dacă nu este sfânt, a fost un intelectual bun, o 
personalitate puternică şi eu nu am cunoscut lucrător în 
contemporaneitatea noastră, nici un om de talia părintelui Arsenie, 
ca influenţă asupra credincioşilor. 


— Dar minunile pe care le făcea în acea perioadă? 


Nu știu ce minuni a făcut părintele în acea perioadă. Eu nu cunosc 
decât o singură minune care poate fi adusă în legătură cu părintele 


'+ Apărută în anul 2002, la Editura Teognost din Cluj-Napoca. 

Arsenie. O minune care s-a întâmplat la noi, acolo, în apropiere, 
după moartea părintelui. O credincioasă din Cisnădie era pe 
cărucior. A ajuns în situaţia de a fi pe cărucior şi a stat ani și ani pe 
cărucior şi a venit la noi la mânăstire. I s-a făcut Sfântul Maslu, s-a 
împărtăşit în ziua aceea şi după aceea a dus-o cu căruciorul un 
părinte care acum este la Mânăstirea Albac (pe atunci era student la 
Teologie), până la un loc unde zicem noi că este fântâniţa părintelui 
Arsenie, de fapt nu părintele Arsenie a descoperit-o, dar, în sfârşit, 
aşa i se zice, "fântâniţa părintelui Arsenie”. Şi s-a dus acolo, a luat- 
o de pe cărucior în braţe, a pus-o pe o bancă, i-a dat apă să se spele, 
s-a spălat şi a băut apă şi după aceea, când să plece, ea a zis: "Ce-ar 
fi să merg eu pe picioarele mele până la cărucior?”. Şi băiatul a zis: 
"Bine, dacă vreți..." şi a ţinut-o aşa, că dacă ar cădea să cadă în 
mâinile lui. Și a mers până la cărucior pe picioarele ei. Şi zice: "Hai 
să mai merg un pic". Şi nu s-a aşezat în cărucior şi a mers doi 
kilometri, aproape trei kilometri de la fântâniță până la mânăstire şi 
de atunci ea nu s-a mai așezat în cărucior. Este o minune! Fără 
îndoială că este o minune care poate fi pusă în legătură cu părintele 
Arsenie. 


— A apărut o carte cu mărturii despre părintele Arsenie, 
adunate de la oameni, și acolo sunt multe minuni pe care le 
mărturisesc: că s-au vindecat oamenii ascultând de sfatul 
părintelui Arsenie şi multe altele. Aţi citit-o? 


Nu. 


— Din ceea ce am citit acolo, dacă sunt adevărate mărturiile, eu 
cred că nu prea mai este nimic de adăugat. Singurul lucru care 
mie nu mi-a plăcut din ceea ce am citit, și vreau să văd și 
părerea sfinţiei voastre, este că toți oamenii care mărturisesc 
acolo, atunci când atribuie anumite cuvinte părintelui Arsenie, 
arată că părintele Arsenie se adresa oamenilor cu "Mă". 


Da. Dar, ştii de ce? Pentru că părintele totdeauna s-a considerat 
superiorul oamenilor, dat fiind faptul că el era preot şi atunci 
vorbea aşa ca şi când el ar fi tata şi ei ar fi copiii lui. Şi eu, de 
exemplu, când predic, niciodată nu zic "dumneavoastră". De ce nu 

— Ce părere aveţi despre parapsihologie sau para medicină? 
Nu am nici o părere. Sunt nişte... 
— Credeţi că sunt nişte înşelători? 


Nu cred că sunt toţi înşelători, dar sunt foarte mulţi înşelători, 
indiscutabil. Sunt nişte lucruri neverificabile. 


— Totuşi, Ministerul Sănătăţii i-a recunoscut, oarecum, şi fac şi 
cursuri. 


Să facă cursuri cât or face. Uite, şi de la Timişoara este un părinte, 
care acum este la Sfântul Munte şi a fost la nişte cursuri de 
radiestezie. A fost la primul curs şi la al doilea nu s-a mai dus, că 
i-am spus că nu are nici un rost. Și de ce am zis că nu are nici un 
rost? Pentru că de fapt nu are nici un rost. Minunile nu le faci că 
înveţi undeva să faci minuni. Sfântul Apostol Pavel pune întreba- 
rea: "Au doară toți sunt apostoli? Au doară toți sunt prooroci? Au 
doară toţi au puterea să tămăduiască?..." (| Corinteni 12, 29). Și 
spune că de fapt lucrurile acestea le dă Dumnezeu. nu ţi le iei tu. Şi 
aşa că el zice că are energie şi tu te duci şi nu simți nici o energie. 
Eu am fost, de exemplu, la Mudava. De ce am fost? Nu 
pentru că am avut treabă cu el. Era vorba că el nu are unde să 
lucreze şi zicea părintele stareț că l-am putea aduce la noi la 
mânăstire, să-i ajute pe ai noştri care au trebuinţă de ajutor pentru 
sănătate şi să-i ajute şi pe credincioşii care vin pe la noi şi au 
probleme. Şi m-am dus cu cineva acolo la el şi când am ajuns la el, 
nu a vrut. Până la urmă nu a fost de acord, dar spunea nişte 
prăpăstii, că el face minuni. Şi zice cel care a fost cu mine: 
"Domnule  Mudava, dacă dumneavoastră faceţi aşa lucruri 
extraordinare, nu aţi putea să-l faceţi pe părintele să vadă?”. Foarte 
clar şi foarte firesc. Şi el zice: "A, părintele este cam bătrân”. De 
parcă dacă mă duceam la tinereţe, reuşea să facă ceva. Mă rog. Se 
uită el la mine şi zice: "Staţi bine cu sănătatea, dar vă este inima 
cam slabă“. Mi-au mai spus şi doctorii că am inimă slabă. Mie îmi 
pare bine că am inima slabă, că înseamnă că nu o să mă chinuiesc 

la sfârşitul vieţii. Când ai inima slabă, cedezi uşor. Sunt unii 
oameni care au inima tare şi se chinuiesc luni de zile până îşi dau 
sufletul. Și m-a pipăit pe spate şi a zis: "Vă doare mijlocul!”. Cu 
asta nu a nimerit-o, că nu m-a durut niciodată, nici până atunci şi 
nici de atunci încoace. Şi am zis: "Nu mă doare." Şi el zice: "Asta 
înseamnă că o să vă doară mai târziu“; şi eu: "Păi, acum, dacă am 
venit la dumneavoastră, mă gândesc să nu mă mai doară nici mai 
târziu". 

Dragă, sunt lucruri neverificabile. Poate să spună cine ce 
vrea, că nu ai de unde să ştii dacă are sau nu dreptate. Sunt şi preoți 
care fac exchibiţii din acestea. Te duci la el şi îţi spune că eşti 
blestemat, că ești vrăjit cu apă de pe mort, atâtea şi atâtea lucruri, 
că vin la noi după aceea să le facem dezlegări, că a zis părintele 
acela că... Este unul la Sf. Gheorghe, îl chema Cucu, loan Cucu. Şi 
eu, când vine cineva şi-mi spune că i-a spus părintele Cucu că este 
blestemat, zic: "Bă, Cucu numai una ştie, ca şi cucu: cucu-cucu". 
Adică toate sunt la fel. Toţi blestemaţi, toţi vrăjiţi, toţi fermecaţi. 
Dacă mă duc şi eu, tot aşa îmi spune, că sunt blestemat sau că de la 
al şaptelea neam mi se trage. Dar eu nu mă duc. Dragă, pe mine nu 
mă interesează. Eu trebuie să îmi duc viaţa pe care o am. Sunt un 
om venit în lumea aceasta cu o deficiență pe care trebuie să o duc, 
ține de destinul meu. Copii născuţi în lanţuri, cum zicea părintele 
Arsenie. Eu sunt în lanţuri. Norocul meu este că am putut să îmi 
biruiesc lanţurile. 


— Care sunt consecinţele pierderii tradiţiei în ţară la noi? 


Tu nu vezi care sunt consecinţele? Televizorul, internetul, 
discoteca. Acestea nu sunt în tradiţia românească. Nu se mai ţine 
seama de post, nu se mai ţine seama de Biserică, nu se mai ţine 
seama de port, se dezgolesc femeile până la ultima posibilitate. 
Aceasta este lipsa tradiţiei. 


— Şi remediul? 


Ce remediu?! Nici un remediu! Gândiţi-vă la portul călugărilor şi al 
călugăriţelor, care astupă formele, că acesta este rostul, şi la portul 
popular. Ştiţi cum era portul popular? Poate aţi mai văzut pe la 

televizor şi prin poze. Femeile erau îmbrăcate cu fustă şi în faţă şorţ 
şi în spate cătrință şi se acoperea toată femeia. Acum stă să se 
descopere de tot. Aceasta este lipsa tradiţiei, că nu mai au oamenii 
nici o sfială. Stau mamele în faţa copiilor dezgolite, cu picioarele 
până sus goale, că aşa este moda şi că le este cald. Păi, mamei nu i- 
a fost cald? Purta batic şi noaptea, când stătea în pat. Aşa a fost 
rânduiala şi au ținut oamenii la rânduială şi acum toate acestea au 
trecut. Sora mea, de exemplu, şi cumnatele mele au scăzut de la 
ceea ce a fost mama şi de la ceea au fost celelalte mame, pentru că 
nu au mai ţinut tradiţia şi nu le-a mai băgat nimeni de vină. Nici 
preoții nu le-au zis nimic. Vin la mine la spovedanie şi când să le 
pun patrafirul, ele sunt cu părul în picioare. Zic: "Ţi-ar trebui un 
batic pe cap, măcar la slujbă" şi ele: "Da, părinte, dar l-am uitat, că 
m-am grăbit". Şi le-am zis: "Uiţi ce nu te interesează! Ce te 
interesează, nu uiţi!". l-am spus unei femei să poarte batic măcar la 
slujbă şi după doi ani a venit din nou la mânăstire şi a zis: "Părinte, 
eu să ştiţi că v-am ascultat, dar numai o vreme, pentru că după ce 
mi-aţi spus dumneavoastră să-mi iau batic pe cap la slujbă, m-am 
dus cu baticul pe cap, dar cânt la cor şi în cor cântă şi o preoteasă şi 
preoteasa este cu capul descoperit şi m-am gândit că dacă preoteasa 
este cu capul descoperit, ce rost are să pun eu batic pe cap, şi nu-l 
mai pun nici eu". Nu sunt nişte motivații, nişte argumentări pentru 
treaba aceasta. Mai bine se ia după preoteasă decât să se ia după ce 
îi spun eu... Asta este! 


— Mulţi dintre marii duhovnici cred că sfârşitul lumii este 
aproape. Ce părere aveţi despre asta? 


De când este lumea creştină, de când sunt creştinii, în fiecare 
generaţie s-a crezut că este aproape a doua venire a Domnului 
Hristos; numai că nu se ştie când este. Sfântul Apostol Pavel a 
spus: "Noi, cei vii, care vom fi rămas în viaţă la venirea Domnului, 
nu vom întrece pe cei adonniţi, ci împreună cu ei ne vom răpi în 
nori întru întâmpinarea Domnului în văzduh" (1 Tesaloniceni 4, 15- 
18). Deci, Sfântul Apostol Pavel a crezut că sfârşitul lumii este în 
contemporaneitatea lui. Aşa că acestea sunt lucruri care nu pot fi 
elucidate, pentru că fiecare generaţie nu trăieşte din generaţiile 
celelalte. Noi putem crede că venirea Domnului este aproape şi 

poate că nu este aproape, pentru că este scris în psalmi că "înaintea 
lui Dumnezeu, o mie de ani este ca ziua de ieri ce a trecut" (Psalmi 
89, 4). Pot să mai treacă mii şi mii de ani. Nu se ştie până când va 
dăinui lumea aşa cum este acum, pentru că până la urmă lumea va 
fi transformată, nu va fi nimicită. 


— Puteţi da o explicaţie a faptului că și într-o mamă care a fost 
rea înainte, se dezlănţuie o putere aşa mare de iubire față de 
copiii săi? 


Aceasta este de la Dumnezeu, puterea aceasta iubitoare. Mama este 
făcută de Dumnezeu ca să crească copii şi numai prin iubire poate 
să se angajeze, altfel nu are cum. V-am spus eu, într-o zi, că există 
o iubire matemă şi o iubire paternă şi că iubirea patemă este mai 
slabă decât iubirea matemă. Asta este. Aşa ne-am pomenit, aşa este 
şi noi trebuie să lucrăm cu datele pe care le avem. Nu poate fi tatăl, 


mamă. 


— Există posibilitatea ca iubirea aceasta părintească să fie mai 
intensă decât iubirea duhovnicească? Mă gândesc că unii 
părinţi sunt dispuși să-şi dea organele la copiii bolnavi. 


Da, este posibil, sigur că da. Am întâlnit chiar şi eu un tată care 
avea un fiu căruia îi era necesar un rinichi şi tatăl a zis că îi dă un 
rinichi. Și era un părinte la noi care a zis că şi el ar da un rinichi. 
Eu, să ştii că am doi, dar nu dau nici unul. 


— Până la ce măsură trebuie să tolereze o soţie un soț care are 
patima băuturii? 


La măsura la care îl poate tolera. 


— Vedeţi o scădere în societate în faptul că tinerii căsătoriţi nu 
mai vor să locuiască cu părinţii, ci toţi încearcă să-şi 
agonisească apartamente? 


Eu am întâlnit pe la Caransebeş oameni care erau câte patru 
generaţii într-o casă şi puteau trăi şi nu se stinghereau unii pe alții. 

Acum este tendința aceasta pentru că sunt comozi şi nu vor să mai 
facă treabă. 


— Care credeţi că sunt urmările intrării în Uniunea Europeană? 


Dragă, în Uniunea Europeană o să se intre, pentru că cei care s-ar 
opune sunt foarte puţini şi nu au autoritate, nu au ce face. Uite că ŞI 
Grecia, care este o țară eminamente ortodoxă, şi totuşi a intrat şi o 
să intrăm şi noi şi o să fie ce va putea fi în condiţiile acelea. Ştiţi că 
se insistă pentru homosexualitate ca drept al omului, ca şi când în 
Uniunea Europeană ar trebui să intri cu fundul înainte. Asta este! Și 
vor fi atâtea şi atâtea păcate, dar nu pentru că este Uniunea 
Europeană, ci pentru că oamenii sunt lăbărţaţi şi asta mai pot face, 
păcate. În realitate, lucrurile vor merge cum vor merge Şi cei care 
vom fi rămas atunci sau urmaşii noştri o să se raporteze la ceea ce 
va fi, cum vor putea să se raporteze. Lot s-a mântuit în Sodoma, aşa 
că şi în Uniunea Europeană se poate mântui omul, dacă vrea să se 
mântuiască. 


— Şi cu familia? 


Cu familie cu tot. Familia este formată din oameni. Întâi trebuie să 
fie câştigaţi oamenii pentru viața de familie; şi nu este foarte 
simplu. Eu am participat, când am fost ultima dată la Timişoara, la 
un simpozion "Pro Vita" şi am vorbit acolo şi le-am spus realităţile 
din familia mea. Bunica mea dinspre tată, neştiutoare de carte, îi 
spunea bunicii dinspre mamă, despre copii: "lo, cuscră, am avut 
copiii cum a fost legea mai demult, tot la doi ani unul". Deci, "cum 
a fost legea mai demult". Ea ştia că acum nu mai este legea aceea. 
"Tot la doi ani unul". Deci în douăzeci de ani, a avut zece copii. Nu 
i-au trăit toți, fiindcă atunci mortalitatea infantilă era la ordinea 
zilei, mureau foarte mulţi copii. Un preot din părțile noastre spunea 
că, atunci când a început el preoția, la Botez veneau copii foarte 
jigăriți, pentru că era lucrul greu şi traiul rău. Acum, mai spre 
sfârşit, zicea că veneau copiii dolofani la Botez. Înseamnă că s-a 
schimbat ceva, dar s-a schimbat ceva şi în concepție. Nu este foarte 
simplu să te angajezi la viaţa de familie şi să ai copii şi să-i creşti. 
Cine poate avea şaisprezece copii, cum a avut Mitropolitul 

Sebastian Rusan? l-au trăit nouă, dar soţia sa a născut şaisprezece 
copii. Astăzi nu se mai poate lucrul acesta, pentru că aceasta s-a 
putut la țară, dar la oraş, unde trăieşti la bloc? Eu cunosc un preot 
care are doi copii şi este în străinătate şi el şi-a propus să aibă cinci 
copii şi nu îi mai poate avea pe ceilalți trei din cauza condiţiilor 
materiale în care se găseşte. Le-a dat şi nume la copii. La doi le-a 
dat nume prin Botez şi la ceilalți în gând şi nu îi poate avea. Asta 
este realitatea. Nu putem fi absurzi. Sunt nişte lucruri care nu 
atâmă numai de concepţie, atâmă şi de condiţiile materiale. Ce faci 
cu trei milioane de lei primiţi ca salariu, din care dai două milioane 
- două milioane şi jumătate de lei sunt necesari la întreţinere la 
bloc? Din ce mai creşti copiii sau din ce mai trăieşti tu? Sunt atâţia 
oameni singuratici, văduve, văduvi, care se chinuiesc, singuri fiind. 
După ce îşi plătesc întreţinerea la bloc, abia trăiesc de pe o zi pe 
alta. Şi atunci, ce faci cu o familie? Dacă ai treizeci de milioane de 
lei, cum am cunoscut pe cineva care are atâta salariu, atunci pofi 
avea cinci-şase copii. Dar câţi sunt ca el? 


- În Vechiul Testament se spune că Dumnezeu este un 
Dumnezeu pelos. Cum să înțelegem asta? 


Înţelegem că Dumnezeu nu vrea să existe alți dumnezei. El este 
Dumnezeu adevărat şi este gelos în sensul că oamenii erau atunci 
închinători la idoli şi Dumnezeu nu vroia să fie şi închinători la 


idoli. Asta vrea să spună. 


— Există o vârstă de la care omul nu mai poate fi schimbat? 


Da, da, există. Uite, eu, de exemplu, sunt la vârsta aceea. Gata-i cu 
mine. Ce am realizat până acum, bine. De acum nu mă mai 
schimbă nimeni. Nu mai poate. Nici eu nu mai pot. Eu să vreau să 
mă schimb, nu mai pot, ci pot doar să merg pe linia pe care m-am 


format. 
Haide, că ne apucă ora trei dimineaţa şi trebuie să mergem la 


slujbă! 


— Părinte, în revista "Lumea Credinței" s-a scris un articol 
referitor la interzicerea pusă femeilor de a intra în Biserică în 

perioada ciclului. În acest articol, autorul apăra cauza femeii, 
Spunând că nu există nici un canon care să o oprească. 
Nu ştiu dacă există sau nu există. Pe mine nici nu mă interesează, 
pentru că eu personal zic că femeia poate să intre oricând în 
biserică, dacă ştie să ţină igiena. De ce? Pentru că nu este inferioară 
prin ciclu. Ciclul este ceva firesc şi nu poți să zici că este degradată 
lemeia şi nu are voie să intre în Biserică, nu are voie să ia anafură, 
“nu are voie să bea apă sfinţită şi nu are voie să se atingă de preot şi 
aşa mai departe. Toate lucrurile acestea s-au făcut pentru că în 
cartea proorocului Ezechil este scris că femeia în vremea ciclului să 
nu aibă legătură cu bărbatul și atunci s-au creat nişte bariere din 
stea. Eu cred că nu este nici o greşeală. Dacă ştie să țină igiena. 
poate să meargă la biserică. Nu sunt o autoritate ca să hotărăsc eu 
treaba aceasta. Mi-a spus o soră de la Mânăstirea Miclăuşeni că ea 
“cam unsprezece zile pe lună nu poate să meargă la biserică. pentru 
„că rânduiala la ele este că opt zile trebuie şi încă trei zile ca să fie 
sigure că s-a terminat şi apoi, după unsprezece zile pot să meargă. 
Cam aşa este pe la mânăstirile de maici. că duhovnicii aşa văd 
lucrurile şi nu ai ce face. Dacă mă duc eu pe acolo, ele, mai bine 
mă scot pe mine din biserică, decât să meargă la biserică. 


__— Scria undeva, referitor la stigmate, că toate încercările care 
S-au făcut pentru a opri sângerarea au fost sortite eșecului şi că, 
indiferent de perioada în care au persistat, ele nu au cangrenat 
şi nici nu au eliminat un miros urât. Ce părere aveți? | 


Nu am nici o părere. Realităţile sunt realităţi. Cine a primit acest 
dar de la Dumnezeu, poate să îl aibă. Noi nu avem nimic împotrivă, 
doar atât că în catolicism există aceste stigmate pentru că există 
tendința de a se asemăna cu Hristos Cel Răstignit, pe când noi în 
ortodoxie nu avem pentru că există tendința de a ne asemăna cu 


Hristos Cel Înviat. 


— Cum este corect să se spună: Prea Sfântă Născătoare de 
Dumnezeu miluieşte-ne, sau mântuieşte-ne pe noi? 

Când eram eu copil, se zicea "Prea Sfântă Născătoare de 
Dumnezeu, mântuieşte-ne pe noi". Şi aceasta a fost până am ajuns 
student la Teologie. Când am ajuns student la Teologie, Sfântul 
Sinod al Bisericii Ortodoxe Române a dat dispoziţia să se zică 
"Prea Sfântă Născătoare de Dumnezeu, miluieşte-ne pe noi”. De 
ce? Pentru că Maica Domnului nu ne mântuieşte. ci ne miluieşte. 
Adevărul este că între miluire şi mântuire sunt nişte nuanţe. 
"Miluieşte-ne" înseamnă dă-ne tot, fă tot ce este necesar, ai milă de 
noi. "Mântuiește-ne" înseamnă cliberează-ne de păcat. Dat fiind 
faptul că mântuirea vine prin Domnul Hristos, iar Maica Domnului 
este numai mi jlocitoare de mântuire, nu este mântuitoare, s-a ajuns 
la concluzia că este bine să se zică miluieşte-ne pe noi şi aşa s-a zis 
de atunci încoace. În alte limbi. de exemplu în limba greacă, se zice 
mântuicşte-ne pe noi. În cărţile vechi ale Bisericii se zice 
mântuieşte-ne pe noi. Noi nu reintroducem aceasta până când nu 
există o dispoziţie a Sfântului Sinod, pentru că Sfântul Sinod ne 
conduce sau conduce Biserica noastră. Dacă vor veni alte 
dispoziţii, o să zicem cum se zice. Nu este nici o greşeală, pentru că 
nu o scazi pe Maica Domnului din ceea ce este ea, zicând 
“"miluieşte-ne" şi nu îi dai Maicii Domnului ceva, zicând 
“mântuieşte-ne“. În realitate, şi miluirea şi mântuirea sunt valori 
care sunt binevenite. 


— Puteţi să ne vorbiți despre smerenie şi despre smerita 
cugetare? 


Smerenia, zice sfântul loan Scărarul, este un har fără de nume. Este 
ceva ce nu se poate defini şi chiar el spune lucrul acesta, când 
afirmă că cineva care nu a gustat mierea, nu poate să înţeleagă din 
explicaţii ce este mierea. Şi el zice că numai acela cunoaşte 
smerenia, care arẹ smerenia. Smerenia înseamnă de fapt să te laşi 
modelat, să te lași dăltuit, să te lași îndreptat, să te lași condus, să te 
supui cu mintea. Părintele Arsenie zicea că noi avem mintea care 
discută cu Dumnezeu, în loc să se supună fără discuţie. Smerenie 
cu adevărat a avut Sfântul Apostol Petru, atunci când a zis: 
"Doamne, toată noaptea ne-am trudit şi nu am prins nimic, dar 
pentru cuvântul Tău, arunc mreaja în mare" (Luca 5, 5), deci când 
asculți de Dumnezeu. chiar împotriva tendinţelor tale. Dar nu a 

avut smerenie la Cina cea de Taină, când el a crezut că are 
smerenie şi când, din motive de smerenie, nu a vrut să se lase spălat 
pe picioare de Domnul Hristos şi atunci Domnul Hristos a spus: 
"Dacă nu te voi spăla, nu ai parte cu Mine" (loan 13, 8). Deci, 
smerenia trebuie ţinută pe toate laturile şi mai ales când ştii ce ţi se 
cere, trebuie să împlinești. La noi la mânăstire era un părinte, 
părintele loan Dinu, care avea o vorbă ce mi-a plăcut mie foarte 
mult, anume că "smerit este omul care îşi ține locul", care știe 
care îi este locul şi nu vrea un loc care nu i se potriveşte. Zicea el 
că dacă tu nu îţi ţii locul, nici cel de lângă tine nu ştie unde este 
locul lui. Ai smerită cugetare atunci când nu cupeţi înalt despre 
tine, că tu eşti acela care nu ştiu ce, ci te supui cu mintea şi te laşi 
îndrumat de îndrumătorii tăi, de Dumnezeu sau de sfinţi sau de 
duhovnic sau de stareţ, dacă eşti călugăr. Asta înseamnâ smerita 
cugetare. r 

Vă dorim toate cele bune! Dumnezeu să ne ajute şi să ne întâlnim 
dimineaţă, la slujbă. 


29 iulie 2004, seara, 
Mânăstirea Oaşa 

CREDINȚA CARE REALIZEAZĂ 
FĂPTURA CEA NOUĂ 


“Simone, fiul lui lona, Mă iubeşti tu pe Mine 
mai mulți decât aceştia?” (loan 21,15) 


În numele Tatălui şi al Fiului şi al Sfântului Duh. Amin! 

lubiţi credincioşi, cred că una dintre cele mai înduioşătoare 
împrejurări pe care le găsim istorisite în Sfânta Evanghelie este 
întâlnirea Domnului nostru lisus Hristos cu şapte dintre ucenicii 
Săi, la Marea Tiberiadei, după ce Domnul Hristos a înviat din 
morţi. Şi mai ales convorbirea cu Sfântul Apostol Petru. În 
capitolul al 21-lea din Sfânta Evanghelie de la Ioan, citim că odată, 
după Invierea Domnului nostru lisus Hristos, Domnul Hristos s-a 
întâlnit cu şapte dintre ucenicii Săi, între care era şi Sfântul Apostol 
Petru. Mai sunt numiţi Sfinţii Apostoli lacob şi loan, fiii lui 
Zevedei, Toma Geamănul, Natanael cel din Cana Galileii şi încă 
doi. Cu prilejul acesta a avut loc o minune, o pescuire minunată. 

Ştiţi că în Sfânta Evanghelie sunt prezentate două minuni 
care pot avea ca titlu "Pescuire minunată”. Una în Sfânta 
Evanghelie de la Luca, în capitolul al S-lea, la început. şi una la 
Sfânta Evanghelie de la loan, în capitolul al 21-lea, la sfărșitul 
Sfintei Evanghelii de la loan. Nu ne vom ocupa acum de aceste 
două minuni, ca să facem o paralelă între una şi alta, să scoatem 
nişte concluzii. Doar amintesc faptul că la Marea Tiberiadei, după 
Învierea Domnului nostru lisus Hristos, a avut loc o minune care 
poate fi numită "Pescuire minunată", când, cu darul Domnului 
nostru lisus Hristos, cei care erau acolo au prins mulțime mare de 
peşti, dintre care o sută cincizeci şi trei de peşti mari. După ce s-a 
întâmplat această minune, după ce ucenicii au fost încredințaţi că 
s-au întâlnit cu Domnul nostru lisus Hristos, au stat la masă şi au 
mâncat pâine şi peşte fript. Că Domnul Hristos a mâncat pâine şi 
peşte mai ştim şi din istorisirea Sfântului Evanghelist Luca. în 
capitolul al 24-lea din Evanghelia sa, unde se spune că atunci când 
Domnul Hristos S-a arătat ucenicilor Săi prima dată, în ziua Învierii 

Sale, i-a întrehat dacă au ceva de mâncare şi ei l-au pus înainte o 
bucată de peşte fript şi un fagure de miere. Aşa a fost și la marea 
Tiberiadei, au mâncat ucenicii împreună cu Domnul Hristos. După 
aceca, a urmat o convorbire între Domnul Hristos şi Sfântul 
Apostol Petru. Şi anume, Domnul Hristos l-a întrebat pe Sfântul 
Apostol Petru: “Simone, fiul lui lona, Mă iubeşti tu pe Mine mai 
“mult decât aceştia?”. Sfântul Apostol Petru a răspuns: "Da, 
“Doamne, Tu ştii că Te iubesc!" Şi Domnul Hristos a zis: "Paşte 
mieluşeii Mei!". L-a întrebat şi a doua oară: "Simone, fiul lui lona, 
Mă iubeşti tu pe Mine?”. Şi Sfântul Apostol Petru a răspuns: "Da, 
oamne, Tu ştii că Te iubesc!”. Şi l-a întrebat şi a treia oară: 
one, fiul lui lona, Mă iubeşti tu pe Mine?”. Şi e scris în Sfânta 
Evanghelie că s-a mâhnit Petru şi a zis: "Doamne, Tu ştii toate, Tu 
k ii că Te iubesc". Şi Domnul Hristos i-a spus: "Paşte oile Mele!". E 
C duioasă împrejurarea aceasta, pentru că Sfântul Apostol Petru a 
i> āspuns la fiecare dintre cele trei întrebări, întrebarea fiind aceeaşi, 
i şi în cele din urmă, când a fost să răspundă a treia oară, nu a mai 
spus: "Da, Doamne, Tu ştii că Te iubesc!", ci, cu mâhnire, a zis: 
‘Doamne, Tu ştii toate, Tu ştii că Te iubesc!" 
lubiți credincioşi, aş vrea să observăm împreună acum faptul 
“că Domnul Hristos i-a pus Sfântului Apostol Petru întrebarea "Mă 
iubeşti tu pe Mine?”, nu înainte de masă, ci după ce au mâncat. 
Cineva care e sensibil îşi dă seama că Domnul Hristos a avut o 
delicateţe pe care trebuie să o învăţăm şi noi. Nu l-a mâhnit pe 
Sfântul Apostol Petru — de fapt Sfântul Apostol Petru s-a mâhnit el 
însuşi, nu l-a mâhnit Domnul Hristos — dar ştiind Domnul Hristos 
că se va mâhni, nu i-a pus întrebarea aceasta înainte de masă, ca nu 
cumva să-l aducă în situaţia să nu-i mai trebuiască de mâncare. Dar 
după ce au mâncat, a pus întrebarea aceasta, la care Sf. Ap. Petru a 
răspuns la vremea aceea, aşa cum ne spune Sfântul Evanghelist. 
Pentru noi, cei de astăzi, şi pentru oamenii din generaţiile 
câte au fost în Biserica creştină de la început şi până acum, este 
important să ne gândim că întrebarea aceasta ne-o pune Domnul 
Hristos şi nouă. Sunt două întrebări pe care Domnul Hristos le pune 
tuturor. oamenilor. Întrebarea despre credința în El și întrebarea 
despre iubirea faţă de El. “Crezi tu în Fiul lui Dumnezeu?” (loan 9, 
35) — l-a întrebat pe un om căruia îi dăduse vederea; "Simone, fiul 
lui Iona, Mă iubeşti tu pe Mine?” (loan 21, 15) — este întrebarea pe 

care a pus-o Domnul Hristos ucenicului Său, Apostolul Petru, celui 
care a zis: "Tu ești Hristos, Fiul lui Dumnezeu Celui viu” (Matei 
16, 16) şi: "La cine ne vom duce? Tu ai cuvintele vieţii celei 
veşnice” (loan 6, 68). l-a pus întrebarea aceluia care a zis: "Chiar 
dacă toţi se vor lepăda de Tine, eu n-o să mă lepăd, cu Tine merg şi 
la temniţă şi la moarte” (Matei 26, 33) şi nu şi-a împlinit cuvântul. 
S-a lepădat de Domnul Hristos formal. Şi ceilalți ucenici s-au 
lepădat, dar nu formal. adică s-au depărtat, L-au părăsit şi atâta tot. 
Sfântul Apostol Petru a zis: "Nu-L cunosc! Nu-L ştiu pe omul 
acesta! Nu-L cunosc!”. Şi Domnul Hristos a primit pocăința 
Sfântului Apostol Petru — e scris în Sfânta Evanghelie că după ce 
s-a lepădat de trei ori, Petru a ieşit afiară şi a plâns cu amar (Matei 
26, 75) — şi Domnul Hristos a primit pocăinţa lui şi, ca semn că a 
primit pocăinţa lui, a fost faptul că în ziua Învierii Sale, înainte de a 
Se arăta celorlalţi ucenici în foişorul din lerusalim, i S-a arătat lui 
Petru. Şi, când cei doi care au mers spre Emaus împreună cu 
Domnul Hristos s-au întors în lerusalim ca să le spună celor care 
erau adunaţi acolo: "Am văzut pe Domnul!" ei au zis: "Cu adevărat 
a înviat Domnul şi i S-a arătat lui Petru" (Luca 24, 34). Deci, 
Domnul Hristos nu a întârziat cu faptul de a-l milui pe Sfântul 
Apostol Petru, de a-l ierta pe Sfântul Apostol Petru, de a-i primi 
pocăinţa. Şi apoi, când a venit vremea să fie împreună cu ceilalți 
ucenici, la Marea Tiberiadei, Domnul Hristos l-a întrebat pe Sfântul 
Apostol Petru de trei ori: "Mă iubeşti tu pe Mine?”. Prima dată, 
întrebarea a fost formulată aşa: "Simone, fiul lui lona, Mă iubeşti tu 
pe Mine mai mult decât aceştia?". E important să ne gândim la felul 
cum a fost pusă întrebarea, pentru că de aici se înţelege că există 
posibilitatea să ne luăm la întrecere în ceea ce priveşte iubirea, să 
căutăm să ne depăşim pe noi înşine şi unii pe alţii în ceea ce 
priveşte iubirea față de Domnul Hristos. 

Vă spuneam zilele trecute că noi vedem multe lucruri 
exterioare şi ne referim la multe lucruri exterioare când e vorba de 
înaintarea în viața duhovnicească, dar nu ne gândim atât cât ar 
trebui la raportarea noastră la Domnul Hristos Însuși. Ce înseamnă 
Hristos pentru mine? Îl iubesc, cred în EI, Îl am în consideraţie, 
vreau să mă apropii de EI, Îl caut, L-am găsit? Pot zice împreună cu 
ucenicii Domnului Hristos: "Am văzut pe Domnul?”. E ceva la care 
ar trebui să ne gândim mai mult, pentru că altfel se întâmplă să 

împlinim anumite lucruri şi să rămânem la ele, dar cu Domnul 
Hristos de fapt să nu ne întâlnim. 

Nu peste multă vreme, urmează o sărbătoare care este în 
fiecare an în 6 August, Schimbarea la Faţă a Domnului Hristos. 
Știm din istorisirile Sfinţilor Evanghelişti Matei, Marcu şi Luca, 
din fiecare dintre aceste trei Evanghelii, ştim că Domnul Hristos a 
luat pe trei dintre ucenicii Săi — pe Petru, pe lacob şi pe loan — şi i-a 
dus într-un munte pe care Biserica, după tradiţie, îl ştie ca muntele 
Taborului. Şi acolo, în faţa lor, de faţă fiind și Moise şi Ilie, S-a 
schimbat la faţă, Şi-a arătat mărirea Lui în lumină, în sensul că faţă 
Lui strălucea ca soarele şi hainele Lui erau albe ca zăpada, cum un 
înălbitor nu poate înălbi pe lume. A fost un prilej de bucurie. 
Sfântul Apostol Petru şi-a exprimat dorinţa să rămână cu toţii pe 
muntele Taborului. A venit un nor luminos, s-a auzit glasul Tatălui 
Ceresc: "Acesta este Fiul Meu cel iubit, întru care bine am voit, pe 
Acesta să-L ascultați”. A spus Domnul Hristos niște cuvinte pe care 
le cuprinde în istorisirea sa doar Sfântul Evanghelist Matei şi 
anume: "Sculaţi-vă şi nu vă temeţi!”. Vom sărbători aceasta peste 
puţină vreme, ca să trăim evenimentul și noi așa cum l-au trăit cei 
care au fost pe muntele Schimbării la Faţă. Se ştie că Domnul 
Hristos i-a favorizat cumva pe cei trei ucenici şi ne-am putea gândi 
că ceilalți au fost cumva nedreptăţiţi. In realitate, nu au fost 
nedreptăţiţi, în sensul că au fost mai multe schimbări la faţă, nu de 
felul celeia pe care o vom sărbători curând, dar au fost mai multe 
împrejurări în care Domnul Hristos Și-a arătat mărirea Sa. Nu în 
lumină, ci în facerea de minuni, de pildă, și de fiecare dată ucenicii 
Domnului Hristos au putut înţelege ceva din măreţiile Lui. 

La Marea Tiberiadei, Sfântul Apostol Petru a mărturisit că 
iubește pe Domnul Hristos. Unii socotesc că de aceea i-a pus 
Domnul Hristos întrebarea "Mă iubești tu pe Mine?" de trei ori, ca 
să înlăture cele trei lepădări pe care, din slăbiciune, Sfântul Apostol 
Petru le-a avut în timpul pătimirii Domnului Hristos. Nu ştiu dacă e 
aşa. E o interpretare, poate să fie şi aşa, dar eu cred altceva. Şi 
anume, că Domnul Hristos i-a pus de trei ori această întrebare ca să 
arate cât de important este să-L iubească. 

Intrebarea aceasta, pusă atunci Sfântului Apostol Petru, ne-o 
pune Domnul Hristos şi nouă, tuturor. Și noi trebuie să răspundem 
la această întrebare şi poate nu atât cu cuvântul — e foarte simplu să 

spui: "Da, Doamne, Tu știi că te iubesc!” — ci mai ales cu viaţa, cu 
viața noastră întreagă. Să-L avem pe Domnul Hristos în prim- 
planul gândirii noastre, în prim-planul înţelegerii noastre. 

Sfântul Maxim Mărturisitorul, în capetele gnostice, capetele 
despre cunoştinţa de Dumnezeu, în Filocalie, volumul 2, spune că 
atunci este înălțat Domnul Hristos peste viața noastră, peste 
gândirea noastră, peste ființa noastră, când gândurile noastre se 
grupează în legătură cu Domnul Hristos. Altfel, Domnul Hristos 
nu-i înălțat mai presus de noi. Se ştie că Domnul Hristos S-a înălțat 
la cer; şi S-a înălțat la cer ca înaintemergător pentru noi, ca şi noi să 
ne înălțăm la cer. Fiecare dintre noi este candidat la înălțare la cer. 
Am înviat împreună cu Hristos. Sfântul Apostol Pavel zice că, prin 
botez, toți am înviat împreună cu Hristos. Poate că unii au murit din 
nou după botez, faţă de Domnul Hristos, dar în chip firesc noi nu 
trebuie să urmărim învierea, pentru că învierea e o realitate pentru 
noi, Ci trebuie să urmărim înălțarea şi, urmărind înălțarea noastră la 
cer, trebuie să-l. avem pe Domnul Hristos înălțat peste ființa 
noastră. Deci gândurile noastre trebuie să fie grupate în legătură cu 
Domnul Hristos, pentru că undeva în Sfânta Evanghelie de la loan 
se spune: "lar Eu când Mă voi înălța, pe toţi îi voi trage la Mine” 
(loan 12, 32). La aceasta gândindu-se Sfântul Maxim Mărturisi- 
torul, spune că numai atunci e Hristos înălțat peste viața noastră, 
peste ființa noastră, când gândurile noastre sunt atrase la Domnul | 
Hristos şi sunt gânduri care se potrivesc cu credința noastră în 
Domnul Hristos. 

Viaţa noastră trebuie să fie o viaţă în credinţă şi o viaţă în 
iubire. Sunt celc două virtuţi de care ne-am ocupat în zilele trecute, 
credință și iubire: “Credinţa ca temelie a vieţii duhovniceşti“, 
"Credinţă care mântuieşte”, "Credinţa lucrătoare în iubire”, 
"Credinţa care duce către iubire” ("Urcuşul spre iubire”), "Credinţa 
care realizează făptura cea nouă”. Sfântul Apostol Pavel chiar 
spune: "De este cineva în Hristos, este făptură nouă; cele vechi au 
trecut, iată toate s-au făcut noi"(Il Corinteni 5, 17). 

Un om câștigat pentru Dumnezeu, în credinţă, este un om 
care se schimbă prin credință. Fu mi-am exprimat de multe ori 
nedumerirea cum de atâția oameni care se socotesc credincioși, de 
fapt trăiesc ca necredincioşii. cum de credinţa lor nu-i înnobilează, 
nu-i face mai buni, nu-i face mai de valoare. Răspunsul l-am găsit 

în înțelesul acesta, că mulţi dintre cei care zic că cred, de fapt nu 
cred, deoarece fac fapte de necredincioşi şi ce faci, te face. Deci, 
dacă faci fapte de necredincios, devii necredincios, dacă faci 
fapte de credincios, devii credincios. Dacă faci fapte care te duc 
la iubire, ţi se înmulțește iubirea. Dacă faci fapte care se 
împotrivesc iubirii, scazi în iubire. Să luăm aminte la toate acestea 
şi să ne cercetăm pe noi dacă suntem în credinţă şi în iubire, dacă 
avem credință în toate împrejurările vieţii noastre, dacă ţinem 
seama de Dumnezeu în toate împrejurările vieţii noastre, dacă 
credința noastră e o credință lucrătoare de fapte bune, pentru că 
Sfântul Apostol lacob scria, şi găsim cuvântul în epistola sa: "Așa 
cun trupul fără suflet e mort, tot aşa şi credinţa fără fapte e moartă” 
(lacob 2, 26). Credinţa este izvorâtoare de nădejde şi de bucurie. Şi 
bucuria se identifică adeseori cu iubirea, deoarece iubirea e fericire, 
iubirea este bucurie şi dacă se declanşează în sufletul nostru iubirea 
întemeiată pe credinţă, suntem în sfera bucuriei şi, având bucurie, 
suntem aşa cum vrea Domnul Hristos să fie creştinii. Un creştin 
trebuie să fie purtător de bucurie, trebuie să fie lucrător de bucurie, 
trebuie să fie înmulțitor de bucurie. Să înmulțească binele şi 
bucuria, pentru că bucuria vine acolo unde se împlineşte datoria. 
Întâi este datoria şi apoi este bucuria. Chiar dacă noi am vrea să 
fie altfel, întâi să fie bucuria şi apoi eventual să fie şi datoria. În 
realitate, întâi e datoria şi apoi vine bucuria. Dacă nu-ţi faci datoria, 
să nu nădăjduiești să vină bucuria! 

Între cei care şi-au arătat lucrarea de bucurie îl avem şi pe 
Sfântul Apostol Pavel şi ne întâlnim cu el — lucrătorul de bucurie — 
mai ales în Epistola către Filimon. E o epistolă care mi-e tare dragă, 
pentru că în ea se revarsă sufletul Sfântului Apostol Pavel aşa cum 
nu se revarsă în vreo altă epistolă. Îl are în grijă pe un sclav, fugar 
din casa lui Filimon. L-a convertit la creştinism în închisoare — 
Sfântul Apostol Pavel fiind deţinut politic, cum am zice noi astăzi, 
pentru că era creștin — şi Onisim — așa îl chema pe sclavul fugar din 
casa lui Filimon — era închis pentru că a fugit din casa stăpânului, l- 
a păgubit pe stăpân, a luat ceva, a furat ceva de la el. Sfântul 
Apostol Pavel l-a câștigat pentru Hristos şi l-a trimis înapoi la 
Filimon. Pe Filimon îl cunoştea Sfântul Apostol Pavel, chiar el îl 
convertise la creştinism, şi ştia că e un om odihnitor de oameni. Ce 
bine ar fi să fim cu toţii niște odihnitori de oameni! Adică să se 

simtă oamenii bine în jurul nostru, în preajma noastră. 
“Sufletele sfinților (adică ale creştinilor) se odihnesc întru tine, 
frate" — îi scria Sfântului Apostol Pavel lui Filimon, recomandân- 
du-l pe Onisim, căci e o scrisoare de recomandare. Deci, "tu ești 
odihnitor de oameni”. Aşa era părintele Serafim de la noi de la 
mânăstire, odihnitor de oameni. Un om de care s-au bucurat toţi. 
"Sufletele sfinţilor, adică ale creştinilor, se odihnesc întru tine, 
frate; odihneşte şi inima mea". Voia Sfântul Apostol Pavel să fie 
primit Onisim, cum? Ca frate preaiubit. Aşa îl recomandă să-l 
primească de acum, nu ca pe un servitor, ci ca pe un frate preaiubit 
şi, trimiţându-l pe el la Filimon, îi scrie acestuia: “Ţi-l trimit pe el, 
chiar inima mea". Deci, nu-ţi trimit un om oarecare, ci-ţi trimit 
inima mea, alcătuită în fiinţa lui, deci să ştii că împreună cu el îţi 
trimit chiar inima mea. Și zice mai departe: "Primeşte-l pe el cum 
m-ai primi pe mine". Sunt nişte lucruri duioase, delicate, pe care de 
multe ori noi nu le băgăm în seamă, pentru că nu suntem formaţi să 
simţim duioşia acestor situaţii, acestor lucruri. 

lubiţi credincioși, să ne gândim la lucruri de felul acesta şi să 
ne alcătuim prin ele, să fim şi noi odihnitori de oameni, să ne 
putem alcătui şi noi la binele altora cu inima noastră, să dăm ceva 
din inima noastră atunci când dăm ceva spre binele altora. Să 
aducem în inima noastră pe cei care vin în legătură cu noi, să le 
facem loc în noi şi atunci va fi o bucurie şi pentru noi şi va fi o 
bucurie şi pentru ei. 

Ne-am gândit împreună, zilele trecute, la roadele credinţei, 
dintre care cea mai însemnată este venirea Domnului Hristos în 
inima noastră; şi asta se realizează prin credință, după cuvântul: 
“Hristos să se sălăşluiască prin credinţă în inimile voastre" 
(Efeseni, 3, 17). Prin credinţă ne alcătuim după chipul Domnului 
Hristos. "Simt dureri de mamă până când Hristos va prinde chip în 
voi” (Galateni 4, 19). Este o dorință a Sfântului Apostol Pavel, 
exprimată pentru creştinii din Galatia şi, în realitate, sigur Sfântul 
Apostol vrea ca fiecare dintre noi să fim purtători ai chipului lui 
Hristos, să avem mintea lui Hristos, să avem simţirea lui Hristos, să 
avem voinţa lui Hristos, să dorim să fim supuşi prin Domnul 
Hristos Tatălui ceresc şi atunci credinţa lucrătoare în iubire va duce 
la fericire şi pentru noi şi pentru alţii. Mai ales dacă vom fi blânzi, 
binevoitori şi veseli, dacă vom fi blânzi şi smeriţi cu inima, după 

cuvântul Domnului Hristos: "Învăţaţi-vă de la Mine că sunt blând şi 
smerit cu inima şi veţi afla odihnă sufletelor voastre” (Matei 11, 
29). Să avem în vedere toate acestea, să înmulțim credinţa prin 
faptele credinţei, să nu facem fapte de necredinţă că atunci ne scade 
credința; şi dacă, cumva, se întâmplă vreodată să facem o faptă de 
necredință sau care nu dovedeşte credința, atunci să ne întoarcem 
îndată, să ne pară rău de întrelăsările noastre şi să înlăturăm cele 
rele cu cele bune, după cuvântul: "Nu te lăsa biruit de rău, ci 
biruieşte răul cu binele” (Romani 12,21). 

| Sfântul Apostol Petru a regretat lepădările lui şi, într-o 
alcătuire de la slujbele noastre, care sunt împodobitoare de suflet, 
găsim aceste cuvinte: "Doamne, după Învierea Ta cea de-a treia zi 
şi după închinarea apostolilor, Petru a strigat către Tine: «Femeile 
au luat îndrăzneală, iar eu m-am temut — femeile mironosiţe, care 
au mers la mormântul Domnului nostru lisus Hristos, sau care au 
fost aproape de crucea Domnului Hristos —; tâlharul, Dumnezeu 
Te-a cuvântat, iar eu m-am lepădat de Tine. Oare, mă vei mai 
chema încă ucenic, sau iarăşi mă vei arăta vânător adâncului? — 
iarăşi mă vei arăta pescar. Ci mă primeşte pe mine, Mântuitorule, şi 
mă miluieşte!»”. 

Stimaţi ascultători, iubiți credincioşi, avem o datorie, datorie 
pe care, împlinind-o, înmulţim bucuria şi întărim bucuria, datoria 
de a fi recunoscători față de cei care ne-au primit aici la mânăstire 
ca să ne rugăm împreună cu ei, să învăţăm la sfintele slujbe și din 
cuvântările câte au fost. Ne-au păzduit, ne-au primit şi nouă nu ne 
rămâne de făcut altceva decât să le fim recunoscători de acum şi 
până în veac, adică niciodată să nu încetăm cu recunoştinţa noastră. 
Sfântului Vasile cel Mare i-a fost pusă întrebarea: "Cum trebuie să 
se manifeste recunoştinţa unui om care a primit o binefacere de la 
cineva?”. Şi zice sfântul Vasile cel Mare că cineva care primeşte o 
binefacere trebuie să fie în fața binefăcătorului cum a fost Sfântul 
Apostol Petru în fața Domnului Hristos Care a vrut să-i spele 
picioarele. Deci, să nu se socotească vrednic de ceea cc primeşte și 
să fie mulțumitor şi recunoscător. Să fim şi noi, după puterea 
noastră, la fel, mulțumitori şi recunoscători. 

Au fost zile frumoase, nu ca timp, dar au fost totuși zile 
frumoase ca linişte sufletească, frumoase ca bucurie, ca zile 
înmulțitoare de iubire. Le păstrăm în sufletul nostru. le ducem mai 

departe, ne împodobim mintea cu ceea ce am putut reţine fiecare 
din ceea ce ni s-a oferit. Ne ducem la rosturile noastre, dar să ne 
ducem ca unii care am trecut pe aici şi într-un fel să rămânem aici 
şi în altfel să ducem mânăstirea de aici împreună cu noi. Pentru că 
nu se poate să mergi undeva şi să nu şi rămâi acolo, când pleci 
de-acolo. Nu se poate să fii undeva şi, plecând, să nu duci ceea ce a 
fost acolo împreună cu tine. 

Eram la oraşul Victoria, lângă noi, lângă mânăstire, şi eram la 
un Sfânt Maslu; şi, înainte de a începe slujba, când ne-am îmbrăcat 
în altar, un preot dintre cei care erau acolo de faţă s-a prezentat la 
mine şi mi-a spus: "Sunt părintele Codrea din Victoria”. Ne 
cunoșteam de vreme îndelungată, nu trebuia să se prezinte aşa, dar 
aşa s-a gândit el că trebuie să fie. Şi eu am zis: "Din Victoria şi încă 
de undeva”. Şi el a rămas întrebător şi m-a întrebat: "De unde din 
altă parte?". lar eu am zis: "Din inima mea”. Şi i-am spus cum 
anume se întâmplă că nu-i numai din Victoria, ci şi din inima mea, 
pentru că l-am cunoscut de copil — asta a fost prin anul 1949. 
Atunci, părintele avea 12 ani şi venise la mânăstire la Sâmbăta de 
Sus, unde mă găseam şi eu ca trecător, ca închinător, ca pelerin şi a 
stat câteva zile cu părinţii lui acolo; şi de fiecare dată când ieşeam 
din chilie să merg undeva, apărea şi mă lua. Zicea: "Unde vreţi să 
mergeţi?" şi mă ducea el. Eu puneam mâna așa, peste umerii lui, şi 
mergeam cu el. De atunci, a intrat în inima mea şi n-a mai ieşit 
niciodată; şi de aceea am zis: "Din Victoria şi încă de undeva, din 
inima mea”. Asta face iubirea, îi ţine pe oameni în inima 
iubitorului. Pe atunci, nu ştiam că la Sfântul Munte este o vorbă în 
înţelesul acesta, că "inima mea nu are decât intrări, ieşiri nu are”. 
Cineva care a intrat în inima mea, nu mai poate ieşi de acolo. 

Aşa să fie şi cu noi, să intrăm unii altora în inimile noastre și 
să ne menţinem în inimă şi să ne vărsăm de acolo iubire 
învăluitoare pentru cei pe care îi purtăm în inimă; şi în acelaşi timp, 
recunoştinţă pentru cei care, cu darul lui Dumnezeu, ne-au primit şi 
ne-au ajutat să ne putem desfăşura tabăra aceasta, întru întărirea 
noastră în bine şi, fără îndoială, vor avea plată de la Dumnezeu şi 
recunoştinţă de la oameni. 


Dumnezeu să ne ajute! 
30 iulie 2004. dimineaţa, 


Mânăstirea Oaşa 

Credinţa noastră este o credinţă 
despovărătoare, deci o credință mântuitoare 
şi este izvor de bucurie şi de nădejde. Cine are 
credință în Mântuitorul nostru lisus Hristos, 
cine crede în Evanghelie, acela are roadele 
credinţei, adică nădejde, iubire, bucurie, 
pace, linişte sufletească, merge pe calea 
fericirii. Credinţa este o valoare care aduce 
alte valori. Credinţa este izvor de mulțumire 
sufletească. De aceea am pus-o în atenția 
ascultătorilor şi de aceea, prin cartea de față, 
o pun în atenţia cititorilor. Precum 
ascultătorii s-au bucurat de ceea ce le-am 
oferit prin viu grai, aşa sper să se bucure şi 
cititorii prin ceea ce le ofer în cartea de faţă. 


Ofer cartea aceasta tuturor celor ce îşi 
vor lua osteneala să o citească şi nu numai să 
o citească, ci chiar să o studieze şi să o 
aprofundeze. Recomand această carte şi dau 
slavă lui Dumnezeu că s-a ajuns la realizarea 
ei. Cred că bunul Dumnezeu a binecuvântat 
această carte. Cred că bunul Dumnezeu, cu 
darul şi cu iubirea lui de oameni, a rânduit 
cele de trebuinţă ca aceste cuvântări, pe care 
le-am ţinut eu într-un cerc restrâns, să 
ajungă la cititorii acestei cărţi. 


Cartea sper să fie luminătoare pentru 
toți cei care caută lumina lui Hristos, care 
luminează tuturor. Doresc din toată inima ca 
cei ce vor citi cartea de faţă, cuvântările 
cuprinse în ea, să aibă bucurie şi iubire, care 
sunt temeiuri de fericire. 


Arhimandritul Teofil Părăian 

